
CHUM  NA  H-UILE  MUUINNTIR  OG  AIR  FEADH  «ACH  DUTUAICH, 
GU  H-ARAIDU  DHOIBHSAN,  A  THA  TOISEACUADH  RI  'n 
AGHAIDHIBH  A  THIONNDADH  AIR  SION. 


A  Mhuìnntir  mo  ghraidh, 

±  OCAL  'na  thràth,  cia  math  e!  gu  tric  tha  e  mar 
ubhlan  òir  ann  an  dealbhaibh  airgid  ;  ioniadh  uair  tha 
leithid  sin  a  dh'  fhocal  mihs,  luachmhor,  taitneach, 
sòlasach,  agus  laidir  'na  oibreachadh. 

Bha  cuideachd  do  chàirdibh  dileas  a'  gabbail  an 
dinneir  le  chèile  air  là  Sàbaid,  agus  a  chum  bacadh  a 
chur  air  còmhradh  diomhain,  thubhairt  aon  do  na 
bh'  aig  a  bhòrd,  gu  'n  robh  e  na  cheist  co  dhiubh  a 
rachadh  iad  uile  do  neamh  uo  nach  rachadh  : 
chuir  a  chainnt  so  ant-iomlan  dhiubh  gu  truime  inn- 
tinn,  agus  chuir  e  gach  aon  aca  gu  meorachadh  cud- 
thromach  anntafèin;  smuainich  aon,  ma  theid  ncach 
air  bith  do  'n  chuideachd  so  a  dh'  ifrinn,  is  èigin  e 
bhith  gur  mise,  agus  a  mar  sin  smuainich  aon  eile,  agus 
aon  eile,  agus  is  ann  mar  sin  a  smuainich  gu  h-inbhe 
bhig  an  t-iomlaii  à  bha  lathair  'san  am,  na  seirbhisicli 
a  bha  frithealadh  cho  math  riusan  a  shuidh  aig  a' 
bhord,  mar  a  dh'  aidich  iad  an  deigh  sin,  agus  tre 
thròcair  agus  beannachd  Dhe^,  dh'  oibrich  a  chainnt 
so  air  spioradaibh  a  chuid  bu  mhò  dhiubh,  air  dhoigh 
's  gu  'm  b'  i  ceud  mheadhon  an  iompachaidh. 

Tha  dòchas  agam  trid  ghràis,  ged  tha  'n  leabhar  so 
air  a  chur  ann  an  anmhuinneachd^  gidheadh  le  bean- 
nachd  an  Ti  is  Airde  faodaidh  e  eiridh  annan  cumhachd, 
agus  a  bhi  ua  mheadhon  ann  an  anamaibh  a  chos- 
nadh  do  Cliriosd,  ni  is  e  'n'onoir  is  mò  air  am  bheil 
mo  dhèidh  anns  an  t-saoghal,  agus  uime  sin  bhris 
rai  troimh  gach  uile  chruaidh-chàs  agus  rèusonachadh 
feolmhor  a  dh'  f  haodadh  au  naoidhein  so  a  mhùchadh 
ea' bhròinn^  agus  a  chumail  o  'n  t-solus  f haicinn gu  bràth. 

Lèubh  mì  mu  lompaire,  nach  do  ghabh  ni  sam  bith 
os  làimh  a  thug  uiread  a  thaitneas  dha,  ris  an  ni  sin 
a  mheas  a  chomhairHchean  agus  a  cheannarda  ro 
dhuiHch  agus  do-dheanta  ;  nan  abaireadh  iadsan  nach 
gabhadh  a  leithid  so  no  leithid  sud  a  ghnothaich  cun- 
nartach  a  thoirt  gu  crich  gu  bràth,  b'  argumaid  gu 
leòir  sin  leis-san  gus  an  ionnsuidh  a  thoirt;  agus 
shoirbhich  leis  mar  bu  trice,  b'  ainmic  a  dh'  f  hail- 
nich  e. 

Cha  d'  f  huair  mi  riamh  beannachdan  ni  bu  mhò 
agus  ni  bu  luachmhoire,  an  cois  aon  air  bith  do  m' 
oibre  bhochd  lag,  na  f  huair  mi  an  cois  sin  a  bh'  air  a 
toirt  a  mach  a  dh'  ionnsuidh  an  t-saoghail,  tre  na 
teanndachdaibh  agus  na  cruaidh-chasail)h  bu  mhò. 
Dh'  innseadh  do  shàighdear  a  bha  dol  gu  cogadh  an 
aghaidh  nam  Persach,  gu  'm  folaicheadh  iad  a  ghrian 
le  'n  saighdibh ;  fhreagair  esan,  's  anns  an  dubhar  is 
feàrr  a  ni  sinne  cogadh ;  cha  bu  chòir  do  ni  sam  bith 
mi-mhisneach  a  thoirt  do  shàighdear  Chriosd,  2  Tim. 
ii.  3,  4.  Tha  Chriosd  ag  radh  r'  a  shàighdearaibh 
uile  (mar  a  thuirt  Prionnsa  araidh  r'  a  mhac  'n  uair 
a  bha  e  cath  mar  gu  'm  b'  ann  am  fuil  gu  'ghlunaibh, 
agus  ann  an  tèinn  mhòr)  Aon  chuid  thoir  huaidh  no 
bàsaich ;  cha  bhi  daoine  neo-sheasmhach,  no  do  lag 
mhisneach,  ach  neo  f  heumail  air  son  maith  anama; 
luchd  faire  leis  am  b'  àill  a  bhi  saor  o  f  huil  anama, 
agus  feumail  do  aobhar  Cliriosd  ann  an  tionndadh 
pheacach  o  dhòrchadas  gu  sokis,  feumaidh  iad  a  bhi 
nan  daoine  misneachail  agus  trèubliach. 

Tha  cuimhne  agam  gu  bheil  Austin  ag  toiseachadh 
aon  d'  a  shearmoinibh  mar  so.  "Ribhse  tha  mise  la- 
bhairt,  O  dhaoin*  òga !  blàth  na  h-aois,  agus  cunnart 
na  h-inntinn."  Mar  sin  tha  mise  'g  radh.  Dhuibhse, 
O  dhaoin'  òga !  tlia  mise  a'  cur  air  leth  an  leabhar  so, 
agus  sin,  1 .  A  chionn  gu  'm  buin  a  chùis  a  th  'air  a 
cimr  sios  ann,  air  tùs  agus  gu  sònruichte  dhuibhse. 
2.  A  chionn  gu  bheil  iarrtas  dhùrachdach  agam,  mu 
bhur  sonas  spioradail  agus  siorruidh  a  chur  air  aghaidh. 
8.  A  chionn  gu  bheil  aobhar  dòchais  ni  's  mò  mhath 


a  dheanamh  'n'ur  measg-sa  (mar  dhearbhas  mi  ni  's 
faide  anns  an  leabhar  so.)  4.  Gu  cuir  an  aghaidii 
namhaid  diomhair  'ur  n-anama,  dh'  an  rùn  sibhse 
thruailleadh,  agus  a  shealbhaehadh  ann  am  ma- 
dainn  'ur  laithean.  5.  Chum  dream  eile  bhrosnachadh 
a  tha  ni  's  iomchuidh  agus  ni  's  ro  chomasaiche^  gu  bhi 
ni  's  feumaile  dhuibhse  ann  an  labhairt  nis  farsuinge 
an  air  a  phùnic  so,  ni  nach  d'  rinn  neach  air  bith 
fathast  is  aithne  dhomhsa.  ged  is  pùinc  i  cho  feumail, 
gu  h-àraidh  do  mhuinntir  òg  ri  puinc  air  bith  is 
aithne  dhomh  *s  na  sgriobtuiribh  gu  lèir.  'S  an  àite 
mu  dheireadh,  A  chionn  gu  bheil  iad  lionmhor  a  ta 
rifeall-f  holach  chum  'ur  mealladh,  agus  'ur  truailleadh 
le  baraihbh  a  ta  toirt  eas-onoir  do  Dhia,  ag  aicheadh 
Chriosd,milleadh  na  coguis  agus  a*  sgrios  an  anama. 

Leubh  mi  mu  neach  a  rinn  uaill  as,  gu  'n  chaith  e 
deich  bliadhna  fichead  a'  truailleadh  agus  a'  mealladh  na 
h-òige  gu  'n  teagamh  tha  iomadli  truaghan,  agus 
iomadh  uilebheist  'nar  measg-ne,  a  tha  deanamh  au 
ceaird,  agus  an  uaill,  do  mhuinntir  òg  a  mhealladli 
agus  a  tharruing  chum  nam  mearachdan,  agus  nan 
toibheuman  cimnartach  sin  a  tha  treòrachadli  chum 
sgrios.  Thubhairt  aon  gu  ro  cheart,  gur  iad  mearrachd 
agus  amaideachd  cordan  Shatain  leis  am  bheil  e  ceangal 
clann  chum  an  losgadh  an  ifrinn. 

'S  fior  an  ni  a  thubhairt  neach  àraidh  o  chian, 
Gu  bheil  am  puinnsion  mar  is  tric  air  òl  a  cùpan  òir ; 
mar  sin  tha  mearachd  no  barail  leth-taobh,  ni  's  luaithe 
air  an  ghabhail  a  steach  anns  a  choguis,  o  na  mhuinntir 
is  màisiche  giulan  agus  is  tlàithe  càinnt.  Tha  mearachd 
na  buitsiche  cho  salach,  's  nam  b'  e  's  gu  'n  tigheadh  i 
na  cruth  fèin,  dh'  fuathaicheadh  agus  theicheadh  neach 
uaipe,  mar  o  ifrinn'.  Mar  cuireadh  lesebel  dàth  air  a 
h-aghaidh,  cha  'n  f  haigheadh  i  co  liugha  adhaltranach 
òg  gu  'leantuinn  chum  an  sgrios  fein.  O  dhaoin'  òga  ! 
faodaidh  beannachd  an  Tighearn  air  'ur  leubhadh 
curamach  agus  dichiollach,  air  an  leabhar  so,  bhi  na 
raheadhon  sona  chum  'ur  gleidheadh  o  bhi  air  'ur  ri- 
beadh  agus  air  'ur  mealladh  leis  na  h-uilbheistibh  sin, 


a  tha  cuairteacliadh  muir  agus  tìr  chum  proselitich  a 
dheanamh  air  son  ifrinn. 

Mar  so  dh'  innis  mi  dhuibh  na  h-aobhairean  a 
ihug  orm  an  leabhar  so  chur  air  leth  chum  seirbhis  'ur 
n-anama  ;  bu  mhath  leain  a  chreidsinn  j>u  'n  gabhair 
ris  cho  caoimhneil,  'sa  tha  e  co  treibhdhireach  air  a 
thairo^se ;  tlia  dòchas  agam  nach  abair  a  h-aon  agaibh-sa 
dh'  ionnsuidh  an  tig  e,  mar  a  thubhairt  Righ  àraid, 
'n  uair  a  thairgeadh  leabhar  dha  le  neach  eigin, 
f  hreagair  e,"  Cha  'n  'eil  cothrom  agam."  O  mhuinntir 
òga  !  mar  a  tha  sùim  agaibh  do  shonas  siorruidh  'ur 
'n  anama  mar  a  b'  àill  leibh  dol  as  o  ifrinn  agus  neamh 
a  shealbhachadh.  mar  a  b'  àill  leibh  còir  a  bhi  agaibh 
ann  an  Chviosd,  agus  maitheanas  ann  'ur  'n  uchd,  mar 
a  b'  àill  leibh  a  bhi  beannuichte  'sa  bheatha  so,  agus 
glòrmhoran  deigh  'ur  bàis,  faighibh  ùine,  aguscothrom, 
chum  an  leàbhar  so  a  lèubhadh  thairis  a's  thairis,  a  tha 
gù  sonruichte  air  a  chur  ri  cheile  air  son  'ur  maith 
siorruidh.  Ach  mu  'n  teid  mi  ni  's  faide  air  m'  aghaidh, 
thà  mi  'ga  mheasiomchuidh  air  iomadhdoigh.  cunntas 
ni  's  soiileire  a  thoirt  d'  an  t-saoghal  mu  aobhair  eile 
bhuadhaich  orm,  gu  taisbeanadh  aon  uair  eile  ann  an 
clòdh,  eadhon  : 

1.  Thachair  dhomh  searmon  a  dheanamh  air  na 
bviathraibh  sin,  air  am  bheil  an  teagasg  a  leanas  air  a 
bliònntachadh,  chuireadh  impidh  dhùrachdach  orm  le 
beagan  do  chàirdibli  fìùthail  an  t-searraon  a  dhealbh- 
bhualadh  ;  chuir  mi  an  aghaidli  an  iarrtais  cho  fad  'sa 
b'  urrainn  mi  ann  an  stuamachd,  a'  breithneachadh 
nach  b'  airidh  i  orra :  ach  thugadh  buaidh  orm  mu 
dheireadh,  agus  air  dhomh  toiseacliadh  air  an  obair, 
dh'  analaich  Dia  orm,  air  chòr  's  gu'n  mheudaicheadh 
an  aon  searmon  sin  gu  mòi-an.  Tlia  Luther  ag  innseadh 
dhuinn,  'n  uair  a  tliionnda  esan  an  toiseacha  chulaobli 
air  Pàpanachd,  nach  do  rùnaicli  e  ach  cuir  an  aghaidh 
rcic  mhaithcanais  agus  chomais  peacaidh  a  chur  an 
iiuiomh,  ^idheadh  cha  leiifeadh  aon  chuid  Dia  no 
'naimhdean  fois  dha,  gus  na  rùnaich  e  le  Maois  gun 
ladhar  do  Phàpanachd  f  haghail  gun  chuir  na  h-aghaidh. 

Tha  Dia  ioniadh  uair  ann  an  nitliibh  an  t-soisgeil,  a' 
toirt  a'  sheìrbhisich  air  an  aghaidh  an  taobh  thàll  d' 
am  beachd  agus  d'  an  rùin. 

2.  Ach,  Thug  an  dòigh  chairdeil  anns  na  ghabh 
muinntir  ris  a  chuid  eile  do  m'  shaothair,  agus  na 
beannachda  comharraichte  agus  paihe  a  lean  iad,  ann 
am  mòran  a  thoirt  a  dh'  ionnsuidh  Chriosd,  agus  ann 
am  muinntir  eile  thogail  suasannan  Chriosd,  misneacli 
dhomh  chum  an  leabhar  so  thairgse  do  'n  t-saoghal, 
ann  an  dochas  gu  bhe  ilaig  an  Tighearna  beannachd 
ann  an  stòr  air  a  shon  so  mar  an  ceudna. 

3.  Chum  gu  'n  deanainn  suas  ann  an  tomhas  eig- 
in  dearmad  muinntir  eile,  a'  ghairm  an  aois,  an 
comas,  an  eòlas,  agus  an  gràs,  o  chionn  f  hada  gu  ni- 
eigin  feumail  a  dheanamh  'san  doigh  so,  agus  a  chum 
gu  'm  bi  iad  air  am  brosnachadh  le  m'  ionnsuidii 
Ìag-sa  gu  ni  's  fearr  a  dheanarah,  agus  a  chum  bhi 
deanamh  suas  an  ni  tha  dh'  uireasbhuidh  tre  m'  an- 
mhuinneachd,  agus  mo  laigsinn  spiordail  sa,  a  tha  cho 
Honmhor,  's  gur  leoir  an  leithsgeul  iad  air  son  gach 
cioram  a  bheachdaichear  le  suil  ghèur  eòlach  anns  an 
leabhar  so.     Ach, 

4.  Dh'  èignich  gaol  Chriosd  agus  anama  mì  d'  a 
ionnsuidh  ;  mar  a  ta  buaidh  tharraingeach,  mar  sin 
tha  buaidh  èignichidh  ann  an  gaol  Dhè.  Ni  gaol  do 
Chriosd  agus  do  anamaibh,  duine  toileach  gu  caith- 
eamh  agus  gu  bhi  air  a  chaitheamh ;  esan  a  chuireas 
e  fein  gu  bàs  le  urnuigh,  le  searmonachadh,  le  meo- 
rachadh,  le  fallas,  air  son  onoir  Chriosd  agus  math 
anama,  cha  bhi  e  'n  càll  mu  dheireadh.  Tha  gràdh 
Dhè  coslach  ri  slat  mhirtle,  mar  a  deir  Plini,  a  bheir 
air  an  f  hear  turuis  a  ghiulanas  i  'na  iHÌmh,  nach  bi  e 
fànn  no  sgìth  gu  bràth,  Tha  gràdh  Dhè  gle  ghniomh- 
ach;  is  dearbhadh  nach  'eil  e  ann  mar  oibrich  e.  Cha  'n 
'eil  gràdh  Dhè  diomhain,  ach  gniomhach  mar  theine  ; 
a'  neach  a  gràdhaicheas  cha  'n  urrainn  e  bhi  neo- 
thàrbhach;  ni  gràdh  an  t-anam  seasmhach,  agus  pailt 
ann  am  math  a  dheanamh.  Cha  ghabh  Dia  a  h-aon 
do  neamh  arsa  lustin  Martair,  ach  iadsan  is  urrainn  a 


dhearbhadh  dha  le  'n  oibribh,  gu  bheil  gràdh  aca  dha. 
Thug  eadhon  na  cinnich  an  aire  nach  'eile  Dia  a' 
gràdhachadh  a  chlann  le  gràdh  lag  no  tais,  ach  lc  gràdh 
làidir  buan ;  agus  gu  cinnteach  iadsan  a  ghràdhaicheas 
an  Tighearna  gu  laidir,  a  ghradhaicheas  e  le  gràdh 
treibhdhireach,  cha  'n  urrainn  iad  gu  'n  na  h-uile 
bheagan  a  th'  aca  chur  a  mach  air  a  shon-san  agus  air 
son  a  ghlòire.     Ach, 

5.  Tha  mi  toirt  fainear  gu  bheil  Satan,  agus  inneal- 
an,  anabarrach  gniomhach  agus  neo-sgith  'nan  inn- 
leachdaibh,  '  nan  oidhearpaibh,  agus  'nan  dichioUaibh, 
anns  na  laithibh  so,  chum  nam  meanglain  is  òige,  is 
maotha,  is  mo  do  bheil  a  dh'  earbsa  agus  is  feàrr  a 
tha  soirbheachadh  'nar  measg-ne,  a  thruailleadli,  a 
mhealladh,  a  shalachadh  agus  a  sgrios. 

l)h'  innis  Latimer  do  'n  chlèir  'na  là  fèin,  mar  fogh- 
luimeadh  iad  dichioll  agus  faire  o  na  h-Abstoilibh  agus 
o  na  Faidhibh,  iad  'ga  f  hoghlura  o  'n  Diabliol,  a  tha 
dol  sios  agus  suas  air  feadh  an  t-saoghail,  agus  a' 
gniomhachadh  le  saothair  neo-sgith,  a'  sireadh  co  dh' 
f  haodas  e  sgrios ;  'n  uair  a  ta  na  madaidh-alluidh  a 
mach,  cha  bu  chòir  do  'n  bhuachail  codal,  ach  faire 
dheanamh,  a'  cuimhneachadh  gu  'm  b'  f  heàrr  dha  fuil 
gach  duine  th'  anns  an  t-saoghal  a  bhi  ri  agair  air^  na 
fuil  aon  anam  le  dearmad  no  doigh  air  bith  eile.  Is 
leomhan  Satan,  's  cha  'n  uan,  is  leomhan  beuchdacli 
e,  's  cha  leomhan  cadalach,  cha  leomhan  e  tha  seas- 
amh  an  aon  àite,  ach  leomhan  a  tha  ghnà  dol  sios 
agus  suas,  mar  nach  biodh  e  toilichte  leis  a  chreach, 
leis  a  mhòran  mhuillionaibh  de  dh'  anamaibli  a  f  huair  e, 
tha  e  sireadh  co  dh'  f  haodas  e  shhigadh  suas  a  dh'  aon 
tarruing,  mar  a  ta  'm  focal  sin  ann  an  1  Pliead.  v.  8, 
a'  ciallachadh;  'se  àrd  rùn  ifrinn  a  honadh  le  ana- 
raaibh,  ni  bu  chòir  gach  uile  neacli  a  dhusgadh  gu  bhi 
gniomhach,  agus  gach  uile  dhichioll  a  chleachdadh 
chum  a  rùn  a  thoirt  gu  neo-ni,  agus  chum  slainte 
anama  a  chobhair  air  adhart.  Tha  Chrisostom  a' 
sàmhlachadh  deagh   aodhairean  ri  tobraichibh  a  ta 


ghnàth  a'  smthadh  a  mach  uisge,  no  ri  piobaibh-uisge 
a  ta  ghnàth  a'  ruith,  ged  nach  cuirear  soithcach  air 
bith  fodhpa.     Aclì, 

6.  Agus  an  t-aobhar  mu  dheireadh,  tha  mifiosrach 
nach  'eil  ann  am  beatha  'n  duine  gu  h-iomhin  ach 
uair  gu  obair  a  dheanamh  innte ;  agus  mar  is  mò  ni 
duine  sam  bith  a  dh'  obair  air  son  Chriosd  air  talamh, 
's  ann  is  fearr  a  dhuais  an  uair  a  ruigeas  e  neamh. 
Buainidh  gach  duine  fadheoidh  mar  a  chuir  e.  Is 
fiù  cothrom  seirbhis  a  dheanamh  do  Chriosd  agus 
do  anamaibh  ni  's  mo  nan  saoghal ;  uime  sin  bha  mi 
toileach  an  cothrom  so  ghlacadh,  gun  f  hios  agam  cia 
luath  's  is  eigin  domh  am  pailliun  talamhaidh  so 
chur  dhiom,  agus  air  dhomh  a  chuimhneachadh  mar 
nach  'eil  creidsinn  no  aithreachas  'san  uaigh,  mar 
sin  nach  'eil  urnuigh,  searmonachadh,  no  dealbh- 
bhualadh  'san  uaigh  ;  tha  feura  againne  bhi  air  ar  faicill 
agus  gniomhach,  ar  dà  làmh  a  clmr  ris,  agus  gach 
ni  a  ni  sinn  a  dheanamh  le  ar  'n  uile  dhichill,  air 
dhuinn  f  hios  a  bhi  againn  gu  bheil  an  òidhche  tar- 
ruing  faisg  oirnn  anns  nach  urrrainn  aon  duine  obair  a 
dheanamh.  Se  là  bàis  a  chriosduidh  la  duaiseachaidh 
an  Tighearn,  is  àm  sin  gu  duais  f  haotuinn,  agus  cha 
'n  ann  gu  obair  a  dheanamh.  Mar  so  thug  mi  do 
'n  t-saoghal  cunntas  firinneach,  mu  na  h-aobhairean  a 
ghluais  mi  chum  an  teagasg  so  a  leanas  a  dhealbh- 
bhualadh. 

Tha  iomadh  ni  'san  leabhar  so  tha  chum  feum  do 
na  h-uile,  agus  iomadh  ni  luachmor  nach  'eil  gach 
uile  là  air  a  shearmonadhadh  no  air  a  lèubhadh. — 
Rinn  mi  e  cho  taitneach  'sa  cheadaicheadh  ùine  dhomh, 
chum  gu  'm  biodh  e  ni  bu  ro  bhuannachdail  do  'n 
leubhadair;  agusa  chumgur  annab'  fheàrr  aghlachd- 
ainn  an  duine  òg  le  innleachd  naomh,  ni  a  ta  na 
phùinc  mhòr  do  ghliocas  neamhaidh,  cha  'n  eil  glio- 
cas  air  bith  co'  ionann  ri  ghocas  a  choisueas  anaman. 
Leanaidhminisanleabhransole  m'  urnuighibh  lag,  gu 
'n  robh  e  air  a  bheannachadh  o  neamh  mar  mheadhon 


chum  cuid  egìn  a  thoirt  a  steach,  agus  gu  dream  eile 
a  thogail  suas,  agus  chum  math  a  dheanamh  do  na 
h-uile.     Agus  mar  sin  co'  dhunaidh. 

Bhur  caraid  agus  bhur  Seirbhiseach,  ann  an 

Soisgeul  losa  Criosd, 

TOMAS  BROOCS. 


oirdhp:irceas 

'  Agus  ni  Israel  iiile  caoidh  air  a  shon,  agus  adhlaicidh 
iad  e:  oir  theidesan  a  mhàin  o  lerohoaim  a  dh'  ionn- 
suidh  na  h-naighe  ;  a  chionn  gu  'n  d' fhuaradh  ann 
ni  math  a  thaobh  an  Tighearna  Dè  Israeil,  ann  an 
tigh  leroboaim^ — 1  Righ.  xiv.  13. 


c 


HA  Ial)hair  mi  ach  a  mhain  air  a  chuid  mu  dheir- 
cadh  do  'n  rann  so,  do  bhfjgh  gu  bheil  na  briathra  sin 
freagavrach  do  m'  rùn.  "  A  chionn  gu  'n  d'fhuaradh 
ann  ni  math  a  thaobh  an  Tighearna  Dè  Israeil  ann  an 
tigh  leroboaim." 

Is  raoladh  na  briathra  so  air  caithe-beatha  Abiah  ; 
"  fhuaradh  ann  ni  math  a  thaobh  an  Tigheania/'  cSc. 
'N  uair  a  bha  Abiah  na  leanabh  òg  agus  maoth,  bha 
Riol  nan  gràs  ann,  bha  iomhaigh  Dhè  air,  b'aithne  dha 
dealachadh  a'  chur  eadar  math  agus  olc,  agus  rinn  e  an 
ni  a  bha  taitneach  ann  an  sùilibh  an  Tighearna. 

Thainig  Abiah  gu  aois  agus  gu  tuigse,  gu  'm  b'aithne 
dha  am  math  aroghnachadh  agus  ant'olc  adhiultadh; 
bha  e  na  Lot  ann  an  Sodom,  bha  e  math  am  measg  an 
uilc,  bha  rùn  a  chridhe  suidhichte  air  a  ni  bha  math  ; 
'n  uair  a  bha  cridhe  athair  agus  a  mh  thair  araon 
suidhichte  air  olc. 

Thoisich  Abiah  ri  bhi  math  gu  moch^  chuir  e  'n 
aghaidh  a  ghn  ithfhocail  mhiUtich  sin,  "Naomh  òg, 
agus  seann  diabhol."  Is  e  glòir  agus  maitheas  De  gu'n 
toir  e  fainear  am  math  is  lugha  th'ann  an  neach  air  bith 
d'a  mhuinntir  fèin,  1  Pead.  iii.  6.  Cha  robh  ach  aon 
f  hocal  math  ann  an  cainnt  Sharaih  ri  Abraham^  eadhon, 
ghairm  i  a  Tighearna  dheth,  agus  tha  Dia  aig  ainm- 
eachadh  so  chum  a  h-onoir  agus  a  chù  ;  tha  ni  's  mò 
mheas  aig  Dia  air  aon  ghrainne  cruithneachd,  na  th' 
aige  air  dùn  mùill,  air  aon  neamhnuid  dhealrach,  na 
air  dùn  aolaich.  Fhuair  Dia  neamhnuid  ann  an  Abiah, 
agus  chuir  se  e  'na  chrùn,  chum  a  chHù  siorruidh. 
'*  Fhuaradh  ann  ni  math  a  thaobh  an  Tighearna,"  (kc. 
Tha  'm  focal  Eabhra  Matsa,  air  uairibh  a'  ciallachadh 
faotuinn  gun  iai-raidh,  Isa.  Ixv.  1.  "Fhuaradh  nii 
leo-san  nach  robh  'gam  iarraidh  :"  air  an  doigh  cheud- 
na,  Salm  cxvi.  8,  "  Chuairtich  doilgheasan  a'  bhàis  mi, 
agus  ghlac  piantan  ifrinn  mi,  f  huair  mi  trioblaid  agus 
bròn."  Fhuair  mi  trioblaid  air  son  nach  d'amhairc 
mi,  cha  robh  mi  rannsachadh  an  deigh  doilghios,  ach 
fliuair  mi  e.  "  Ghlac  piantan  ifrinn  mi ;"  mar  sin  tha 
sinn  a'  leubhadh,  ach  's  e  th'  anns  an  Eabhra,  "  Fhuair 
piantan  ifrinn  mi"  (tha'n  t-aon  fhocala'  ciallachadh  an 
dà  chuid),  f  huair  iadsan  mìse,  cha  d'fhuair  mise  iadsan. 
"  Fhuaradh  ann  an  Abiah  ni  math  a  thaobh  an  Tigh- 
earna,"  is  e  sin  ri  radh,  fhuaradh  annsan  gun  rann- 
sachadh  no  iarraidh,  ni  math  a  thaobh  an  Tighearna, 
bha  e  soilleir  gu  leòir,  dh'f haodadh  muinntir  fhaicinn 
agus  a  thoirt  fainear  gun  fhiosrachadh  no  iarraidh, 
dh'f  haodadh  iad  ruith  agus  ni  math  a  leubhadh  ann  a 
thaobh  an  Tighearna. 

2.  Tha  'm  focal  air  uairibh  a'  ciallacliadh  faotuinn 
le  iarraidh  no  fiosrachadh,  Isa.  Iv.  6.  "  larraibh  an 
Tighearna,  ain  feadh  a  ta  e  r'a  fhaotuinn,"  &c.     Mar 

sin  le  rànnsachadli  agus  fiosrachadh,  f  hnaradh  ann  an 
Abiah,  'na  òige,  ni  math  a  thaobh  an  Tighearna. 

3.  Air  uairibh  tha  'm  focal  a'  ciallachadh  ni  's  leòir 
fhaotuinn,  Josh.  vii.  16.;  Air.  xi.  22.;  Breith.  xxi.  14. 
Bha  ann  an  Abiah  a'  math  sin  a  thaobh  an  Tighearn, 
a  bha  ni  bu  leòir  gu  e  fèin  agus  muinntir  eile  a  riar- 
achadli  mu  mhaitheas  agus  mu  shonas  a  chor,  ged" 
f  huair  e  bàs  ann  an  laithibh  òige,  &c. 

"  Agus  f  huaradh  ann  ni  math  a  thaobh  an  Tighear- 
na" — tha  'm  focal  Eabhra  th'  ann  an  so  eadar-theang- 
aichte  màtli,  a'  ciallachadh  : 

1.  Siu  a  ta  ceart  agus  firinneach,  2  Sam.  xv.  3, — 
"  Feuch,  tha  do  chùisean  math  agus  ceart,"  'se  sin  ri 
ràdh,  firinneach  agus  ceavt. 

2.  Sin  a  ta  buannachdail,  Deut.  vi.  11.  '^'Tighean 
làn  do  gach  ni  math,"  'se  sin  ri  ràdh,  tighean  làn  do 
gach  ni  buannachdail. 

3.  Sin  a  ta  taitneach,  2  Sam.  xix.  27.  *'  Dean  a  ni 
8Ìn  a  ta  math  a'  d'  shuilibh,"  'se  sin  ri  ràdh,  dean  a  ni 
sin  a  ta  taitneach  a'  d'  shuihbh. 

4.  Sina  ta  làn  chriochnaichte,  Gen.  xv.  15.  ^'  Adh- 
laicear  thu  'n  deagh  shean  aois,"  se  sin  ri  ràdh,  adh- 
laicear  thu  'nuair  bhios  t-aois  làn  chriochnaichte. 

5.  Sin  a  ta  aoibhneach  agus  sòlasach,  1  Sam.  xxv. 
8.  "  Air  là  math  thainig  sinn/'  'se  sin  ri  ràdh,  air  là 
aoibhneach  agus  sòlasach  thainig  sinn.  Nis  cuir  na 
nithe  so  uile  cuideachd,  agus  faodaidh  tu  f haicinn  gu  'n 
d'  f  huaradh  ann  an  Abiah,  'na  òige,  sin  a  bha  taitneach 
agus  buannachdail,  agus  sin  a  bha  na  aobhar  aoibhneis 
agus  sòlais. 

Anns  na  briathraibh  so  tha  dà  ni  ro  àraidh  agaibh 
ri  'n  toirt  fainear. 

1 .  Gu'n  robh  maitheas  an  duin'  òig  so  a  thaobh  an 
Tighearna  Dè  Israeil ;  thamòian  ann  ata  math,  seadh 

fior  mhath  a  ihaobh  dhaoine,  a  ta  olc,  seadh  fior  olc  a 
thaobh  Dhè.  Tha  cuid  ann  a  ta  gle  chaoimhneil  do  'n 
chreutair;  agus  gidheadh  gle  neo-chaoimhneil  d'  an 
Cruìthear;  tha  maitheas  lionmhoireachd  a  thaobh  a 
chreutair,  mar  eiridh  na  grèine :  ach  am  maitheas  a 
thaobh  an  Tighearna  mar  nèul  maidne,  no  mar  an 
driuchd  mhoch,  a  thiormaichear  suas  gu  h-ealamh  le 
gàthaibh  na  grèine ;  gidheadh,  bha  maitheas  Abiah  a 
thaobh  an  Tighearna,  bha  aghaidh  a  mhaitheis  air  an 
Tighearna,  dh'  amhairc  e  a  thaobh  glòir  Dhè.  Dà  ni 
a  ni  deagh  Chriosduidh,  gniomhara  math  agus  rùin- 
tean  math;  agus  ged  nach  dean  deagh  rùn  droch  gniomh 
gu  math  (mar  ann  an  cor  Udsiah)  gidheadh  ni  droch 
rùn  gniomh  math  gu  h-olc  (mar  ann  an  cor  lehu) 
neach  ged  ghabhadh  tlachd  'na  cheartas,  gidheadh  air 
an  d'  rinneadh  peanas  air  son  a  riaghlaidh,  Hos.  i.  4. 
Gun  teagamh  bha  gniomhara  a^us  ruintean  Abiaih 
math  ;  agus  gu  cinnteach  b'e  sin  a  ghlòir,  gu  'n  robh  a 
mhaìtheas  a  thaobh  an  Tighearna. 

Leubh  mi  mu  dhithis  òganach  a  ghiulain  am  pàran- 
tan  air  am  muin  troimh  an  teine,  'n  uair  a  bha  tigh  an 
athair  uile  'na  lasair ;  bha  na  daoin'  òga  sin  math  a 
thaobh  am  paranta,  ach  ciod  e  sin  ann  an  coimeas  ri 
maitheas  Abiah  a  thaobh  an  Tighearna,  &c.  Cha  'n 
urrainn  duine  bhi  math  a  thaobh  an  Tighearna,  nach 
'eil  math  a  thaobh  a  cho'chreutairean ;  gidheadh 
faodaidh  duine  bhi  math  a  thaobh  a  cho'chreutairean 
nach  'eil  math  a  thaobh  an  Tighearna.  Mo  thruaighe  ! 
gu  bheil  cleachdainnean  dhaoine  gach  là  a'  toirt  dear- 
bhadh  ro  shoilleir  air  an  ni  so,  &c. 

2.  Bha  e  math  am  measg  an  uilc,  bha  e  math  ann 
an  tigh  leroboaim ;  tha  e  na  chleachdadh  a  bhi  coslach 
(aig  a  chuid  is  lugha)  ri  bhi  math  am  measg  na  muinn- 
tir  a  ta  math,  gidheadh  tha  bhi  da  rlreadh  inath  nam 

xneasg-san  a  ta  gu  sònruichte  olc,  a'  dearbhadh  cha  'n 
e  a  mhàin  firinn  a  mhaitheis,  ach  tomhas  mòr  do 
mhaitheas;  bha  'n  duin'  òg  so  math  ann  an  tigh 
lerobaim  a  thug  air  Israel  peacachadh  ;  mar  a  ta  'n  t' 
iasg  a  ta  beò  anns  a  chuan  shaillt  ùr,  eadho  nmar  sin, 
ged  bha  Abiah  beò  ann  an  cuan  do  dh'  an-diadhachd, 
ghleidh  e  a  mhaitheas  a  thaobh  an  Tighearna.  Tha 
iad  ag  ràdhj  gu  'm  fàs  an  ròs  ni  's  milse  'n  uair  a 
shuidhichear  e  laimh  ris  a  chreamh  :  gu  cinnteach  tha 
iad  nan  Ciiosduidhean  milis  agus  ainneamh,  aghleidh- 
eas  am  maitheas,  agus  a  dh'  f  hàsas  ann  am  maitheas 
far  am  bheil  an-diadhachd  na  suidhe  air  a  chathair, 
agus  b'  e  leithid  sin  a  neach  a  bh'  anns  an  duin'  òg 
anns  a  bhònn  teagaisg. 

Tha  bhi  na  chruithneachd  am  measg  chogail,  na 
choirce  am  measg  mhuill,  agus  na  ròs  am  measg 
dhroigheann^  na  ni  ro  òirdheirc.  Tha  bhi  na  lonatan 
an  cùirt  Shauil,  na  Obediah  an  cùirt  Ahaib,  na  Obed- 
melech  an  cùirt  Shedeciah,  agus  na  Abiah  an  cùirt 
lerobaim.  na  iongantas,  agus  na  mhiorbhuiU.  'Se  a 
bhi  na  Lot  ann  an  Sodom,  a  bhi  na  Abraham  ann  an 
Caldea^  a  bhi  na  Dhaniel  ann  am  Babilon,  a  bhi  na 
Nehemiah  ann  an  Damascus,  agus  a  bhi  na  lob  ann 
an  tir  Uis,  a  bhi  na  naomh  am  measg  dhiabhola ;  agus 
b'  e  leithid  sin  a  neach  a  bh  'anns  an  duine  'sa  bhònn- 
teagaisg.  Tha  anaman  gràsmhoir  a'  deah-adh  ni  's  ro 
shoiUeire,  'n  uair  a  chuirear  iad  làimh  ri  muinntir  a 
tha  do  ghnè  dhùbh;  cha  do  dhealraich  aghaidh  Stephain 
riamh  cho  neamhaidh,  agus  cho  glormhoir  anns  an 
eaglais,  far  an  robh  na  h-uile  deagh-bheusach,  's  a 
dhealraich  i  fa  chomhair  na  comhairle,  far  an  robh  na 
h-uiie  droch-mhuinte  agus  mi-runach.  Mar  sin  bha 
Abiah  na  reult  dhealrach  agus  na  ghiian  shoiUeirj  aiin 

an  cùirt  lerobainij  a  bha  na  dearbh-ifrinn  le  mi-naomh- 
achd  agus  an-diadhachd. 

Tha  'sna  briathraibh  a  roghnaich  mi  chum  labhairt 
orra,  iomadh  ni  ri  thoirt  fainear,  gidheadh  cha  'n  ain- 
mich  mi  ach  aon  a  mhain,  air  a  bheil  mi  rùnachadh 
labhairt  aig  àn  am,  eadhon : 

CAIBIDEIL  I. 

Gu  bheil  e  na  ni  ro  thaitneach  agus  cliàteach  do  dhaoin- 
ihh  òga  bhi  da  rìreadh  math  gu  tràthail. 

Tha  sgriobtuirean  eìle  a'  cur  an  cèiU  so  bhi  na 
f  hirinn  a  thuilleadh  air  na  bheil  agaibh  anns  a  bhònn- 
teagaisg  gu  dhearbhadh,  mar  a  ta  sin  ann  an  2  Eachd. 
xxxiv.  l,  2,  3.  Bha  losiah  ochd  bHadhna  dh'  aois  'n 
uair  a  thoisich  e  air  rioghachadh,  agus  rioghaìch  e  ann 
an  lerusalem  aon  bhHadhna  deug  tliar  f  hichead,  agus 
rinn  e  an  ni  sin  a  bha  ceart  ann  an  suilibh  an  Tigh- 
earna,  agus  dh'  imich  e  ann  an  shghibh  Dhaibhidh 
'athar,  agus  cha  do  chlaon  e  dh'  ionnsuidh  na  làimhe 
deise  no  na  làimhe  cHthe;  oir  anns  an  ochdamh 
bHadhna  d'  a  rioghachadh,  'n  uaìr  a  bha  e  fathast  òg, 
thoisich  e  air  Dia  Dhaibhidh  'athar  iarraidh;  agus 
anns  an  dara  bhadhna  deug  thoisich  e  air  ludah  agus 
lerusalem  a  ghlanadh  o  na  Ii-àitibh  àrda,  agus  na  doir- 
eachaibh  agus  na  dealbhaibh  snaidhte,  agus  na  dealbh- 
aibh  leaghta."  B'  e  cliù  Obadiah,  gu  'n  robh  eagal 
an  Tighearn  air  o  òige  ;  agus  crùn  Thimoteuis  gu  'm 
b'  aithne  dha  na  sgriobtuire  o  bha  e  na  leanabh  ;  agus 
aoibhneas  an  Abstoil  Eoin,  gu  'n  d'  f  liuair  e  clann  aig 
imeachd  anns  an  fhirinn;  dh'  ath-bheothaich  sin  a 
sheana  chridhe,  agus  thug  e  air  dànnsa  'na  uchd  le 

aoibhneas.  Cha  bhiodh  ann  an  tuilleadh  ùine  a 
chaitheamh  ann  an  dearbhadh  na  firinn  so,  ach  mar 
gu  'n  laiste  coinnlean  a  dh'  fhaicinn  na  grèine  mu 
mheadhon  là. 

'S  iad  aobhairean  na  pùinc  so,  iad  sin  a  leanas  : 
Aobhar  I.  A  chionn  gu  bheil  an  Tighearna  'ga 
àithneadh,  agus  cha  'n  'eil  àithntean  Dè  ri  'n  cuir  an 
teagamh,  ach  ri  ùmhlachd  a  thoirt  dhoibh^  Ecl.  xii.  1 . 
'•  Cuimhnich  a  nis  do  Chruithear  ann  an  laithibh  t' 
òige,  mu  'n  tig  na  droch  laithibh^  agus  an  druid  na 
bliadhnacha  riut,  anns  an  abair  thu,  cha  'n  'eil  tlachd 
agam  annta." 

Cuimhnich  a  nis  do  Chruithear ;  cuimhnich  e  air 
ball,  oir  cha  'n  'eil  f  hios  agad  ciod  a  bheir  là,  no  uair  a 
niach,  cha  'n  urrainn  duit  innse  ciod  am  peacadh  bas- 
mhoir^  ciod  am  buaireadh  bàsmhoir,  ciod  am  breitheanas 
bàsmhoir  a  dh'  f  haodas  breith  ort,  mur  cuimhnich  thu 
a  nis  do  Chruithear.  Cuimhnich  a  nis  do  Chruithear  ; 
cumhinich  gu  'n  gabh  thu  eolas  air^  cuimhnich  gu  'n 
gabh  thu  tlachd  ann,  cuimhnich  gu  'n  gràdhaich  thu 
e,  cuimhnich  gu  'm  miannaich  thu  e,  cuimhnich  gu  'n 
earb  thu  as,  cuimhnich  còir  fhaotuinn  ann,  cuimh- 
nich  a  bhi  beò  dha,  agus  cuimhnich  gu  'n  imich  thu 
maille  ris.  Cuimhnich  a  nis  do  Chruithear;  ach  'se 
th'  anns  an  Eabhra  Cruithearan,  Athair,  Mac,  agus 
Spiorad.  Chum  duine  dheanamh  ghairmeadh  comhairle 
air  neamh,  Gen.  i.  26.  Cuimhnich  do  Chruithearan, 
cuimhnich  an  t-Athair  chum  aithne  bhi  agad  air, 
chum  eòlas  a  bhi  agad  air  o  'n  leith  a  stigh ;  cuimli- 
nich  am  Mac,  chum  creidsinn  ann,  chum  earbsadh  a^, 
chum  dlù  ghabhail  ris,  agus  a  chum  thu  fein  a  thoirt 
thairis  gu  h-iomlan  dha ;  cuimhnich  an  Spiorad  chum 
eisdeachd  r'  a  ghuth,  chum  umhlachd  a  thoirt  d'  a 
ghuth_,  chum  a  lathaireachd  a  mhothachadh,  agus 
chum  a  chumhachd  fhiosrachadh. 

(Juimhnich  a  nis  do  Chruithear  ann  an  laithibh  t' 
òige ;  cha'n  'eil  e  'g  ràdh  ann  an  àm  t'  òige,  ach  an 
aithibh  t'  òige ;  a'  ciallachadh,  nach  'eil  ann  ar  beatha 
ach  beagan  laithean ;  cha  'n  'eil  innte  ach  deatach,  no 
sgàile  bruadair ;  agus  uime  sin  mar  a  deir  neach  àraidh, 
ged  a  tha  'm  bàs  roimh  aghaidh  an  t-seann  duine, 
gidheadh  faodaidh  e  bhi  co  faisg  air  culaobh  an  duin 
*òig,  &c.  Is  sgaile  deatach  beatha  'n  duine — tha  neacli 
an  teagamh  co  aca  ghairmeas  e  dh'  i  beatha  bhàis,  no 
beo  bhàs.  O  dhaoin'  òga !  tha  Dia  ag  àitlmeadh  dhuibh 
bhi  math  na  thrath.  (^uimhnichibh,  gu  bheil  e  na  ni 
cunnartach  dearmad  a  dheanamh  air  aon  do  aitheanta 
aii  Ti  sin,  a  tha  comasach  'ur  'n  àithueadh  gu  neo-ni, 
no  gu  ifrinn.  A  dhol  direach  an  aghaidh  aithne  shoil- 
leir  Dhe,  ged  a  b'  ann  fo  sgàile  foillseachaidh  o  Dhia,  is 
uiread  e  's  is  fiù  beatha  duine,  mar  dh'  fliaodas  sibh 
f  haicinn  anns  an  sgeul  bhrònach  sin,  1  Righ.  xiii.  24. 

Cuireadh  daoine  òg  an  uile  reusonta  feohiihor,  ge 
b'  e  co  honmhor  agus  co  tròm,  ann  an  aon  siige,  agus 
àithne  sheasmhach  Dhè  'san  t-slige  eile,  agus  an  sin 
sgriobli  Tecel  air  an  uile  reusonacliadh ;  tha  iad  air 
jui  tomhas  air  a  mheigh,  agus  fhuaradh  easbhuidheach 
iad.  O  mliuinntir  òga  !  an  ni  a  tha  Dia  ag  aithneadli 
feumar  a  chur  an  gniomh  gu  h-ealamh,  gun  aicheadh 
no  moille,  no  connsachadh  mu  'n  chruaidhchas  a  tha 
ga  leanmhuinn.  'Nuair  a  tha  Dia  a'  gairm  air  muinn- 
tir  òg  chum  seirbhis  a  dheanamh  dha  ara  madainn 
an  ojge,  tha  iad  mar  is  tric  a'  cur  dàil  ann  gus  an 
glacar  iad  le  altaibh  criothanach,  suilibh  ànmhuinn, 
cridheachaiblifànn,  lamhaibh  failinneach,  agusgluinibh 
lag,  gidheadh  bithidli  searbhas  ann  mu  dheireadh. 

II.  A  chionn  gu  bheil  meadhona  agus  cothroma 
aca  air  a  bhi  raath  na  thràth.  Clia  robh  riarah  aig 
duine  meadhona  ni  's  fearr  agus  cotliroma  ni  's  mò 

air  a  bhi  math,  air  math  a  dheanamh,  agus  air  math 
fhaotuinn,  na  nis.  O  Thighearna  !  cia  fiosraeh,  cia 
creidmheach,  cia  naomh,  cia  neamhaidh,  cia  iriosal  'sa 
dii'  f  haodadh  muinntir  òga  bhi,  mur  bith  gu  'n  dhear- 
maid  iad  an  anama  fèin  ?  Dh'  f  haodadth  muinntir  òga 
bhi  math,  seadh  sonruichte  math,  nan  deanadh  iad 
feum  iomchuidh  do  mheadhonaibh  nan  gràs,  do  thairg- 
seau  tròcair,  agus  do  bhualadh  Chriosd  le  'fhocal,  le 
'ghniomhraibh,  agus  le  'Spiorad.  O  shean  rinn  iad 
dealbh  cothrom  le  clar  eudainn  mholach,  ach  cùl  cinu 
maol,  a'  ciallachadh,  gu  faod  duine  greim  a  dheanamh 
air  cothrom  am  feadh  a  ta  e  roimh  aghaidh,  ach  ma 
cheadaicheas  e  dha  goid  air  falbh,  cha  'u  urrainn  e 
thoirt  air  ais  a  rithists.  Cia  lion  òganach  a  ta  nis  an 
slabhruidhibh  siorruidh,  a  bheireadh  deich  mile  saoghal, 
iiam  biodh  uiread  aca  gu  thabhairt,  a  chionn  cothrom 
a  mhealtuinn  gu  aon  searraon  eile  eisdeachd,  gu  aon 
urnuigh  eile  dheanamh,  gu  aon  Sabaid  eile  choimhead, 
ach  cha  'n  f  haod  iad  ?  Is  i  so  ifrinn  am  pèin-sa,  is  i  so 
aii  scorpion  a  tha  ghnà  a'  sgobadh,  is  i  so  a  chnuimh 
a  tha  ghnà  a'  cnàmh.  Anaoibhinn  dhuinn  gu  'n  d' 
rinn  sinn  dearmad  agus  gu  'u  inhi-bhuilich  sinn  le 
suarraìch,  na  cothroma  luachmhor  sin  a  bha  againn 
aon  uair  chum  maitheanas  ar  peacaidh  fhaotuinn,  ar 
nàduir  atharrachadh,  ar  cridheàchan  a  dheanamli  ni  's 
fearr,  ar  coguisean  a  ghlanadh,  agus  ar  n-anaman  a 
thearnadh,  &c.  Leubh  mi  mu  Righ,  aig  nach  robh 
shochd  a  shealbhaicheadh  àite,  air  là  àraidh  air  dha 
òganach  taitneach  f  haicinn,  thug  se  e  dh'  ionnsuidh  a 
cliùirt,  agus  chuir  se  e  fo  laimh  luchd-teagaisg  chum 
fhoghlum,  agus  dh'  òrduich  e  'na  thiomnadh,  nam  b' 
airidh  e  air  riaghladh,  gu  'm  biodh  e  air  a  chrùnadh 
na  Righ,  ach  mar  b'  airidh  gu  'm  biodh  e  air  a  chean^al 
le  slabhraidhibh,  agus  air  a  chur  na  thràiU  air  kiirg. 

Nise  'nuair  a  thainig  e  gu  aois,  bhreithnich  tuitfhearan 
an  Rìgh,  gu  'n  dhearmad  e  gu  brònach  na  meadhona, 
agus  na  cothroma  sin,  leis  am  faodadh  e  bhi  air  a 
dheanamh  iomchuidh,  air  son  na  Rioghachd  a  riagh- 
ladh,  ghairm  iad  e  nan  lathair,  agus  chuir  iad  an  cèill 
toil  agus  aithne  an  Righ  mu  thimchioU,  ni  a  chuireadh 
an  gniomh  a  rèir  sin  :  oir  thug  iad  fainear  esan  a 
cheangal  le  slabhruidhibh  agus  a  thoirt  thairis  do  na 
longaibh.  Nise  ciod  an  teangaidh  's  urradh  chur  an 
oèill,  cia  mòr  a  bha  e  air  a  ghluasad  agus  air  a  thriob- 
laideachadh  le  'chor  brònach  agus  truagh,  gu  h-àraidh 
'n  uair  a  smuainich  e  ann  fèin,  gu  bheil  e  nis  air  a 
cheangal  le  slabhruidhibh,  a  dh'  f  haodadh  a  bhi  meal- 
tuinn  saorsa ;  nise  tha  e  na  thràill,  a  dh'  f  haodadh  a  bhi 
na  Righ ;  nise  tha  e  air  a  riaghladh  le  Turcaìch,  a  dh' 
f  haodadh  uair  eigin  a  bhi  riaghladh  thar  Criosduidhean. 
Tha  'n  cleachdadh  farasda. 

O  dhaoin'  òga !  an  gabh  Satan  gach  uile  chothrom 
chum  'ur  buaireadh  ?  an  gabh  an  saoghal  agus  daoine 
aingidh  gach  uile  chothrom  chum  'ur  mealladh,  'ur 
ribeadh  agus  'ur  sgrios?  an  gabh  cairdean  criosdail, 
agus  teachdairean  dileas  Dè  gaach  uile  chothrom  chuni 
'ur  deanamh  ni  's  fearr,  agus  'ur  saoradh,  agus  an 
dean  sibhse  dimheas  air  slainte  co  mòr?  Tha  mòran 
ann  an  laithibh  an  òige,  'n  uair  a  dh'  fhaodadh  iad 
tròcair,  Criosd,  maitheanas,  sìth,  agus  flaitheaiias 
f  haotuinn,  cha  'n  àiU  leo  ;  agus  nan  sean  aois,  'n  uair 
a  b'  àill  leo  Criosd,  maitheanas,  sìth,  agus  flaitheanas 
f  haotuinn,  cha  'n  urrainn  agus  cha  'n  f  haod  iad.  Tha 
Dia,  mar  gu  'n  abradli  e,  mar  a  thubhairt  Theseus  aon 
uair,  rach,  ars'  esan,  agus  innis  do  Chreon,  tha  Theseus 
a'  tairgse  dhuit  tairgse  ghràsmhor  fathast,  tha  mi 
toilichte  sinn  a  bhi  rèidh  ri  cheile,  ma  striochdhas  tu 
(is  i  so  mo  cheud  teachdaireachd)  ach  mar  buadhaich 
an  tairgse  so,  bitheadh  dùil  agad  riumsa  mar  namhad. 

III.  A  chionn  aig  àra  àn  oige  gu  bheilam  peacanna 
ni  's  teirce  agus  ni  's  lugha,  gu  freagairt  agus  gu 
aithreachas  a'  ghabhail  air  an  son,  tha  mòran  pea- 
caidh  agus  doilghiosan  air  am  bacadh  le  bhi  math  na 
thràth,  Mar  is  trice  dh'  aireamhas  sinn  ar  laithean, 
's  ann  is  teirce  ah-eamh  ar  peacaidh.  Mar  a  tha 
sgriobhadh  ni  's  tearuinte  o  dhubhadh,  'n  uair  a 
chuirear  dùs  air;  eadhon  mar  sin  tha  sinne  ni  's 
tearuinte  o  pheacachadh,  'n  uair  a  chuimhnicheas 
sinn  ann  an  iim  ar  'n  òige,  nach  'eil  annainn  ach 
dùs.  Tha  dèoir  na  h-òige  aithreachail,  a'  deanamh 
ni  's  mò  losgadh  air  ua  deamhnaibh,  na  uile  las- 
raichean  ifrinn,  oir  le  so  tha  'n  dòchas  uile  air  a  thoirt 
gu  neo-ni,  agus  innleachdan  namhaid  mòr  ar  n-anu- 
man  air  an  tilgeadh  bun  os-ceann.  Tha  'n  Uiabliol 
ag  ràdh,  dean  moille,  tha  ìiine  ni  's  leòir  gu  aithrea- 
chas  a  ghabhail ;  ach  tha  Dia  ag  ràdh,  gabh  aithrea- 
chas  gu  moch,  ann  am  madainn  t-òige,  oir  aig  an  àm 
sin  bithidh  do  pheacaidh  ni  's  teirce  agus  ni  's  lugha. 
Air  an  aobhar  sin,  a  mhuinntir  òga,  cuimhnichibh  so, 
esan  nach  ceannuich  comhairle  mhath  saor  o  'n  cheud 
laimh,  ceannaichidh  e  o  'n  dara  laimh  aithreachas 
tuille  's  daor.  O  dhaoin  òga !  mar  toisich  sibh  ri  bhi 
math,  na  peacaidh  sin  a  ta  nis  mar  sheudaibh  a'  deal- 
radh  ann  'ur  suilibh,  bithibh  iad  fadheoidh  nan  cla- 
chan  muilinn  ceangailte  mu  bhur  muineal  chum  'ur 
toirt  fo  gu  siorruidh. 

A  measg  iomadh  ni  air  son  an  tug  Besa  buidh- 
eachas  do  Uhia  'na  thiomnadh  deireannach,  b'  e 
so  an  ceud  ni  agus  an  ni  àraidh,  gu  'n  ghairm  se  e  aig 
aois  shea  bliadhna  deug  chum  eòlas  na  firinn,  agus  mar 
sin  gu  'n  bhacadh  mòran  peacaidh  agus  doilghiosan, 
air  mhodh  eile  a  ghlacadh  e  agus  a  dheanadh  a 
bheatha  ni  bu  neo-shona,  agus  ni  bu  ro  thruaighe 

Tha  naoimh  òg  gu  tric  a'  teachd  gu  bhi  na'n  seann 
ainglean,  ach  's  ainmic  a  tha  seann  pheacaich  a'  teachd 
gu  bhi  na'n  naoimh  mhath. 

IV.  A  chionn  gur  tàlan  luachmhor  ùine  air  son 
am  feum  daoin'  òga  cunntas  a  thoirt.  Agus  mar  is 
luaithe  thoisicheas  iad  ri  bhi  math^  's  ann  is  socraiche 
bhios  an  cùnntas,  gu  h-àraidh  a  thaobh  an  talann 
mhòr  sin  ùine.  Tha  cuid  do  na  cinnich  a'  cumail  a 
mach,  gu  'm  feumair  cunntas  a  thoirt,  cha  'n  e  a 
mhain  as  ar  saothair,  ach  mar  an  ceudna  as  ar  socair 
— bithidh  e  soiUeir  aig  an  là  mhòr,  gu'n  d'  rinn  iadsan 
a  chaith  an  ùine  ri  bròn,  ni  b*  f  hearr  na  iadsan  a  ehaith 
aii  ùine  ri  dannsa ;  agus  iadsan  a  chaith  mòran  laith- 
ean  'gan  irioslachadh  fe'in,  ni  b'  fhearr  na  iadsan  a 
chaìth  mòran  laithean  ri  sugradh  diomhain.  Leubh 
mi  mu  dhuine  cràbhach,  a  theireadh,  an  uair  a  chluin- 
neadh  e  uaireadair  a'  bualadh,  an  so  a  ta  aon  uair 
seachad  air  son  am  feum  mise  bhi  freagarrach.  O 
mhuinntir  òga !  mar  a  tha  ùine  ro  luachmhoire  mar 
sin  tha  i  ro  ghoirid ;  tha  ùine  gle  luath,  siubhlaidli  i 
gu  h-obann ;  lob  ix.  25.  "  Bha  mo  laithean  nì  bu 
hiaithe  na  giUe-ruithe,  theich  iad  air  falbh,  cha  'n 
f  hac  iad  math."  Tha  'm  focal  Eabhra,  ni  bu  hiaithe 
na  gille-ruithe ;"  a'  ciallachadh  ni  sam  bith  a  ta  eat- 
rom  a  chionn  gu  bheil  nithe  eatrom  ullamh  gu  ghiasad. 

Bha  iomhaigh  ùine  air  a  deanamh  o  shean  le  sgia- 
thaibh,  mar  gu  'm  biodh  i,  cha  'n  ann  a'  ruith  ach  aig 
itealaich.  Tha  ùine  coslacli  ris  a'  ghrian,  nach  stad 
■^n  bràth,  ach  a  tha  ghnàth  a'  ruith  a  rèis ;  stad  a 
ghrian  aon  uaìr,  seadh,  chaidh  i  air  a  h-ais,  ach  cha 
deach  ùine  rìamh  air  a  h-ais.  Tha  ùine  a  ghnàth  a' 
ruith  agus  aig  itealaich  ;  cha  'n  eil  innte  ach  sealladh, 
sgàile,  no  bruadar ;  a  mhuinntir  òga,  an  urrainn 
duibh  so  thoirt  gu  cùramach  fainear,  agus  gu  'n  tòi- 

seachadh  ri  bhi  niath  gu  tràthail  ?  Gu  cinnteach  cha 
'n  un-ainn  duibh.  Mo  chàirdean,  ged  robh  an  talamh 
uile  air  am  bheil  sinne  a'  saltradh  air  a  thionndadh  gu 
gu  meal  òir,  cha  b'  urrainn  e  aon  mhionaid  a  dh'  ùine 
cheannach.  O  doilghiosan  na  muinntir  mhallaichte, 
air  son  màr  mhi-bhuilich  iad  ùine  phriseil !  O  ciod 
nacli  tugadh  iad  gu  bhi  saor,  a  chum  meadhona 
nan  grais  a  mhealtuinn  aon  uair  •'  O  ciod  an  aire 
dhurachdach,  ciod  an  rùn,  ciod  a  bhall-chrith  agus 
an  leaghadh  cridhe,  ciod  an  t-ocras  agus  an  tart  leis 
an  eisdeadh  iad  am  focal !  Bu  mhath  am  bathar 
Uine,  ann  an  ifrinn,  arsa  Bernard,  agus  bu  gle  bhuan- 
nachdail  a  mhalairt,  far  an  tugadh  duine  deich 
mile  saoghal  (nam  biodh  iad  aigc)  air  son  aon  là.  A 
dhaoine  òga,  an  urrainn  duibh  so  a  chreidsinn  da  ri- 
readh,  agus  gu  'ii  toiseachadh  ri  bhi  math  ?  O 
mhuinntir  òga !  mar  a  ta  gràdh  agaibh  do  bhur  'n 
anamaibh  priseil  neo-bhasmhor,  mar  a  b'  àill  leibh  a 
bhi  sona  'nur  beatha,  agus  beannuichte  'nur  bàs, 
agus  glormhor  an  deigh  'ur  bàis;  na  caithibh  ni  's  mò 
do  bhur  'n  ùine  phriseil  ri  òl  agus  striopachas,  ri 
cluich  air  chairtibh,  's  air  dlsdibh  agus  ri  dannsa;  na 
caithibh  'ur  n'  ùine  ri  amaideachd,  na  caithibh  'ur  'n 
ùine  ri  mionnaibh,  na  caithibh  'ur  'n  ùine  ri  neo- 
ghloine,  na  caithibh  'ur  'n  ùine  ri  breugaibh,  ach  tois- 
ichibh  ri  bhi  math  do  bhrigh  gur  tàlann  ùine  air  son 
am  feum  sibh  cunntas  a  thoirt  do  Dhia.  O  mhuinn- 
tir  òga  !  faodaidh  sibhse  bhi  'g  aireamh  bhliadhnaibh, 
seadh,  moran  bhliadhnachan  fathast  ri  teachd,  'n  uair 
math  a  dh'  fhaodta  nach  'eil  uiread  a  dh'  uairean 
agaibh  chum  'ur  cunntais  a  dheanamh  uUamh;  fao- 
daidh  e  bhith  air  an  oidhche  nochd  gu  'n  gairmear 
sibh,  agus  ma  tha  'ur  'n  ùine  air  a  caitheamh,  agus 
'ur  'n  obair  gun  toiseachadh,  ciod  an  cor  brònach  'sam 

bi  sibh  ;  nach  b'  fhearr  leibh  nach  beirte  riamh  sibh? 
Bu  ghnàth  le  Seneca  bhi  magadh  air  na  h-ludhaich 
air  son  an  droch  thuathanais,  do  bhrigh  gu  'n  chàiU 
iad  aon  là  as  na  seachd,  a'  ciallachadh  na  Sabaid  aca  : 
O :  gu  'n  e  bhi  tuille  's  fior  mu  'n  chuid  mhòr  do 
luchd  aideachaidh,  araon  òg  agus  sean,  nach  e  mhàin 
gu  bheil  iad  a'  càll  aon  là  as  na  seachd,  ach  iomadh 
là  as  na  seachd.  Mo  chàirdeanj  an  ùine  a  chaidh 
seachad  cha  ghabh  i  toirt  air  a  h-ais,  is  ann  mar  a  sin 
a  fhuair  na  h-òighean  amaideach,  Saul,  Herod,  agus 
na  h-IsraeHchj  a  chùis;  seadh,  lacob,  losiah,  agus 
Daibhidh,  ged  bu  daoine  math  iad,  gidheadh  is  ann 
mar  sin  a  f  huair  iad  a  chùis  chum  an  càll. 

Tharruing  na  h-Eiphitich  dealbh  na  h-Aimsir  le  tri 
chinn  ;  an  ceud  cheann,  eadhon,  ceann  madadh-allaidh 
gionnaich,  le  beul  fosgailte  air  son  na  h- Aimsir  a  chaidh 
seachad^  do  bhrigh  gu  'n  d'ith  i  suasgu  ciocrach  cuimhne 
co  liugha  ni  a  chaidh  seachad  nach  gabh  toirt  air  an  ais  : 
An  dara  ceann,  eadhon,  ceann  leomhain  air  a  chru- 
nadh,  a'  beuchdaich  air  son  na  h-Aimsir  a  ta  lathair,  do 
bhrigh  gu  bheil  uachdaranachd  aice  air  na  h-uile 
ghniomharaibh,  air  son  am  bheil  e  'g  ard  ghlaodhaich. 
An  treas  ceann,  eadhon,  ceann  madaidh  chealgaich  a' 
sodal  air  son  na  h- Aimsir  ri  teachd,  do  bhrigh  gu  bheil  i  a' 
beathachadh  cuid  do  dhaoinibh  le  iomadh  dòchas  miod- 
alach,  chum  an  sgrios  siorruidh.  O  mhuinntir  òga ! 
mar  a  b'  àill  leibh  'ur  cunntas  a  thoirt  suas  fadheoidh 
le  aoibhneas  a  thaobh  an  tàlann  sin,  an  Aimsir  a  dh'  earb 
Dia  ribh,  toisichibh  ri  bhi  math  na  thràth. 

V.  A  chionn  gu'm  bi  an  sòlas  agus  an  t-aoibhneas 
is  mò  aca  'nuair  a  thig  iad  gu  bhi  aosda,  Salm  Ixxi,  5, 
1 7, 1 8,  air  an  coimeasachadh.  ' '  Oir  is  tusa  mo  dhochas, 
B  Thighearna  Dhè,  mo  dhoigh  o  m'  òige.  O  Dhè 
theagaisg  thu  mi  o  m'  òige,  agus  gu  ruige  so  chuir  mi 


DLEASNAS  AN  DUIN'  OIG.  25 

t'  oibre  iongantach  an  cèill.  Agus  a  nis  an  uair  a  ta 
rai  sean  agus  liath,  a  Dhè,  na  treig  mi,  gus  an  cuir  mi 
an  cèill  do  neart  do  'n  al  so,  agus  do  gach  àl  ri  teachd 
do  chumhachd." 

B'urrainn  Policarp  a'  radh,  'n  uair  a  bha  e  aosda, 
"  Rinn  mi  seirbhis  do  rao  mhaighistir,  Criosd,  o  chionn 
iomadh  bhadhna  agus  gu  ruige  so  bhuin  e  gu  math 
riura."  Ma  bhios  rauinntir  a  dli'  iompaichear  òg  beò 
gu  bhi  sean,  cha  'n  'eil  aoibhneas  ri  choimeasachadh 
ri  'n  aoibhneas-san,  'se  'n  aoibhneas-san  aoibhneas  is 
mò,  aoibhneas  coslach  ri  aoibhneas  an  f  hoghair,  aoibh- 
neas  coslach  ri  'n  aoibhneas-san  a  roinneas  a  chreach  : 
'se  'n  aoibhneas-san  aoiblmeas  is  fallaine,  aoibhneas  is 
cudthroraaiche,  aoibhneas  is  naoraha,  aoibhneas  is 
gloine,  aoibhneas  is  treise,  agus  aoibhneas  is  raaireann- 
aiche ;  cha  'n  'eil  an  aoibhneas  feohnhor  nan  aingidh, 
an  aoibhneas  dealrach  òr  an  duine  shaoghalta,  agus  an 
aoibhneas  baoilsgeach  a  chealgair,  ach  mar  fhuaim 
droigheann  fo  phoit,  ann  an  coimeas  ri  aoibhneas  agus 
ri  sòlas  na  muinntir  so,  is  urrainn  a'  radh  nan  sean 
aois  maille  ri  deagh  Obadiah  gu  'n  robh  eagal  an  Tigh- 
earn  orra  o  'n  òige.  Ma  's  e  's  aig  àm  'ur  'n  oige,  gu 
'm  bi  'ur  sùilean  làn  deòh'  air  son  peacaidh,  'nuair  a 
thig  sibh  gu  aois  bidh  'ur  cridhe  làn  aoibhneis.  Aig 
an  leitliid  sin  bidh  am  fion  is  fearr  mu  dheireadh. 

O !  gu  'n  toisicheadh  daoin'  òga  ri  bhi  math  na 
thràth,  chum  gu  'm  bi  ara  foghair  is  mò  do  dh'  aoibh- 
neas  aca  'n  uair  a  thig  iad  gu  bhi  aosda.  'S  brònach 
a  ni  bhi  cuir  'ur  sìl,  'n  uair  bu  chòir  dhuibh  a  bhi  buain 
'urfoghair;  is  fearr  tional  an  sàmhradh  na  h-òige  fa 
chomhair  geamhi-adh  sean  aois. 

VI.  A  chionn  gu  bheil  siorruidheachd  do  shonas 
agus  do  ghlòir,  an  crochadh  air  a  bheagan  mhòmain- 
dean  a  th'  air  a  chomharrachadh  dhoibh.     Bu  mhath 

a  cheist  a  d'  f  heoraich  an  duin'  òg,  "  Ciod  a  ni  ini  chuni 
gu  sealbhaich  mi  a'  bheatha  rahaireannach  ?"  Tha 
fhios  agam  gu'm  bi  mi  gu  siorruidh  sona,  no  gu  sior- 
ruidh  mi-shona,  gu  siorruidh  beannuichte  no  gu  sior- 
ruidh  mallaichte,  gu  siorruìdh  air  mo  thearnadh,  no 
gu  siorruidh  àir  mo  dhlteadh. 

O  !  ciod  a  ni  mi  chum  gu  sealbhaich  mì  a'  bheatha 
mhaireannach  ?  Tha  mo  chùraman,  m'  eagalan,  agus 
mo  thrioblaidean  uile  mu  thimchiollna  siorruidheachd, 
cha  'n  urrainn  ùine  no  àl  ruigheachd  no  bhi  air  a  si- 
neadh  a  mach  gu  siorruidheachd,  cha  'n  urrainn  teang- 
aidh  siorruidheachd  a  chur  an  cèiU.  Is  aon  là  bith- 
bhuan  siorruidheachd,  air  nach  tig  crioch  gu  bràth. 

Ciod  a  ni  mi,  ciod  nach  dean  mi,  chum  gu  'm  bi  mi 
sona  gu  siorruidh?  Tha  mi  nis  òg  agus  ann  an  treun 
mo  neirt ;  ach  cò  aig  a'  bheil  f  hios  ciod  a  bheir  là 
amach  ?  Tha  'n  cudthrom  is  mò  'n  crochadh  air  na 
cordaibh  is  caola,  agus  tha  siorruidheachd  an  uriadh 
ris  a  bheagan  uairean  sin  a  tha  mi  gu  blii  beò  anns  an 
t-saoghal.  O  !  ciod  an  t-aobhar  uime  sin  a  th'  agamsa 
air  a  bhi  math,  air  Dia  aithneachadh,  air  creidsinn,  air 
aithreachas  a  ghabhail,  air  mo  shìth  a  dheanamh 
cinnteach,  agus  mo  mhaitheanas  fhaotuinn  air  a  she'ul 
adh,  air  mo  nadur  f  liaotuinn  air  athnuadhachadh,  mo 
choguis  air  a  glanadh,  agus  mo  chòir  ann  an  Criosd  air 
a  dearbhadh,  mu  'm  beir  siorruidheachd  orm,  mu  'n 
ruith  mo  ghloine,  mu'n  teid  mo  ghrian  fo,  mu  'n  ruith 
mo  rèis,  air  eagal  gu  'n  glac  oidhche  dhubh  dhorch, 
dhorch  na  siorruidheachd  mi,  agus  gu  'm  bi  mi  truagh 
gu  bràth. 

Leubh  mi  mu  dhuine  àraidh,  chum  'n  do  chuireadh 
gibhtean  mòr,  a  phiU  an  t-iomlan  dhiubh  air  an  ais  a 
rìs,  ag  ràdh,  cha  'n  'eil  mi  'g  iarraidh  ach  an  aon  ni  so 
a  mhain  o  do  mhaighistir,  eadhon,  a  bhi  'g  urnuigh  air 
mo  shon,  gu  'm  bi  mi  air  mo  thearnadh  gu  siorruidh. 

O  gu  'm  biodh  na  h-uile  rahuinntir  òg,  a  tha  deanamh 
am  flaitheanas  do  'n  talamh,  pàrras  do  'n  toihnntinn, 
tha  'g  itheadh  do  'n  t-sail,  agus  ag  òl  a'  mhihs,  a  tha 
'g  an  sgeadachadh  fe'in  gu  saoibhir,  agus  a'  crùnadh  an 
cinn  le  ròsaibh,  gu  'n  smuainicheadh  iad  gu  curamacli 
mu  'n  t-siorruidheachd,  chum  a  bhi  'g  eisdcachd  mar 
air  son  siorruidheachd,  chum  a  bhi  beò  mar  air  son 
siorruidheachd !  chum  gu  'm  bi  aca  ri  ràdh,  mar  a 
thuirt  dathadair  àraidh,  tha  mi  dath  air  son  siorruidh- 
eachd :  tha  sinne  deanamh  na  h-uile  ni  air  son  siorruidh- 
eachd — tha  sinn  a'  creidsinn  air  son  siorruidheachd, 
tha  sinn  a*  ghabhal  aithreachas  air  son  siorruidheachd, 
agus  tha  sinn  a'  toirt  umhlachd  air  son  siorruidheachd. 
O  na  deanaibh  na  nithe  sin  siorruidh  air  son  peanais, 
nach  urradh  bhi  siorruidh  air  son  feum.  O  mhuinntir 
òga,  tha  Criosd  a'  gairm,  agus  tha  fuil  losa  Criosd  a' 
gairm,  tha  spiorad  Chriosdanns  an  t-soisgeul  a'  gairm, 
tha  corruich  Shatain  a'  gairm,  tha  ur  staid  agus  'urcor 
brònach  a'  gairm,  agus  tha  staid  shona  agus  bhean- 
nuichte  naoimh  air  an  glòrachadh  a'  gairm  ;  tha  iad 
sin  uile  gairm  gu  h-àrd  oirbhse  siorruidheachd  ghlor- 
mhora  dheanamhcinnteach,  mu'n  seolsibh  a  macha  dh' 
ionnsuidhna  cuainuabhasaich.  Tha  'ur  mathsiorruidh 
uile  'n  earbsa  ri  momaindibh  goirid  agus  neo-chinnteach 
'ur  beatha ;  agus  ma  'se  's  gu  'm  bi  snaithean  'ur  beatha 
air  a  ghearradh  mu  'm  bi  siorruidheachd  sliona  air  a 
deanamh  cinnteach,  's  an-aoibhinn  duibh  gu  'n  d' 
rugadh  riamh  sibh.  O  dhuin'  òig,  na  abair  gu 
bheil  thu  òg,  agus  gu  'm  bi  ùine  gu  leoir  an  deigh  so 
gu  ullachadh  air  son  siorruidheachd ;  oir  faodaidh  e 
bhi  gu  bheil  siorruidheachd  aig  an  dorus  ullamh  gu 
do  ghiulan  air  falbh  gu  bràth.  Tha  fe'in-f  hìosrachadh 
lathail  a'  cur  an  ceill  gu  bheil  siorruidheaclid  co  faisg 
iar  culaobh  an  duin'  òig,  's  a  tha  i  roinih  aghaidh  an 

t-seann  duine.  O  glac  an  diugli  crùn  siorruidheachd 
bheannuicht,  air  eagal  gu  'm  bi  thu  air  do  ghearradh 
air  falbh  mu  'n  tig  a  mhaduinn !  Ged  nach  eil  ach 
aon  rathad  gu  tighinn  a  stigh  do  'n  t-saoghal,  gi- 
dheadh  tha  mìle  rathad  chuin  dol  amach  as  an  t- 
saoghal :  air  an  aobhar  sin,  a  mhuinntir  òga,  cuimhni- 
chibh  so,  mar  a  tha  gluasadan  an  anma  ealamh,  mar 
sin  tha  gluasadan  ceartas  I  )è  ealamh  mar  an  ceudna  ; 
agus  mur  eisd  sibh  ri  guth  Dhè  an  diugh,  mur  ul- 
laich  sibh  an  diugh  air  son  siorruidheaclid,  faodaidli 
gu  'm  mionnach  Dia  a'  maireach  nach  teid  sibh 
gu  bràth  a  steach  d'  a  shuaimhneas ;  tha  e  na  ni  ro 
bhrònach  agus  cunnartach  a  blii  faoineas  agus  a 
miodal  ri  Dia,  ri  fhocal,  ri  'tliairgsibh,  ri  ar  'n  ana- 
maibh  fein,  agus  ri  siorruidheachd :  uime  sin,  saoth- 
raicheadh  gach  uile  mhuinntir  òg  gu  bhi  math  gu 
tràthail,  agus  na  leigeadh  iad  fois  dha  'n  Ti  sin  is  e 
fèin  ceud  thùs  gach  maitheas,  gus  an  dean  E  iadsan 
math,  gus  an  toir  e  dhoibh  an  dochas  sin  mu  'n  t- 
siorruidheachd,  a  ni  iad  araon  math  agus  a  chumas 
math  iad,  a  ni  iad  sona  agus  a  chumas  sona  iad 
gu  siorruidli ;  mar  dean  so  uile  'n  gnothaicli,  biodh 
fhios  agaibhs',  an  ùine  aithghearr  na  li-eagala  sin  mu 
shiorruidheachd  do  thruaighe,  a  ghineas  an  uamh- 
bheist  sin,  An-eavbsa,  a  mhùchas  dòchas,  ni  is  e  beatha 
'n  anma,  gu  'm  beir  e  gu  cinnteach  oirbh,  mar  a  ta  e 
air  a  radh,  faodaidh  truaighean  eile  an  spiorad  a  lot, 
ach  marbhaidh  an-earbse  e.  Is  i  m'  urnuighe  air  'ur 
sonsa,  gu  ma  h-ann  nach  bi  eòlas  aig  aon  agaibhse  gu 
bràth  air  an  f  hirinn  bhrònach  so,  ach  gu  'm  bi  sibh 
uile  math  da  rireadh,  ni  a  bheir  sibh  gu  dà  f  hlaith- 
eanas  a  shealbhachadh,  flaitheanas  air  talamh,  agus 
flaitheanas  an  deigh  bhàis. 

VII.  A  chionn  nach  toisich  iad  ri  bhi  beò,  gus  an 

toisich  iad  ri  bhi  math  da  rireadh.  Gus  an  toisich  iad 
ri  bhi  math,  tha  iad  marbh  a  thaobh  Dhè,  a  thaobh 
(Jhriosd,  a  thaobh  f  hlaithcanais,  agus  a  thaobh  naomh- 
achd;  gus  an  toisich  duine  ri  bhi  math  da  rireadh, 
tha  e  da  rireadh  marbh,  Phil.  ii.  1.  Agus  sin,  1.  A 
thaobh  oibre,  goirear  oibre  marbh  do  chuid  oibribh, 
Eabh.  xi.  13.  Na  gniomhara  is  fearr  a  ni  muinntir 
gun  ath-bhreith,  cha  'n  'eil  annt  ach  oibre  marbh,  do 
bhrìgh  nach  'eil  iad  ag  eiridh  o  fhreumh  beatha,  agus 
tha  iad  a  treòrachadh  a  chum  bàis,  Rom.  vi.  21 ;  agus 
a'  fagail  blnn  a  bhàis  air  an  anam,  gus  am  bi  e  air 
ionnlad  dheth  le  fuil  an  Uain.  2.  Tha  e  marbh  a 
thaobh  onoir,  tha  e  marbh  do  gach  uile  shochair  ;  cha 
'n  'eil  esan  iomchadh  air  tròcair  a  shealbhachadh,  a 
chuireas  crùn  tròcair  air  duine  màrbh.  Cha  'n  'eil 
crùn  na  beatha  ach  a  mhàin  aii  son  Criosduidhean 
beò,  Taisb.  ii.  10.  Bha  am  mac  stròghail  màrbh  gus 
na  thoisich  e  ri  bhi  math,  gus  na  thoisich  e  ri  tigh 
athair  a  chuimhneachadh  agus  rùnachadh  pilltinn 
dhachaidh  :  "  Bha  mo  mhac  marbh,  ach  tha  e  beò  :" 
agus  a  bhàntrach  a  tha  caitheadh  a  beatha  gu  sòghail, 
air  dh'i  bhi  beò  tha  i  màrbh. 

'N  uair  dh'fheòraich  losaphat  do  Bharlaam,  ciod  a 
b'aois  dha  ?  Fhreagair  e,  tha  mi  cuig  agus  dà  f  hichead 
bliadhna  dh'aois.  Tha  thu  coslach  ri  bhi  tri  fichead 
agus  deich  bliadhna,  arsa  losaphat.  Ceart,  ars'  esan, 
ma  chunntas  tu  o  rugadh  mi,  ach  cha  'n  'eil  mise 
cunntadh  nam  bliadhna  sin  a  bh'  air  an  caitheamli 
ann  an  diomhanas.  O  mo  chàirdean  !  cha  tòisich  sibh 
gu  brath  ri  bhi  beò,  gus  an  tòisich  sibh  ri  bhi  math 
da  rireadh. 

1.  Tha  beatha  'n  fhàis  ann,  agus  is  i  sin  beatha  nan 
luibh.  2.  Tha  beatha  mhothachaidh  ann,  agus  i  si  sin 
beatha  nan  ainmhidh.     3.  Tha  beatha  'n  reùsain  ann. 

agus  is  i  sin  beatha  nau  naoimh  :  agus  cha  toisich  thu 
ris  a  bheath  so,  gus  an  toisicb  thu  ri  bhi  math.  Ma 
's  fearr  madadh  beò  na  leomhan  màrbh,  mar  a  deir 
an  duine  glic,  agus  ma  tha  beatha  aig  cuileag  nach 
'eil  aig  na  spèur,  mar  a  deir  neach  araidh ;  ciod  an 
creatuir  brònach,  màrbh,  bochd  gun  bhrìgh,  a  tha  's 
an  neach  a  tha  na  choigreach  do  bheatha  nan  gràis  agus 
a  mhaitheas,  a  tha  marbh  eadhon  air  dha  bhi  beò? 
Dh'  f  huiHngeadh  a  chuid  is  mò  do  dhaoinibh  iomadh 
cruaidh-chas,  dhealaicheadh  iad  ri  oighreachd,  seadh, 
ri  bàli  do  'n  chorpj  seadli^  ri  bùill  do  'n  corp,  agus 
ri  mòran  nitliibh  ni  's  fearr  (eadhon^  onoir  Dhe'  agus 
deagh  choguis)  clium  am  beatha  nadurach  a  thearnadh : 
mar  a  ta  e  glaodhaich  amach,  Thoir  dhomh  mi-mhais 
air  bith,  pian  air  bith,  truaighe  sain  bith^  ach  caomh- 
ainn  mo  bheatha:  agus  gidheadh  cia  teirc,  cia  ro 
theirc  iad  ri  'm  faotuinn,  a  tha  deanamh  an  gnothach 
dheth  ruigheachd  air  beatha  mhaitheis,  no  tha  tois- 
eachadh  ri  bhi  math  na  thràth,  no  bhi  màrbh  do  'n 
t-saoghal,  agus  beò  do  Dhia,  roimh  a  bhi  màrbh  do 
Dhia,  agus  beò  do  'n  t-saoghal  ?  Is  aobhar  tuiridh  so, 
Hgus  bithidh  e  na  aobhar  tuiridh,  gu  bheil  a  bheatha 
nadurach  air  a  meas  co  ro  luachmhor,  agus  co  beag 
sùim  air  a  bheatha  spioradail. 

VIII.  A  chionn  gu  bheil  geaUadh  air  Dia  f  haotuinn, 
agus  air  Dia  a  mhealtuinn,  air  a  tlioirt  dhoibh-san  a 
dh'  iarras  Dia  gu  moch,  Gnath.  viii.  17.  ''  ladsan  aig 
am  bheil  gràdli  dhomh  gràdliaichidh  mi,  agus  iadsan  a 
dh'  iarras  mi  gu  mocli,  gheibh  iad  mi."  No  mar  a 
tha  e'  san  Eabhra,  iadsan  a  dh'  iarras  mi  's  a  mhadainn 
gheibh  iad  mi.  Le  sochair  solus  na  maidne  tha  sinne 
faotuinn  na  nithe  tha  sinne  'g  iarraidh.  Tha  'm  focal 
a'  ciallachadh  iarraidh  le  mion-rannsachadh,  iarraidh  gu 
diehiollach,  agua  iarraidh  gu  moch  anns  a  mhadainn. 

Mar  cluiidh  na  h-Israolich  moch  'sa  mhadainn,  a  dh' 
ian-aidh  air  son  manna — agus  mar  a  ta  luchd  foghluni 
ag  eiridh  moch  'sa  mhadainn,  agus  a'  suidhe  duinte  ris 
chum  eolas  fhaotuinn ;  mar  sin  a  deir  gliocas,  ladsan 
a  dh'  iarras  mi  ann  an  earrach  agus  am  madainn  an 
òige  gheibh  iad  mi. 

Nis  an  Tighearn  iarraidh  gu  moch,  is  e  sin  iarraidh 
air  tùs ;  tha  aig  Dia  ann  fèin  uile  mhath  ainglean, 
dliaoine  agus  nadar  coitchionn  ;  tha  gach  uile  ghlòir 
iiige,  gach  uile  urram,  gach  uile  shaoibhreas,  gach  uiìe 
ionmhas,  gach  uile  thoil-inntinn,  gach  uile  shòlas, 
gach  uile  thaitneas,  gach  uile  aoibhneas  agus  gach 
uile  shonas ;  is  aon  iomlanachd  neo-chriocJmach  Dia 
aun  fèin,  anns  am  bheil  gu  sonruichte  agus  gu  cumh- 
achdach  uile  iomlanachd  nan  creutairean  air  an  gabh- 
ail  a  steach,  agus  uime  sin,  ri  bhi  air  iarraidh  air  tùs 
'S  e  bhuadhan  fa  leth  is  fearr  a  chuireas  an  cèill  e, 
na  ghabhail  a  steach  fo  aon  ainm ;  tha  e  na  bhith,  na 
thabhartas,  na  chumhachd,  na  ghhocas,  na  cheartas, 
na  thròcair,  na  mhaitheas,  agus  na  ghràdh ;  agus 
uime  sin,  airidh  bhi  air  iarraidh  air  thoiseach  air 
gach  uile  ni  eile.  larraibh  air  tùs  nithe  math  na  h- 
inntiun,  arsa  neach  àraidh,  agus  nach  'eil  Diadhachd 
ag  ràdh  na  h-uiread  ? 

A  rithist,  iarraidh  gu  moch,  is  e  sin  iarraidh  gu 
dàmharail,  iarraidh  am  feadh  a  ta  'n  cothrom  a 
lathair,  Breith.  ix  33.  "  Eiridh  tu  gu  moch,  agus 
bheir  thu  ionnsuidh  air  a'  bhaile;"  's  e  sin,  bheir 
tliu  ionnsuidh  air  a  bhaile  gu  dàmharail.  Bha 
neach  roimhe  so  ann  a  fhuair  rioghachd,  le  gloine 
uisge  thoirt  seachad  gu  dàmharail.  O  mhuinntir 
òga !  cha  'n  'eil  f  hios  agaibhse  ma  's  e  's  gu'n  iarr 
sibh  Dia  gu  moch  agus  gu  dàmharail,  nach  fhaod 
sibh   rioghachd  fhaotuinn  nach   ciathair,    agus  gloir 

nacli  siubhail  air  falbh.  Tha  àm  anns  am  bheil  Dia 
t'  a  f  haotuinn.  "  larraibh  an  Tighearn  am  feadh  a  ta 
e  r*  a  f  haotuinn,  gairmibh  air  am  feadh  a  ta  e  am 
fagus  ;"  agus  ma  sheachnas  sibh  an  t-àm  so,  faodaidh 
sibh  iarruidh  agus  gu  'n  f  haotuinn.  "  Ged  ghlaodh  iad 
riumsa  cha  toir  mise  'n  aire,  'n  uair  a  ni  iad  iomadh 
ìirnuigh  cha  'n  eisd  mis:  an  sin  èighidh  iad  ris  an 
Tighearn,  ach  cha  'n  eisd  e.  An  sin  gairmidh  iad 
ormsa  ach  cha  fhreagair  mise,  iarraidh  iad  mi  gu 
moch,  ach  cha  'n  fhaigh  iad  mi."  B'  e  so  truaigh 
Shaul — "  Tha  na  PhiHstiuich  orm,  agus  cha  toir 
Dia  freagradh  dhomh  :"  cha  'n  'eil  ann  ach  ceartas  gu 
'n  iarradh  iadsan,  agus  gun  fhaotuinn  fa  dheireadh,  a 
dh'  f  haodadh  faotuinn  na'n  d'  iarr  iad  gu  dàmharail 
agus  an  àm  a  chothrom. 

A  rithist,  iarraidh  gu  moch,  is  e  sin  iarraidh  gu 
dùrachdach  agus  gu  dian-iarrtanach.  "  Le  m'  anam 
mhiannaich  mi  thu  anns  an  oidhche,  seadh,  le  mo  spiorad 
an  taobh  a  stigh  dhiomh  iarraidh  mi  thu  gu  moch." 
Tha  'm  focal  anns  an  Eabhra  a'  ciallachadh  araon 
iarraidh  dhùrachdach,  agus  iarraidh  mhoch;  anns  a 
mhadainn  tha  'n  spiorad  beothail,  agus  tha  daoine 
dùrachdach.  sgairteil,  agus  dian-iarrtanach. 

O  !  bithidh  a  leithid  sin  a  dh'  iarraidh  gu  cinnteach 
air  a  chrùnadh  le  faotuinn  :  *'  A  Thighearna,  air  mad- 
ainn  cluinnidh  tu  mo  ghiàth,  air  madainn  stiùraidh 
(Eabhra,  deasaichidh)  mi  m'  urnuigh  a'  d'  ionnsuidh, 
agus  amhairicidh  mi  suas  (Eabhra,  amhairicidh  mi 
mach  mar  f  hear  faire)  deanadh  iadsan  uile  aoibhneas 
a  chuireas  an  doigh  annad :  gu  bratli  deanadh  iad 
iolach  a  chionn  gu  'n  dion  thu  iad :  (Eabhra,  gu  'n 
cuir  thu  folach  thairis  orra,  no  gleidhidh  tu  iad)  agus 
deanadh  iadsan  luathghaire  annad,  lcis  an  ionmh- 
uinn  t'  ainm.     Oir  beannuichidh  tu?a  am  lirean,  a 

Tliigheavaa  :  le  deadh  ghean  cuairtichidh  tu  e  (Eabh- 
va,  crùnaidh  tu  c)  mar  le  sgèith."  Cha  d'  iarr  a  h-aon 
riainh  an  Tighearna  niar  so,  nach  d'  f  huair  e,  no  gu 
cinnteach  gheihh  iad  e.  "  lavraibh  agus  gheibh  sibh." 
Mat.  vii.  7.  '•  Sibhse  a  dh'  iarrasan  Tigheavna,  bithidh 
'uv  cvith  beo,"  Sahii  Ixix.  82.  "  Tha  mòv  èifeachd  ann 
an  uvnuigh  dhùrachdacli  an  f hivein,"  Seum.  v.  l(j.  No 
niav  tha  e  'sa  Ghreugais^  Tha  mòr  èifeachd  ann  an 
urnuigh  ghniomhach  an  fhirein;  an  urnuigh  a  chuir- 
eas  an  duine  gu  h-iomlan  gu  obair,  oibrichidh  i  iong- 
antas  anns  na  neamhaibh,  anns  a  chridhe,  agus  anns 
an  talamh.  Tha  urnuigh  dhùrachdach,  coslach  ri 
claidheamh  Shauil,  agus  ri  bogha  lonatain;  cha  phill 
i  gu  bràth  folamh.  Thnirt  aon  a  bha  labhairt  mu 
Luther,  neach  abha  na  dhuine  gle  dhùvachdach  ann  an 
urnuigh,  Gheibheadh  an  duine  so  ni  air  bith  a  b'àill 
leis  o  Dhia.  A  vithist  is  e  iavvaidh  gu  moch,  iavvaidh 
gu  h-àvaidh  agus  air  tùs,  an  deigh  an  ni  so  no  ni  ud 
eile ;  a  ni  tha  sinne  'g  iarvaidh  aiv  tùs ;  tha  sinn  'ga 
iarraidh  mav  an  ni  àraidh.  Nis  an  Tighearn  iarraidii 
gu  moch  's  e  sin  iarraidh  air  tùs  agus  gu  h-àraidh ; 
Salm  Ixiii.  Is  tu  mo  Dhia-sa,  gu  moch  iarvaidh  mi 
thu ;  's  e  sin  iavvaidh  mi  thu  mar  rao  mhath  àvaidh 
agus  luachmhor ;  is  e  Dia  an  t-AIpha,  tobar  nan  uile 
ghvàis,  agus  an  t'-Omega,  an  cuan  a  chnm  am  bhcil  gach 
glòiv  a'  svuthadh,  agus  uime  sin,  ri  bhi  aiv  iavvaidh  gu 
moch  agus  aiv  tùs.  Tha  Dia  na  mhath  iomlan  agus 
fivinneach.  Is  e  sin  math  iomlan  ris  nach  gabh  ni  sam 
bith  cuiv ;  agus  math  fivinneach  o  nach  gabh  ni  sani 
bith  seachnadh  :  is  ann  do  leithid  sin  a  mhath  tha  Dia, 
agus  uime  sin  ri  bhi  air  iavvaidh  gu  moch  agus  gu  h- 
àraidh.  Tha  Dia  na  mhath  fior  ghlan  agus  aon-f hìllte ; 
is  solus  e  anns  nach  'eil  dorchadas,  agus  is  matli  e  anns 
nach  'eil  olc.     Tha  maitheas  a  chveatuiv  measgaichte : 

C 

seadh,  tha  'm  beagan  maitheas  a  th'  anns  a  chreatuir 
air  a  mheasgadh  le  mòran  uilc ;  ach  tha  Dia  na  mhath 
neo-mheasgta,  tha  e  math,  tha  e  na  mhath  fior-ghlan, 
tha  e  na  mhath  iomlan,  cha  'n  eil  ni  sam  bith  ann  ach 
math.  Tlia  Dia  na  mliath  uile-fhoghainteach. 
"  Gluais  thusa  a'  m'fhianais  agus  bi  treibhdhireach,  is 
Dia  uile-f hoghainteach  mise/'  Gen.  xvii.  1 .  Tha  gach 
uile  ni  aige-san^  aig  am  bheil  an  Ti  aig  a  bheil  gach 
uile  ni.  Tha  aig  ann  fèin  gach  uile  chumhachd  chum 
do  dhion,  gach  uile  ghliocas  chum  do  sheoladh,  gach 
uile  thròcair  chum  maitheanas  a  thoirt  dhuit,  gach 
iiile  ghrj's  chum  do  dheanamh  saobhir,  gach  uile 
f  hirinnteachd  chum  t'  eideachadh,  gach  uile  mhaitheas 
chum  do  chobhair,  agus  gach  uile  shonas  chum  do 
chrùnadli.  Tha  Dia  na  mhath  a  shasaicheas,  tha  e  na 
mhath  a  lionas  an  cridhe,  agus  a  bheir  suaimhneas 
do  'n  anam,  Gen.  xxxiii.  11.  ^' Tha  mor  phailteas 
agamsa,"  arsa  deagh  lacob  ;  tha  gach  uile  ni  agam, 
arsa  lacob,  oir  's  ann  mar  sin  a  tha  e  'san  Eabhra,  tha 
gach  uile  ni  agamsa,  tha  gach  uile  sholas  agam  gach 
uile  thaitneas  agus  gach  uile  thoil-inntinn.  Air  dhomh 
H  bhi  gun  ni  sam  bith,  tha  gaeh  uile  ni  agam  dò  bhrigh 
gu  bheil  Criosd  agam ;  uime  sin,  arsa  neach  àraid,  air 
dhomh  gach  uile  ni  a  bhi  agam  ann-san,  cha  'n  eil  mi 
'g  iarraidh  duais  air  bith  eile,  oir  is  e  fein  an  duais 
choitchionn.  Mar  a  tha  luach  mòran  bhùinn  airgid, 
ann  an  aon  bhònn  òir ;  mar  sin,  tha  gach  uile  òir- 
dheirceas  beag  a  th'  air  an  sgapadh  a  mach  anns  na 
creatuiribh,  r'  am  faotuinn  ann  an  Dia ;  seadh,  tha 
gach  uile  iomlanachd  a  tha  sgaoilte  air  feadh  neimh 
agus  talaimh,  air  am  filleadh  ann  an  sùim  aithghearr 
ann-san.  Cha  'n  eil  matli,  an  taobhsa  dha  'n  Ti  is  e 
am  math  is  mò,  comasach  an  t'  anam  a  riarachadh ; 
cha  'n  urrainnbean  mhath,  leanabh  math,  ainm  math, 

oighreachd  mhath,  cSraid  math,  an  t'  anam  a  riarach- 
adh  :  faodaidh  iad  sin  toileachadh,  ach  cha  'n  urrainn 
iad  riarachadh.  Tha  gach  uile  phailteas,  arsa  neach 
àraidh,  mar  e  mo  Dhia  a  th'  ann,  na  bhochdainn  agus 
na  uireasbhuidh  dhomhsa. 

O  gu  'm  biodh  muinntir  òg,  ann  am  maduinn  an 
òige,  ag  iarraidh,  seadh,  ag  iarraidh  gu  moch,  ag  iar- 
raidh  gu  dùrachdach,  ag  iarraidh  gu  dian-iarrtanach, 
ag  iarraidh  gu  dìchiollach,  ag  iarraidh  air  tùs,  agus  ag 
iarraidh  gun  sgios,  an  Dia  so,  an  Ti  is  e  am  math  is 
mò,  am  math  is  fearr,  ammath  is  ro  thaitniche — atha 
na  mhath  a  riaraicheas,  na  mhath  iomlan,  agus  na 
mhath  siorruidh. 

IX.  A  chionn  gur  e  àm  na  h-òige  àm  is  taitnichj 
agus  is  freagarraich  air  son  seirbhis.  'S  an  àm  sin  tha 
do  chaileachd  togarrach,  do  mhothachadh  beothail,  do 
chuimhne  làidir,  agus  do  nàdur  làn  beatha  agus  neirt : 
's  e  latha  t'  òige  earrach  agus  madainn  do  làithean — is 
iadsan  ceud-ghin  do  neirt ;  uime  sin,  tha  Dia  'g  iar- 
raidh  do  leanabachd,  co  math  ri  do  shean  aois,  fion  t' 
àimsir,  co  math  ris  a  ghrùnndas,  mar  a  dh'fhaodas  tu 
fhaicinn  fo  shàmhladh  a  cheud-toraidh,  agus  a  cheud- 
ghin,  a  bh'  air  an  coisrigeadh  do  'n  Tighearn.  'S  e  àm 
na  h-òige  àm  na  slainte,  's  e  an  t'ain  taitneach  e,  's  e  do 
shàmhradh  agus  t'f  hogair  e.  Uime  sin,  a  dhuin'  òig,  na 
coidil,  ach  mosgail  do  chridhe,  tog  suas  t'  anam,  agus 
dean  feum  iomchuidh  do  t'  uile  bhuadhan  ;  cleachd  do 
reusan,  do  neart,  agus  t'  uile,  chum  ionmhas  a  thasgaìdh 
suas  do  ghrà-saibh  neamhaidh,  do  gheallanaibh  luach« 
mhor,  do  dh'  eòlas  diadhaidh^  agus  do  shòlasaibh  spiora- 
dail,  fachomhairgeamhradhsean,aois;  agusannsa  chor 
sin  cha  bhi  sean  aois  dhuit-sa  na  droch  aois^  ach  mar 
bha  i  do  dh'  Abraham,  na  deagh  shean  aois,  Gen,  xxv. 
28.     Na  cuir  air  falbh  Dia  le  geallanaibh  miodalach, 

agus  le  leithsgeulaibli  faoin,  gus  an  ruith  mionaidean 
deireannach  do  bheatha,  agus  am  beir  laithean  sean 
aois  ort.  Is  brònach  am  focal  sin  a  labhradh  leis  an 
Fhaidh.  MaUuichte  gu  'n  rohh  am  mealltair  aig  ani 
bheil  firionn  na  threud,  agus  gidheadh  a  dh'  iohras  ni 
truaiUidh  do  'n  Tighearn,  Mal.  i.  14.  O  mhuinntir 
òga  !  a  tha  coslacli  ris  a  chraobh-ahnoin,  tha  iomadh 
firionn  agaibhse  'san  trèud  ;  'ur  neart  is  firionn  e  'san 
trèud,  'ur  'n  ùine  is  firionn  e  'san  trèud,  'ur  rèusan  is 
firionn  e  'san  trèud,  'ur  comasan  is  firionn  iad  'san 
trèud,  agus  'ur  'n  eòlas  is  firionn  e  san  trèud  :  nis,  ma 
tha  esan  mallaichte  aig  nach  'eil  ach  aon  f  hirionn  'na 
thrèud,  agus  a  dh'  iobras  ni  truaillidh,  ni  nacli  fiù,  ni 
gun  hiach  do  Dlila,  cionnus  a  bhios  sibhse  mallaichte  ! 
mallaichte  aig  a'  bhaile,  mallaichte  o  na  bhaile,  mal- 
laichte  gu  h-aimsireil,  mallaichte  gu  spioradaiL  agus 
mallaichte  gu  siorruidh,  aig  am  bheil  iomadh  firionn 
ann  'ur  trèudaibh,  agus  gidheadh  a  tha  buintinn  co 
neo-fhiùthail,  co  cealgach,  agus  co  feall-chridheach  ri 
l)ia,  's  gu  bheil  sibh  'ga  chuir  air  falbh  leis  a  chuid  is 
suarraiche  do  bhur  'n  ùine,  agus  do  bhur  neart,  am 
feadh  a  ta  sibh  a'  caitheamh  laithean  'ur  'n  òige  ann 
an  seirbhis  an  t-saoghail.  na  feola,  agus  an  diabhoil. 

A  chraobh-fhige  'san  t-soisgeul  nach  tug  toradh  a 
mach  ann  an  àm  agus  ann  an  dàmhair,  mhalluicheadh 
i  chum  iongantais ;  's  e  àm  na  h-oige  'n  t'  àm  agus  an 
tràth  chum  toradh  na  firinnteachd  agus  na  naomhachd 
a  thoirt  a  mach,  agus  mur  toirear  an  toradh  sin  a  niach 
na  thràth,faodaidh  sibhgu  cinnteach  eagal  a  bhi  oirbh 
gun  drùigh  mallachdan  fìaitheanais  gu  h-uaigneach 
agus  gu  neo-mhothachail  a  steach,  agus  gu  'n  teid  iad 
fodha  'nur  'n  anamaibh  ;  agus  'an  sin  an-aoibhinn,  an- 
aoibhinn  dhuibh  gu  'n  d'rugadh  riamh  sibh.  'S  e  au 
rathad  is  feair  gu  ifrinn  nan  ifrinn,  so  a  sheachnadh,  a 

cliuiJ  is  fearr,  agus  blàth  'ur  'n  òip:e,  'ur  neart  'ur  'n 
ùine,  agus 'ur  tàlann,  a  thoirt  do  Dhia;  soithichean 
a  theid  gu  tràthail  a  dheanamh  blasda  le  boltrach  na 
beatha,  cha  chàill  iad  gu  bràth  e,  Gnath.  xxii.  6. 

X.  A  chionn  gu  'm  faod  am  bàs  'ur  glacadh  gu  h- 
obann  agus  gun  f  hios,  cha  'n  eil  gabhail  agaibh  do  bhur 
beatha,  tha  'n  òige  cho  caochlaideach  ri  sean  aois,  faod- 
aidh  an  duin'  òg  uaighean  gu  leòir  fhaotuinn  do  f  liad 
fein  's  na  h-àitibh  adhlaicidh ;  mar  choinnicheas  fiodh 
ùr  agus.  seann  fhiodh  's  an  aon  teine,  mar  sin  coinn- 
ichidh  peacaich  òg  agus  seann  pheacaich  'san  aon  ifrinn, 
agus  loisgidh  iad  còmhladh;  'n  uair  a  tha  'n  duin'  òg 
ann  an  treun  a  ncirt,  an  sin  tha  e  air  a  ghearradh  air 
falbh  leis  a  bhàs. — "  Bàsaichidh  e  so  na  làn  neart  (no 
ann  an  iomlaineachd  a  neirt,  mar  tha  e  'san  Eabhra), 
agus  e  uile  aig  fois  agus  an  sìth ;  tha  a  chiocha  làn 
baìnne,  agus  a  chnàmhan  air  an  taiseachadh  le  smior," 
lob  xxi.  23,  24. — Bhàsaich  clànn  Daibhidh  'nan  òige, 
mar  sin  bhnsaich  clànn  loib  agus  leroboaim,  &c.  Tha 
fein-fhiosrachadh  lathail  ag  innse  dhuinn,  gu  bheil 
beatha  'n  duin'  òig  na  ceò  co  mòr  ri  beatha  'n  t-seann 
duine.  "  Oir  isfèur  gach  uile  fheòil,"  Isa.  xl.  6.  Cha 
'n  'eil  am  beatha  'n  duine  ach  là  goirid,  là  geamhraidh, 
gu  tric  tha  grian  an  duine  air  dol  fo,  mu  'n  ceart  a  ta  i 
air  èiiidh:  tha  'ur  là  goirid,  'ur  'n  obair  mòr,'ur  tur- 
us  fada,  agus  uime  sin  bu  chòir  dhuibh  èiridh  gu 
moch,  agus  'ur  'n  aghaidh  a  chuir  air  neamh  gu  trath- 
ail,  mar  a  ni  an  duine  sin  aig  am  bheil  turus  fada  ri 
dhol  ann  an  là  geamliraidh. 

Gu  cinnteach  tha  beatha  'n  duine  goirid,  "  Feuch, 
mar  leud  boise  rinn  thu  mo  làithean."  Uime  sin,  tha 
beatha  'n  duine  goirid  ann  an  coimeas,  ma  's  e  's  gu  'n 
coimeas  sibh  a  bheatha  nis  ris  na  dh'  fhaodadh  e 
i-uigheachd,  nan  d'fhan  e  an  staid  na  neo-chiontais 

Thug  am  peacadh  a  steach  am  bàs,  is  tiiiteam  am  bàs 
a  thainig  a  steach  le  tuiteam.  No  ma  choimeasas  sibh 
beatha  an  duine  nis.  ris  na  rainig  iad  roimhe  an  tuil, 
aig  an  àm  sin  bha  mòran  beò  sea,  seachd,  ochd,  agus 
naoi  ceud  bhadhna ;  no  ma  choimeasas  sibh  laithean 
an  duine  ri  laithibh  Dhè,  "  Tha  m'  aois  mar  neo-ni  a' 
d'fhianais;"  no  ma  choimeasas  sibh  laithean  an  duinc 
ri  laithibh  na  siorruidheachd.  O  dhaoin'  òga !  an 
urrainn  duibh  smuaineachadh  gu  cùiamach  mu  ghiorad 
beatha  'n  duine,  agus  'ur  'n  ùinc,  tairgse  nan  gràs,  'ur 
'n  anaman  priseil,  agus  siorruidheachd  a  chuir  an  neo- 
shùim  ?  'S  cìnnteach  cha  'n  urrainn  duibh,  's  clnnt- 
each  cha  dàna  leibh  ;  ma  's  e  's  gu  'n  smuainich  sibh 
da  rìreadh  air  giorrad  beatha  'n  duine.  Tha  e  sgriobhta 
mu  Philip,  Righ  Mhacedonia,  gu  'n  tug  e  duais  gach 
bliadhna  do  neach  gu  bhi  tighinn  d'a  ionnsuidh  gach  là 
aig  àm  dìota,  agus  eigheach  ris,  "  Cuimhnich  gu  'm 
faigh  thu  bàs."  O  !  tha  feum  gu  tric  aig  daoin'  òga, 
agus  aig  seann  daoine,  air  a  bhi  cur  am  bàsmhoireachd 
'nan  cuimhne,  tha  iad  ro  uUamh  gus  an  là  sin  a  dhi- 
chùimhneachadh,  seadh,  gu  eadhon  smuaintibh  mu  'ii 
1m  sin  a  chur  fada  uath.  Leubh  mi  mu  thriùir  nach 
b'  urrainn  am  focal  searbh  sin,  am  bàs,  f  hulang  a  bhi 
aìr  ainmeachadh  'nan  cluasaibh  ;  agus  gu  cinnteach  tha  . 
'n  linn  so  làn  do  leithid  sin  a  dh'uile-bheistean.  Agus 
mar  a  ta  beatha  'n  duine  gle  ghoirid,  mar  sin  tha  i 
gle  neo-chinnteach  ;  o  chionn  tamuill  skin,  a  nis  gu 
tìnn,  beò  air  an  uair,  agus  màrbh  a  cheart  uair. — Cha 
'n  eil  am  bàs  aii  còmhnuidh  a'  toirt  ràbhadh  roimh 
laimh — air  uairibh  tha  e  toirt  buile  bliàis  gu  h-obann, 
tha  e  tighinn  a  thaobh  a  chuil  air  duine,  agus  'ga 
bhualadh  le  'ghath  gus  a  chridhe  mu  'n  abair  e,  An 
d'  fhuair  mi  thu,  O  mo  namhaid?  Thuit  Eutichus 
sios  màrbh  gu  h-obann,  Gniomh.  xx.  0.     Ghlac  am 

bàs  gu  h-obann  mic  Dhaibhidh,  agus  mic  loib ;  bhà- 
saich  Augustus  ag  aìtachadh-beatha ;  Galba  le  bmn, 
Bhespasian  le  aobhar-ghaire  ;  bhàsaich  Xeuxes  a' 
gaireachdaich  ri  dealbh  seana  bhean  a  tharruing  c  lc 
'laimh  fèin  ;  chaidli  Sophocles  a  thachdadh  lc  clach 
fion-dhearc  ;  bhàsaich  Diodorus  le  nàire  nach  b'  urrainn 
e  fregair  a  thoirt  do  cheiste  chridheil  a  dhealbhadh  aig 
a'ibhòrd  le  Stilpo ;  shearmonaich  loannes  Mesius  air 
aiseirigh  mac  bean  Nain  o  na  mairbh^  agus  bhasaich  e 
fein  an  taobh  stigh  do  thri  uairean  na  dheigh.  O 
mhuinntir  òga  !  nach  mòr  an  t-aobhar  a  th'  agaibhs' 
air  a  bhi  math,  oir  tlia  'm  bàs  obann  'na  theachd ;  cha 
'n  eil  ni  sani  bith  is  cinntiche  na  'm  bàs,  agus  cha 
'n  eil  ni  sam  bith  is  neo-chinntiche  na  beatha  !  uime 
sin,  biodh  aithn'  agaibh  air  an  Tighearn,  piUibh  o  bhur 
peacaibh,  deanaibh  greìm  air  an  Tighearn,  agus  dean- 
aibh  'ur  sìth  ris,  chum  's  nach  abair  sibh  gu  brnth, 
mar  a  thuirt  Ceasair  Borgeas,  'n  uar  bha  e  tìnn  gu  bàs, 
"  Am  feadh  's  a  bha  mi  beò,"  ars'  esan,  "  dh'  ullaich 
mi  air  son  na  h-uile  ni  ach  am  bàs ;  a  nis  is  eigin  domli 
bàsachadh,  agus  tha  mi  neo-uUamh  air  a  shon." 

XI.  A  chionn  gur  aon  as  na  deich,  ni  h-eadh,  ach 
aon  as  a  cheud,  a  dh'  iompaichear  gu  bràth,  mur 
iompaichear  iad  'nan  òige.  Tha  Dia  gu  tric  a'  tòis- 
eachadh  gu  moch  riusan  d'  an  robh  smuaintibh  gaoil 
agus  tròcair  aige  o'n  bhi-bhuantachd ;  Hos.  xi.  1. — 
"^  'N  uair  a  bha  Israel  na  leanabh,  an  sin  tlmg  mise 
gràdh  dha."  Tha  na  h-eisimpleirean  a  dh'  àinmich  mi 
chum  an  teaga^g  a  dhearbhadh,  a  daingneachadh  na 
h-argumaid  so ;  agus  ma  sheallas  sibh  a  mach  anns  an 
t-saoghal,  's  gann  'a  gheibh  sibh  aon  naomh  a'  measg 
rahìle,  ach  a  chomharràicheas  àm  'iompaichidh  o  òige. 
'S  e  mhuinntir  òg  a  f huair  tre  'n  fhasaich  do  Chanaan. 
Mur  bris  a  chraobh  a  mach  'san  earrach,  agus  mur 
giùlan  i  blàth  's  an  t-samhradh,  tha  i  mar  is  trice 

marbli  re  na  bliadhna  'n  deigli  siii ;  ma  's  e  's  ann  an 
àm  'ur  'n  òige  nach  toir  sibh  toradh  a  mach  do  Dhia, 
is  aon  do  chèud  gu  'n  toir  sibh  gu  bràth  toradh  a  mach 
dha,  n'  uair  a  bheireir  oirbh  le  drocli  laithibli  sean  aois, 
anns  an  abair  sibh^  nach  'eil  tkichd  agaibh.  Oir  mar 
thug  mac  Sirac  fainear,  "  Mur  do  thionail  thu  ni  sam 
bith  ann  a'  d'  òige,  ciod  is  urrainn  thu  f  haotuinn  ann 
'a  'd  shean  aois?"  Is  tearc,  seadh,  is  ro  thearc,  a  tna 
Dia  a'  cur  agus  a'  buain  an  sean  aois  ;  gu  tric  tha  Oia 
'a  cur  siol  nan  grks  'san  òige,  bheir  a  mach  foghar  do 
dh'  aoibhneas  an  sean  aois. 

Ged  nach  bi  fiov  aithreachas  gu  bràth  ro  anamoch, 
gidheadh  is  ainmig  a  tha  aithreachas  anamoch  firin- 
neach.  Tha  muiUionan  a  nis  an  ifrinn,  a  thoihch  iad 
fèin  le  bhi  smuaineachadh  mu  aithreachas  an  deigh 
laimhe.  Rinn  an  Tighearna  gealladh  do  aithveachas 
moch,  ach  c'  àite  an  do  gheall  e  aithreachas  anamoch? 
Seadh,  ciod  is  urradh  bhi  ni  's  ceirt  aguse  ni  's  coth- 
romaiche,  na  gu'n  iarradh  iadsan  agus  nach  faigheadh 
iad,  a  dh'f  haodadh  faotuinn,  ach  leis  nach  b'  àill  iar- 
raidh ;  agus  gu  'n  dunadh  esan  a  chkiasan  air  an  ur- 
nuighibh  anamoch-san,  mar  a  dhùn  iadsan  an  cluasan 
air  a  ghairmibh  moch-san?  Cha  ghabhadh  an  luchd 
cogaidh  o  shean,  seann  duine  nan  àrmailt,  a  thaobh 
bhi  neo-iomchuidh  air  son  seirbhis ;  agus  an  saoil 
thusa  'n  gabh  Dia  li  d'  chnamhaibh  tioram-sa,  an  deigh 
do  Shatan  an  smior  a  dheothail  asda  ?  Ciod  an  tigh- 
earna,  ciod  am  maighistir,  a  ghabhadh  neach  chum  an 
seirbhis,  a  rinn  seirbhis  do  'n  naimhdibh  rè  nile 
laitliean  a  bheatha  ?  agus  an  gabh  Dia  ?  an  gabh  Dia  ? 
Na  Circasich,  seòrsa  do  chriosduidhean  measgta,  tha  e 
air  a'  ràdh  gu  'n  roinn  iad  am  beatha  eadar  peacadh 
agus  cràbhadh,  a'  cur  air  leith  an  òige  gu  foirneart, 
agus  an  sean  aois  gu  aithreachas.    Ma  's  e  so  do  chòir- 

sa,  cha  bu  mliaitli  lcam  a  blii  aun  air  son  deicli  mìle 
saoghail. 

Leubh  mi  mu  dhuine  mòr  àraidh,  air  an  tugadh 
comhairle,  ;'gus  e  gu  tlnn,  àithreachas  a  dheanamh; 
ach  fhreagair  esan,  ''  Cha  dean  mi  aithreachas  fathast, 
or  ma  thig  mi  gu  slainte,  ni  mo  chòmpanaich  magadh 
orm  ;"  ach  air  dha  fas  ni  bu  tinne,  agus  ni  bu  tinne. 
dh'  earalaich  a  chàirdean  e  a  rìthist  gu  aithreachas  a 
dheanamh,  ach  dh'  innis  e  dhoibh,  gu  'n  robh  e  tuille 
's  anamoch,  "  Oir  a  nis,"  ars'  esan,  "  Tliugadh  breith 
orm,  agus  dhìteadh  mi." 

XII.  A  chionn  mur  dean  iad  aithreachas  'nan  òige, 
nach  ruig  iad  gu  brath  air  an  onoir  a  bhi  'nan  seann 
deisciobluibh. 

CAIBDEIL  IL 

Tha  e  na  onoir  ro  mhòr  a  bhi  na  sheann  deisciobul. 

Nise,  cha  ruig  a  h-aon  air  an  onoir  so,  ach  iadsan 
a  dh'  iompaichear  gu  moch,  iadsan  a  phiUeas  ris  an 
Tighearna  'nan  òige ;  cha  'n  onoir  do  sheann  duine 
bhi  'n  eudach  cloinne,  no  bhi  na  naoidhean  ann  an 
gràs.  Is  maslach  agus  is  brònach  an  sealladh,  seann 
duine  f  haicinn  air  an  A,  B,  C.  Ach  O  !  's  mòr  an 
onoir  do  dhuine  'na  shcan  aois,  gur  urrainn  e  iom- 
pachadh  a  chomharrachadh  o  òige.  Nise,  gu  bheil  e  na 
onoir  a  bhi  na  sheann  deisciobul,  dearbhaidh  mi  le  na 
nithibh  sònruichte  a  leanas,  a  thoirt  a  fainear. 

I.  Bheir  gach  uile  dhaoine  urram  do  sheann  deis- 

ciobul,  Gnath.  xvi.  31 "  Is  crùn  glòir  an  ceann  hath. 

a  gheibliear  ann  an  slighibh  an  ionracais."  Tha  Dia 
ag  iarraidh  urram  a  chur  air  an  aosmhoir,  Lebh.  xix. 
32, — ''An  lathair  a  chinn  leith  eiridh  tu  suas,  agus 

bheir  thu  urram  do  ghnùis  an  duine  aosda  (tha  'n 
duin'  aosd'  an  so.  air  a  mhìneachadh  le  cuid'  an  duine 
glic)  agus  bithidh  eagal  do  Dhè  ort :  Is  mise  an 
Tighearna."  Tha  'n  ceann  liath  a  mhàin  urramach, 
'n  uair  a  gheibhear  e  ann  an  slighibh  an  ionracais  ;  ni 
ceann  Hath,  air  a  cho'-chuideachadh  le  cridhe  naomli, 
duine  fior  urramach.  Tha  dà  shealladh  ghlòrmhoir 
anns  an  t-saoghal ;  is  e  aon  diubh  duin'  òg  ag  imeachd 
'na  threibhdhireas,  agus  an  aon  eile  dhiubh  seann 
duine  ag  imeachd  ann  an  slighibh  an  ionracais ;  b'  e 
urram  Abrahaim  gu  'n  deach  e  do  'n  uaigh  ann  an 
deagh  shean  aois,  no  mar  tha  e  'san  Eabhra,  le  deagh 
cheann  liath  :  is  lionmhoir  iad  a  tha  dol  do  'n  uaighibh 
le  ceann  liath,  ach  b'e  so  crùn  Abraham,  gu  'n  deach  e 
do  'n  uaigh  le  deagh  cheann  liath;  ged  robh  ceann 
Abraham  ge  b'e  cho  hath,  mar  bitheadh  e  gu  math, 
cha  bhitheadh  e  na  urram  dha;  'n  uair  a  ta  ceann 
liath  air  a  cho'  cheangal  ri  cridhe  mi-naomh,  's  ann 
a  tha  e  na  mhallachd  an  àite  bhi  na  bheannachd,  'n 
'uair  a  ta  'n  ceann  geal  mar  shneachd,  agus  an  't  anam 
dubh  mar  ifrinn ;  tha  Dia  gu  tric  a'  toirt  thairis  a 
leithid  sin  do  'n  tàir  agus  do  'n  t-suarraich  is  mò. 
"  Bha  prionnsachan  air  an  crochadh  suas  le  'n  laimh  ; 
cha  tug  iad  urram  do  aghaidh  nan  aosda,"  Tuir,  v.  12  ; 
agus  bhagair  Dia  so  fada  roimh  laimh.  "Bheir  an 
Tighearn  cinneach  a'  t'  aghaidh  o  ionad  fad  o  laimh, 
cinneach  aig  a'  bheil  aghaidh  bhorb,  nach  toir  urram 
do  ghnuis  an  aosmhoir,  agus  nach  dean  iochd  ris  an 
òg."  Leubh  mi  mu  Chleanthes,  neach  leis  'm  bu 
ghnàth  air  uairibh  c  fein  a  chronachadh  ;  air  do 
Ariston  iongantas  a  ghabhail  ris,  dh'fharraid  e  dheth. 
Co  tha  thu  cronachadh  ?  Rinn  Cleanthes  gàire  agus 
f  hreagair  e,  tha  mi  cronachadh  seann  truaghan,  aig  a' 
bheil  f  halt  gu  cinntcachd  air  glasadh,  ach  a  tha  dh' 

easbhuidh  tùigse  agus  ghocas  iomchuidh  air.  Fagaidh 
mi  an  cleachda  do  chinn  hath,  agus  do  f'heusagaìbh 
liath  ar  là,  aig  nach  eil  a  bheag  tuille  gu  'm  moladh 
do  'n  t-saoghal,  ach  an  cinn  Hath  agus  am  feusaga 
glasa. 

II.  Gu  tric  is  ann  do  sheann  naoimh,  agus  do 
sheann  deisciobhiibh,  is  mò  tha  Dia  'ga  fhoillseachadh 
fein,  lob  xii.  12.  **  Anns  na  h-aosda  tha  ghocas^ 
agus  am  fad  laithean  tuigse."  'S  ann  do  naoimh 
aosda  gu  tric  is  mò  tha  Dia  'ga  thaisbeanadh  fèin ; 
gu  tric  is  iad  is  mò  tha  'g  ùrnuigh,  agus  is  mò  tha  'g 
iocadh,  is  iad  is  mò  tha  saoithreachadh,  agus  tha  ni 
's  mò  dh'f  hadachd  orra  an  deigh  an  f  hoiUsichidh  is 
ro  luachmlioire  dhe  fein  agus  dhe  ghràs;  agus  uime 
sin,  tha  e  fosgladh  ùchd  ni  's  mò  dhoibh,  agus  'g  an 
deanamh  nam  bùill  do  chomhairle  dhiomhair  fèin, 
Gen.  xviii.  17.  19.  "  Agus  thuirt  an  Tighearna,  an 
ceil  mi  air  Abraham  a  ni  sin  a  ta  mi  gus  a  dheanamh  ? 
Oir  is  aithne  dhomh  e,  gu  'n  toir  e  àithne  d'  a  chloinn, 
agus  d'  a  theaghlaich  "na  dhèigh,  agus  gleidhidh  iadsan 
shghe  an  Tighearna,  a'  deanamh  ceartais  agus 
breitheanais ;  chum  a's  gu  'n  toir  an  Tighearn  air 
Abraham  a  ni  sin  a  labhair  e  m'  a  thimchioll."  Bha 
Abraham  na  shean  charaid,  agus  uime  sin,  rinn  Dia  e 
araon  do  chùirt  agus  do  chomhairle ;  gu  tric  is  ann  do 
sheann  chàirdean  is  ro  shaora,  is  ro  chàirdeile,  agus  is 
ro  mhò  a  dh'fhosglas  sinn  'ur  cridhe,  is  ann  eadhoin 
mar  sin  a  ni  Dia  dò  chairdibh  aosda.  O  !  ciod  an 
sealladh  agus  a  mhealtuinn  bheannuichte  do  Chriosd 
a  f  huair  seann  Simeon  a  thug  air  a  chridhe  dannsa 
'na  uchd' — '' A  nis  a  Thighearn,  a  ta  thu  leigeadh  do 
d'  sheirbhiseach  siubhail  an  sìth  a  reir  t'  f  hocail,  oir 
chunnaic  mo  shuile  do  shlainte,"  &c.  C'hunnaic  mi 
esan   is  e   mo  sholus,  mo    bheatha,   mo   ghràdh,  m' 

aoibhneas,  mo  clirùn,  mo  f  hlaitheanas,  agus  m'  uile ; 
a  nis  uinie  sin,  leig  le  d'  sheirbhiseach  siubhailan  slth. 
Mar  sin,  'n  uair  bha  Anna  ceithir  bliadhna  agus  ceithir 
fìchead  a  dh'  aois^  honadh  i  co  mòr  leis  na  chunnaic 
agus  na  niheali  do  Chriosd,  's  nachb'urrainn  dh'igu'n 
chuir  an  cèiU  ciod  a  bhlais,  a  mhothaichj  a  chunnaic, 
a  chula,  agus  a  f  huair  i  o  'n  Tighearna,  bha  i  abuich 
agus  ullamh  gu  bhi  nochdadh  lànachd,  milseachd, 
maitheas,  oirdheirceas,  agus  glòir  Chriosd,  neach  a 
ghràdhaioh  i,  agus  d'  an  d'  rinn  i  seirbhis  ùine  cho 
fada.  Mar  an  ceudna  bha  Pol  beò  ann  an  solus, 
sealladh,  agus  sealbhachadh  milis  do  Chriosd,  'n  uair 
a  bha  e  sean  ani  bliadhnaibh  agus  an  gràs.  Uime  sin, 
c'uin'  a  fhuair  Eoin  an  sealladh  glòrmhoir  sin  do 
Chriosd  a'  measg  nan  coinnleir  òir.  agus  na  taisbeanan, 
agus  na  iàn-dearbhaidhean  sin  do  lèir-sgrios  na  Roimh, 
do  thuiteam  an  ana-criosd,  do  thilgeadh  an  fhiadh- 
bheathaich  agus  an  f  haidh  bhreige  anns  an  loch  theine, 
do  thoirt  fo  cheansail  rioghachdan  an  t-saoghail  le 
bogha  agus  ie  claidheamh  Chriosd,  do  cheangail 
Shatain,  agus  do  'n  nuadh  lerusalem  a'  teachd  a  nuas 
o  Dliia  a  neamh,  ach  'n  uair  a  bha  e  sean,  'n  uair  a  bha 
e  aosda  am  bliadhnaibh  agus  ann  an  gràs !  Tha  'n 
Tighearn  a'  cuir  an  cèill  iomadli  uaigneas  ann  an 
cluasaibh  naoimh  aosda,  agus  seann  chriosduidhean, 
air  nach  eil  criosduidlieau  òg  eòlach:  mar  a  ta  'm 
focal  sin  a'  ciallachadli,  2  Sam.  vii.  27. — "  Dh'f  hoillsich 
thusa  a  Thighcarn  nan  sluagh  do  d'  sheirbhiseach,"  's 
ann  mar  sin  a  ta  sibhse  leubhadh  ann  'ur  leabhraichibh, 
ach  's  e  th'  anns  a  chainnt  Eabhra,  dh'f  hoillsicli  thusa 
so,  a  Thighearna,  do  chkiais  do  sheirbhiseach.  Tha 
ìongantas  air  cuid  cionnus  a  dh'f  hagadh  am  focal  "^  do 
chluais'  amach  as  'ur  leabhraichibh/'  air  a'  bheil  gun 
teagamh   cudthrom  na  pìiÌRc;  innsidh  sinne  iomadh 

nithe  ann  an  cluais  seana  charaid,  air  nach  math  leinn 
fios  a  thoirt  do  chairdibh  òga.  Mar  sin  tha  Dia  gu 
tric  a'  cagar  ann  an  cluais  seann  deisciobul,  agus  a' 
nochdadh  dha  nithibh  a  tha  e  folach  uathsan  a  tha  do 
bhhadhnaibli  ni  's  òige :  agus  leis  a  so  faodaidh  sibh 
fhaicinn  ciod  an  t'  urram  a  th'  ann  a  bhi  na  sheann 
deisciobul. 

III.  Fhuair  an  seann  deisciob'ul,  's  an  seann  chrios- 
duidh,  eòlas  air  seirbhis  a  dheanamh  do  Dhia^  eolas 
na  diadhachd,  eòlas  na  h-ùrnuigh,  eòlas  air  beachd- 
smuaineachadh,  eòlas  an  aithreachais,  eòlas  a  chreid- 
imh,  eòlas  air  fhein  nàdurach,  f  he'in  pheacach,  agus 
fhèin  dhiadhaidh  aiclieadh.  Tha  'n  diomhaireachd 
agus  an  trioblaid  feìn  aig  gach  ceaird,  agus  tha  sin 
aig  an  diadhachd  ;  tha  criosduidhean  òg  gu  minig 
cearbach  ann  an  oibribh  na  diadhachd,  ach  tha  seann 
chriosduidhean  'g  an  cleachda  fèin  mar  luchd  saoth- 
raich  nach  ruig  a  leas  naive  ghabhail.  'S  e  saor  òg  is 
mò  bheir  a  bhuiUean  agus  is  mò  ni  shhseagan,  ach  's  e 
'n  seann  f  hear  ceairde  is  mò  nidh'  obair  agus  an  obair 
is  fearr;  faodaidh  criosduidh  òg  ni  's  mo  thòirm  a 
dheanamh  ann  an  dleasnasaibli  na  diadhachd,  ach 
's  e  'n  seann  chriosduidh  a  ni  'n  obair  is  fearr.  Faod- 
aidh  fear-ciùil  òg  cluich  ni  's  ealamh  agus  ni  's  ro 
bheothaile  air  inneal  na  seann  f  hear-ciiìil,  ach  tha  aig 
seann  f  hear-ciùil  ni  's  mò  Ih'eolas  agus  a  bhreith- 
neachadii  na  th'aig  fear-ciiìil  òg.  Tha  'n  cleachda 
farasda,  agus  leis  a  so  mar  an  ceudna  faodaidh  sibh 
fhaicinn  ciod  an  onoir  a  th'  ann  a  bhi  na  sheann 
deisciobuh 

IV.  Tha  'n  seann  deisciobul,  's  an  seann  chrios- 
duidh  saoibhir  ann  an  eòlas  spioradaiL  O  an  t-eòlas 
a  ta  aige  mu  shlighibh  Dhè,  mu  oibreachadh  Dhè, 
mu  ghràdh   Dhè  '■     O  na  naigheachdan  diadliaidh  is 

iirrainn  seann  cliriosduidhean  innse  mu  chumhachd  an 
fhocail,  mu  mhilseachd  an  fhocail,  mu  f heumalachd 
an  fhocail,  mar  shokis  chum  an  t  anam  a  stiùradh, 
mar  bhata  chura  an  t'anam  a  chuideachadh,  mar  spio- 
rad  chum  an  t'anam  a  beòthachadh,  mar  achdair 
chum  an  t'anam  a  dhaingneachadh,  agus  mar  iocshlaint 
chum  an  t'anam  a  shòlasachadh  agus  a  neartachadh  ! 
O  na  naigheachdan  is  urrainn  e  innse  dhuibh  mu 
ghràdh  Chriosd,  mu  fhuil  Chriosd,  mu  dhreuchdaibh 
Cbriosd,  muthoiHtinneas  Chriosd,  mu  ionracasChriosd, 
mu  ghràs.  agus  mu  f  heartain  Chriosd.  O  na  naigh- 
eachdan  is  urrainn  seann  deisciobul  innse  dhuibh  mu 
àiteachadh  an  Spioraid,  mu  oibreachadh  an  Spioraid, 
mu  theagasgan  Spioraid,mu  threorachadh  an  Spioraid, 
mu  shèuladh  an  Spioraid,  mu  fhianuis  an  Spioraid, 
niu  shòlas  agus  mu  aoibhneas  an  Spioraid  !  O  na 
naigheachdan  is  urrainn  seann  chriosduidh  innseadh 
dhuibh  mu  olc  a  pheacaidh,  mu  shearbhas  a  pheacaidh, 
mu  mhealltaireachd  a  pheacaidh,  mu  chumhachd  a 
pheacaidh,  agus  mu  shonas  na  buaidh  thar  peacadh  ! 
O  na  naigheachdan  is  urrainn  e  innseadh  dhuibh  mu 
ribeachaibh  Shatain,  mu  chaothach  Shatain,  mu  mhi- 
run  Shatain,  mu  chaithriseachd,  's  mu  innleachdaibh 
Shatain,  mu  bhuairibh  ShataiUj  agus  mu  na  raidibh 
gu  buadhachadh  thar  Satan!  Mar  is  urrainn  seanu 
saighdear  innseadh  dhuibh  mu  iomadh  cath,  mu  iom- 
adh  athailt,  mu  iomadh  lot,  mu  iomadh  càldach,  agus 
inu  iomadh  buaidh,  eadhon  a  chuireadh  iongantas 
oirbh ;  air  an  doigh  cheudna  tha  seann  naomh  comasach 
air  iomadh  naigheachd  dhiadhaidh  innseadh  dhuibh, 
eadhon  a  cliuireadh  iongantas  oirbh. 

Sgriobh  Plini  mu  'n  chrocodile,  Gu  bheil  i  a'  fàs  gu 
làth  a  bàis  ;  mar  sin  tha  naoimh  aosda,  a'  fàs  saoibhir 
ann  an  eòlas  spioradail  gus  a  chrioch.     Dh'lheoraich- 

cadli  aon  uair  ri  sennn  chriosduidh,  an  robh  e  fàs  ann 
ain  maitlieas,  fhreagair  e,  tha  mi  gu  cinnteach^  or 
tliuirt  Dia,  "  Mar  chrànn-pàilme  thig  am  firean  fo 
bhlàth  (nise  cha  chàill  an  crànn-puihne  a  dhuilleag  no 
thoradli  gu  brùtli,  arsa  Phni)  ;  mar  Sheudair  air  Leba- 
non  fàsaidh  e  suas.  ladsan  ashuidhichear  ann  an  tigh 
an  Tighearna,  ann  an  cuirtibh  ar  Dè-ne  soirbhichidh 
iad  ;  bheir  iad  a  ghnàth  tòradh  amach  nan  sean  aois  ; 
sultmhor  agus  uaine  bithidh  iad,"  Sahn  xcii.  12,  &c. 
Tha  Isaias  ag  ainmeachadh  coimeas  do  na  ghealladh 
so, — "  Eisdibh  rium  a  thigh  ìacoib,  agus  uile  iarmad 
tighe  Isiaeil,  a  ghiulaineadh  leam  o'n  bhròinn,  a  dh'- 
iomchaireadh  o'n  bholg,  eadhon  gu  'ur  sean  aois,  agus 
gu  'r  falt  hath,  is  mise  fein  an  Ti  a  ghiulaineas  sibh  ; 
is  mi  a  rinn,  agus  giulainidh  mi,  iomchairidh  mì,  agus 
tearnaidh  mi." 

Cha  'n  'eil  ni  sam  bith  is  cHùitich  ann  an  lànachd 
aoiSj  na  hmachd  eòlais  agus  fèin-fhiosrachaidh,  no  ni 
sam  bith  is  urramaich  na  criosduidhean  aosda  f  haicinn 
gle  eòlach  air  Aosda  nan  laithean.  Is  oirdhearc  an 
sealladh  criosduidhean  aosda  fhaicinn  coslach  ris  a 
chraobh-almon.  NibC  tha  chraobh-ahnon  a'  fàs  agus 
fo  làn  bhl  th  ann  an  gearahradh  sean  aois;  tha  Plini 
ag  innse  dhuinne,  gu  bheil  a  chraobh-almon  a'  teachd 
fo  bhlrth  ann  an  ceud  mhios  na  bHadhna. — Tha  fior 
eòlas  na  diadhachd  an  taobh  thàll  do  bharail  agus  do 
chainnt ;  is  fearr  cridhe  air  a  naomhachadh  na  tean- 
gaidh  airgid ;  cha  'n  'eil  duin'  air  bith  co  saoibhir,  co 
urramach,  agus  co  sona,  ris  an  t-seann  deisciobul,  a 
thasaoibhir  ann  an  eòlasspioradail,  agus  gidheadh  cha 
'n  'eil  criosduidh  air  bith  co  saoibhir  ann  an  eòlas,  's 

nach  b'àill  leis  a  bhi  ni  bu  shaoibhire Tha  luhanus 

ag  ràdh,  gu  'm  bu  mhath  leis  an  uair  a  bhitheadh  aon 
chos  aige  'san  ùaigh,  a  chos  eile  bhi  'san  sgoil ;    mar 

sin,  ged  robh  aon  clios  aig  seann  deisciobul  's  an  ùaigh, 
gidheadh  bithidh  a  chos  eile  an  sgoil  Chriosda,  chum 
's  gu  'ni  bi  e  do  ghnàth  a'  tasguidh  suas  ni  's  mò  agus 
ni  's  mò  dh'  eòlas  na  diadhachd ;  agus  le  so  mar  an 
ceudna  faodaidh  sibh  f  haicinn  ciod  an  t'urram  a  th'ann 
a  bhi  na  sheann  deisciobul,  &c. 

V.  Tha  seann  deisciobul  gle  thrèun,  misneachail, 
daingean,  agus  seasmhach  'na  rùn.  Tha  seann  chrios- 
duidh  coslach  li  carraig,  no  post  cha  'n  urrainn  ni  sam 
bith  a  ghluasad  ;  an  ni  a  dheòthlar  a  steach  an  àm  na 
h-òige,  niairidh  e  an  sean  aois ;  tha  seann  saighdearan 
misneachail,  treubhachj  agus  cha  toir  ni  sam  bith  mi- 
mhisneach  dhoibh.  O  cia  misneachail,  trèubhach,  a 
bha  losua^  'n  uair  a  bha  e  ceud  agus  deich  bliadhna 
dii'aois ! — "  Agus  ma  mheasair  e  olc  leibh  seirbhis  a 
dheanamh  do  'n  Tighearn,  roghnaichibh  an  diugh  co 
d'  an  dean  sibh  seirbhis,  an  ann  do  na  dèibh  d'  an  d' 
rinn  bhur  n-aithriche  seirbhis,  a  bh'  air  taobh  thall  an 
t-srutha,  no  do  dhèibh  nan  Amorach,  muinntir  a  tha 
sibh  chòmhnuidh  nan  tlr ;  ach  air  mo  shon-sa,  agus 
air  son  mo  thighe,  ni  sinne  seirbhis  do  'n  Tighearna. 
Agus  an  deigh  na  nithe  sin  f  huair  losua,  mac  Nuin, 
ogiach  an  Tighearna^  bàs,  agus  e  ceud  agus  deicli 
bhadhna  dh'aois."  O !  cha  'n  'eil  a  h  aon  co  mis- 
neachail,  cha  'n  'eil  a  h-aon  co  diadhaidh  neo-eagallach 
cha  'n  'eil  a  h-aon  co  neo-chùramach  ann  an  droch 
laithi])h,  ri  criosduidhean  aosda.  'S  aithne  do  'n  t- 
seann  chriosduidh  nach  dean  a'  math  sin,  nach  'eil  air 
a  dheanarah  coilionta  le  buan-mhaireachduinn,  math 
air  bith  dha.  "  An  teich  mo  leithid-sa  dhuine  ?"  arsa 
Nehemiah  treun ;  's  fearr  leis  gu  misneachail  a  bheatha 
agus  a  bhùiU  a  chuir  an  cunnart,  na  le  teicheadh  aon 
troidh,  masladh  a  chuir  air  'aidmheil  le  mi-chHù  na 
gealtachd.     Bu  mhisneachail  treun  a  labhair  Luther, 

'n  uaiv  a  bha  luchd  geur-leanmhuinn  air  a  tJiòir  fein 
agus  air  tòir  a  chòmpanaich, — "  Thigibh  (ars'  csan) 
Hgus  seinnimid  an  xlvi.  Sahn^  agus  deanadh  iadsan  na 
hheil  a  dh'olc  air  diomas  doibh."  'N  uair  a  bha 
Pohcarpus  ceitliir  fichead  agus  sea  bliadhna  dh'aois, 
(ih'fhuihnge'mbàsmarmhairtirgumisneachailtreubh- 
ach.  'N  uair  a  bhagaireadh  gu  ro  mhòr  air  aon  do  na 
>eann  mhairtirich  le  luchd  gèur-leanmhuinn,  f  hreagaìr 
e.  "  Cha  'n  'eil  ni  sam  bith  do  nithibh  faicsinneach, 
110  ni  sam  bith  do  nithibh  neo-fhaicsinneach,  roimh  a' 
bheil  eagal  orm  ;  seasaidh  mi  ri  m'  aidmheil  air  ainm 
Chriosd,  agus  cathaidh  mi  gu  dicbiollach  air  son  a 
chreidimh  a  thugadh  aon  uair  do  na  naoimh,  thigeadh 
orra  na's  àill. 

Tha  aig  seann  deisciobluibh,  's  aig  seann  saighdear- 
aibh  Chriosd,  cridhe  agus  misneach  Shamaih,  aon  do 
dhaoinibh  trèun  Dhaibhidh,  a  sheas  agus  a  dhion  raon 
a  chath,  'n  uair  a  theich  cach  uile. — Goirear  leis  na 
h-Eabhraichdodhuin'  ògnagnar,  nia  tafàso  fhreumh 
a  ta  ciallachadh  crath  dheth  no  bhi  luaisgte  thuige 
agus  uaithe,  a'  dearbhadh  cia  iomlaideach  agus  neo- 
sheasmach  's  a  tha  daoin'  òga ;  gu  tric  is  muinntir  iad 
aon  chuid  a  tha  neo-sheasmhacli  air  son  math,  no  tha 
do  lag-mhisneach ;  buannaichear  iad  gu  minic  le  cnù, 
agus  caillear  iad  le  ubhal ;  ach  seasaidh  criosduidhean 
aosda  daingean  anns  gach  crith-thahuhainn,  coslach  ri 
beinn  Shioin  nach  fhaodair  a  charachadh.  Agus  leis 
a  so  mar  an  ceudna  faodaidh  sibh  fhaicinn  ciod  an 
onoir  a  th'  ann  a  bhi  na  sheann  deisciobul,  agus  na 
sheann  chriosduidh. 

VI.  Tha  'n  seann  deisciobul,  's  an  seann  chrios- 
duidh  air  ullachadh  air  son  a  bhàis,  bha  e  rè  ùine 
fhada  bàsachadh  do  'n  pheacadh,  do  'n  t-saoghal, 
d'a   chairdibh,  da    fein,    d'  a  luchd   dàimh,  do  gach 

uile,  agus  cha'n  'eil  duìne  'sam  bith  cko  ullamh  air 
son  a  bhàis,  ris-san  a  ta  bàsachadh  mar  so  gu  làthail. 
Bha  'n  seann  chriosduidh  beò  gu  treibhdhireach  do 
(Jhriosd,  bha  e  beò  anns  gach  atharrachadh  cor  do 
Chriosd,  bha  e  beò  gu  cliùiteach  do  Chriosd,  bha  e 
re  ùine  f  hada  beò  do  Chriosd,  agus  uime  sin,  ni  's  ro 
ullamh  gu  bàsachadh,  agus  gu  bhi  maille  ri  Criosd. 
Tha  aig  seann  deisciobul  crùn  'na  amharc,  maith- 
eanas  'na  uchd,  agus  Criosda  'na  ghairdeinibh ;  agus 
uime  sin,  faodaidh  e  sèinn  gu  bìnn  maille  ri  seann  Si- 
meon,  '^  A  nis,  a  Thighearn  leig  do  d'  sheirbhiseach 
siubhal  an  sith."  Mar  a  thuirt  Hillari  r'a  anam, 
•' Anam,  rinn  thu  seirbhis  do  Chriosd  o  chionn  deich 
agus  tri  fichead  bliadhna^  agus  am  bheil  eagal  ort  as 
a  bhas?     Rach  amach,  anam,  rach  amach." 

"  'S  iomadh  là  (arsa  seann  Chouper)  a  dh'  iarr  mi 
'm  bàs  le  deuraibh,  cha  'n  ann  o  mhi-fhoighidin,  an- 
earbsa,  no  buaireas-inntinn,  ach  do  bhrigh  gu  bheilmi 
sgìth  do  'n  pheacadh,  agus  fo  eagal  gun  tuit  mi  ann. " 
Ghairm  Nasiansen  air  righ  nan  grath,  ''  Cuir  as  domli, 
cuir  as  domh."  Agus  b*  urrainn  Austin  a'  radh,  na 
shean  aois,  "  Am  faigh  mise  bàs  gu  brath  ?"  Gheibh. 
"  C'arson  mata,  Thighearna,magheibhmibàsgubràth, 
c'ar  son  nach  fhaigh  mi  nis  e,  c'ar  son  nach  fhaigh 
mi  nis  e?"  Mar  sin  'n  uair  a  bhagair  Modestus,  fo- 
uachdaran  an  lompaire,  Basil  a  mharbhadh,  fhreagair 
e,  "  Ma  's  e  sin  uile  na  's  urrainn  duit  a  dheanamh, 
cha  'n  'eil  eagal  orm ;  seadh,  cha'  n  urrainn  do  mhaigii- 
stir  toilinntinn  ni  's  mò  a  thoirt  dhomh,  na  mo  chuir  a 
dh'ionnsuidh  m'  Athair  neamhaidh  d'  am  bheil  minise 
beò,  agus  a  chum  a'  bheil  mi  miannachadh  cabhaig 
a'  dheanamh."  'S  e  thuirt  ministeir  aosda  beagan 
mu  'n  d'eug  e,  "  Cha  'n  urrainn  miràdh,gu'n  robhmi 
beò  air  dhoigh  's  nach  bu  chòir  dhomh  eagal  a  bhi  orm 

as  a  bhàs,  ach  's  urrainn  mi  so  a'  ràdh,  gu  'n  dh'f  hogh- 
lum  mi  Criosd  air  dhoigh,  's  nach  'eil  eagal  orm  bà- 
sachadh."  Cha  'n  'eil  ni  's  mo  dh'  eagal  air  seann 
Chriosduidhean  a'  bàsachadh,  na  bhiodh  ■orra  an  din- 
neir  a  ghabhail.  Cha  'n  'eil  ach  neo-ni  ann  am 
bàsachadh,  'n  uair  a  tha  'n  Co*  fhurtair  a  lathair. 
Tha  fhios  aig  seann  deisciobluibh  nach  'eil  anns  a 
bliàs  ach  luidh  sios  'nan  leaba  ;  tha  fhios  aca,  gurfearr 
là  am  bàis  na  là  am  breith ;  agus  thug  so  air  Solamh 
a  chiste  mhairbh  a  roghnachadh  roimh  a  chrùr,  agus 
làtha  'bhàis  roimh  latha  'chrùnaidh. 

Tha  fhios  aig  seann  chriosduidhean  nach  'eil  'sa 
bhàs  ach  dol  a  steach  chum  beatha ;  cha  'n  'eil 
ann  ach  dol-thairis  no  iubile,  cha  'n  'eil  ann  ach 
roimh-theachdair  an  Tighearna  chum  an  stiùradh  do 
neamh  agus  mar  sin  'gan  ullachadh  gu  bàsachadh, 
agus  a'  deanamh  a  bhàis  dhoibh-san  ni  's  ro  thaitniche 
na  beatha;  agus  leis  a  so  faodaidh  sibh  fhaicinn  an 
t'  urram  a  th'  ann  a  bhi  na  sheann  deisciobul. 

VII.  Gheibh  ann  seann  deisciobul,  's  an  seann 
chriosduidh  dùais  mhòr  air  neamh.  Rinn  agus 
dh'  fhuiling  seann  chriosduidhean  mòran  air  son 
Cliriosd  ;  agus  mar  is  mò  ni,  no  dh'f  huilingeas  neach 
air  bith  air  son  Chriosd  anns  an  t-saoghal^  's  ann  is 
nio  'ghlòir  air  neamh.  'Se  thuirt  seann  deisciobul 
air  lcaba  'bhàis,  •'  Thainig  E,  thainig  E  (a'  ciallachadh 
an  Tighearna)  le  dùais  rahòr  air  son  oibre  bheag." 
Gu  cinnteach  duaisichidli  Criosd  gu  saoibhir  uile 
'naoimh  a  ta  fulang  air  a  shon  ;  duaisichidh  Criosd 
fix  dheoidh  an  criosduidh  air  son  gach  ìirnuigh  a  rinu 
e,  air  son  gach  searraoin  a  dh'  eisd  e,  air  son  gach 
dèur  a  shil  e,  air  son  gach  làn-beoQ  a  thug  e.  air  son 
gach   eallach  a  ghiulan  e,  air  son  gach  cath  a  chuir 

e,  air  son  gach  nàmhad   a  mhàrbh   e,  agus   air   son 
gach  buaireadh  air  an  tug  e  bùaidh. 

Ann  am  brosnaehadh  cath  athug  Cirus  d'a  fheachd, 
'n  uair  a  bha  iad  a'  dol  air  turas  cogaidli  mòr  an  aghaidh 
a'  naimhdean,  chuin  misneach  ni  b'  fhearr  a  thoirt 
d'a  shaighdearaibh  gu  cath^  ghcall  e  dhoibh  'n  uair  a 
bheireadh  iad  buaidh,  gu  'n  deanadh  e  gach  saighdear 
'ga  chios  na  mharcach,  agus  gach  marcach  na  chean- 
nard,  agus  nach  biodh  ceannard  air  bith  a  dheanadh 
gu  gaisgeil,  gu  'n  dùais.  Ach  ciod  i  dùais  Chiruis, 
ann  an  coimeas  ris  an  dùais  a  ta  Criosd,  ar  Ceann- 
feadhna-ne,  a'  gealltainn  d'a  mhuinntir  fèin  !  Taisb. 
iii.  21 — "Do  'n  ti  a  bhuadhaicheas,  bheir  mi  comas 
suidhe  mailleriumsa  air  mo  righ-chaithir,  àmhuilfòs  a 
bhùadhaich  mise,  agus  a  shuidh  mi  mail  e  rim'  Athair 
air  a  righ-chaithir-san."  Mar  nach  'eil  tighearn  air 
bith  co'ionann  ri  Criosd,  mar  sin  cha  'n  'eil  dùais  air 
bith  co'ionann  ri  dùais  Chriosd  ;  is  i  dhùais-san  an 
dùais  is  mò,  bheir  e  rioghachdan,  crùin,  righ-chaith- 
richean,  gràs^  agus  glòir,  Sahn  Ixxxiv.  11. 

Tha  e  air  a'  radh  mu  Araunah,  an  lebusach  uasal 
sin,  iomraiteach  air  son  a  thabhartais,  nacli  robh  aige 
ach  sporan  iochdarain  gidheadh  gu  'n  robh  cridhe  righ 
aige ;  ach  tha  aig  losa  Criosda  sporan  righ  clio  math 
ri  cridhe  righ,  agus  blieir  e  a  rèir  sin.  Agus  mar  is  i 
dùais  Chriosd  an  dùais  is  mo,  mar  sin  is  i  dhùais-san 
aii  dùais  is  cinntiche — "  Is  tìrinneach  an  Tia  gheall," 
1  Tesal.  V.  24.  Cha  tug  losa  Criosd  riamh  geal- 
ladh  nach  do  choihon  e,  no  coihonaidh  se  e  gu  cinn- 
teach,  2  Corint.  i.  20 ;  ni  h-eadh,  tha  e  gu  tric  ni  's 
fearr  na  fhocal,  1  Corint.  ii.  9.  lomadh  uair  tha  e 
a'  toirt  tuille  's  na  tha  sinne  'g  iarraidh.  Cha  d'iarr  an 
duine  bhagu  tinn  k'is  a  phairilis  ach  slainte,  agus  thug 
Criosda   dhu  slainte,    agus  maitheanas.     Cha  d'  iarr 

Solanih    ach   gliocas,  agus  thug  an  Thighearna  dlia 
ghocas  agus  urram,  saoibhreas  agus  deagh-ghean  an 
t-sluaigh.     Cha  d'iarr  lacob  ach  èudach  a  chuireadh 
e    uime,   agus   aran   a    dh'iteadh    e,    agus   thug     an 
Tighearna  dha  na  nithe  sin,  agus  saoibhreas  agus  trò- 
cairean  eile  'nan  lorg.     Cha  'n  'eil  Criosd  a'  tomhas 
a'  thiodhlaicean  le  'ur  'n  iarrtuis-ne,  ach  le  'shaoibh- 
reas  agus  le  'thròcair  fèin.     Gu  tric  tha  anaman  gràs- 
mhor  a'  faotuinn  iomadh   tiodhlaiceadh   agus  deagii- 
ghean  o  Dhia,  air  nachdo  smuainichiad  riamh,  's  nach 
bu  dàna  leo  ianaidh,  nithe  air  son  am  bheil  muinntir 
eile  deanamh  strì  anabarrach,  agus  gidheadh  gun  iad 
'g  am  faotuinn.     Cha   d'iarr  am    mac   stròghail   ach 
aite  seirbhiseach  tuarasdail,   acli  thugadh  aoidheachd 
dha  mhar  mhac,  dh  èudaicheadh  e  leis  a  chulaidh  a 
b'fhearr,  bheathaicheadh    e  leis   an    hiogh   bhiadhta, 
cliuireadh  fainne  air  a  làimh,  brògan  air  a  chosaibli, 
agus  tiodlilaicean  saoibliir,  tuille  's  na  dh'  iarr  e.     Cha 
d'iarr  mic  lacoib  ri  am  gorta  ach  còrc  a  mhàih,  agus 
phìU  iad  le  coirc  agus  airgiod  nan  saic,  agus  mar  an 
ceudna   le    naigheachd   mhath — "  Tha    loseph    beò, 
agus  tha  e  na  uachdaran  air  tir  na  h-Eiphit  uile." — 
Agus  mar  a  tha  'dhùais-san  ni  's  mò  agus  ni  's  cinn- 
tiche  na  dùais  eile,  niar  sin  tha  i  ni  's  bùaine  agus 
ni  's  maireannaiche  na  dùais  eile  ;  an  rioghachd  a  bheir 
e  is  rioghachd  i  nach  fhaodar  a  chrathadh ;  an  t'ion- 
mhas  a  bheir  e  is  ionmhas  e  nach  gabh  trùailleadh  ; 
agus  a  ghlòir  a  bheir  e  is  glòir  i  nach  searg ;  ach  an 
dùais  a  bheir  daoine,  tha  i   coslach   riu  fèin,  caoch- 
laideach   agus  neo-sheasmhach,  crionaidh   agus  sear- 
gaidh    i.     Chrùn   Xerxes    a  stiuradair  'sa  mhadaiiin, 
agus  thug  e  'n  ceann  deth  air  fcasgair  an  là  sin  fèin. 
Faodaidh   chuid   is  mò  a'  ràdh    mu  'n  crùin,  mar  a 
thuirt  righ  àraidh  mu  chrùn  fein,  "  O  chruin,  is  mò 

tli'  annad  a  dh'  uaisle  na  shonas/'  Faodaidh  an  saoghal 
nithe  mòr  a  thoirt  dhuibhse,  gidheadh  cha  'n  urrainn 
an  saoghal  sibhse  chumail  'nan  seilbh ;  ach  na  nithe 
mòr,  an  dùais  mhòr  a  bheir  Criosd  d'  a  mhuinntir 
fèin  cumaidh  e  gu  bràth  iad  'nan  seilbh ;  mar  biodh 
sin  mar  sin,  cha  bhiodh  flaitheanas  na  fhlaitheanas, 
's  cha  bhiodh  gloir  na  ghlòir :  nise,  leis  na  nithe  so 
uile  faodaidh  sibh  fhaicinn.  gu  bheil  e  na  urram  ro 
mhor  a  bhi  na  sheann  deisciobul,  's  'na  sheann  chrios- 
duidli ;  agus  cha  ruig  sibh  gu  bràth  air  an  urram  sin, 
mar  toisich  sibh  ri  bhi  da  rireadh  math  na  thràth, 
mar  piU  sibh  ris  an  Tighearn  agus  coir  f  haotuinn  ann. 
ann  am  madainn  na  h-oige. 

Thig  mi  nise  gu  ni  eigin  do  dh'fheum  agus  do 
chleachadh  a  dheanamh  do  'n  fhirinn  chudthromach 
so  dhuinn  fèin. 

Tha  sibh  a'  faicinn,  a  mhuinntir  ionmhuinn,  gur  e 
àrd  dleasnas  agus  gnothaich  dhaoin'  òga  bhi  da  ri- 
leadh  inath  na  thràth. 

Feum  1.  Tha  'n  fhirinnso  ag  amharc  ro-uamhasach 
air  na  daoinibh  òga  sin,  nach  'eil  ach  a  mhàin  math 
a  thaobh  coslais,  aig  am  bheil  ni  eigin,  do  shàmhladh 
maitheas,  gidheadh  nach  'eil  ceart  a  thaobh  Dhè  aig 
an  f  hrèumh.  Mar  bha  loas  an  laithibh  òige,  bha  e 
coslach  ri  nithibh  math  a  bhi  ann  a  thaobh  an  Tigh- 
earna,  fhad  'sa  bha  deadh  lehoiada  beò  ach  'n  uair  a 
dh'èug  lehoiada,  dh'adhlacadh  maitheas  loais  maille 
ris,  2  Eachd.  xxiv.  1.  &c.  Mo  thruaighe !  cia  lion 
iad  anns  na  laithibh  so  a  bha  math  a  thaobh  coslais, 
a  thionnda  gu  bhi  olc,  seadh  tur  olc !  Muinntir  'nan 
òige  rinn  aideachadh  mor,  agus  a  ghabh  orra  ainm 
mòr,  a  thoisich  ri  dealradh  ni  bu  bhoillsgeanta  na  na 
rèultan,  gidheadh  a  tha  uis  air  dol  as  coslach  ris  na 
h-uiread  a  smàil,   chum   eas-onoir  Dhe',  mi-chliu  au 

t-soisg(!Ìl,  bròn  muinntir  cile,  agus  cunnart  an  anama 
fèin.  O  mhuinntir  òga  !  bithidli  'ur  ceud  aidmheil  na 
f  hianuis  uamhasach  'nur  'n  aghaidh  ann  an  là  mòr  'ur 
Tighearn  losa  Criosd,  mar  dean  sibh  aithreachas  agus 
piUtinn  da  rireadh  chum  an  Tighearna.  O  b'fhearr 
dhuibh  nach  d'rinn  sibh  riamh  aideachadhj  nach  do 
chuir  sibh  riamh  'ur  'n  aghaidh  air  neamh,  nach 
d'aidich  sibh  riamh  do  Dhia  agus  do  Chriosd,  nach 
robh  eòlas  agaibh  riamh  air  slighe  na  firinnteachd, 
na'n  deigh  dhuibh  eòlas  fhaotuinn  air,  pilltinn  o'n 
àithne  naomh  ! 

Tha  Ciprian,  'na  shearmoin  air  cùl-sleamhnachadh, 
ag  innse  mu  lionmhoireachd  a  thrèig  an  creidimh,  a 
thugadh  thairis  do  dhroch  spioradaibh,  agus  a  bhasaich 
gu  h-uamhasach.  O  na  meallaidhean,  agus  na  barailean 
a  ta  cuir  Chriosda  dheth  'n  chathair,  a'  milleadh  na 
coguis,  agus  a'  sgrios  an  anma,  dh'am  bheil  lionmhoire- 
achd  do  mhuinntir  òg,  (a  bha  uaireigin,  nam  muinntir 
mu  'n  robh  dòchas)  air  an  toirt  thairis !  Tha  'n 
sgriobtur  uabhasach  sin  coslach  ri  bhi  air  a  choilionadh 
orr*  ann  an  cumhachd :  "  Bithidh  amhhiath  air  gach 
aon  a  threigeas  an  Tighearn ;  sgriobhar  iad  nan  luchd 
ceannairc  san  talamh,"  ler.  xvii.  13.  Cha  'n  'eil  ann 
an  toiseachadh  math,  agus  gun  leantuinn,  ach  eiridh 
gu  cèum  ni  's  àirde,  chum  's  gu  'm  bi  an  tuiteam  ni's 
ro  uabhasaiche.  Is  peacadh  leòntach  an  cùl-sleamh- 
nachadh.  Cha  'n  eil  sibh  a  leubhadh  mu  arm  air  bith 
air  son  a  chulaobh  ged  a  tha  sibh  a  leubhadh  mu  arm 
air  son  a  bhroillich.  Esan  nach  'eil  ach  màth  a 
thaobh  coslais,  dearbhaidh  e  fadheoidh  a  bhi  anabarr- 
ach  olc,  2  Tim.  iii.  13.  "^  Ach  fàsaidh  droch  dhaoine 
agus  mealhairean  ni  's  miosa  agus  ni  's  miosa,  a' 
mealladh  agus  air  am  mealladh."  Ged  tha  'm  madadh- 
alluidh  gu  rainic  a  deanamh  gnuis  mheallaidh,  agus 

gu  cealgach  a'  folach  a  riàdur,  gidheadh  nochdaidh  e 
uair-eigin  gur  madadh-alluidh  e.  Bha  neach  àraidh 
ann  an  laithibh  Adrian  d'  am  b'  ainm  Bencosbie,  a 
thionail  cuideachd  mhòr  do  na  h-ludhaich  an  ceann 
a  cheile,  agus  ghairm  e  dheth  fèin  Bencocuba,  is  e  sin 
ri  ràdh,  mac  na  re'ult,  a'  co-chuir  na  faidheadaireachd 
sin  ris  fè'm,  Airea.  xxiv.  17 — "  Thig  rèult  a  mach  a 
lacob^  agus  eiridh  slat  rioghail  a  h-Israel."  Acli 
thugadh  a  sgàile  air  falbh,  dh'  f  hoillsicheadh  a  chealg- 
aireachd,  agus  f  huaradh  esan  a  bhi  na  Bharchosaba, 
is  e  sin  ri  ràdh,  mac  na  brèige.  Tha  mòran  do'n 
leithidean  sin  a  dh'uile-bheistean  anns  an  àl  so,  ach  tha 
'n  amaideachd  air  a  brath,  agus  an  cleachdaidhean  air 
am  fuathachadh.  B'e  cHù  an  duin'  òig  anns  a  bhònn- 
teagaisg,  gu'n  d'  fhuaradh  ann  math  firinneach  a 
thaobh  an  Tighearna. 

Feum.  2.  Tha  'n  fhirinn  so  ag  amharc  gu  h-an- 
iochdmhor  air  na  daoinibh  òga  sin,  a  tha  cho  fada  o 
nithibh  math  a  bhi  annta  thaobh  an  Tighearn,  's  gu 
bheil  iad  'gan  toirt  fèin  thairis  do  dhiomhanas  agus 
do  ana-mhiannaibh  na  h-òige,  a  tha  nam  brosnachadh, 
nam  mi-thaitneas,  agus  nan  eas-onoir  do  'n  Tighearn, 
a  tha  ruith  gun  ghnothach  o  thigh  gu  tigh^  a'  chiich 
air  chairtibh  's  air  dhìsnibh,  ag  òl  agus  ri  neo-ghlaine, 
agus  an  leithidean  sin :  tha  iad  sìn  gu  cinnteach  a' 
deanamh  obair  air  son  aithreachais,  no  ifrinn,  no  air 
son  Lighiche  an  anama. 

Cha  dean  mi  ach  a  mhain  olc  na  h-òige,  ain- 
meachadh,  agus  an  sin  thig  mi  chum  an  ni  is  mò  th'air 
a  rùnachadh. 

CAIBDEIL  III. 

'S  e  'n  ceud  olc  a  tha  gu  sìynruichte  ag  leantuinii  na 
h-oige,  an  t-Ardan. 

Ardan  ciklhe,  àrdan  eididh,  àrdan  chàileachdan ; 
tha  daoin'  òga  ullamh  gu  bhi  àrdanach  a  slainte,  neirt, 
cairdean,  dàimhean,  tuigse,  saoibhreas,  agus  gliocas ! 
dà  ni  a  tha  ro  theirc,  's  e  aon  diubh,  duin'  ògfhaicsinn 
iriosal  agus  caithriseach,  agus  an  aon  eile  diubhj  seann 
duine  fhaicsinn  toilichte  agus  suilbhear.  Tha  Ber- 
nard  ag  radh,  gu  bheil  an  t'  àrdan  dileas  d'  an  duine 
shaoibhir,  agus  tha  fèin-fhiosrachadh  lathail  a'  cuir 
an  còill  gu  bheil  an  t'  ardan  dileas  d'  an  duin'  òg. 
"  Bha  aig  Dia  (arsa  neach  àraidh)  triuir  mhac,  Lucifer, 
Adhamh,  agus  Criosd ;  dh'oidhirpich  an  ceud  fhear 
air  a  bhi  coslach  ri  Dia  ann  an  cumhachd,  agus  air  an 
aobhar  sin  thilgeadh  sios  e  a  flaitheanas  ;  an  dàra  fear 
air  a  bhi  coslach  ris  ann  an  eòlas,  agus  uime  sin  a  rèir 
a  thoilltinneas,  sgiursadh  e  a  mach  a  Ed^n,  an  laithibh 
òige ;  bha  'n  treas  fear  gu  h-iomlan  coslach  ris,  agus 
lean  se  e  'na  mhaitheas,  'na  thròcair,  agus  'na  irios- 
lachd,  agus  leis  a  so  a  dheanamh,  fhuair  e  òighreachd 
!?hiorruidh."  Cuimhnichibh  so  a  dhaoin'  òga,  agus 
raar  a  b'àiU  leibh  Pàrras  a  bhuannachd,  agus  Pàrras  a 
mhealtainn.  bithibh  iriosal,  agus  fanaibh  iriosal.  Is 
olc  an  t'  àrdan  a  threòraicheas  daoine  chum  gach  uile 
ghnè  uilc  a'  chur  an  gniomh.  Cha  'n  ainmich  mi  aig 
an  am,  ciod  an  truaighe  bhrònach  a  thug  ardan  Pha- 
raoih,  ardan  Hamain,  agus  ardau  Belshasair  orra. 

O  dhaoin'  òga  !  nam  biodh  uinneag  aig  muìnntir 
eile  gu  amhairc  a  stigh  'nur  cridheachaibh,  no  nam 
biodh  'ar    cridheacha  far  am  bheil  'ur  'n  eudauna, 

bhiodh  eagal  oirbh  eadhon  asaibh  fèin,  bhiodh  fuath 
agus  gràin  agaibh  dhibh  fèin.  O  dhaoin'  òga !  mar 
a  b'àill  leibh  Dia  bhi  na  fhear-tighe  maille  ribh,  mar 
a  b'àill  leibh  eòlas  a  bhi  agaibh  air  inntinn  agus  air 
uaigneas^  mar  a  b'aill  leibh  Criosd  tlachd  a'  ghabhail 
annaibh,  agus  an  Spiorad  comhnuidh  ghabhail  an- 
naibh,  mar  a  b'aiU  leibh  a  bhi  urramach  a'  measg 
naoimh,  air  'ur  fiithealadh  agus  air  'ur  cuairteachadh 
le  ainglibh,  bithibh  iriosal,  agus  fanaibh  iriosal. — B' 
òirdheirc  a  chomhairle  thug  Tertulian  d'  a  òige  'la 
"  Seudaichibh  sibh  fèin  (ars'  esan)  le  sioda  na  diadh- 
achd,  le  sròl  na  naomhachd,  agus  le  corcar  na  geim- 
nidheachd  ;  agus  mar  sin  bithidh  Dia  fèin  agaibh  mar 
'ur  fear  gràidh." 

II.  'S  e  'n  dara  olc  d'  am  bheil  an  òige  buailteach, 
tlachd  agus  toilinntinn  fheohnhor.  "  Dean  gaird- 
eachas,  a  dhuin'  òig,  a'  t'  òige,  agus  siubhail  ann  an 
slighibh  do  chridhe,  agus  ann  an  sealladh  do  shùl." 
Ecl.  xi.  9.  Tha  'n  duine  ghc,  ann  an  rathad  fanoid, 
ag  iarraidh  air  a  shaorsainn  a  chleachdadh,  agus  gair- 
deachas  a  dheanamh  anns  a  pheacadh,  &c.  Mar  gu 
'n  abradh  e  tha  thusa  toileach  agus  suidhichte  air  do 
thoiUnntinn  a'  leantuinn,  rach  air  t'adhairt,  lean  do 
ch  ùrsa :  labhair  e  so  ann  an  rathad  sgeig  agus  fanoid 
shearbh,  ach  biodh  f  hios  agad,  air  an  son  so  uile,  gu 
'n  toir  Dia  chum  breitheanais  thu.  "  Uime  sin  rinn 
Samson  cuirm,  oir  mar  sin  bu  ghnàth  leis  na  daoinibh 
òga  dheanamh ;"  mar  is  trice  tha  cridheachan  dhaoin' 
òga  gu  mòr  air  an  toirt  thairis  do  thoilinntinn.  Leubh 
mi  mu  òganach,  e  bha  gle  mhor  air  a  thoirt  do 
thoilinntinn,  neach,  air  dha  bhi  na  sheasamh  làimh  ri 
Ambrose,  agus  a'  faicinn  a  bhàis  òirdheirc,  thionn- 
daidh  e,  agus  thubhairt  e  ri  òganaichibh  bha  lathair, 
"  O  !  gu  'm  bithinn   beò  maille   ribhse,  agus  gu  'm 

bàsaichinn  maille  ris-san."  Tha  toilinntinn  fheol- 
mhor  coslach  ris  na  locuist  sin,  Ttiisb.  ix.  7,  aig  an 
robh  air  an  cinn  mar  gu  'm  biodh  crùin  cosmhuil  ri 
h-òr,  ach  anns  an  10  rann,  tha  e  air  a'  radh  gu  'n  robh 
(cha  'n  ann  mar  gu  'in  biodh,  ach)  gathanna  nan 
earblaibh.  Cha  'n  'eil  ann  an  toiHnntinn  fheolmhor 
ach  toilinntiun  ann  am  barail,  agus  a  thaobh  coslais 
gidheadh  tha  'm  peanas  a  ta  'ga  leantuinn  fior  agus 
cinntcach  :  esan  a  tha  gabhail  tlachd  ann  an  toihnn- 
tinn  fheohnhor,  chi  e  gu  n  tig  a  thoiHnntinn  is  mo  gu 
bhi  na  pian  shearbh  dha.  Dh'  amhairc  na  Cinnich  air 
taobh  cuil  toiHnntinn,  agus  chunnaic  iad  i  dol  air 
falbh  uatha,  agus  a'  fàgail  gath  na  deigh. 

Siubhlaidh  toihnntinn  air  falbh  co  luath  's  a  sgith- 
icheas  i  an  corp,  agus  fagaidh  i  e  mar  bhagaid  fion- 
dhearc  as  am  biodh  an  sùgh  air  f  hàsgadh ;  ni  a  thug 
air  neach  àraidh  a  ràdh,  "  (/ha  'n  fhaic  mi  toilinntinn 
'san  t-saoghal  ni'  s  mò,  na  toihnntinn  an  t-saoghail 
a  chur  an  dlmeas."  Ged  nach  robh  ann  an  luHan  ach 
ana-creideach,  gidheadh  dh'aidich  e,  '*  Gu  'n  robh 
toiHnntinn  a  chuirp  tiir  suarrach  air  son  spiorad  uasal." 
Agus  tha  TuHi  ag  ràdh,  '  Nach  fiù  e  ainm  duine 
neach  a  chaitheadh  aon  là  iomlau  ann  an  toiHnntinn  ;" 
is  fearr  gun  toiHnntinn  a  mhiannachadh,  na  toiHnnt- 
inn  a  mhealtuinn.  "  Mu  ghaire  thubhairt  mi,  Is 
caothach  e :  agus  mu  shùgradh,  Ciod  a  ni  e  ?"  Ecl. 
ii  2.  Tha  cheist  a'  toirt  dùbhlan  do  gach  maighstir 
sùgraidh  toradh  taitneach  air  bith  a  tha  e  toirt  a  mach 
fheuchainn,  ma's  urrainn  iad.  Mar  a  ta  'n  seiHean 
ag  itealaich  o  aon  lùibh  gu  lùibh  eile,  agus  gu  'n  sa- 
sachadh  fhaotuinn,  agus  mar  a  ta  duine  tinn  a'  glua- 
sad  o  aon  leabaidh  gu  leabhaidh  eile,  o  aon  suidheagan 
gu  suidheagan  eile,  o  aon  seomar  gu  seomar  eile,  air 
son  socair,  agus  gun  fhaotuinn — 's  ann  mar  sin  a  tha 

daoine  th'  air  an  toirt  thairis  do  thoilinntinn  fheoi- 
nihor,  a'  dol  o  aon  toiHnntinn  gu  toilinntinn  eile,  ach 
cha  'n  urrann  doibh  riarachadh,  no  sàsachadli  air  bith 
fhaotuinn  'nan  taitneasaibh.  Ecl.  i.  8,  "  Cha  shà- 
suichear  an  t-sùil  le  faicinn,  agus  cha  Honar  a'  chluas 
le  cluiuntinn."  Tha  mallachd  na  do-shàsuchaidh  na 
luidh  air  a  chreatuir,  cha  'n  urrainn  urram  an  duine 
glòir — mhiannach  a  shàsachadh,  na  sàoibhreas  an 
duine  sanntach,  na  toihnntinn  an  duine  mi-stuania  ; 
cha  'n  urrainn  duine  sgios  aon  toiHnntinn  a  chur  dheth 
le  toiHnntinn  eile,  oir  an  deigh  began  mhionaidean  a 
chaitheamh  ann  an  toiHnntinn,  air  bàll  dibiridh  an 
corp  an  inntinn,  agus  an  inntinn  an  togradh,  agus  au 
togradh  an  taitneas,  agus  an  sin  dibiridh  an  t-iomkm 
an  duine. 

Is  striopach  mhaiseach  toiHnntinn,  'na  suidhe  'na 
carbad,  'g  anceithirchuidhleachan^ardan,  geocaireachd, 
annamiann,  agus  diomhanas ;  agus  is  iad  an  dà  each 
pailteas  agus  soirbheachadh  ;  agus  is  iad  an  dà  char- 
badair  neo-churam  agus  leisg ;  agus  is  iad  a'  luchd 
coimheadachd  agus  leanmhuinn  cionta,  doilgheas,  aith- 
reachas  anmoch  (ma  bhios  e  idir  ann),  agus  mar  is  trice 
leir-sgrios  agus  bàs ;  is  iomadh  duine  mòr,  is  iomadh 
duine  làidir,  is  iomadh  duine  saoibhir^is  iomadh  duine 
mu  'n  robh  deagh  earbsa,  agus  is  iomadh  duine  òg,  air 
an  tug  i  'm  bàs,  ach  cha  do  shealbhaich  a  h-aon  riamii 
lan  toileachadh  agus  riarachadh  innte.  O  dhaoin'  òga  ! 
seachnaibh  an  t-striopach  so,  agus  na  tigibh  am  fagus 
do  dhorus  a  tighe.  Agus  a  thaobh  toilinntinnean 
cheaduichte,  abram,  is  e  'ur  gHocas  a  mhàin  beantuinn 
riu,  am  blàsad,  agusancleachda,  mar  achleachd  neach 
roimhe  so  am  puinsion,  chum  sibh  fèin  a  dlieanamh 
laidir  an  aghaidh  tèinn  agus  galairean  gabhaltach.  'N 
uair  a  d'f  hiosraich  Mr  Roger  Ascham  do  'n  Bhaintigh- 


DLKASNAS  AN   DUIN'  OIG.  61 

earnca  Slne  Grè,  cionnus  a  b'  unainn  i  a  leithid  a  dh'- 
t'hearas-ehuideaehd  a  chàll,  air  d'a  h-iìthair,  maille  ris 
a  Bhàn-diùchd,  a  bhi  sealg  anns  a  pliàirc,  fhreagair 
i  le  fianih-ghàire,  "  Cha  'n  eil  anns  gach  uile  fhearas- 
chuideachd  a  th'  anns  a  phàirc  ach  sgàil  do  'n  toilinnt- 
inn  sin  a  tha  nii  a  faotuinn  anns  an  leabhar  so,"  air 
dh'i  leabhar  mhath  a  bhi  aice  'na  làimh. 

Mu  'n  d'  iompaicheadh  Augustine,  cha  b'  urrainn  e 
innse  cia  mar  bhiodh  e  beò  as  easbhuidh  nan  nithe  sin 
anns  an  robh  a  mhòr  thlachd ;  ach  'n  uair  a  chaoch- 
]adh  a  naduir,  agus  a  philleadh  a  chridhe  gu  gràsmhor 
ris  an  Tighearn.  "  O  cia  mìHs  (ars'  esan)  a  tha  e  bhi 
as  eugaisnan  nithe  taitneach  sin  a  bha  mi  a'  sealbhach- 
adh  roimhe  so."  O  dhaoin'  òga !  aon  uair  's  gu  'n  tig 
sibli  gu  fiosrachadli  fhaotuinn  air  a'  mhaitheas,  agus 
air  a'  mhillseachd,  a  th*  anns  an  Tighearna,  a  tha  'na 
fhocal  agus  'na  shlighibh,  an  sin  suidhidh  sibh  sios  a' 
caoidh,  gu  'n  chaith'  sibh  ni  's  mo  dh'fhion  anns  a' 
chùpa,  na  dh'oladh  anns  an  lòchrann.  Cha'  n  'eil 
toilinntinnean  sam  bith  co  taitneach  agus  co  mairean- 
nach,  riu  sin  a  tha  srùthadh  o  aonadh  agus  o  cho'cho- 
muinn  ri  Dia,  riu  sin  a  tha  srùthadh  o  dhearbhachd  air 
còir  ann  an  Dia,  agus  o  shiubhal  iriosal,  agus  naomh, 
maille  ri  Dia. 

III.  'S  e  'ntreas  peacadh  d'  am  bheil  an  òige  buail- 
teach,  spiorad  bràs.  Mar  is  tric  cha  'n  'eil  an  eòlas  ach 
beag,  agus  an  cùram  ni  's  lugha,  agus  mar  sin  tha  iad 
ullamh  gu  h-obann  gu  ruith  air  ais  agus  air  àdhart  gu 
mlnig  chum  an  sgriosfein — "  Cuirimpidhair  na  daoin- 
ibh  òga  mar  an  ceudna,  iad  bhi  ciallach,"  Tit.  ii.  6. 
Tha  iad  uUamh  gu  bhi  bràs.  mar  a  dh'fhaodas  sibh 
fhaicinn  ann  an  comhairlichibh  òga  Rehoboaim,  a 
chomhairlich  e  gu  innse  do  'n  t-sluagh,  a  bha  'gosnaich 
fo  'n  callachaibh,  gu  'm  biodh  a  lùghdagsa  ni  bu  ghair- 

bhe  na  leasraidh  àthar,  agus  gu  'n  cuireadh  esan  ri  'n 
cuing,  agus  do  bhrigh  gu  'n  smachdaich  athair  iad 
le  slataibh,  gu  'n  smachdaicheadh  esan  iad  le  scor- 
pionaibh;  thionndadh  a  chomhairle  bhvas  so  gu  bhi 
na  h-aimhleas  do  Rehoboam.  Seadh,  Daibhidh  fèin, 
ged  bu  duine  math  e,  gidheadh  air  dha  bhi  ann  an 
teas  òige  agus  fheirge,  cia  cho  cronail  a  fhuaradh 
buaidh  air  le  spiorad  brS,s  ?  '^  Mar  is  beò  an 
Tighearna  Dia  Israeil  (ars*  esan)  mur  bitheadh  tu  air 
deanamh  cabhaig,  agus  air  teachd  a'  m'  choinneamh, 
gu  cinnteach  cha  'n  f  hàgta  do  Nabal  gu  solus  na  maidne, 
neach  sam  bith  a  ni  uisge  ri  balladh,"  1  Sam.  xxv.  34, 
85.  Agus  dhaingnich  e  so  le  mionnaibh ;  a  chionn  gu 
'n  robh  am  maighstir  gu  h-amaideach,  ceann-laidir,  's 
eigin  do  na  seirbhisich  neo-chiontach  uile  bhi  truagh, 
agus  do  bhrigh  gu  'n  robh  Nabal  biasdail  mu'  aran, 
b'àiU  le  Daibhidhbhi  stròghail  mu'  fhuil-san.  (3  cia  neo- 
choslach  ri  criosduidhj  seadh,  cia  neo-dhuineil,  a  ghiul- 
an  Daibhidh  e  fèin  na  f  heirg,  'n  uair  a  bha  e  na  thràill 
do  spiorad  bras  agus  feargach  !  Cha  toir  spiorad  briis 
aobhar  air  bith,  ach  sin  a  dheachdas  f  hèin  mhi-reusan- 
dach  air  son  aobhair ;  mar  is  àinmig  a  bheir  an  leisg 
gniomhara  gu  breith  cheart,  mar  sin  bheir  spiorad  bràs 
do  ghnàth  orra  tuisleadh  roi'n  mhithich  mu  'n  ceart 
a  tha  iad  air  an  dealbh  :  is  spiorad  neo-choslach  ri  Dia 
spioradbràs;  is  spiorad  anmhuinn  agus  neo-dhuineil 
e.  ''^Bithidh  fear  na  tuigse  ciùin  na  spiorad,"  Gnath, 
xvii.  27 ;  gun  bhi  bras  agus  gàrg,  ullamh  gu  anam  a 
dhoirteadh  amach  ann  am  fearg  gach  tionnda  tarsuing. 
Tha  spiorad  bras  a'  toirt  air  falbh  duinealas  an  duine, 
agus  'ga  threorachadh,  gu  nithibh  taircil  a  gliniomh- 
achadh.  Gun  amharus,  cha  bhiodh  crioch  air,  nani 
foillsichinns'  a  huthadh  olc  mòr  agus  truagh  a  th'  air 
a  thoirt  a  steach  chum  an  t-saoghail  leis  an  aon  olc  sin, 
.si»iora(l  brS,s,  a  tha  mar  is  trice  a'  leantuinn  na  h-oige. 

Agus  uime  siiij  a  dhaoin'  òga,  seachnaibh  e^  agus  àrm- 
aichibh  sibh  fein  'na  aghaidh. 

IV.  'S  e  'n  ceathramh  peacadh  a  thagu  gnàthaichte 
a'  leantuinn  na  h-oige,  sgeig  agus  fanoid  air  daoinibh 
diadhaidh  agus  air  nithibh  diadhaidh.  Bu  mhuinntir 
òg  iadsan  a  thuirt  ris  an  Fhaidh,  "  Gabh  suas,  fhir 
mhaoil ;  gabh  suas,  fhir  mhaoil,"  2  Righ  ii.  23.  Agus 
rinn  na  daoin'  òga  sgeig  agus  fanoid  air  lob,  "  Ach  a 
nis  tha  iadsan  a's  oige  na  mise  a'  deanamh  fanoid  orm, 
muinntir  nach  b'fhiù  leam  an  athraichean  a  chuir 
meaiU  ri  conaibh  mo  threuda.  Air  mo  dheas  laimli 
dh'eirich  an  oigridh,  thug  iad  air  mo  chòsaibh  sleamh- 
nachadh  uam,  agus  thog  iad  suas  a'  m'  aghaidh  sligh- 
ean  an  sgrios,"  lob  xxx.  1,  12.  Agus,  Oh  !  gu  'n  a 
leithid  sin  a  dh'  uilebheistean  a  bhi  co  lionmhor  'san 
àl  so,  a  tha  comharraichte  aig  a  cheaird  dùbh  agus  mhi- 
chHùiteach  sin,  sgeig  agus  fanoid  air  pobull  agus  air 
shghibh  Dhè. 

Am  meas  sibhs'  e  sabhailte  bhi  fanoid  air  pobull  Dè, 
muinntir  is  iad  ceile  Chriosd,  a  tlia  mar  ubhal  a  shùla, 
muinnth"  is  iad  comharradh  a  làimhe  deise,  a  chùibh- 
rionn  a  chùibhrionn  thaitneach,  'òighreachd,  a  shèud, 
agus  a  chrùn-rioghail  ?  O  dliaoin'  òga,  'n  àill  leibhsc 
smuaineachadh  gu  ciìramach  cia  cronail  agus  cràit- 
each  a  rinn  e  peanas  air  dream  eile  bha  ri  sgeig  agus 
ri  fanoid?  agns  leis  na  breitheanasan  a  chuir  e  'n 
gniomh  orra-san,  gabhaibh-sa  rabhadh  agus  na 
deanaibh  fanoid  gu  bràth  air  pobull,  no  air  slighibh 
Dhè.  Bha  lulian  na  fhear  mòr  magaidh  air  na 
criosduidhean,  ach  mu  dheireadh  bhualadh  e  le 
saighead  o  neamh,  a  thug  air  gu  'n  ghlaodh  e  a  mach, 
''Thug  thusa  Ghalileich  (a'  ciallachadh  ar  Slanuighear 
Criosd)  buaidh  orm."  Cha  do  sguir  Felics,  air  son 
aon  f  hanoid  mhi-runach,  ach  a'  i^geith  fola  a  là  'a  a 

dh'òidhche,  gus  na  sgaradh  anam  mi-shonadh  o  chorp 
trùagh.  Dh'itheadh  Pherecides  le  cnuimhibh  agus  e 
l)eò,  do  bhrigh  nach  tugadh  e  ach  frith-ainra  do  'n 
diadhachd.  Chaidh  Lucian,  a  chionn  a  bhi  tabhanaich 
an  aghaidh  na  diadhachd  mar  mhadadh,  le  ceart 
bhreitheanas  De,  itheadh  le  coin.  Cuimhnichibh  na 
bhreitheanais  uabhasach  sin  a  chuir  Dia  an  gniomh 
air  luchd  sgeig  agus  fanoid  ;  agus  ma  's  toil  leibh  iad, 
leanaibh  air  'ur  sgeig  agus  air  'ur  fanoid^  ach  biodh  f  hios 
agaibh,  gu  'in  bi  ceartas  fadheoidh  an  airde  ribh,  ni 
h-eadh,  os  'ur  ceann. 

V.  'S  e  'n  cuigeamh  agus  an  t'  olc  mu  dheireadh 
a  dh'ainmicheas  mi,  a  tha  leantuinn  agus  an  tòir  air 
an  òige,  ana-mianna  agus  macnusachd.  Ni  a  thug  air 
Pol  aosda  rabhadh  a  thoirt  do  Thimoteus  og  "  Teich- 
eadh  o  ana-mhiannaibh  na  h-òige,"  2  Tim.  ii.  22. 
Bu  duine  geamnuidh  agus  smachdaichte  Timoteus : 
bha  e  gu  mor  air  irioslachadh  agus  air  a  naomhach- 
adh  ;  bha  'ghràsa  àrda  agus  a  thruailhdheachd  iosal ; 
shiubhail  e  'n  saoghal  so  mhàn  agus  an  iiirde  le  smuain- 
tibh  bàsmhor,  agus  le  corp  lag  bàsmhor,  air  cromadh 
sios  le  easlaint ;  bha  chridhe  ann  am  flaitheanas,  agus 
a  chos  anns  an  uaigh,  agus  gidheadh  tha  'n  òige  na  h-àm 
co  tuisleach,  's  gu  bheil  Pol  ag  àithneadh  dha  teicheadh 
le  cabhaig  o  ana-mhiannaibh  na  h-òige  ;  ged  bha  Tim- 
oteus  na  dhuine  math,  na  dhuine  lag  tmn,  na  dhuine 
iongantach  measarradh,  ag  òl  uisge  'n  àite  fion  ;  gidh- 
eadh  cha  robh  ann  ach  duine,  seadh  duin'  òg ;  agus 
uime  sin,  'se  comhairle  agus  aithne  Phol,  "  Gu'n 
teicheadh  sibh  o  ana-mhiannaibh  na  h-òige."  Agus 
thug  Solamh,  neach  a  bha  eòlach  o  f  hèin-f  hiosrachadh 
air  uile  thuishdhean  na  h-òige,  achomhairle  so  ''Cuir 
olc  air  falbh  o  t'f  heòil ;  oir  is  diomhanas  leanabachd 
agus  òjge,"  Ecl.   xi.  10,     Bu  duin'  og  a  lean   an  t' 

strìopach  chum  a  tighe;  bha  e  ògam  bliadhnaibhagus 
aiì  eolas;  tha  neach  àraidh  ann  an  labhairt  air  na 
briathraibh  so  ag  ràdh,  "Gu'm  bu  shonadh  an  lìnn 
anns  nach  robh  ach  aon  duin'  òg  baoghalt  am  measg 
nihòran,  ged  tha  aireamh  mhòr  dhiubh  anns  na  h-amaibh 
deireannach  so  ;"  mo  thruaighe  !  tha  iomadaidh  do  òige 
na  lìnn  so_,  an  àite  bhi  teicheadh  o  ana-mhiannaibh  na 
h-òige,  's  ann  a  tha  iad  le  dian-chabhaig  an  tòir  orra. 
Thuirt  neach  àraidh  ann  an  labhairt  mu'n  òige,  gu 
liheil  i  cruaidh  r'a  riaghladh,  furasda  r'a  toirt  a  thaobh, 
ullamh  gu  bhi  air  a  mealladh,  agus  feum  aice  air  srèin 
ro  laidir. 

Rinneadh  dealbh  na  h-Oige,  o  shean  coslach  ri 
duin'  òg  rùisgte,  le  brat-sgàile  air  aghaidh,  a  làmli- 
dheas,  ceangailt  air  a  chulaobh,  a  làmh  clili  fuasgailte, 
agus  ULne  air  a  chulaobh  a'  spionadh  aon  snaithean 
.is  a  bhrat  gach  là ;  a'  ciallachadh,  gu  bheil  daoin' 
òga  gun  eòlas,  agus  dàll,  neo-chomasach  air  math  a 
dheanamh,  agus  ullamh  gus  an  olc,  gus  an  dean 
ùine  ni  's  ghce  iad  a  lion  beag  agus  beag.  Air  an 
aobhar  sin,  a  dhuin'  òig,  cuimhnich  so  gu  'n  toir  an 
t'sradag  agus  an  iasadh  is  lugha  do  dh'ana-mhian. 
naibh,  luath  no  màli  osnaich  agus  bron,  deoir  agus 
uarahas  ni  's  leoir  ort.  'S  iad  na  cuig  sin  na  pea- 
canna  a  ta  mar  is  tric  a'  leantuinn,  agus  an  toir  air  an 
oige,  ach  uatha  sin  bha  'n  duin'  og  anns  a  bhonn 
teagaisg  air  a  ghleidheadh,  ni  is  mo  na  's  dàna  leamsa 
ràdh  mu  gach  uile  a  leubhas  an  leabhar  so.  Ged  is 
iad  na  cuig  sin  peacanna  na  h-oige ;  gidheadh  cha  'n 
iad  uile  pheacaidh  na  h-oige,  or  tlia  'n  oige  fosgailt 
agus  buailteach  do  gach  peacadh  eile,  ach  is  iad  so 
na  peacanna  sonraichte,  tha  mar  is  trice  a'  leantuinn 
agus  an  toir  air  daoin'  oga,  ann  an  àm  an  oige,  agus 
ann  am  madainn  an  laithean* 

CAIBDEIL  IV. 


Ni  mi  nise  cabhaig  chum  an  fheum  àraidh  air  a' 
bheil  a  rùn  orm  labhairt,  eadhon,  feum  earail  do  gach 
uile  mhuinntir  òg. 

O  mhuinntir  òga  !  ma  tha  meas  agaibh  air  glòir 
Dhè,  math  'ur  cùirp  aoibhneas  'ur  càirdean  crios- 
duidhj  agus  slainte  'ur  'n  anama  fein,  guidheam  oirbh 
agus  comhairlicheam  dhuibh  a  bhi  math  da  rireadh. 
B'e  cliù  agus  urram  Abiah  gu  'n  d'fhuaradh  ann  ni 
raàth  a  thaobh  an  Tighearna  'na  leanabuidheachd. 
O  gu  'm  b'e  'ur  'n  urram  agus  'ur  sònas  a  bhi  math 
da  rireadh,  chum  gu  'm  bi  e  dhuibh  na  ainm  agus 
na  chliù,  gu  'n  thoisich  sibh  air  an  Tighearn  iarraidh, 
agus  aithneachadh,  a  ghràdhachadh,  agus  còir  agus 
seilbh  fhaotuinn  ann,  ann  am  madainn  'ur  'n  oige. 

Nise,  chum  gu  'n  gabh  an  earail  so  freumh  dhain- 
gean,  guidheam  oirbh  gu  durachdach  beachd-smuain- 
ichibh  agus  thugaibh  fainear  na  h-aobharan  bhrosnuich 
so  a  leanas : — 

1.  Thugaibh  fainear,  gu  bheil  e  na  urram  a  bhi 
math  na  thràth.  Tha  naomh  òg  coslach  ri  re'ult  na 
maidne ;  tha  e  coslach  ri  neamhnuid  ann  am  fàinne 
òir.  Tha  e  air  ainmeachadh  mar  urram  shonraichte 
do  na  h-Iudhaich  chreidmheach,  gu  'n  chuir  iad 
air  tùs  dòchas  ann  an  Criosd,  Eph.  i.  12,  *'  lonnas 
gu  'm  bitheamaidne  a  chuir  air  tùs  dòchas  ann  an 
Criosd,  chum  cliù  a  ghlòire-san ;"  b'e  so  an  cliù  agus 
an  crùn,  gu  'n  robh  iad  air  tùs  air  an  iompachadh, 
agus  air  am  pilleadh  a  chum  Chriosd,  agus  an  creid- 
imh  criosduidh.  Uime  sin,  air  do  Phol,  Andronicus 
Hgus  lunia  ainmeachadh,  cha  d'  rinn  e  dearmad  air 
an  aobhar  chliù  agus  urram  so,  gu  'n  robh  iad  ann 

aii  Criosd  roirahe-sa,  Rom.  xvi.  7,  "  Cuiribh  fàilte  air 
Andronicus  agus  lunia,  mo  luchd  dàimh  agus  mo 
cho'  phriosunnaich,  a  tha  cliùiteach  am  measg  nan 
Abstol,  agus  a  bha  ann  an  Criosd  romhamsa." — 
Agus  b'e  urram  teaghlaich  Stephanais  gu  'm  b'  iad 
ceud  thoradh  Achaia;  is  mò  an  t'urram  do  dhuin' 
òg  buaidh  fhaotuinn  thar  a  pheacadh,  thar  Satan, 
thar  buaradh,  thar  an  t-saoghal,  agus  thar  ana-mian- 
naibh  na  b'urrainn  Alastair  mòr  riamh  ruigheachd 
air.  B'e  cliù  agus  urram  ludah  gu  'n  robh  iad  air 
thoisich  ann  an  toirt  dhachaidh  an  Righ. 

O  mhuinntir  oga !  bithidh  e  na  chliù  agus  na 
urram  siorruidh  dhuibhse,  ma  bhios  sibh  roimh 
muinntir  eile,  ma  bhios  sibh  air  thoisich  am  measg 
lionmhoireachd,  d'  an  aithne  an  Tighearn  agus  a 
dh'ian-as  e  ;  a  dhlùth  ghabhas  ris  an  Tighearn  agus  a 
bheir  di-blieatha  dha;  a  dhlùth-leanas  ris  an  Tighearn 
agus  a  ni  seirbhis  dha  ;  a  bheir  urram  d'  an  Tighearn 
agus  a  ni  umhlachd  dha ;  a  ghabhas  tlachd  anns  an 
Tighearn,  agus  a  ghluaiseas  maille  ris.  Gu  cinnteach 
cha  'n  'eil  crùn  air  bith  coimeas  ris  a  chrùn  a  chuireas 
maitheas  air  ceann  neach ;  seargaidh  agus  crionaidh 
gach  urram  eile.  Rinneadh  Adoni-besec,  prionnsa 
cumhachdach  gu  h-obann  na  chòmpanach  do  na 
coin.  Agus  chuireadh  Nebuchadnesar,  fear-cogaidh 
cumhachdach,  gu  bhi  'g  itheadh  fèur  maille  ris  na 
dàimh.  Agus  thugadh  Herod  a  mhàin  o  bhi  na 
dhia  'na  bharail  fèin,  gu  bhi  ni  bu  ghraineile  do  na 
h-uile  dhaoine;  na  chlosach  bheò,  air  a  sh;iradh  leis 
na  cre'utairibh  bu  shuarraiche,  a  chionn  gu  'n  mhas- 
laich  e  a  Chruithear.  Agus  bha  Haman  aig  cuihii 
maille  ris  an  Righ  an  diugh,  agus  am  màireach  rin- 
neadh  e  fèin  na  chuilm  do  èunlaith  an  àthair. — 
Dh'fhaodainn  innseadh  dhuibh  mu  lionrahoh'cachd  a 

thuit  gu  h-obann  o  àrd  urram,  agus  soirbheachadh 
saoghalt,  chum  an  tàir  agus  an  t-suarraich  bu  mhò  ; 
ach  cha  'n  aill  leam  aig  an  àm  so.  Gidheadh  an  t- 
urram  sin  a  tha  'g  eìridh  o  dhaoinibh  bhi  math  na 
thràth,  is  urram  e  nach  urrainn  an  saoghal  aon  chuid 
a  thoirt  no  ghabhail ;  is  urram  agus  is  crùn  e  a  bhios 
a  ghnà  ùr  agus  fo  bhlàth ;  is  urram  e  a  theid  gu  'lea- 
baidh  agus  gu  'bhòrd  maiUe  ri  neach,  a  dh'fhanas 
maille  ris  fo  gach  deuchainn  agus  atharrachadh,  agus 
a  theid  do  'n  ùaigh,  agus  do  fhlaitheanas  maille  ris. 

O  dhaoin'  òga!  cha  bheag  an  t-urram  dhuibhse 
th'  ann  an  aois  'ur  'n  oige,  gu  'n  dh'fhàg  an  Tigheam 
air  chuimhne  iomadh,  eisimpleir  d'a  ghaol  agus  d'a 
thlachd  ann  an  dhaoin'  òga;  ròghnaich  e  Daibhidh. 
am  brathair  a  b'  òige,  agus  chaidh  e  seachad  air  a 
bhi-àithribh  bu  shine;  bha  'ghruaim  ri  Esau,  agus 
chaidh  e  seachad  air  a  dhorus,  agus  shuidhich  e  a 
thlachd  air  lacob,  am  brathair  a  b'  òige ;  ghabh  e  gu 
caomhail  agus  gu  gràdhach  ri  pearsa  agus  ri  ìobairt 
Abeil,  agus  dhiult  e  araon  pearsa  agns  ìobairt  Chain, 
ged  a  b'  e  am  brathair  bu  shine.  Am  measg  nan 
deisciobul  uile,  b'e  Eoin  a  b'  oige,  agus  bu  mho  agus 
a  b'fhearr  a  ghràdhaicheadh.  Cha  tainìg  ach  aon 
duin'  og  a  dh'  ionnsuidh  Chriosd,  agus  cha  tainig 
e  gu  ceart,  agus  is  e  uile  na  bh'  ann  a  mhath,  nì 
(^igin  a  mhath  modhannail,  agus  gidheadh  ghràdh- 
aich  (^riosd  e  le  gràdh  iochd  agus  truais ;  tha  'm  focal 
anns  a  Ghreugais  a'  ciallachadh,  labhairt  gu  cairdeil, 
agus  buintinn  gu  sùairce  ri  neach ;  agus  mar  sin  rinn 
Oiosd  ris-san ;  bu  choir  do  na  h-eisimpleiribh  so 
misneach  anaban-acli  a  thoirt  do  dhaoin'  ogTi,  gu  bhi 
inath  na  thràth,  a  bhi  gràsmhor  'nan  oige,  cha  'n 
'«m1  rathad  eile  chum  fior  urram  cosmhuil  ris  a  so  ; 
Ach, 

2  Thugaibh  fainear,  ghràdhaich  CTÌosd  peacaick 
bhochd,  agus  thug  se  e  fèin-air  an  son  ann  an  tieiii 
a  neirt  Cair  dha  bhi,  reir  barail  dhaoine,  mu  thimchioU 
tri  bhadhna  deug  thar  fhichead  a  dh'  aois) ;  agus  nach 
toir  sibhse  dhasan  ach  a  chuid  is  miosa  do  bhur  'n 
ùine  ?  O  dhaoin'  òga  !  thug  Criosd  e  fe'in  thavais  gu 
l)às  air  'ur  son-sa,  thug  se  e  fein  na  ìobairt  air  son  'ur 
peacaidh-sa,  ann  an  ti^in  a  neirt ;  agus  c'ar  son  ma 
ta  a  chuireadh  sibhse  dàil  ann  an  gabhail  ri  Criosd  gu 
sean  aois?  Na  bhasaich  esan  air  son  peacaidh  ann 
an  tùs  a  laithean?  agus  nach  bàsaich  sibhse  do  'n 
pheacadh  ann  an  tùs  ur  laithean?  An  tug  esan 
€  fein  suas  air  'ur  sonsa  'na  oige?  agus  nach  toir 
sibhse  sibh  fein  suas  dhasan  ann  'ur  'n  oige  ?  O  na 
tugaibh  aobhar  do  Chriosd  a  ràdh,  bhàsaich  mise  air 
'ur  sonsa  na  thràth,  ach  cha  robh  sibhse  beo  dhomhsa 
na  thrdth ;  dh'f  huihng  mise  gu  moch  air  'ur  sonsa, 
ach  cha  do  phiU  sibhse  gu  moch  do  m'ionnsuidhse  ; 
rinn  mise  cabhaig  chum  'ur  saorsa  chrioehnachadh. 
ach  cha  d'  rinn  sibhse  cabhaig  chum  'ur  gairni  agus  'ur 
taghadh  a  dheanamh  cinnteach ;  cha  d'f  han  mi  agus 
€ha  d'  rinn  mi  moiUe,  ach  gu  gràd  dh'fhuihng  mi  na 
bh'  agam  ri  fhulang,  agus  gu  h-eaUamh  rinn  mi  na 
bha  ri  dheànamh  air  son  'ur  slainte  shiorruidh,  ach 
dh'fhan  sibhse  agus  rinn  sibh  moUe  (mar  rinn  Lot 
ann  an  Sodom),  agus  cha  d'  rinn  sibh  na  dh'fhaodadh 
sibh  a  dheanamh  «hum  'ur  math  siorruidh  a  chuir  air 
aghaidh ;  ann  an  tùs  mo  làithean  dhoirt  mi  m'fhaUas 
air  'ur  sonsa,  ghuU  mi  air  'ur  sonsa,  dhairt  mi  m'fhuil 
air  'ur  sonsa,  chèusadh  mi  air  a  chrànn  air  'ur  sonsa, 
ghiulain  mi  corruich  m'  athar  air  'ur  sonsa,  ach  cha  do 
dhoirt  sibhse  'ur  faUus  fo  chorruich  Dhè,  ann  an  tùr< 
'ar  làithean,  cha  d'  rinn  sibh  gal  os  ceann  'ur  peacadh, 
tìo  bron  tharais  ormsa  chràdh  agus  a  lot  sibh  co  tric ; 

cha  b'  urrainn  mi  a  bbi  aig  fois  no  toilichte  gus  an  tug 
mi  slainte  thugaibh,  agus  gidheadh  tha  sibhse  toilichte 
's  aig  fois,  ged  nach  'eil  fhios  agaibh  am  bi  sibh  gu 
bràth  air  'ur  tearnadh. 

O !  cia  brònach  a  bhiodh  sibh,  nan  rèusanaicheadh 
losa  Criosd  a  chùis  mar  so  ri  bhur  coguis  air  an  làth  an 
diugh  !  O  !  cia  uamhasach  a  bhiodh  e  dhuibh,  nan  ta- 
gradh  Criosd  a  chùis  mar  so  gu  foUaiseach  'n  ur'n  aghaidh 
anns  an  là  mhor !  O  !  mhuinntir  oga,  co  ach  anamanan 
gu  mòr  air  an  treigsinn  le  Dia,  air  an  dalladh  le  Satan, 
agus  air  an  cruadhachadh  anns  a  pheacadh,  is  urrainn 
eisdeachd  ri  losa  Criosd,  a'  labhairt  mar  so  riu  ? — 
"  Dh'f  huiling  mi  air  son  peacaich,  leig  mi  sios  eirig  air 
son  anama,  shiothaich  mi  fearg  m'  Athair,  agus  riar- 
aich  mi  a  cheartas,  ehoisinn  mi  gràs  agus  tròcair  air 
son  pheacach,  thug  mi  a  steach  firinnteachd  shiorruidh 
chum  an  t-saoghail,"  &c.  Tha  mi  'g  ràdh,  co  is  ur- 
rainn  eisdeachd  ri  losa  Criosd  a'  labhairt  mar  so,  agus 
gu  'n  anam  aonadh  ann  an  gaol  agus  ann  an  cumhnant 
ris,  agus  gu  'n  e  fein  a  thoirt  suas  da,  agus  dlù-leantuinn 
risgu  bràth,  ach  iadsan  a  tha  gu  bràth  air  an  treigsinn 
leis?  Air  an  aobhar  sin,  cuimhnichibh  so,  Mar  is 
suarraiche  a  rinn  Criosd  e  fèin  air  'ur  son-ne,  's  ann 
is  ro  luachmhoire  bu  chòir  dhasan  a  bhi  dhuinne.  O 
dhaoin'  oga !  cuimhnichibh  so,  'na  oige  bhuaireadh 
agus  dhearbhadh  Criosd ;  ann  an  tùs  a  laithean,  bha 
a  lotan  domhain,  'eallach  trom,  a  chùpa  searbh, 
'f  hallas  cràiteach,  a  chruaidh  ghleachd  agus  a  chràdh 
os  ceann  càinnt  agus  smuain  ;  ann  an  àm  oige,  chaidh 
a  cheann  beannuichte-san  a  chrùnadh  le  droigheann, 
agus  a  shùilean-san,  bha  ni  bu  ghlainne  na  ghrian, 
dhùnadh  agus  dhorchadh  iad  leis  a  bhàs ;  agus  a 
chluasan-sa,  nach  'eil  a  nise  'g  eisdeachd  ni  sam  bith 
aeh  haleluiah  naoimh  agus  aingle^  lionadh  iad  le  toi- 

bheum  an  t-sluaigh ;  agus  aghaidh  bheannuìchte  sgiamh- 
ach-san,  a  bha  ni  bu  mhaisiche  na  mic  nan  daoine, 
chuireadh  smugaidean  oirre  le  trughanaibh  salach 
brùideil ;  chaidh  am  beul  agus  an  teanga  ghràsmhor 
sin,  a  labhaìr  mar  nach  do  labhair  duine  riamh,  a  dhì- 
teadh  agus  a  chàineadh  air  son  toibheum;  agus  a 
IJlmha-san,  a  leighis  a  mhuinntir  euslaint,  a  thug 
maitheanas,  a  ghiulan  slat-rioghail  air  neamh,  agus 
aon  eile  air  an  talamh,  chaidh  an  tairngeadh  ris  a 
chrànn-cheusaidh ;  agus  a  chosan,  a  bha  maiseach  air 
na  sleibhtibh,  a  thug  naigheachd  thaitneach  na  sìth  agus 
na  slainte  chum  an  t-saoghail,  agus  a  bha  coslach  ri 
umha  fior-ghlan,  chaidh  an  tairngeadh  ris  a  chrànn- 
cheusaidh.  Na  nithe  mòra  agus  uabhasach  so  uile 
dh'f  huiling  losa  air  'ur  son,  ann  an  tùs  a  laithean ; — 
agus  O  !  ciod  am  brosnachadh  do-labhairt  bu  choir  da  so 
a  thoirt  do  gach  uile  mhuinntir  òg,  gu  iad  fèin  a  thoirt 
thairis  do  Chriosd,  chum  seh'bhis,  gràdh,  urram,  agus 
ùmhlachd  a  thoirt  dha,  ann  am  madainn  an  òige '? 

"  Na  biodh  smuaintean  mu  Chriosd  air  a  cheusadli 
(ars'  aon)  gu  bràth  o  bhur  'n  inntinn ;  biodh  iad  nam 
biadh  agus  nan  deoch  dhuibh ;  biodh  iad  nam  milseachd 
agus  nan  sòlas,  nam  mil  agus  nam  miann,  nan  leubhadli 
agus  nan  smuainteachadh,  nam  beatha,  nam  bàs,  agus 
nan  aiseirigh  dhuibh." 

3.  Gur  e  an  rathad  is  fearr  agus  is  luachmhoìre  a 
th'  anns  an  t-saoghal,  gu  bhi  saoibhir  ann  am  fèin-f hìos- 
rachadh  gràsmhor,  ni  is  e  an  saoibhreas  is  fearr  a  tli' 
auns  an  t-saoghal  uile ;  mar  a  ta  'n  neach  a  chuireas 
suas  air  a  shon  fèin  anns  an  rathad  is  fean-  gu  bhi 
saoibhir,  is  ann  eadhon,  mar  sin  a  tha  'n  neach  a  tha 
math  da  rireadh,  tha  e  'san  rathad  uUamh,  'san  rathad 
mhòr  gu  bhi  saoibhir  ann  an  gràs  agus  ann  am  maitheas, 
tha  iad  a'  tionndaidh  a  mach  mar  is  trice  nan  daoine 

aig  a  bheil  faireachdadh  agus  breithneachadh  mòr.  Tha 
Dia  a'  gabhail  tlachd  ann  a  bhi  nochdadh  a  mhaise 
dhoibhsan,  agus  a  ghlòir  'na  ionad  naomh.  Tha  e 
gabhail  tlachd  ann  a  bhi  toirt  air  a  ghlòir  agus  air  a 
mhaitheas  gabhail  seachad  roimh  'n  aghaidh ;  gheibh 
iad  so  a  cheuraan  uile  a'  sileadh  sàill  agus  smior ;  air  an 
son-sa  ni  Tighearn  nan  sluagh  ^'  cuirm  do  nithe  blasda, 
cuirm  do  fhion  aosda,  do  nithibh  blasda  làn  do  smior, 
do  fhion  aosda  air  a  dheadh  tharruing."  Isa.  xxv.  6. 
Bidh  aca  so  gach  meas  taitneach  air  a  thasgaidh  suas 
aig  an  dorsaibh  air  son  an  aoin  ghaoil ;  cha  'n  eil  aig 
neach  air  bith  uiread  a  ghil  luachmor  do  ghaol  Chriosd, 
no  uiread  a  phògan  milis  o  bheul  Chriosd,  no  uiread  a 
chaidreadh  ann  an  gairdeinibh  Chriosd,  's  a  th'  aig  na 
h-anamaibh  sin  a  tha  gràsmhor ;  O  an  gràs,  am  maitheas, 
a  mhilseachd,  an  t-sàiU  a  tha  Criosd  a  ghnàth  a'  silleadh 
'nan  cridhibh !  ni  Criosd  'ionmhas  is  mò  do  'n  cridhe ; 
taisgidh  e  suas  a  chuid  is  mò  do  'ionmhas  'nan  anamaibh ; 
an  sin  taisgidh  e  suas  tròcairean  nuadh  agus  sean ;  an 
sin  taisgidli  e  suas  gach  uile  phaUteas,  annas,  agus 
caocliladh ;  an  sin  taisgidh  e  suas  na  h-uile  's  urrainn 
cridhe  mhiannachadh,  no  iarraidh.  O  liuthad  boinne 
mirr  a  tha  tuiteam  o  Chriosd  'nan  cridhibh  I  O  liuthad 
uaigneas  a  tha  Criosd  a'  foiUseachadh  'nan  cluasaibh  I 
O  liuthad  litir-ghaoil  a  tha  Criosd  a'  cur  d'  an  ionnsuidh ! 
O  liuthad  uair  a  thig  e  g'  an  amharc !  O  an  siubhal 
sios  agus  suas  a  tha  aige  an  am  Pàrras  maille  riu !  cha 
'n  'eil  a  h-aon  anns  an  t-saoghal  coslach  riu  ann  am 
fiosrachadh  agus  ann  an  eòlas.  O  dhaoin'  pga !  mar  a 
l)'aill  leibh  a  bhi  saoibhir  anns  an  t'  saoibhreas  is  fearr, 
toisichibh  ri  bhi  math;  mar  nach  'eil  saoibhreas  air 
bith  an  coimeas  ris  an  t'  saoibhreas  spioradail,  mar  sin 
cha  'n  'eil  rathad  air  bith  gu  bhi  saoibhir  anns  an  t' 
saoibhreas  sin,  ach  le  toiseachadh  ri  bhi  raath  da  rireadh. 

Ach  a  thaobh  saoibhreas  saoghalt,  rinn  na  daoinc 
tbghluimtc  tàir  air,  agus  roghnaich  iad  beatha-mheor- 
aichidh  os  a  chionn,  agus  nach  mò  gu  mòr  bu  chòir  do 
chriosduidhean  a  dheanamh  ?  Goirear  criadh  thiugh 
dheth  lcis  an  Fhaidh,  a  bhriseas  an  druim  ni  's  luaithe 
na  shiollsicheas  e  an  cridhe;  cha  'n  urrainn  e  'n  t' 
anam  a  dheanamh  ni  's  fearr,  's  cha  'n  urrainn  e  an 
t'anam  a  dheanamh  ni  's  saoibhir.  Mo  thruaige  !  cia 
lion  anam  ruisgte  gun  ghràs  a  tha  ri  fhaotuin  fo 
fhalhiinngibh  agus  fo  ghùintibh  sioda?  Cia  tric  a  tha 
saoibhreas  saoghalt  coslach  ri  crochadairibh,  còmhdaich- 
idh  iad  aghaidhean  dhaoine  le  sgàile,  chum  's  nach 
fhaic  iadan  crioch  fèin,  agus  an  sin  crochaidh  siadiad. 
Agus  mar  croch  iadsan  sibhse,  fàgaidh  iad  sibh  gu 
h-aithgheaiT,  ni  iad  sgiathan  dhoibh  fèin,  agus  itealaich- 
idh  iad  air  falbh.  'N  uair  a  bha  neach  àraidh  a'  moladh 
saoibhreas  agus  beartas  cheannuichean  :  ' '  Cha  toil  leam 
fèin  am  beartas  sin  (ars'  aon  do  na  cinnich)  a  tha  'n 
crochadh  air  cordaibh;  ma  bhriseas  iad,  tuislidh  an 
long,  agus  caiUear  an  t'  iomlan."  "  Tha  e  saibhir  ni 
's  leoir  (arsa  lerome)  air  nach  'eil  uireasbhuidh  arain, 
agus  àrda  ni  's  leoir  ann  an  inbhe,  nach  'eil  air  eigneach- 
adh  gu  seirbhis  a  dheanamh." 

Tha  beartais  an  t-saoghails',  air  'm  bheil  taitneas  aig 

daoinibh, 
Mar  thein',  tha  mi  saoilsinn,  air  gach  caochladh  doigh, 
Ismòrfheum  air an teallach,  nieblasdhuinna'sgaradh, 
'S  air  son  f  hèumalachd  aithris  chaidh  e  thairis  air  sgeoil ; 
Ach  gabhsa  tuiUe  's  a  chòir  dheth,  's  bheir  e  caoidh 

agus  bròn  ort, 
'S  ni  e  losgadh  a's  ròsdadh  le  mòr  dhòruinn  a's  pian. 

B'e  aon  do  ghnath  f  hocail  oirdheirc  neach  àraid,  Gur 

e  'm  bathair  sm  a  b'fhiù  fhaotuinn  agus  a  ghleidheadh^ 
nach  teid  fòdha  's  nach  sguabar  air  falbh,  ged  a  bhris- 
eadh  an  lòng,  ach  a  shnamhas  a  mach  maille  ruinn. 
Tha  sinn  a'  faicinn  gur  ann  do  leithid  sin  a  ghnè  a  tha 
'n  saoibhreas  spioradail  a  leannas  iadsan  a  gheibh  aithne 
air  an  Tighearn,  a  ni  seirbhis  dha,  agus  a  gheibh  còir 
ann,  ann  am  madainn  an  òige. 

4.  Thugaibh  fainear,  gur  e  'n  t'  àm  a  tha  lathair,  an 
là  'n  diugh  a  mhàin,  an  t'  àm  d'  am  bheil  sibh  cinnteach, 
An  ùine  a  chaidh  seachad  cha  ghabh  e  ghairm  air  ais, 
agus  cha  'n  'eil  cinnteas  air  an  ùine  ri  thighinn ;  Eabh. 
iii.  15,  "An  diugh,  ma  chluinneas  sibh  a  ghuth,  na 
cruaidhichibh  'ur  cridhe.  Feuch,  a  nis  an  t-àm  tait- 
neach ;  feuch,  a  nis  là  na  slainte."  Tha  cuid  ann  a 
tha  caitheamh  an  ùine  agus  là  na  slainte  ri  ni  nach  fiù, 
agus  a'  sgrios  an  anama  ri  amaideachd :  chum  so  a 
sheachnadh,  tha  an  t-Abstol  a'  toirt  rabhadh,  greim  a 
dheanamh  air  a  chothrom  a  tha  lathair,  do  bhrigh  ma 
theid  sin  aon  uair  seachad,  cha  ghabh  e  toirt  air  ais ; 
uime  sin,  mar  a  ta  'n  seoladair,  a'  gabhail  a'  cheud 
ghaoth  gu  seoladh,  agus  mar  a  ta  'n  ceannaich  a'  gabh- 
ail  a'  cheud  chothrom  air  reic  agus  ceannachd,  agus 
mar  a  ta  'n  tuathanach  a'  gabhail  a'  cheud  chothrom 
air  cuir  agus  buain — mar  sin  bu  chòir  do  dhaoin'  òg 
an  t-àm  a  ta  lathair  a'  ghabhail  an  là,  'n  diugh,  ni  is  e 
'n  lath-san  gu  bhi  math  a  thaobh  an  Tighearn,  chum 
iarraidh  agus  seirbhis  a  dheanamh  dha,  agus  gu'n  mi- 
f  heum  a  dheanamh  do  'n  àm  a  ta  lathair,  oir  cha  'n  'eil 
f hios  aca  ciod  a  dh'fhaodas  là  eile,  uair  eile,  no  tiota 
eile  a  thoirt  ainach :  dorus  nan  gràs,  a  tha  fosgailte  an 
diugh,  faodaidh  e  bhi  duinte  am  màireach ;  slat-rioghail 
na  tròcair,  a  th'  air  a  cumail  a  mach  anns  an  t-soisgeul 
an  diugh,  faodaidh  i  bhi  air  a  toirt  a  stigh  an  ath  latha ; 
an  gaolsin  atha  aiga  cheart  uair-s' air  a  ghlùn  ruisgte, 

a'  guidh  agus  ag  achanaich  air  daoinibh  òg  cùl  a  chuir 
ri  'm  peacaibh  le  aithreachas,  pilltinn  ris  an  Tighearn, 
agus  a  bhi  ann  an  sìth  ris,  faodaidh,  e  bhi  air  athionn- 
dadh  an  ath  uair  gu  corruich.  O  !  ua  ghiasadan  òir- 
dheirc  a  chaidh  a  chàll,  na  rùin  mhath  a  chrion,  na  h- 
anaman  neo-bhàsmhor  a  chailleadh,  le  mi-fheum  a 
dheanamhdo  'n  àm,  agus  do  'n  là  a  ta  lathair.  Airdo 
Phol  a  bhi  labhairt  fa  chomhair  Fhelics,  mu  f  hirean- 
tachd,  measairachd,  agus  breitheanas  ri  teachd,  agus 
anns  an  teagasg  sin,  air  dha  bualadh  air  dà  dhroch- 
bheart  àraidh  do  'n  robh  Felics  gu  sònruichte  ciontach, 
thoisich  e  air  crith  le  eagal_,  agus  air  dha  bhi  air  a 
bhualadh  gu  h-anabarrach  le  bhi  'g  eisdeachd  ri  leithid 
a  theagasg,  ghuidh  e  air  Pol  dol  air  falbh  an  tràth-sin, 
agus  'n  uair  a  bhiodh  ùine  aige,  gu  'n  cuireadh  e  fios 
air ;  agus  cha  'n  'eil  sinne  a'  leubhadh  gu  'n  dh'f  huair 
e  riamh  ùine  no  tràth  an  deigh  sin,  gu  eisdeachd  ri  Pol 
a'  cur  crioch  air  an  teagasg  air  na  thoisich  e.  Mar 
sin  thug  Criosd  tairgse  chothromach  dh'  an  duin'  og 
anns  an  t-soisgeul,  Mata  xix.  21,  "  Imich  reic  na 
bheil  agad,  agus  tabhair  do  na  bochdaibh,  agus  gheibh 
thu  ionmhas  air  neamh."  An  so  tha  Criosd  a'  tairgse 
ionmhas  neamhaidh  air  son  ionmhais  talmhaidh,  ion- 
mhas  neo-mheasgaichte  air  son  ionmhais  measgaichte, 
ionmhas  iomlan  air  son  ionmhais  neo-iomlain,  ionmhas 
a  shàsaicheas  air  son  ionmhais  nach  sàsaich^  ionmhas 
maireannach  air  son  ionmhais  a  sheargas ;  ach  leig  an 
duin'  òg  seachad  a  chothrom  agus  ùine,  agus  dh'fhalbh 
e  gu  brònach,  agus  cha  'n  'eil  sinne  leubhadh  tuille  mu 
thimchioll. 

O  dhaoin'  òga !  na  deanaibh  mi-fheum  do  'n  àm  a 
ta  lathair,  na  deanaibh  dearmad  air  an  là  'n  diugh,  oir 
cha  bhuin  àm  dhuibh-san  ach  an  t-àm  a  ta  lathair; 
cha  bhuin  la  dhuibh-san   ach   an  là  'n  diugh ;  agus 

\iime  sin,  na  bithibh  'g  ar  toileachadh,  agus  'g  ar 
beathachadh  fèin  le  dòchas  gu'm  meal  sibh  uine  li 
teachd,  agus  gu  'n  dean  sibh  aithreachas,  ach  nach  ann 
fathast ;  agus  gu  'n  dean  sibh  greim  air  trocaii-j  ach 
nach  ann  fathast ;  agus  gu  'n  toir  sibh  sibh  fèin  suas 
do  'n  Tighearn  air  an  ath  sheachduin^  air  an  ath  nihios, 
no  air  an  ath  bhliadhna;  or  an  Dia  sin  a  gheall  dhuibh 
tròcair  agus  deagh-ghean,  air  an  là  air  am  pilleadh 
sibh,  cha  do  gheall  e  'ur  beatha  chaomhnadh,  gus  an 
tig  an  là  sin.  'N  uair  a  thugadh  saighdear  an  lathair 
Ceannard  àraid  air  son  droch-ghiulan,  agus  a  chuir  e 
n  ceill  nach  deanadh  e  leithid  gu  bràth  tuille,  f  hreagair 
an  Ceannard,  "  Cha  'n  f  haod  duine  sam  bith  oilbheum 
a  thoirt  dà  uair  ri  àm  cogaidh  ;" — mar  sin  tha  Dia  ag 
ràdh,  gu  h-àraidh  ann  an  laithibh  so  an  t-soisgeil,  anns 
am  bheil  gniomhachadh  ceartas  Dè  ni  's  beothaile  agus 
ni  's  ullamh  na  's  na  laithibh  roimhe  so,  theagamh  nach 
ceadaich  e  do  dhaoinibh  dearmad  a  dheanamh  dà  uair 
air  là  nan  gràs,  agus  air  àm  tròcair  a'  leigeal  seachad 
le  suarraiche. 

O  dhaoin'  òga !  tha  sibh  ag  ràdh  gu  'm  bi  sibh  math 
a  thaobh  an  Tighearn  mu  'm  faigh  sibli  bàs ;  ach  mar 
'eil  sibh  math  a  thaobh  an  Tighearn  an  diugh,  faodaidh 
sibh  bàs  f  haotuinn  am  maireach  ;  ni  h-eadh,  faodaidh 
ceartas  an  neach  sin  fhaghail  gu  bhi  na  f hear-dithich 
air  fèin  am  maireach,  nach  dean  aithreachas,  agus 
nach  iarr  an  Tighearn  an  diugh.  Leubh  mi  sgeula 
bhrònach  mu  òganach  stròghail,  a  chomhairhcheadh 
gu  minic  aithreachas  a  ghabhail,  agus  cùl  a  chur  ri 
'chaithe-beatha  aingidh,  do  bhrigh  gu  'n  robh  bàs, 
breitheanas,  agus  siorruidheachd  roimhe,  fhreagair 
esan,  "  Ciod  mu  bheil  sibh  'g  innse  dhomhsa  mu  na 
nithe  sin  ?  cha  'n  eagal  domh,  oir  'n  uair  a  thig  am 
bàs,  cha  bhi  agam  ach  tri  focail  a  labhairt,  agus  leighìs- 

idh  iad  an  t-iomlan ;"  ach  air  àm  àraid,  air  dha  bhi 
marcachd  le  'each  thar  drochaid  ehumhann,  thuìslich 
an  t-each,  agus  thuit  iad  araon  anns  an  uisge,  agus  air 
dha  saoithreachadh  rè  tamuU  chum  e  fèin  agus  an  t- 
each  a  thiorcadh,  ach  cha  b'  urrainn  e,  mu  dheireadh 
leig  e  cead  do  'n  t-srian,  agus  chualas  e  a'  ràdh  nan 
tri  focail  so,  "  Gu  'n  gabh  an  Diabhol  an  t-iomlan;" — 
'an  so  bha  tri  focail  uabhasach  da  rireadh,  agus  eisim- 
pleir  le  fianais,  airson  na  h-uile  dhaoin'  òg  curam  a' 
ghabhail,  a  tha  smuaineachadh  aithreachas  a'  ghabliail 
lc  aithreachas  thri  focail  aig  a  bhàs. 

A  dhaoin'  ògal  measam  gu  bheil  sibh  'nar  luchd 
v'unntais  math,  nis  ma  's  àill  leibh  an  aireamh  innse, 
agus  an  aire  thoirt,  do  dh'aois  nan  ìobairtean  anns  an 
t-seann  tiomnadh  ;  gheibh  sibh  ni  's  mo  mhìnn  agus  a 
•Ih'  uain  air  an  ìobradh,  na  ghabhar  agus  a  sheann 
L-haoraich :  cha  'n  'eil  gabhail  agaibh  do  'ur  beatha,  cha 
'n  'eil  sibh  cinnteach  am  bi  sibh  beò  gu  bhi  cho  sean  ri 
Isaac,  gus  am  bi  'ur  suilean  dàll  air  chor  's  nach  fac 
sibh ;  cha  'n  'eil  sibh  cinnteach  am  bi  sibh  beò  bliadli- 
nacha  lacoib,  agus  gu  'm  bàsaich  sibh  leigeadh  'ur 
taice  air  barr  bata.  Tha  sibh  a'  leubhadh  mu  'n  tim- 
iliioll-san  a  tha  bàsachadh  'nan  òige,  agus  aig  am  bheil 
am  beatha  am  measg  nan  neo-ghlan,  lob  xxxvi.  14. 
Na  leigibh  seachad  an  t-àm  a  ta  lathair,  na  deanaibh 
dearmad  air  là  nan  gràs,  na  cumadh  Satan  'ur  'n  anama 
agus  Criosd  ni's  f  haide  o  cheile,  le  bhi  'g  innse  dhuibh, 
gn  bheil  sibh  ro  òg,  agus  gu  'm  bi  sibh  tràth  ni  's  leòiv 
an  deigh  so.  Tha  Austin  ag  innse  dhuinne.  gu  'n 
ehum  an  diabhol  esan  air  ais  leis  a  cheart  bhuaireadh 
so,  0  ghabhail  ri  Criosd,  's  o  dhùnadh  ris,  seachd  bliadh- 
na ;  cha  bu  luaithe  a'  smuainicheadh  e  air  iarraidh 
an  deigh  Chriosd,  air  còir  fhaotuinn  ann,  agus  air  a 
4'haithe-beatha  roi  naomh  a  threigsinn,  na  thòisicheadh 

Satan  ri  chuir  an  cuimhne  dha,  tha  thu  ro  òpi;  g\i  do 
mhisg  fhagail,  tha  thu  ro  òg  gu  do  chuid  Delilahan, 
agus  gu  do  chuid  striopaichean  f  hàgail,  gus  na  ghlaodh 
e  mach  mu  dheireadh,  "  Cia  f  hada  their  mi  tha  e  ro 
luath  ?  C'  ar  son  nach  f  heud  mi  aithreachas  a  dhean- 
amh  an  diugh  ?  agus  greiin  a  dheanamh  air  Criosd  an 
diugh?" 

O  dhaoin'  oga !  's  e  'n  diugh  'ur  là-sa,  's  e  'n  diugh 
'ur  'n  àm-sa ;  mur  eisd  agus  mur  toir  sibh  umhlachd  a 
nis  faodaidh  sibh  dol  a  dhìth  gu  bràth — Thug  Artime- 
dorus  litir  do  Cheasair  a  mhaidne  a  chaidh  e  chum  na 
Seanaid,  anns  an  robh  faireachadh  air  a  thoirt  dha  mu 
'n  iomlan  do  f  heall  a  luchd  moirt,  air  chor  's  gu  'in 
b'f  hurasd  dha  a  bhàs  a  sheachnadh  ;  ach  do  bhrigh  gu 
'n  dhearmad  e  a  leubhadh,  mhàrbhadh  e — leig  e 
seachad  a  chothrom,  agus  bhàsaich  e  air  a  shon.  O  cia 
lion  iad  air  son  cothroman  agus  amanna  giàsinhor  a 
leigcjadh  seachad,  a  bhàsaich  gu  siorruidh !  Is  fiù 
cothroman  gu  anamaibh  a  thearnadh  ni's  mo  na  mile 
saoghal ;  tha  tròcair  annta,  tha  gràs  agus  giòir  annta, 
tha  flaitheanas  agus  siorruidheachd  annta. 

5.  Thugaibh  fainear,  Cia  ceart  a  tha  e  do  Dhia 
fuigheal  f  heirge  ghleidheadh  air  an  son-san  a  tha  gleidh- 
eadh  fuigheal  an  ùine  air  a  shon-san.  Cionnas  is  urr- 
ainn  fear-pòsda  a  bhean  sin  a  ghabhail  d'a  ionnsuidh 
'na  sean  aois,  a  chaith  an  t-iomlan  do  aìmsir  a  h-òige 
a'  leantuinn  choigreach  ?  An  gabh  duine  sam  bith  a 
mhuinntir  sin  'na  sheirbhis,  a  chaith  an  là  ann  an  seir- 
bhis  a  naimhdean,  agus  a  fhuair  a  leithid  a  lòtan,  a 
bhuillean,  agus  a  bhruthaidhean,  's  a  rinn  neo-chomas- 
ach  iad  air  son  a  sheirbhis  ? 

O  dhaoin'  òga  na  ath-dhiolaibh  an  Tighearna  co 
amaideach  air  son  'f  heitheamh  f  had-f  hoighidneach,  a 
chuiridhean  gràsmhor,  agus  a  thròcair  dhuibhse,  0 !  na 

cuiribh  air  falbh  Dia  gu  sean  aois ;  or  is  ainmig  a  ruig- 
eas  sean  ìobairtean,  crùbach  agus  tìnn,  co  arda  ri 
neanih.  Nach  'eil  sean  aois  gle  mhàll  chum  foghlum  ? 
ann  an  sean  aois,  nach  'eil  daoine  gle  neo  ullamh  gu 
gabhail  a  steach,  agus  co  neo-ullamh  gu  toirt  amach? 
ann  an  sean  aois  tha  daoine  mar  is  trice  nan  daoine,  agus 
nan  neo-dhaoine — tha  suilean  aca,  ach  cha  'n  f  haic  iad ; 
cluasan,  ach  cha  chluinn  iad;  teanga,  ach  cha  labhair  iad; 
agus  cosan,  ach  cha  'n  imich  iad.  Nise,  cia  neo-ionmh- 
uinn,  cia  neo-chiatfach,  cia  neo-f  hiùghail,  ni  h-eadh, 
ach  cia  'n  t-aobhar  feirge,  agus  brosnachaidh,  a  th'  an 
so,  'n  uair  a  ni  daoine  tàir  air  Dia,  agus  a  chuireas  iad 
air  falbh  e  gus  am  beir  laithean  sean  aois  orra,  gus  am 
bi  an  earrach  air  dol  seachad,  an  sàmhradh  air  teir- 
eachdainn,  agus  an  ruig  iad  àm  tuiteam  na  duilleig, 
seadh,  gus  an  cuir  neul  a  gheamhraidh  mi-dhreach  air 
an  c'mn  le  folt  liath.  Faodaidh  sibh  fhaicinn  cia  mòr 
an  t-aobhar  brosnuichidh  so,  anns  na  briathraibh  bròn- 
ach  sin  le  leremiah,  xxii.  21 — "  Labhair  mi  riut  ann 
an  àm  do  shoirbheachaidh,  thubhairt  thu,  Cha  'n  eisd 
mi,  b'e  so  do  chleachda  o  t'òige,  agus  cha  d'eisd  thu  ri 
ra'  ghuth-sa."  Ach  an  gabh  Dia  so  o'n  laìmh-sa?  cha 
ghabh ;  uime  sin,  tha  e  leantuinn  anns  an  ath  rann — 
"  Gu  cinnteach  an  sin  bidh  nàir  ort,  agus  comhdaichear 
thu  le  h-amhhiadh  air  son  d'uile  dhroch  dheanadais." 
O  gu  'n  leigeadh  daoin'  òga  leis  an  sgriobtuir  so  luidhe 
blàth  gach  maduinn  air  an  cridhe,  chum  's  nach  bu 
dàna  leo  Dia  a  bhrosnachadh,  agus  a  chuir  air  falbh 
chum  an  nàire  fèin!  Ged  tha  sibhs'  òg,  agus  ann  an 
ti'èun  'ur  neirt,  gidheadh  am  bheil  sibh  ni  's  treise  na 
Dia  ?  An  urrainn  sibh  'ur  cùis  a  thagair  na  aghaidh  ? 
Ma  's  e  's  gur  àill  leibh  a  bhi  au  aimhreite,  bithibh  an 
aimhrcitc  riu-san  a  ta  nan  coimcas  dhuibh  fein,  agus 
na  deanaibh  strì  ris  san  a  ta  ni  's  cumhachdaiche  na 

sibh,  agus  is  urrainn  'ur  'n  òrduchadh  gu  neo-ni,  no 
gu  ifrinn,  'n  uair  is  àiU  leis. 

VI.  Thugaibh  fainear,  Gur  ann  mar  is  luaithe  a  ta 
KÌbh  math  air  an  talamh,  is  mò  bhur  duais  air  neamh. 

Mar  is  luaithe  bhitheas  sibhse  gràsmhor,  's  ann  is  ro 
ghlòrmhor  a  bhitheas  sibh  mu  dheireadh.  Tha  sibh 
a'  leubhadh  anns  an  sgriobtuir,  mu  dhùais,  mu  dhùais 
mhòr,  agus  mu  làn  dùais ;  nise,  iadsan  a  ta  math  na 
thràth,  d'  an  aithne,  ta  'g  iarraidh,  ta  deanamh  seirbhis, 
agus  a  ta  gràdhachadh  an  Tighearna,  'nan  òige,  tha 
iad  anns  an  rathad  is  cinntiche  air  an  dùais  is  mò  agus 
is  làine  f  haotuinn  ;  mar  a  dhearbhas  mi  le  sin  a  leanas. 

1.  Mar  is  luaithe  a  thoisicheas  duine  sam  bith  ri  bhi 
da  rireadh  math,  's  ann  is  mò  ni  e  do  mhath  anns  an 
t-saoghal  so.  Nise,  mar  is  mo  ni  neach  air  bith  a  mhath 
aìr  an  talamh,  's  ann  is  mò  a  ghlòir  air  neamh. 
' '  Uime  sin,  mo  bhraithre  gràdhach,  bithibhse  daingean, 
neo-ghluasadach,  a'  sìr-mheudachadh  ann  an  obair  an 
Tighearna,  air  dhuibh  fios  a  bhi  agaibh  nach  'eil  bhur 
saothair  diomhain  anns  an  Tighearna,"  1  Cor,  xv.  58. 

Bithidh  tuarasdal  agus  dùais  neach  a  i  èir  oibre ;  a 
neach  is  mò  ni  a  dh'  obair  's  a  bheatha  so,  's  e  is  mò 
dùais  's  an  ath-bheatha.  Tomhaisidh  Dia  fadheoidh 
an  darna  h-aon  ris  an  aon  eile,  an  dùais  ris  an  obair  ; 
'^  An  tì  a  chuireas  gu  gànn,  buainidh  e  gu  gànn  mar 
an  ceudna  ;  agus  an  tì  a  chuireas  gu  pailte,  buainidh  e 
gu  pailte  mar  an  ceudna,"  2  Cor.  ix.  6.  Ged  nach 
dùaisichear  duine  eam  bith  air  son  'oibre,  gidheadh 
tomhaisidh  Dia  fadheoidh  sonas  agus  beannachdan  d' 
a  shluagh  a  rèir  an  seirbhis,  an  treibhdhireas,  an  di- 
chioll,  agus  an  obair,  anns  an  t-saoghal  so.  Gràs  is 
glòir  e  ann  an  tùs  fàis,  agus  glòir  is  gràs  i  air  a  dhean- 
amh  foirfe ;  cha  'n  'eil  ann  an  glòir  ach  co-shoillse  do 
g-liràsaibh,  no  ann  an  sonas  ach  blàth  na  naomhachd. 

Cha  'n  'eil  giàs  agus  glòir  a'  dealachadh  ann  an  gnè, 
ach  ann  an  ceum,  mar  a  labhrar  leis  a  mhuinntir 
fJioghhiimte.  Cha  'n  'eil  ach  eaclar-dhealachadh  ro 
bheag  eadar  gras  agus  glòir ;  's  e  gràs  an  siol,  agus  's  i 
glòir  am  blàth ;  gràs  is  glòir  e  anns  a  chath,  agus  glòir 
is  grhs  i  a'  deanamh  buaidh-chaithreim:  agus  is  co  math 
a  dh'fhaodas  neach  a  bhi  tagairt  air  son  an  t-aon 
tomhas  do  ghràs  anns  an  t-saoghal  so^  's  a  dh'f  iiaodas 
e  bhi  tagairt  do  glilòir  anns  an  ath-saoghal.  Gu  cinn- 
teach  mar  is  mò  an  gràs  's  a  blieatha  so,  's  ann  is  mò 
a  ghlòir  's  an  ath-bhcatha  ;  agus  mar  is  mò  ni  Criosd- 
uidhean  a  dh'  obair  air  talamh,  's  ann  is  mò  an  glòir 
aìr  neamh  ;  agus  mar  is  luaithe  a  thoisicheas  daoine  ri 
bhi  math,  's  ann  is  mò  ni  iad  amhath  anns  an  t-saoghal 
so ;  agus  mar  is  mò  ni  iad  'sa  bheatha  so,  's  ann  is  mò 
an  dùais  'san  ath-bheatha.  "  Cha  'n  urrainn  duine  sam 
bith  deadh  oibre  a  mholadh  mòr  gu  leòir  (arsa  Luther), 
oir  a  ta  aon  obair  a  ni  Criosduidh  ni  's  luachmhoire  na 
neamh  agus  talamh^  agus  uime  sin  cha  'n  urrainn  an 
saoghal  gu  leir  aon  deadh  obair  a  làn  duaiseachadh." 
Agus  ann  an  àite  eile^  deir  an  t-ùghdar  ceudna,  ''  Nam 
b'e  's  gu  'm  faighinn  m'  iarrtas  roghnaichinn  an  obair 
is  suarraiche  ta  aig  Criosduidh  dùthcha,  no  ban-ogh- 
lach  bhochd,  air  thoiseach  air  gach  uile  buaidh  agus 
caithream  a  choisinn  Alastair  Mòr  agus  lulius  Ceasar." 
Agus  a  rithist,  "  Ciod  air  bith  ni  a  ni  na  naoimh,  ge 
b'e  co  beag  agus  co  suarrach,  tha  e  mòr  agus  glòrmhor, 
do  bhrigh  gu  bheil  iad  a'  deanamh  an  iomlain  troimh 
chreidimh,  agus  leis  an  fhocal,"  ars'  an  t-ughdar  ceud- 
na.  Chum  mearachdan  a  sheachnadh,  is  eigin  duibh 
a  chuimhneachadh,  Gur  oibre  os  ceann  naduir  na  h- 
oibre  a  dhùaisicheas  losa  Criosd  fadheoidh :  is  iad — 
1,  Oibre  Dhè  ;  2,  Oibrichte  o  Dhia  ;  3,  Air  son  Dhè  ; 
4,  Ann  an  Dia ;  5,  A  rèir  Dhè, — is  oibre  iad  a  tha  fàs 

o  fhreumh  a  tha  os  ceann  nàduir,  agus  tha  iad  air  an 
seoladh  chum  criochan  a  tha  os  ceann  nàduir^  agus  air 
an  coimhlionadh  ann  an  rathad  a  tha  os  ceann  nàduir : 
nise^  mar  is  luaithe  a  thoisicheas  duine  ri  bhi  math,  's 
ann  is  mò  mheudaicheas  e  's  na  h-oibribh  math  so ; 
agus  gu  cinnteach  mar  is  mò  mheudaicheas  duine  sam 
bith  nan  leithid  so  dh'oibre  aìr  talamh,  's  ann  is  mò 
dhùais  air  neamh ;  gidheadh  cha  'n  f  haodar  a  dhi- 
chuimhneachadh,  nach  'eil  anns  na  gniomharaibh,  's 
anns  na  h-oibribh,  is  fearr  a  ni  cealgairean,  agus  na  h- 
uile  dhaoine  nach  'eil  ann  an  Criosd^  ach  peacanna 
sgiamhach,  dealrach,  agus  grainealachda  maiseach. 
Mar  a  thionaileas  an  Phoenics  ann  an  Arabia  biorana 
milis  cubhraidh  an  ceann  a  cheile,  agus  mar  a  sheideas 
i  'n  sin  iad  ri  theine  le  a  sgiathaibh,  agus  a  loisgeas  si 
i  fe'in  leo ;  's  ann  mar  sin  a  ta  iomadh  fear-aideachaidh 
feolmhor  'g  a  losgadh  fèin  le  'dheagh  oibribh,  eadhon, 
le  bhi  'g  earbsa,  agus  ann  an  dochas,  gu  faigh  e  sin  le 
'oibribh,  a  ta  mhain  ri  f  haotuinn  agus  ri  earbsa  o  losa 
Criosd.  Ged  nach  'eil  anns  gach  uile  ni  is  urrainn 
daoine  dheanamh  chum  flaitheanas  a  chosnadh,  ach 
mar  thogail  suas  dias  arbhair  chum  rioghachd  a  chos- 
nadh  ;  gidheadh  tha  'n  duine  na  chreutair  cho  àrdan- 
ach,  's  gu  bheil  e  uUamh  ni  's  leòir  gu  ràdh,  mar  a 
thubhairt  neach  àrdanach,  "  Cha  ghabh  mi  fèin  flaith- 
eanas  a  nasgaidh."  Bu  mhath  le  cridhe  àrdanach  sin 
f  haotuinn  ann  an  rathad  feich,  a  ta  mhàin  ri  f  haotuinn 
ann  an  rathad  saor  ghràis,  agus  bu  mhiann  leis  sin  ,i 
bhi  ri  cheannach,  a  rùnaich  Dia  a  bhi  o  shaor  thròcair, 
ni  a  thug  air  neach  àraid  a'  ràdh,  "  Gu  'n  snàmhadh  e 
troimh  chuain  do  phronnuisg,  a  chionn  gu  'n  ruigeadh 
e  flaitheanas  mu  dheireadh  :"  ach  esan  nach  snàmh  an 
sin  trid  chuain  fola  Chriosd,  cha  ruig  e  gu  bràth ;  is 
eigin  do  ncach  snàmh  chum  flaitheanais,  cha  'n  ann 

troimh  phionnusc,  ach  troimh  fhuil,  no  theid  e  dhìth 
gu  bràth. 

2.  A  rithist,  mar  is  luaithe  thòisicheas  neach  ri  bhi 
math,  's  ann  is  ro  flieumaile  a  bhios  e  do  mhuinntir 
eile,  agus  is  ro  nihò  bhrosnuicheas  e  muinntir  eile  chum 
math ;  nise,  gach  uile  mhath  chum  am  brosnuich 
sibhse  muinntir  eile,  aon  chuid  le  bhur  comhairle  no  le 
bhur  giulan,  bithidh  e  air  a  chur  sios  ri  bhur  cunntas 
fèin,  mar  a  bhitheas  gach  uile  pheacadii  chum  'n  do 
bhrosnuich  daoine  muinntir  eile,  air  a  chur  sios  ri  'n 
cunntas  fèin ;  cha  d'  rinn  Daibhidh  ach  litir  a  chuir 
mu  thimchioU  bàis  Uriah,  agus  gidheadh  chuir  au 
Tighearn  so  as  a  leth — "  Mhàrbh  thu  Uriah  leis  a 
cUaidheamh."  Mar  is  mò  bhrosnuicheas  mi  muinntir 
eile  chum  cuir,  's  ann  is  mò  bhuaineas  mi  fe'in  mu 
dheireadh ;  mar  is  luaithe  thoisicheas  duine  ri  bhi  math, 
's  ann  is  mò  a  ni  e  do  mhath,  's  ann  is  ro  fheumaile  a 
bliios  e,  sa'  bhaile  no  sa'  chathair  am  bheil  e  chòmh- 
nuidh,  's  an  teaghlaich  am  bheil  e  beò,  a  measg  a 
luchd  dàimh,  d'  a  bhean-phòsda,  d'  a  chlanUj  d'  a 
chairdibh,  agus  d'  a  sheirbhisich,  ris  am  bì  e  labhairt. 

Mar  is  luaithe  thoisicheas  neach  ri  bhi  gràsmhor,  's 
ann  is  luaithe  agus  is  ro  f  heumail'  a'  bhitheas  a  thoimh- 
sean,  a  chomais  a  ghibhtean,  a  ghràsan,  'f  hiosrachadh, 
a  bheatha,  a  shaothair,  'urnuighean^  a  chomhairlean^, 
agus  eisimpleir  do  gach  uile  bhios  maille  ris,  agus  do 
gach  uiie  bhios  mu  'n  cuairt  da. 

O  dhaoin'  òga  !  mar  bu  mhiann  leibh  a  bhi  feumail 
agus  math  dheanamh  do  mhòran,  toisichibh  ri  bhi  math, 
cruinnichilth  agus  taisgibh  suas,  agus  cuiribh  a  mach, 
air  son  tairbhe  agus  buannachd  muinntir  eile.  Cha  do 
mheas  Augustine  gu  'm  bu  leis  fèin  ni  sam  bith,  nach 
do  phairtich  e  ri  mulnntir  eile.  Tha  'n  seillean  a' 
lionadh  a  sceap  as  gach  uile  ghnè  luibh  air  son  a  mhath 

choitchionn.  Gun  amharus  *s  e  bhi  deanamh  math  do 
mhuinntir  eile  an  rathad  is  fearr  chum  math  a  dheanamh 
(Uiuinnfèin;  's  e  sgaoileadh  an  rathad  is  fearr  chum 
tional.  Is  fìù  an  sgeul  sin  mu  cheannaich  àraid  a  bhi  air 
a  cumail  air  chuimhne,  neach  air  dha  bhi  air  a  mhuir, 
chunnaic  e  duin'  aosda  na  chiomach  ann  an  luing 
creachadair;  ghabh  e  truas  mòr  dheth,  agus  shaor  se 
e  ;  agus  cheannaich  e  'm  bathar  a  thug  na  creachad- 
airean  uaithe  mar  an  ceudna,  eadhon,  beagan  shoithich- 
ean  pichd.  Air  do  'n  t-seann  duine  thuigsinn,  nach 
b'  ann  air  son  seirbhis  mhath  air  bith  a  b'  urrainn  esan 
a  dheanamh  dha,  na  air  son  buannachd  a  bhathair,  ach 
a  mliàin  a  thaobh  oircheas  agus  truais  a  rinn  e  so,  dh'- 
fheuch  e  dha  dùn  mòr  stòrais  a  bha  'm  folach  's  a 
phichd,  leis  an  d'  rinneadh  an  ceannaiche  ro  bheartach 
ann  an  ùine  gle  ghoirid ;  aig  an  dearbh  àm  sin  choimh- 
hon  Dia  na  briathran  sin,  2  Cor.  ix.  6,  ''An  ti  a  chuir- 
eas  gu  pailte,  buainidh  e  gu  pailt  mar  an  ceudna  ;" 
Gnath.  xi.  25,  '*  Nithear  an  t-anam  fial  sultmhor:" 
Isa.  xxxii.  8,  "  Dealbhaidh  an  duine  fial  nithe  fial ; 
agus  le  nithibh  fiala  daingnichear  e."  Tha  e  air  aith- 
ris  mar  f  haoin  sgeul  mu  Mhidas,  gu  'n  tionndaidh  e  gu 
òr  ni  sam  bith  ris  am  beanadh  e.  Tha  e  cinnteach,  gu 
'n  tionnda  làmh  f  hial,  agus  cridhe  fial,  na  h-uile  gu  òr, 
agus  chum  buanachd,  mar  a  ta  'n  sgriobtuir  agus  fein- 
fhiosrachadh  gu  pailte  a'dearbhadh.  Nise,  ma  chuir- 
eas  sibh  na  nithe  so  uile  ri  cheile,  cha  'n  'eil  ni  sam 
bith  ni's  soilleire,  na  gu  bheil  iadsan  a  ta  toiseacliadh 
li  bhi  math  na  thràth,  air  an  rathad  ullàmh,  air  an 
rathad  mhòr  gu  bhi  mòr  air  neamh,  'n  uair  a  sguireas 
iad  o'n  anail  a  tharruing  air  talamh.  Uime  sin,  a 
dhaoin'  òga  !  mar  bu  mhiann  lcibh  a  blii  mòr  air 
neamh,  mar  bu  mhiann  leihh  dùais  mhòr,  dùais  iomlan, 
agus  crùn  mòr  tròm  fhaotuinn,  O  saothraichibh  chum 
lihi  math  gu  tràthail !  saothiaichibh  clium  eòlasfhaot- 

uinn  air  an  Tighearna,  agu3  chum  còir  f haotuinn  anns 
an  Tighearna,  ann  am  madainn  'ur  laithean. 

7.  Thugaibh  fainear,  Gu  bheil  an  Tighearna  gle 
mhòr  air  a  ghluasad,  agus  air  a  thoileachadh.  le  'ur 
'n  iarraidh  air,  agus  le  'ur  leantuinn  na  dheigh,  ann 
am  madainn  'ur  'n  òige. 

"^lmich  agus  glaodh  ann  an  cluasalbh  lerusaleim, 
ag  ràdh,  Mar  so  deir  an  Tighearn,  Chuimhnich  mise 
as  do  leth  caoimhneas  t'  òige,  gnàdh  do  cheangail- 
pòsaidh,  'n  uair  a  dh'imich  thu  a'  ra'  dheigh  anns  an 
fhàsach,  ann  am  fearainn  nach  do  threabhadh,"  Jer. 
ii  2.  O  I  cia  caoimhneil  cia  taitneach,  a  ghabh  au 
Tighearna  so  o  'n  laimh,  gu  'n  do  lean  iad  e  'nan  òige, 
am  feadh  a  bha  'n  cnamhan  làn  smior,  am  feadh  a  bha 
cùrsa  nàduir  beothail,  sgairteil,  agus  togarrach  ?  Fo  'n 
lagh,  ghairm  Dia  air  son  a  cheud  thoraidh  do  na  h-uile 
nithe ;  dh'iarr  e,  cha  'n  e  mhàin  a  cheud  thoradh,  acli 
roghadh  acheud-thoraidh,  Ecsod.  xxiii.  19.  "  Toiseach 
ceud  thoraidh  d'f  hearainn  bheir  thu  do  thigh  an  Tigh- 
earna  do  Dhè."  Is  e  Dia  an  ceud  Bhith,  an  ceud 
Mhath,  agus  air  an  aobhar  sin  airidh  air  toiseach  do 
cheud  mheas,  agus  air  an  taghadh  do  na  chuid  is  fearr, 
agus  cha  'n  'eil  a  cheud  chuid  agus  a  chuid  is  fearr  ro 
mhath  air  a  shon-san,  an  Ti  is  e  ceud  thùs  gach  math. 
Tha  Dia,  mar  a  chi  sibh  ann  an  Lebh.  ii.  14^  co  dian 
shuidhichte  air  toiseach  a  cheud  thoraidh  fhaotuinn,  's 
nacli  àill  leis  fuireach  gus  am  bi  na  diasa  glasa  do  'n 
arbhair  abuich,  ach  gabhaidh  e  na  diasa  glasa  do  'n 
arbhar  cruaidhichte  leis  an  teine,  air  eagal  's  gu  'n 
càiU  e  a  chiochras. 

Mar  nach  urrainn  clann  eu-slainteach  fuireach  gus 
am  bi  an  toradh  abuich,  ach  d'  an  eigin  f  haotuinn  am 
feadh  a  ta  e  anabuich;  eadhon  mar  sin  a  deir  Dia, 
"  Tha  mo  chridhe,  agus  rao  mhiann,  co  dian  shuidh- 

ichte,  air  a  cheud  thoradh,  agus  air  na  ceud  nithibh, 
's  nach  urrainn  mi  fuireach^  's  nach  urrainn  mi  mi 
fèin  a  shàsachadh  as  an  easbhuidh ;"  agus  ciod  a  b'àill 
le  Dia  a  theagasg  dhuine  leis  na  nithibh  so  uile,  ach 
seirbhis  a  dheanamh  dha  le  ceud  thoraidh  'ur  'n  aois, 
ann  am  blàth  'ur  leanabuidheachd^  's  ann  am  maduinn 
'ur  'n  òige  ?  Thug  Dia  dhuibhsan  do  na  chuid  is 
fearr,  uime  sin^  na  cuiribhs'  esan  air  falbh  leis  a  chuid 
is  miosa,  leis  a  chuid  is  miosa  do  bhur  'n  ùine,  leis  a 
chuid  is  miosa  do  bhur  laithibh,  agus  leis  a  chuid  is 
miosa  do  bhur  neart,  an  t-eagal,  "  Is  gu  'm  mionnaich 
e  'na  f  heirg,  nach  teid  sibh  gu  bràth  a  'steach  do 
'shuaimhneas." 

8.  Thugaibh  fainear,  Gu  'm  faod  so  a  bhi  na 
mheadhon  àraid  chum  gabhail  roimh  iomadh  buaireadh 
aingidh,  agus  na  mhisneach  chum  cuir  an  aghaidh  gach 
buaireadh  a  dh'f  haodas  còmhlachadh  ribh  o  dhiabhol 
buaireant,  agus  o  shaoghal  buaireant. 

Cumaidh  pilltinn  gu  moch  ris  an  Tighearn,  air  ais 
iomadh  buaireadh  chum  an-earbsa,  iomadh  buaireadh 
chum  dearmad  a'  dheanamh  air  na  meadhonaibh  fol- 
laìseach,  agus  a  chuni  tàir  a'  dheanamh  air  na  meadh- 
onaibh  uaigneach :  gu  minic  tha  iomadh  buaireadh 
mu  bhith  Dhè,  mu'  mhaitheas,  mu'  threibhdhireas, 
mu  'fhirinn;  agus  mu'  cheartas;  ioraadh  buaireadh 
cum  an-earbsa,  iomadh  buaireadh  chum  lamh  a  chuìr 
ann  'ur  beatha  fe'in,  is  iomadh  buaireadh  chum  a  bhi 
cuir  an  teagamh  gach  ni  a  labhair  Dia,  agus  a  dh' 
fliuiling  Criosd,  ag  eiridh  o  dhaoinibh  bhi  deanamh 
mòille  agus  a'  cur  air  falbh  Dhè  gus  an  uair  'dheir- 
eannach ;  tha  iad  so  uile,  maille  ri  mòran  eile,  air  an 
cumail  air  ais  le  neach  a  bhi  'g  iarraidh  agus  a'  dean- 
amh  seirbhis  do  'n  Tighearn  'nan  òige.  'N  uair  a  ta 
muinntir  'g  an  cleachda  fèin  'san  diadhachd  'nan  òige, 

'n  uair  a  ta  iad  a'  dol  o  aon  torahas  do  naomhachd  gu 
tomhas  eile,  ann  am  nmduinn  an  laithean,  faodaidh 
Satan,  an  sealgair  cumhachdach  sin  air  tòir  anama,  an 
leantuinn  le  bhuairibh,  ach  cha  bheir  e  orra,  agus  cha 
toir  e  buaidh  orra.  Mar  a  ta  sibh  a'  faicinn  ann  an 
cor  Mhaois,  loseiph,  Dhaniel,  agus  an  triuir  chloinne ; 
— b'aithne  dhoibh,  an  Tighearna,  agus  thug  siad  iad 
fèin  suas  da  'nan  òige,  agus  bha  iadsan  uile  air  an 
dearbhadh  an  aghaidh  buairidh ;  bha  Satan  agus  an 
saoghal  air  an  tòir,  ach  cha  b'  urrainn  iad  an  glacàdh ; 
'n  uair  a  rinn  an  diabhol  agus  an  saoghal  co  miosa  's  a 
b'  urraiun  iad,  dh'fhan  bogha  'nan  daoin'  òga  nan 
neart,  agus  rinneadh  gairdeana  an  làraha  laidir  gu  cuir 
nan  aghaidh,  le  làmhaibh  Dè  churahachdaich  lacoib  ; 
"  Cha  rahi  a  neach  a  bha  mi  roimhe  so,"  deir  neach  òg 
iompaichte,  'n  uair  a  bhuaireadh  e. 

Tha  Luther  ag  innse  mu  mhaighdean  òg,  leis  'm 
bu  ghnà  cuir  au  aghaidh  gach  uile  bhuaireadh  leis  an 
fhocail  so — "  Is  bana-chriosduidh  mise."  Faodaidh 
iadsan  a  dh'iompaichear  òg  a  ràdh,  'n  uair  a  bhuairear 
iad,  mar  a  thuirt  Luther,  "  Na  innis  dhomh,  a  Shataìn, 
ciod  a  bha  mi,  ach  ciod  a  ta  mi,  agus  a  bhitheas,  mi ;" 
no  mar  a  thuirt  e  anns  a  chor  cheudna,  "  Ciod  sam 
bith  a  bha  mi,  tha  mi  nis  ann  an  Criosd,  a'  m'  chreut- 
air  nuadh,  agus  is  e  sin  a  ta  cur  trioblaid  ortsa ;"  no 
raar  a  thuirt  e  aig  àra  eile,  "  Mar  is  ro  chunnartaiche 
bha  mo  ghalar,  's  ann  is  ro  mhò  mo  mheas  air  au  ligh- 
iche."  Seadh,  faodaidh  tu  a'  dhol  cèum  ni  's  àirde, 
agus  a  ràdh,  ^'  Mar  is  riio  bha  mò  pheacanna,  's  ann  is 
ro  mhò  a  ta  m'  onoir."  Mar  a  ta  na  deamhna  bha  aon 
uair  ann  am  Muire  Magdalene,  air  an  ainmeachadh 
chum  a  cliù. 

0  dhaoin'  òga !  mar  a  b'  àill  leibh  a  bhi  saor  o  na 
buairdhibh  is  duirche  agus  is  uabhasaiche ;  agus  mar  a 

b'  àill  leibh  a  bhi  air  'ur  'n  àrmachadli  an  aghaidh 
gach  uile  bhuaireadh !  O  saothraichibh  mar  air  son 
beatha  chum  a  blii  math  ? — iarraibh  agus  deanaibh 
seirbhis  do  'n  Tighearn  ann  am  maduinn  'ur  'n  òige  ; 
cha  'n  'eil  rathad  eil'  ann  coslach  ri  so  chum  criothana- 
tahnhainn,  criothana-cridhe,  laithean  stòirmeil,  agus 
oidheachan  geamhraidh  a'  chumail  air  ais. 

9.  Thugaibh  fainear  oirdheircèas  agus  luach  anama. 
Is  bith  spioradal,  neo-bhàsmhor,  an  t-anam ;  tha  e 
comasach  air  eòlas  a'  ghabhail  aiv  Dia,  tha  e  comasach 
air  aonachd  ri  Dia,  air  co'  chomunn  ri  Dia,  agus  air 
mealtuinn  shonadh  agus  bheannuichte  air  Dia. 

Dh'f  hag  Criosd  uchd  'athair  air  son  math  anama ; 
ghabh  e  air  fèin  nàdur  an  duine,  chura  gu  'n  saoradh 
e  anam  an  duine ;  rinn  Criosd  urnuigh  air  son  anama, 
dhòirt  e  f  hallas  air  son  anama,  ghuil  e  air  son  anama, 
dhòirt  e  f  huil  air  son  anama_,  chèusadh  e  air  a  chrànn 
aìr  son  anama,  shaltair  e  preas-fiona  feirge  an  Athar 
air  son  anama,  bhàsaich  e  air  son  anama,  dh'eirich  e 
rìs  o  na  mairbh  air  sou  anama,  chaidh  e  suas  air  neamh 
air  son  anama,  tha  e  deanamh  eadar-ghuidh  air  son 
anama,  agus  is  ann  air  son  anama  tha  gach  uile 
ullachadh  glòrmhor  a  bha  e  deanamh  air  neamh  o 
chionn  ochd  ceud  deug  bliadhna. 

O  mhuinntir  òga !  tha  math  'ur  'n  anaman  air  tùs 
ri  bhi  air  a  thoirt  fainear^  agus  ri  ullachadh  air  an  son, 
roimh  gach  uile,  agus  os  ceann  nan  uile  nithe  eile  'san 
t-saoghal,  agus  sin  ann  an  cèum  do  bhrigh  gur  e  'n 
t-anam  a  bhuaidh  is  fearr  agus  is  ro  uaisle  do  'n  duine, 
agus  sin  ann  an  cèum  do  bhrigh  gur  anns  an  anam  gu 
sònruichte  tha  na  bheil  do  dh'  iomhaigh  Dhè  air  an  duin' 
air  a  dhealbh,  agus  sin  ann  an  ceum  do  bhrigh  gur  e 
'n  t-anam  is  luaithe  dh'  iompaichear,  agus  is  luaithe 
agus  is  ro  mhò  a  bhitheas  air  a  ghlòrachadh. 

O  dhaoin'  òga  !  Ma  's  a  miosa  iadsan  na  ana-creidich, 
nach  dean  solai'  air  son  muinntir  an  teaghlaichean  f^in, 
ciod  na  h-uilebheistean  a  th'  annta-san  nach  dean  sòlar 
air  son  an  anama  fèin?  bithidh  so  na  shearbhas  fa- 
dheireadh,  bithidh  e  na  ghath  aig  an  cridhe-san,  a  tha 
biadhadh  an  cuirp,  ach  a  tha  cur  an  anaman  bàs  le 
goirt,  a  tha  deanamh  ullachadh  pailt  air  son  am  buadh- 
an  an-uasal,  ach  nach  'eil  a'  dcanamh  ullachadh  air 
bith  air  son  ain  buadhan  is  ro  urramaiche. 

Cionnus  a  dh'fhaodair  leibhse  dol  as  o  dhamnadh 
ifrinn,  a  ta  deanamh  ullachadh  air  son  'ur  'n  ana-mianna 
ach  nach  'eil  a'  deanamh  ullachadh  air  bith  air  son  'ur 
'n  anama  neo-bhàsmhor  ?  Is  fuath  leinne  na  Turcaich, 
a  chionn  a  bhi  reic  Criosduidhean  mar  thraillean ;  agus 
ciod  ma  ta  a  shaoileas  sinn  dhuibhsan  a  ta  'g  an  reic 
fèin,  agus  an  anama  priseil,  air  son  nithe  faoin  agus 
suarrach  o  nach  faigh  iad  buannachd,  a  tha  'g  ràdh,  le 
'n  cleachdadh,  mar  a  thuirt  duine  mi-naomh  roimhe  so 
le  càinnt  beoil — ^'  Gu  'n  robh  dà  anam  aige-san  'na 
chorp,  aon  air  son  Dhè,  agus  aon  eile  air  son  neach  air 
bith  a  cheannaicheadh  e." 

O  dhaoin'  òga  !  na  tugaibh  'ur  'n  anaman  an  geall, 
na  reicibh  'ur  'n  anaman,  na  tugaibh  'ur  'n  an- 
aman  am  malairt,  agus  na  tugaibh  'ur  'n  anaman 
priseil  gu  h-amaideach  air  son  ni  suarrach,  oir  is 
sèudan  iad  ni  's  ro  luachmhoire  na  mìle  saoghal,  seadh, 
ni  's  ro  luachmhoire  na  flaitheanas  agus  talamh ;  ma 
tha  'ur  'n  anaman  sàbhailt,  tha  gach  uiUe  ni  sàbhailt 
— ach  ma  chailleas  sibh  iadsan,  caillidh  sibh  gach  uile 
ni,  caiIHdh  sibh  Dia,  caillidh  sibh  Criosd,  caillidh  sibh 
cuideachd  ainglean  glòrmhor,  agus  naoimh  bheann- 
uichte,  agus  flaitheanas  gu  siorruidh.  Tha  iomradh 
mu  bhean  àraid,  a  bha  co  mòr  air  a  gluasad  le  truas  air 
son  càll  anama,  's  gu  'n  ghuidh  i  air  Dia  an  rathad  gu 

ifrinn  a  dhùnadh  le  'corp  agus  le  'h-anam,  chum  's 
nach  faigheadh  a  h-aon  a  steach. 

O  !  nach  ann  a  bhiodh  gach  uile  neach  òg  mar  so 
air  an  gluasad  le  luach  agus  òirdheirceas  an  anama, 
agus  co  mòr  fo  eagal  le  cunnart  gu  'n  càill  iad  an 
anama,  is  gu  'm  fìosraicheadh  iad  an  deigh  an  Tigh-  - 
earna,  ann  am  madainn  an  òige;  gu  'n  iarradh  iad  e, 
agus  gu  'n  deanadh  iad  seirbhis  dha  le  'n  uile  neart, 
chum,  's  gu  'm  bi  'n  anama  priseil,  neo-bhàsmhor, 
sàbhailt  agus  sona  gu  bràth ;  ach  mar  dean  so  uile  'n 
gnothuch,  uime  sin,  anns  an  àite  mu  dheireadh. 

X.  Thugaibh  fainear,  a  dhaoin'  òga !  Gu  'n  toir  Dia 
sibh  mu  dheireadh  gu  cunntas :  bheir  e  sibh  fadheoidh 
chum  breitheanais,  EcL  xi.  19 — "Dean  gairdeachas,  a 
dhuin'  òig,  a'  t'  òige,  agus  deanadh  do  chridhe  subhach 
thu  ann  an  làithibh  t'  òige,  agus  siubhail  ann  an  sligh- 
ibh  do  chridhe,  agus  ann  an  sealladh  do  shùl;  ach 
biodh  f  hios  agad,  air  an  son  so  uile  gu  'n  toir  Dia  chum 
breitheanais  thu."  Tha  dà  ni  agaibh  anns  na  briath- 
raibh  so,  1.  Saorsa  fhanoideach,  tha  e  'g  iarraidh  air 
an  duin'  òg  gairdeachas  a'  dheanamh,  ann  an  rathad 
fanoid,  magaidh,  agus  sgeig  shearbh ;  tha  e  ceadachadh 
dha  gach  uile  ni  bu  mhiann  leis  f  haotuinn.  A  nis,  tha 
thu  òg,  laidir,  beothail,  sultmhor,  agus  do  chnàmhan 
làn  smior;  tha  thu  cuir  romhad  a  bhi  àrdanach, 
fanoideach,  an  f  heoil  a  thoileachadh,  agus  do  thoihnnt- 
inn  agus  do  shòlas  a  leantuinn ;  ro  mhath,  lean  air  t' 
adhairt  ma  's  dana  leat,  no  ma  tha  thu  gabhail  tlachd 
ann,  ma  tha  do  chridhe  co  dian  shuidhichte  air,  Dean 
gairdeachas  a  t'  òige.  2.  Bagradh,  no  ràbhadh  agus 
cronachadh  searbh — ach  biodh  f  hios  agad,  air  an  son 
so  uile  gu  'n  toir  Dia  chum  breitheanais  thu  :  tha  na 
briathra  so,  **  Gu  'n  toir  Dia  thu,"  a'  gabhail  a  steach 
dà  ni,  1 .  Co  neo-thoilichte  's  a  ta  'n  òige  air  teachd  a 

chura  breitheanais ;  2.  Co  do-dheanta  's  a  tha  e  do  'n 
uige  breitheanas  a  shcachnadh :  ach  's  ann  aig  Dia  a 
mhàin  a  ta  fios  cia  luath  gus  an  eigin  duibh  teachd  a 
chum  breitheanais. 

Tha  Augustin  ag  aideachadh  ann  an  aon  do  'leabh- 
raichean,  arn  feadh  a  bha  choguis  air  a  cnàmh  le  cionta 
ana-miann  eigin  leis  an  robh  e  air  a  ribeadh  na  òige, 
gu  'n  robh  eadhon  cluinntinn  mu  la  bhreitheanais  na 
ifrinn  dlia.  Tha  eachdruidh  ag  innse  dhuinne  mu 
dhuin'  òg,  neach  air  dha  bhi  air  a  dhìteadh  chum  bàis 
air  son  cionta  mòr,  a  d'fhàs  h'ath  ann  an  aon  òidhche, 
agus  air  an  aobhar  sin  ghabhadh  truas  dheth,  agus 
chaomhnadh  e. 

O  dhaoin'  òga  !  nach  ann  a  chuireadh  smuaineach- 
adh  cudthromach  mu  'n  là  mhòr  so,  sibhse  gu  cùl  a' 
chur  ri  peacaibh  bhur  'n  òige ;  agus  gu  sibh  fèin  a' 
chur  air  leth  air  son  eòlas,  gràdh,  agus  seirbhis  an 
Tighearna,  ann  an  trèin  bhur  neirt.  O  dhaoin'  òga ! 
thugaibh  faiuear  mearachdan  'ur  beatha,  aingidheachd 
'ur  cridheachan,  truaighe  'ur  sligbean,^agus  an  cunnt- 
as  geur-theann  gus  an  toirear  sibh  ann  an  ùine  aith- 
ghearr,  fa  chomhair  breitheamh  an  t-saoghail  gu  leir. 
Bha  eadhon  air  na  cinnich  fe'in  ni  eigin  à  dh'  uamhas 
agus  à  dhuil  ri  leithid  sin  a  là ;  agus  uime  sin,  'n  uair 
a  labhair  Pol  mu  bhreitheanas  ri  teachd,  chriotlinaich 
Fehcs,  ged  bu  gheintileach  e. 

Is  ni  e  tha  aithnichte  do  rèusan,  agus  soilleir  do 
sholus  nàduir,  gu  'n  toirear  an  cinne-daoine  gu  leir 
chum  breitheanais ;  agus  mar  dhearbhadh  air  sin,  air 
do  aon  do  àrd  uaislean  Austria  bàs  fhaotuinn,  a  mhair 
beò  ceithir  fichead  agus  tri  bliadhna  deug,  agus  a 
chaith  àimsir  a  bheatha  gu  leir  ann  an  toilinntinn  agus 
sàimh  f  heolmhor,  gun  bhi  riamh  fo  thrioblaid  le  eus- 
lainte  sam  bith  ;   air  do  Frederic,  an  t-Iompaire,  fios 

f  haotuinn  air  sin,  f  hreagair  e,  cia  uaithe  a  dh'  fhaodas 
sinn  neo-bhàsmhoireachd  an  anma  cho'  dhùnadh ;  oir 
ma  tha  Dia  ann  a  ta  riaghladh  an  t-saoghail  so,  mar  a 
ta  Diadhairean  agus  muinntir  f  hoghluimte  a'  teagaisg, 
agus  gu  bheil  e  firinneachj  cha  'n  'eil  neach  air  bith  ag 
aicheadh  :  's  cinnteach  gu  bheil  àitean  eile  ann,  chum 
am  bheil  anaman  a'  dol  an  deigh  am  bàis,  agus  a' 
faotuinn  air  son  an  gniomhara,  aon  chuid  duais  no 
peanas,  oir  's  an  t-saoghal  so  tha  sinn  a'  faicinn  nach 
'eil  aon  chuid  duais  air  a  thoirt  do  'n  mhath  no  peanas 
do  'n  olc. 

Uime  sin,  a  dhaoin'  òga !  air  dhuibh  fios  a  bhi 
agaibh  air  uamhas  an  Tighearna,  agus  air  uamhas  an 
là  mhòr  so.  O  !  gu  'm  biodh  impidh  air  a  char  oirbh 
teicheadh  o  'n  f  heirg  a  ta  ri  teachd,  iodhalan  'ur  'n 
anama  a'  thilgeadh  air  falbh,  aithreachas  a'  ghabhail, 
agus  a  bhi  air  'ur  'n  iompachadh  ann  am  blàth  'ur  'n 
òige,  chum  gu  'm  bi  'ur  peacaidhean  air  an  glanadh  as, 
'n  uair  a  thig  amanna  fionuaireachd  o  lathair  an 
Tighearna,  Gniomh.  iii.  19,  air  neo  an-aoibhinn,  an- 
aoibhinn  dhuibh  gu  'n  d'  rugadh  riamh  sibh :  oir  cha 
'n  'eil  duine  sam  bith  a'  creidsinn  cia  ceart  's  a  cheas- 
nuicheas  Dia,  cia  gèur-theann  's  a  bheir  e  breith,  agus 
cia  cruaidh  's  a  pheanasaicheas  e.  Och  gu  'n  chaithe- 
beatha  chuid  is  mò  do  mhuinntir  òga  bhi  cur  an  cèill 
do  'n  t-saoghal  gu  leir,  nach  'eil,  agus  nach  àill  leo 
òillt  agus  uamhas  an  \ìi  so  a'  chreidsinn,  nach  gabh 
lethsgeul,  'snach  ceaduich  dhoibh  an  cùis  a  thagair  no 
thogail  gu  bhreitheamh  eile  ;  oir  o  'n  chathair  bhreitli- 
eanais  is  àirde  agus  is  deireannaiche  cha  'n  fhaodair 
ciiis  a  thogail,  ni  mò  dh'fhaodar  a  bhreith  a  chaoch- 
ladh,  no  bhìnn  a  philleadh. 

Nise,  an  deigh  na  h-uile  chaidh  a'  ràdh  ma  's  e  's  gu 
bheil  sibh  a'  rùnachadh  blàth  'ur  laithean,  agus  tre'un 

'ur  ncart  a  chaitheamh  ann  an  seirbhis  a  pheacaidh 
agus  an  t-saoghail;,  uime  sin,  biodh  e  aifhnichte 
dhuibhse  nach  urrainn  teangaidh  a'  chur  an  cèill,  na 
cridhe  bhreithneachadh,  an  trioblaid  inntinn,  am  fiamh 
anma  an  t-uamhas  coguis,  an  t-eagal  agus  a  bhall- 
chrith,  an  gùl  agus  an  caoineadh^  an  rànuich  agus  a' 
bhèuchdaich  an  acain  agus  an  osnaich,  am  mionnach- 
adh  agus  am  malluchadh,  am  bruthadh  agus  an  rèub- 
adh,  am  fasgadh  lamh  agus  an  giosgan  fhiacal,  a'  bhios 
gu  cinnteach  ag  feitheamh  oirbh^  'n  uair  bheir  Dia 
sibhse  chum  breitheanais  air  son  'ur  'n  uile  mi-bhèusan 
agus  eatromas,  air  son  'ur  'n  uile  aingidheachd  agus 
ana-mianna,  air  son  'ur  'n  uile  an-diadhachd  agus 
truailhdheachd,  air  son  'ur  'n  uile  dhearmad  air  Dia, 
'ur  cràdh  air  a  Cho'fhurtair,  agus  'ur  saltairt  fo  'ur 
cosaibh  air  fuil  an  t-Slanuighir,  air  son  'ur  tàire  air 
na  meadhonaibh,  air  son  'ur  meas  air  an  talamh  os 
cionn  flaitheanais,  agus  air  sòlasaibh  an  t-saoghail  so 
os  ceann  nan  sòlasan  a  ta  aig  deas-laimh  Dhè.  Och  ! 
cia  mar  a  b'f  hearr  leibh  'san  là  sin,  'n  uair  a  chuirear 
'ur  peacaidhean  as  'ur  leth,  'n  uair  a  bhios  'ur  coguis 
a'  cnàmh  an  taobh  a  stigh  dhibh,  'n  uair  a  bhios  ceartas 
air  àrmacliadli  'n  ur  'n  aghaidh,  'n  uair  a  bhios  an 
saoghal  na  theine  lasrach  mu  'n  cuairt  duibh,  'n  uair  a 
dhùinear  geata  na  flaitlieanais  'n  ur  'n  aghaidh,  agus  a 
bhios  lasraichean  ifrinn  ullamh  gu  greim  a  dheanamh 
oirbh,  'n  uair  a  shuidheas  ainglean  agus  naoimh  a'toirt 
breith  oirbh,  agus  a  thionndaidheas  iad  an  aghaidhean 
uaibh  gu  bràth,  'n  uair  a  bhios  droch  spioradan  a'  cur 
uamhas  oirbh,  agus  losa  Criosd  a'  cur  a  chùl  ribh  gu 
siorruidh ;  tha  mi  'g  ràdh,  cia  mar  a  dhuraichdeadh 
sibh  's  an  là  sin,  nach  beirte  riamh  sibh,  no  gu  'n  robh 
sibh  fathast  gu  'n  bhreith,  no  gu  'n  robh  broinn  'ur 
mathar  mar  uaigh  dhuibh? — O  cia  mar  dhuraichdeadh 

sibh  an  tràth  sin,  gu  'm  biodh  sibh  air  'ur  tionndaidh 
gu  èun,  gu  ainrahidh,  gu  stoc,  gu  cloich,  gu  losgain,  no 
gu  craobh!  O  gu  'n  robh  ar  'n  anaman  neo-bhiismhor 
bàsmhor  !  O  gu  'n  robh  sinn  'nar  neo-ni !  O  gu  'n 
robh  sinn  ni  sam  bith  ach  an  ni  a  ta  sinn ! 

Leubh  mi  sgeula  comharraichte  mu  Righ  àraidh,  a 
bha  tùìrseach^  dùbhach,  agus  a'  gùl;  niairdhabhràth- 
air  fhaicinn,  dh'f  heoraich  e  dheth,  "  C'  ar  son  a  bha  e 
co  brònach  ?"  Fhreagair  esan,  "  Uo  bhrigh  gu  'n  tug 
mi  breith  air  muinntir  eile,  agus  a  nis  is  eigin  breith  a 
bhi  air  a  thoirt  orm  fèin."  "  C'  ar  son  (ars'  a  bhràth- 
air  ris)  a  ruigeadh  tu  leas  a  bhi  co  muladach  air  son 
sin  ?  theagamh  gu  bheil  ùine  f  hada  gus  an  tig  an  là 
sin ;  agus  os-bàrr,  cha  'n  'eil  an  sin  ach  cùis  eatrom." 
Cha  dubhairt  an  Righ  a  bheag  ris  aig  an  àm  sin.  Nise, 
bha  e  na  chleachdadh  's  an  duthaich  sin,  'n  uair  a 
dheanadh  neach  air  bith  ceannairc  an  aghaidh  an  Righ, 
gu  'n  rachadh  tròmpaid  a  sheideadli  aig  a  dhorus  's  an 
oidhche,  agus  a  thoirt  a  mach  an  ath  là  chum  a'  chur 
gu  bàs ;  nise,  dh'àithn  an  Righ  tròmpaid  a  bhi  air  a 
seideadh  aig  dorus  tighe  'bhràthar  anns  an  oidhche, 
neach  air  dha  an  tròmpaid  a  chluinntinn  a  mhosgail  o 
chodal,  a  dh'eirich,  agus  a  thainig  air  chrith  chum  an 
Righ:  "Ciodanis?  (deir  an  Righ)  ciod  an  t-aobhar 
mu  'm  bheil  thu  co  eagalach  ?"  Fhreagair  esan,  "  Tha 
ceannairc  an  aghaidh  an  Righ  air  a  chur  as  mo  leth, 
agus  tlieid  mo  chuir  gu  bàs  am  maireach."  Deir  an 
Righ  ris  a  ris,  "  C'  ar  son  a  ta  thu  co  mòr  fo  thrioblaid 
air  son  sin ;  air  dhuit  f hios  a  bhi  agad  gu  'n  toirear 
breith  ort  a  mhàin  le  do  bhrathair,  agus  sin  air  son 
cùis  a  tha  do  choguis  ag  innse  dhuit,  d'  am  bheil  thu 
neo-chiontach  ?  Uime  sin,  nach  mòr  is  mò  na  sin  bu 
chòir  dhomhsa  eagal  a  bhi  orm,  a  chionn  gur  e  Dia  a 
bheir  breith  orm,  agus  cha  'n  ann  an  cùis  o  bheil  mo 

choguis  'gam  shaoradh,  ach  ann  an  cùis  d'  am  bheil 
mi  cionntach  ?  agus  a  thuilleadh  air  sin,  ged  thigeadh 
e  gus  a  chuid  is  miosa,  cha  bhàsaich  thusa  ach  am  bàs 
aimsireil,  ach  tha  mise,  eadar  cliorp  agus  anam,  buail- 
teach  do  'n  bhàs  shiorruidh."  Fàgaidh  mi  'n  cleachda' 
do  'n  mhuinntir  òg  sin  a  ta  cur  an  là  so  fad  as  uatha, 
agus  air  nach  toir  argumaid  air  bith  gluasad  gu  bhi 
math  na  thràth,  chum  iad  fein  a'  dheanamh  fior  eòlach 
air  an  Tighearn  ann  am  madainn  an  òige. 

A  nise,  do  na  daoinibh  agus  do  na  mnathaibh  òga 
sin,  a  tha  tòiseachadh  ris  an  Tighearn  iarraidh,  seir- 
bhis  agus  gràdh  a  thoirt  dha  ann  an  tùs  an  laithean, 
bithidh  là  bhreitheanais  dlioibhsan  mar  cheòl  anns  a 
chluais,  agus  na  aoibhneas  anns  a  chridhe ;  bithidh 
an  là  so  dhoibhsan  na  la  beothachaidh,  na  là  saoraidh, 
na  là  fireanachaidh,  na  là  crùnaidh,  na  là  sòlais,  na 
l:i  slainte^  na  là  pòsaidh,  na  là  fogharaidh,  agus  na  là 
dh'fhaotuinn  an  diol  thuarasdal :  's  an  là  sin  dùais- 
ichidh  an  Tighearn  iad  air  son  gach  urnuigh  a  rinn 
iad,  air  son  gach  searmoin  a  dh'eisd  iad,  agus  air  son 
gach  dèur  a  shil  iad  :  cuimhnichidh  Criosd  's  an  là 
mhòr  sin  gach  seirbhis  ghaoil  agus  chairdeas  a  nochd- 
adh  do  gach  aon  fa  letli  d'a  mhuinntir  fèin  ;  's  an  là 
sin  ainmichidh  e  iomadh  ni  chum  an  cliù  agus  an  sò- 
lais,  do  nach  tug  iad  fein  riamh  an  aire ;  's  an  là  sin 
bithidh  na  gniomharra  is  lugha  agus  is  suarraiche  do 
ghaol  agus  do  thruas  a  rinneadh  a  dh'aon  air  bith  d'a 
mhuinntir  fèin,  air  am  mìneachadh  mar  chaoimhneas 
sonraichte  a  nochda  dha  fèin  :  's  an  ìn  sin  cuù-ear  an 
crùn  air  an  cinn,  agus  a  chulaidh  rioghail  air  an  druim  ; 
's  an  là  sin  chi  an  saoghal  nach  d'  rinn  iad  seirbhis  do 
'n  Tighearna  nasgaidh :  's  an  là  sin  gabhaidh  Criosd 
seachad  air  an  uile  anmhuinneachdaibh,  agus  ni  e 
iomradh  cUùiteach  air  gach  seirbhis  a"  choilion  iad,  air 

gach  tròcair  do  'n  d'  linn  iad  feum  iomchuidh,  agus 
air  gach  uile  nithibh  mòr  a  rinn  agus  a  dh'fhuihng  iad 
air  son  ainme  agus  o  ghlòire-san. 


CAIBIDEIL  V. 

Ach  faodair  ceist  iomchuidh  fharraid  an  so. 

An  toirear  peacanna  nan  naomh  anns  an  là  sin,  chum 
breitheanais  rannsucliaidh  agus  foillseachaidh  no  nach 
toir?  An  dean  an  Tighearna  's  an  là  sin  iomradh 
follaiseach;,  agus  am  foillsich  e  gu  soilleir  peacanna  a 
phobuiU  no  nach  foillsich  ? 

Bheiream  breith  gu  h-umhail  a  reir  mo  sholuis  'san 
àm,  nach  dean  e ;  agus  is  iad  so  m'  aobhairean  air  a  shon. 

Tha  mo  cheud  aobhar  air  a  thoirt  o  'n  doigh  anns 
an  toir  Criosd  breitheanas  's  an  là  dheireannach,  mar 
a  tha  e  air  a  chuir  sios  gu  làn  shoilleir  anns  a  xxv.  caib. 
do  Mata,  far  am  bheil  e  a  mhàin  ag  ainmeachadh  nan 
oibre  math  a  rinn  iad  ;  ach  cha  'n  'eil  e  toirt  luaidh  air 
bith  air  smàl  agus  cròn,  air  laigsinn  agus  truailli'achd, 
air  anmhuinneachd  agus  aingidheachd  a  phobuill. 
Tha  mo  dhara  aobhar  air  a  thoirt  o  chàinnt  Chriosd, 
Eoin  V.  24,  "  Gu  deimhin,  deimhin,  a  deiream  ribh, 
An  ti  a  dh'eisdeas  ri  m'f  hocalsa,  agus  a  ta  creidsinn 
anns  an  ti  a  chuir  uaith  mi  tha  a'  bheatha  mhaireann- 
ach  aige,  agus  cha  tig  e  chum  dltidh ;  ach  chaidli  e 
tliairis  o  bhàs  gu  beatha."  Cha  'n  'eii  na  briathra  sin, 
♦'  Cha  tig  e  chum  dltidh,"  ceart  air  an  eadar-theang- 
achadh ;  's  e  th'  anns  a  cheud  chàinnt,  ''  Cha  tig  e 
chum  breitheanais."  Cha  ghabli  mi  orm  fèin  a'  ràdh 
ciod  a  chuir  daoine  gus  a  mhìneachadh  so,  a  rogliainn 

fiir  iìor  eadar-theangachadh  an  fhocail  o  'n  cheud 
chàinnt.  Tuilleadh  eile,  tha  e  gle  chomharraichte, 
nach  'eil  aon  air  bith  do  na  soisgeulaich  a'  gnàthachadh 
an  dearbhaidh  dhubailt  so  ach  an  Soisgeulach  Eoin  ; 
agus  cha  'n  'eil  esan  'g  a  ghnàthachadh,  ach  's  na 
cùisibh  is  ro  chudthromaiche  agus  is  mo  tàirbhe,  agus 
gu  bhi  'nochda  dian  dhùrachd  a  spioraid,  agus  a  chuni 
:!.inne  a  ghluasad  gu  aire  ni  's  fearr  a  thoirt^  agus  a  chum 
a  ni  a  tha  e  a'  dearbhadh  a  chuir  as  gach  uile  amharus, 
agus  an  taobh  thall  do  gach  uile  theagamh  ;  mar  a  ni 
^inne  'n  uair  a  b'  àiU  leinn  ni  a  chuir  o  theagamh  gu 
bràth,  daighnichidh  sinn  e  le  dearbhadh  dubailt,  "  Gu 
deimhin,  deimhin,"  tha  e  mar  sin. 

3.  Do  bhrigh  gur  e  nach  toir  Dia  am  peacaidhean 
chum  bhreitheanais,  is  mò  agus  is  ro  f  hearr  a  ta  còrd- 
adh  ri  mòran  do  na  chàinnt  luachmhor  agus  ghlòr- 
mhor  sin  a  gheibh  sinn  air  a  sgapadh  (coslach  ris  na 
h-uiread  a  neamhnuidean  dealrach)  feadh  an  sgriob- 
tuir ;  mar, 

1.  Na  briathraibh  sin  a  ta  'g  ràdh,  gu  'n  dùbh  Diu 
as  peacaidhean  a  phobuill,  Isa.  xhii.  25,  "  Is  mise, 
eadlion  mise  fèin,  esan  a  dhubhas  t'  ea-ceairtean  as, 
air  mo  sgàth  fèin ;  agus  do  lochdan  cba  chum  mi  air 
chuiuihne.  Dhùbh  mi  as,  mar  neul,  t'  ea-ceairtean, 
agus  mar  cheò,  do  lochdan." 

Co  so  a  ta  dùbhadh  as  ea-ceairtibh  ?  an  Ti  aig  ani 
bheil  iuchraiche  fhlaitheauais  agus  itrinn  air  a  chrios, 
a  dh'fhosglas,  agus  cha  dùn  neach  air  bith  ;  agus  a 
dhùineas,  agus  cha  'n  fhosgail  neach  air  bith — an  Ti 
aii^  am  bheil  cumhachd  beaiha  agus  bàis,  ditidh  agus 
saui-aidh,  maibhaidh  agus  beothachaidh — is  esan  an  Ti 
a  ta  dùbhadh  as  ea-ceairtibh ;  ged  a  dhùbliadh  fear- 
dreuchd  as  cùis  dhitidh,  theagamh  nach  deanadli  sin 
math  air  bith  Jo  neach,  dh'fhaodadh  e  air  son  sin  uile 

bhi  air  a  dhìteadh  fadheoidh  leis  a  bhreitheamh ;  ach 
'n  uair  a  dhubhas  am  breitheamh  no  'n  Righ  as  a  chùis 
dhìtidh  le  làimh  fèin,  cha  'n  urrainn  a  chùis  dhitidh 
an  deigh  sin  pilltinn  air  ais :  a  nise,  is  e  so  cor  agus 
sonas  gach  creidmheach. 

2.  Freagarrach  do  na  briathraibh  glòrmhor  sin  nach 
cuimhnich  Dia  ni  's  mò  an  cionta,  Isa.  xliii.  25. 
''  Agus  cha  chuimhnich  mi  do  chionta.  Agus  cha 
teagaisg  iad  ni  's  mò  gach  aon  a  choimhearsnach,  agus 
gach  aon  a  bhràthair,  ag  ràdh,  Gabhaibh  eòlas  air  an 
Tighearn,  oir  bithidh  eòlas  aca  ormsa  uile,  o  'n  neach 
a's  lugha,  gus  an  neach  is  mò  dhiubh,  deir  an  Tigh- 
earn :  oir  maithidh  mise  an  aingidheachd,  agus  cha 
chuimhnich  mi  ni  's  mò  au  cionta."  Air  an  doigh 
cheudna,  tha  'n  t-Abstol  ag  ràdh,  Eabh.  viii.  12, 
"  Oir  bithidh  mise  tròcaireach  d'  an  ea-ceartaibh,  agus 
am  peacanna  agus  an  aingidheachd  cha  chuimhnich 
mi  ni  's  mò."  Agus  tha  'n  t-Abstol  ceudna  ag  ràdh, 
ann  an  àite  eile,  ''  Is  e  so  an  coimh-cheangal  a  ni 
mi  riu  'n  deigh  nan  là  ud,  deir  an  Tighearn,  Cuiridh 
mi  mo  reachdan  'nan  cridhe,  agus  sgriobhaidh  mi  iad 
air  an  inntinn  ;  agus  am  peacanna  agus  an  ea-ceairtean 
cha  chuimhnich  mi  ni  's  mò."  'S  e  th'  air  a  chial- 
lachadh,  gu  'n  di-chuimhnichear  an  ea-ceairtean  gu 
h-iomlan  :  "  Cha  toir  mi  luaidh  orra  gu  bràth  tuille, 
cha  ghabh  mi  aire  dhiubh  gu  bràth  tuille,  cha  chluinn 
iad  tuiUe  mu  'n  timchioll  uamsa  gu  siorruidh."  Ged 
tha  cuimhne  laidir  aig  Dia  chum  eaccairtcan  nan 
aingidh  a  chuimhneachadh,gidheadh  cha  'n  'eil  cuimhne' 
sam  bith  aige  chum  ea-ceairtean  nam  firean  a  chuimh- 
neachadh. 

3.  'S  e  nach  toir  Dia  am  peacanna  chuin  breith- 
eanais,  is  mò  agus  is  fearr  a  ta  còrdadh  ris  na  briath- 
raibh  beannuichte  sin,  cadhon,  gu  'n  tilg  e  an  uile 

lochdan  ann  an  doimhneachdan  na  fairge ;  agus  gu  'n 
tilg  se  iad  air  a  chulaobh."  "  Pillidh  e  rìs,  gabhaidhe 
truas  dinn ;  còmhdaichidh  e  ar  'n  easaontais ;  seadh, 
tilgidh  tu  an  uile  lochdan  ann  an  doimhneachdan  na 
fairge,"  Mic.  vii.  19.  Far  ara  bheil  peacadh  aon  uair 
air  a  mhaitheadh,  tha  am  maitheanas  a'  seasamh  gun 
atharrachadh  gu  siorruidh ;  cha  tig  am  peacadh  a 
chaidh  a  mhaitheadh  ann  an  cunntas  gu  bràth  tuilleadh 
an  lathair  Dhè,  an  aghaidh  an  neach  d'  an  do  mhaith- 
eadh  e,  oir  is  e  sin  a  tha  chaiunt  so  a'  ciallachadh : 
ged  robh  ni  air  a  thilgeadh  air  an  f  hairge,  dli'f  haodadh 
e  bhi  air  fhaicinn,  agus  air  a  thogail  suas  a  rìs ;  ach  'n 
uair  a  thilgear  e  chum  doimhneachdan  iochdrach  na 
fairge,  cha  ghabh  e  togail  suas  gu  bràth  tuille.  Leis 
an  t-sàmhladh  th'anns  a  bhònn-teagaisg,  b'àill  leis  an 
Tighearna  gu  'n  tuigeadh  sinne,  nach  eirich  na  peacaidh 
a  chaidh  a  mhaitheadh  ni  's  mò,  cha  'n  fhaicear  iad  ni 
's  mò,  cha  tig  iad  gu  bràth  tuille  chum  cùnntais; 
bàthaidh  e  am  peacaidhean  air  dhoigh  's  nach  tig  iad 
gu  bràth  suas  'na  làthair  an  dara  uair. 

Agus  tha  'n  sgriobtuir  so  a  leanas  a'  gabhail  a  steach 
na  h-uiread,  Isa.  xxxviii.  17,  "  Feuch  tha  in'  amhghar 
air  a  chaochladh  gu  fois ;  theasairg  thu  gu  caomh  m' 
anam  o  shlochd  millteach  ;  seadh,  thilg  thu  air  do 
chùlaobh  m'  uile  lochdan  ;"  tha  chàinnt  so  air  a  toirt 
o  gnàthachadh  dhaoine,  a  ta  cleachdadh  na  nithe  sin 
nach  bu  mhath  leo  f  haicinn  no  chuimhneachadh,  agus 
air  nach  bi  meas  aca,  a  thilgeadh  air  an  cùlaobh. — 
Tha  'pheacaidhean  do  ghnàth  roimh  aghaidh  an  anam 
ghràsrahor,  "  Tha  mi  ag  aideachadh  m'  easaontais, 
agus  tha  mo  pheacaidh  a'  m'  lathair  a  ghnàth ;"  uime 
sin,  cha  'n  'eil  iongantas  air  bith  ge  do  thilgeadh  an 
Tighearn  iad  air  a  chiìlaobh.  Di-chuimhnichidh  an 
t-atliair  gu  h-ealamh,  agus  tiJgeadh  e  air  a  chùlaobh. 

na  cionnta  sin  a  chuimhnicheas  an  leanabh,  agus  a  ta 
a  ghnàth  'na  shealladh  ;  amhuil  raar  sin  a  ta  Athair 
nan  spiorad  a'  deanamh. 

4.  'S  e  nach  toir  Dia  am  peacaidhean  chum  bieith- 
eanais  is  fearr  a  ta  còrdadh  ris  a  chàinnt  mhilis  sin, 
gu  math  Dia  lochdan  a  phobuill,  ler.  xxxiii.  8,  "  Agus 
glanaidh  mi  iad  o  'n  uile  aingidheachd,  leis  an  do 
chiontaich  iad  a'  m'  agliaidh  ;  agus  maithidh  mi  an 
uile  lochdan,  leis  an  do  pheacaich  iad,  agus  lèis  an  d' 
linn  iad  ceannairc  ann  am  aghaidh."  Mar  an  ceudna, 
ann  am  Micah,  vii.  18,  *' Co  a's  Dia  ann  cosmhuil 
riutsa,  a  mhaitheas  aingidheachd,  agus  a  ghabhas 
seachad  air  easaontas  iarmad  'oighreachd  ?  (mar  nach 
bu  mhath  leis  f  haicinn,  ach  amliairc  thairis  air) ;  cha 
^hleidh  se  a  chorruich  gu  siorruidh.  a  chionn  gur 
toigh  leis  tròcair."  Tha  am  focal  Eabhra  th'  ann  an 
so  eadar-theangaichte  maitheadh,  a'  ciallachdadh  toirt 
air  falbh ;  'n  uair  a  mhaitheas  Dia  peacadh,  bheir  e  air 
falbh  e  gu  h-iomlan,  ionnas  ged  rannsaichte  air  a  shon, 
fha  bhi  e  ri  fhaotuinn,  mar  a  ta  'm  Faidh  a'  labhairt, 
"  Agus  anns  an  àm  sin,  deir  an  Tighearn,  iarrar  ain- 
gidheachd  Israeil,  agus  cha  bhi  i  ann ;  agus  lochdan 
ludaih,  ach  cha  bhi  iad  r'  am  faotaìnn ;  oir  bheir  mise 
maitheanas  dhoibh-sin  a  chaomhaineas  mi;"  agus  is 
ann  mar  so  a  ta  na  briathra  sin  "  agus  a  ghabhas 
seachad,"  anns  an  vii.  caibideil  do  Mhicah,  areir  na  li- 
Eabhra,  "  agus  a  ghaìihas  seachad  air  easaontais  oigh- 
reachd ;"  is  e  sin,  cha  ghabh  e  aire  sam  bith  dheth, 
coslach  ri  neach  a  bhiodh  ri  beachd-smuaineaehadh 
domhain,  no  mar  neach  airam  biodh  cabhaggnothuich, 
nach  fhaiceadh  na  nithe  bhiodh  roinihe,  air  do  inntinu 
a  bhi  suidhichte  air  cùisibh  eile,  tha  e  leigeil  an  iom- 
lan  as  a  bheachd  chum  aire  ghabhaii  d'a  ghnothuich. 
<  'oslach  ri  Daibhidh,  'n  uair  a  chunnaìc  e  fiamhachd 

a  charaid  lonatan  ann  ani  Mephiboset,  cha  do  ghahh 
e  sùirn  air  bith  dheth  gu  'n  robh  e  crùbach,  no  dheth 
deireas  no  mi-chumaidheachd  air  bith  eile  bh'  ann : 
niar  sin  air  do  Dhia  iomhaigh  glilòrmhora  Mhic  fhaic- 
inn  'na  phobull,  gabhaidh  e  seachad  air  an  uile  lochd- 
aibh  agus  am  mi-chumaidheachdan ;  ni  a  thug  air 
Luther  a  ràdh,  "  Dean  riumsa  na  's  àill  ieat,  a  chionu 
gu  'n  mhath  thu  mo  pheacadli ;"  agus  ciod  e  sin  peac- 
adh  a  mhaitheadh,  ach  gun  iomradh  a  dheanamh  air 
peacadh  ni  's  mò. 

5.  'S  e  nach  toir  Dia  am  peacaidhean  chum  breitheanais 
rannsuchaidh  agus  foillseachaidh,  is  fearr  a  ta  cùrdadh 
ris  na  briathraibh  siu,  maitheadii  agus  folachadh,  Sahn 
xxxii.  1,  '' Js  beannuichte  esan  d' an  do  mhaitheadli 
'easaontais,  d'  am  bheil  a  pheacadh  air  fholachadh." 
Ach  's  e  th'  anns  a  cheud  chàinnt,  '  beannaclidan  ;"* 
uime  sin,  tha  n  so  Honmhoireachd  do  bheannachdaibli, 
slabhruidh  do  neamhnuidibh.  Tha  chàinnt  cheudna 
agaibh  anns  a  Ixxxv.  Sahn,  "  Mhath  thu  cionta  do 
shluaigh ;  dh"fholuich  thu  am  peacadh  uile.  Selah." 
Chura  nan  sgriobtuirean  so  a  thuigsinn  gu  ceart,  thug- 
aibh  fainear,  gur  càinnt  fo  sh.ìmhladh  folach ;  is 
gniomh  folachadh  a  ta  càlg-dhireach  an  aghaidh  leig- 
eadh  ris;  a  bhi  foluichte,  is  e  sin,  a  bhi  c  mhdaichte 
agus  dùinte,  air  doigh  nach  faicear. — Tha  cuid  a'  toirt 
an  t-sàmhlaidh  o  nithe  salach  graineil,  a  th'  air  am  fol- 
achadh  bho  bhur  sùilibh,  mar  a  tha  closaichean  màrbh 
air  an  tiodhlaiceadh  fo  'n  talamh ;  tha  cuid  eile  'ga 
thoirt  o  'n  trusgan  a  ta  air  a'  chur  oirnn  chum  'ai- 
lomnochdas  f  holach ;  tha  cuid  eile  'ga  thoirt  o  na 
h-Eiphitich  a  chaidh  a  bhàthadh  anns  a  Mhuir 
Ruaidh,  agus  a  dh'fholuicheadh  mar  sin  le  uisge ; 
tha  cuid  eile  'ga  thoirt  o  slochd  mh'  r  dhomhain  a  th' 
anns  an  talamh,  a  ta  air,ar4itìijadh  suas,  agus  air  a 

folach,  le  ùir,  air  a  thilgeadh  innte ;  agus  anns  an 
ìùte  mu  dheireadh,  tha  cuid  eile  'ga  thoirt  o  chiiinnt  & 
ta  ciallachadh  caithir  na  trocair,  air  an  robh  c^mh- 
dachadh  thairis.  A  nise,  tha  'n  t-iomlan  do  na  shmh- 
laichibh  so,  a*  treurachadh  chum  a  bhi  nochda,  nach 
amhairc  an  Tighearna^  nach  fhaic  e,  agus  nach  gabh 
e  sùim  do  na  peacaibh  a  mhath  e,  chum  an  gairm  gu 
cunntais  fa  chomhair  a  bhreitheamli  ni  's  mò.  EadhoUj 
mar  ni  Prionnsa,  'n  uair  a  leubhas  e  iomadh  ceannairc, 
agusar-amach,  agus  a  chòmhlaicheas  e  ri  leithid  so  agus 
ri  leithid  sud  a  mhath  e,  leubhaidh  e  air  adhairt, 
gabhaidh  e  seachad,  agus  cha  ghabh  e  sùim  dhiubh, 
cha  chluinn  an  neach  a  fhuair  maìtheanas  gu  bràth 
tuille  mu  'n  timchioll,  cha  ghhirm  e  gu  cùnntais  iad 
gu  brhth  tuilleadh  air  son  nam  peacaidhean  so  :  is  ann 
mar  sìn  a  ni  Dia  r  a  phobull.  N'  uair  a  chaidh  iomh- 
aigh  Cheasair  a  tharruing,  chuir  e  a  mhe  ir  air  na 
lotaibh,  agus  air  na  foinnibh  a  bh*  air  aghaidh.  Tha 
Dia  a'  cur  a  mheòir  air  gach  uile  lot  agus  foinneamh  a 
ta  air  a  phobull,  air  an  uile  laigse  agus  anmhuinneachd, 
chum  's  nach  bi  ni  sam  bith  ri  fhaicinn,  ach  sin  a  ta 
maiseach  agus  ionmhuinn,  "  Tha  thu  uile  àillidh,  a 
bhean  mo  ghaoil^  agus  smal  cha  'n  'eil  annad,"  Dàn. 
iv.7. 

6.  'S  e  is  fearr  a  ta  còrdadh  ris  a  chàinnt  sin,  nach 
cuir  Dia  peacadh  as  an  leth,  Sahn  xxxii.  "  Is  bean- 
nuichte  an  duine  nach  cuir  an  Tighearn  euceart  as  a 
leth,  agus  aig  nach  'eil  cealg  na  spiorad."  Agus  tha'n 
t-Abstol  ag  ràdh  a  ni  ceudna,  Rom.  iv,  6,  7,  8. — A  nise^ 
gun  euceart  a  chur  as  a  leth,  is  e  sin  gun  euceart 
agairt,  agus  gun  euceart  a  chur  r'  a  chunntas-san  a  ta 
beannuichte,  agus  a  fhuair  maitheanas. 

7.  'S  e  is  fearr  a  ta  còrdadh  ris  a  chàinnt  sin  a  ta 
agaibh  anns  an  Sahn  ciii.  11,   12,   "  Oir  mar  a  ta  iia 

iièamhan  àrd  os  ceann  na  talmhainn,  mar  sin  a  ta  a 
thròcair  mòr  d'  an  taobh-san  d'  an  eagal  e  :  co  f  had  as 
a  ta  'n  àii-d  an  ear  o  'n  àird  an  iar,  co  f  had  as  a  sin 
chuir  e  uainn  ar  n-easaontais."  Ciod  an  uidhe  ana- 
bharach  a  ta  eadar  an  ear  agus  an  iar !  do  na  h-uile 
lèud  faicsinueach,  's  e  sin  is  mò. 

4.  Argumaid  a  ta  buadhachadh  orm  gu  bhi  breith- 
neachadh  nach  toir  Dia  peacanna  na  naoimh  chum 
breitheanais  rannsuchaidh  agus  foillseachaidh  anns  an 
là  mhòr,  eadhon,  Do  bhiìgh  gu  bheil  e  coslach  ri  bhi 
neo-fhreagarrach,  do  thri  nithibh  a  bheiream  fainear, 
gu  'm  foillsich  losa  Criosd  laigsinn  agus  tuislidhean  a 
phobuiU  d'  an  t-saoghal  gu  leir. 

1.  Tha  e  coslach  li  bhi  nco-fhreagarrach  do  ghlòir 
agus  ghreadhnachas  an  là  sin,  a  bhios  do  na  naoimh 
na  la  urachaidh,  na  là  aisigidh,  na  là  saoraidh,  agus  na 
là  crùnaidh,  mar  chaidh  dhearbhadh  a  cheana  :  a  nise, 
cia  freagarrach  a  bhios  e  do  ghreadhnachas  an  là  mhòr, 
peacanna  na  naoimh  fhoillseachadh,  fagaidh  mi  an 
leubhadair  gu  bhreithneachadh. 

2.  Tha  e  coslach  ri  bhi  neo-fhreagarrach  do  gach 
aon  do  na  dlù  dhàimhibh  ionmhuinn  sin  anns  am  bheil 
losa  Criosd  a'  seasamh  d'  a  mhuinntir  fèin;  tha  e 
seasamh  ann  an  dàimh  athair,  bràthair,  ceann,  fear- 
pòsda,  caraid^  agus  fear-tagraidh ;  à  nis,  nach  'eil  iad 
so  uile  a  thaobh  dlighe  dhàimh,  ceangailte  gu  bhi 
còmhdach  agus  a'  cur  folach,  aig  a  chuid  is  lugha  o'n 
t-saoghal,  air  laigsinn  agus  anmhuinneachd  an  luchd 
dàimhe  ionmhuinn  ?  agus  nach  mò  gu  mòr  na  sin  a  ta 
Criosd,  nach  mò  gu  mòr  na  sin  a  ta  e  na  athair,  na 
bhrathair,  na  cheann,  agus  na  fhear-pòsda,  ann  an 
seadh  spioradail,  na  's  urrainn  neach  air  bith  eile  blii 
ìinn  an  seadh  nàdurach. 

3.  Tha  e  coslach  ri  bhi  gle  neo-fhreagarrach  do  'n 

ni  a  ta  'ii  Tighearn  losa  ag  iarraidh  air  a  mhuinntir 
fein  anns  an  t-saoghal  so  :  tha  'n  Tighearn  ag  iarraidh 
gu  'n  tilgeadh  a  phobull  falluing  a  ghràidh,  a  ghliocais, 
iia  tosdachd,  agus  na  h-uaigneis,  thar  laigsinn  agus 
aumhuinneachd  a  cheile,  "  Duisgidhfuathaimhreitean, 
ach  folaichidh  gràdh  gach  peacadh  ;"  tha  falluing  a 
ghràidh  gle  f  harsuing ;  gheibli  an  gràdh  làmh,  agus 
jtlàsda  gu  chuir  air  gach  crèuchd.  Bha  Bhespasian, 
an  t-Iompaire  gle  uUamh  gu  lochdan  a  chàirdean 
f  holach,  agus  co  ullamh  is  sin  chum  an  deagh-bheu- 
san  f  hoillseachadh  ;  's  ann  mar  sin  a  ta  gràdh  Dhè  ann 
an  cridlie  nan  naoimh  ;  ^'  Uime  sin,  ma  pheacuicheas 
do  bhràthair  a'  d'  aghaidh,  imich  agus  innis  a  lochd 
dlia  cadar  thu  fèin  agus  esan  a  mhàin  ;  ma  dh'  eisdeas 
(■  riut  choisinn  thu  do  bhràthair,"  Mata  xviii.  15. 
Mar  a  ta  cungaidh  leighis  an  achmhasain  ri  bhi  air  a 
dhealtradh,  agus  air  a  dheanamh  milis  le  mòr  chiùineas 
agus  tlàs,  mar  siu  tha  e  gu  bhi  air  a  tlioirt  seachad  an 
iiaigneas ;  ''  innis  a  lochd  dha  eadar  thu  fein  agus  esan 
a  mhàin."  Tlia  fear  a  chùl-chainidh,  agus  am  fear  a 
dii*  eisdeas  ri  cùl-chaineadh  le  tlachd,  maraon  gràineil. 
'l'lia  flaitheanas  na  àite  ro  theith,  agus  ro  naomh  air 
an  son.  Nise,  an  àill  le  losa  Criosd  gu  'n  giulan  sinne 
sinn  fèin  air  an  doigh  so,  a  tliaobh  criosduidhean  a  bheir 
aobhar  oilbheum  dhuinn,  agus  an  dean  e  fèin  calg- 
dhireach  an  aghaidh  sin? — Ni  h-eadh,  am  bheil  e  na 
chionta  annainne  laigsinn  agus  anmhuinneachd  nan 
naomh  fhoillseachadh  d'  an  t-saoghal  ?  agus  am  bi  e 
na  òirdheirceas,  na  ghlòir,  agus  na  mhòralaclid  annan 
('riosd  am  foillseachadh  anns  an  la  mhòr.     An 

6.  Argumaid,  Is  i  glòir  duine  amharc  thairis  air 
eucoir :  ni  tuigse  duine  e  màll  chum  feirge,  agus  is  i 
ghlòir  amharc  thairis  air  eucoir,  no  gabhail  seachad  air, 
mar  a  ni  sinn  air  ni  no  neach  nach  b 'aithne  dhuinn,  no 

do  nach  b'àiU  leinn  sùim  a  gliabhail.  A  nise,  is  i  glòir 
duine  amharc  thairis  air  eucoir,  agus  nach  mo  gu  mòr 
na  sin  a  bhios  e  na  glilòir  do  Chriosd  ;  gabhail  seachad 
gu  tosdach  air  easaontas  a  phobuiU  anns  an  là  mhor 
sin  ?  Mar  is  mò  bhios  an  troitcarachd  agus  a  chean- 
nairc  air  an  amhairc  Prionnsa  seachad,  agus  do  nach 
gabh  e  sùim,  's  ann  is  mo  'ghloir  agus  ouoir ;  agus  is 
ann  mar  sin  gun  teagamh  is  mo  bhios  gl  ir  agus  onoir 
Chriosd  anns  an  là  mh  )r  sin,  amharc  thairis  air  uile 
throitearachd  agus  cheannairc  a  phobuill,  gun  sùim  a 
ghabhail  diubh,  an  di-chuimhneachadh  co  math  r'  am 
maitheadh.  Thug  na  cinnich  fainear  o  chionn  fhada, 
nach  tainig  an  duine  ni  b'f  haisge  ann  an  ni  sam  bith 
air  gloir  agus  iomlaineachd  Dhè,  na  ann  am  maitheas 
agus  ann  an  tr'  cair.  Gu  cinnteadi  ma  bhios  e  na 
leithid  a  dh'  onoir  do  dhuine,  amharc  thairis  air  eucoir^ 
cha  'n  urrainn  e  bhi  na  eas-onoir  do  Chriosd  gabhail 
seachad  air  easaontas  a  phobuiU,  oir  dh'  adhlaic  se  iad 
a  cheana  ann  an  cuan  'f  hola  fèin.  A  rìs,  tha  Solamh 
ag  ràdh,  "  Is  i  gloir  Dhè  ni  a  cheiltinn,"  Gnath.  xxv. 
2.  Agus  cha  'n  'eil  f  hios  agam  c'ar  son  nach  biodh  e 
chum  gloir  gaol  Dhe  peacanna  nan  naomh  's  cheiltinn 
anns  an  là  mh  >r. 


CAIBIDEIL  VI. 

Thig  mi  nise  chum  nan  c  mhnaidhean  agus  nan 
seolaidhean  is  eigin,  le  cobhair  o  neamh,  a  bhi  air  an 
cleachda,  ma  's  àill  leibh  a  bhi  math  na  thràth,  agus 
seiibhis  a  dheanamh  do  'n  Tighearn  ann  an  itm  'ur  'n 
òige.  Nise,  gabhaidh  mi  steach  na  bheil  a  rùn  orm  a' 
labhairt,  fo  'n  dà  cheann  so — 

1.  Feumaidh  sibh  cuid  a  nithe  a  sheachnadh  gu 
cùramaeh  agus  gu  faicilleach,  agus  sibh  fèin  àrmach- 
adh  nan  aghaidh.  2.  Tha  nithe  eile  a  dh'fheumas 
sibh  a  dhlùth  leantuinn. 

1 .  Tha  cuid  a  nithe  a  dh'f  heumas  sibh  a  sheachnadh 
gu  faicilleach,  eadhon, 

1.  Ma  's  àill  leibh  a  bhi  math  na  thràth,  ma  's  àill 
leibh  a  bhi  gràsmhor  ann  am  maduinn  'ur  'n  oge,  O 
ma  ta  thugaibh  an  aire  gu'n  bhi  cur  là  bhàisfada  uaibh. 
Tha  muinntir  òg  ro  ullamh  gu  bhi  cur  a  bhàis  uidhe 
mhòr  uatha_,  agus  gu  bhi  'gamharc  air  fàd  as  ;  tha  iad 
uUamh  gu  ràdh  ris  a  bhàis,  mar  a  thuirt  Pharaoh  ri 
Maois,  "  Imich  uam  agus  na  faiceam  t'  aghaidh  ni  's 
mò ;"  ma  labhras  seann  daoine  riu  mu  'n  bhàis,  tha 
iad  ullamh  gu  freagairt  mar  a  fhreagair  an  t'  àrd- 
shagairt  ludas,  ann  an  cùis  eile,  "  Ciod  e  sin  duinne  ? 
amhairc  thusa  air  sin,"  Mat.  xxvii.  4.  Tha  fios 
againne  gu  'n  tig  euslainte,  agus  is  fiachan  am  bàs  a 
dh'fheumas  sinn  uile  iocadh,  ach  's  cinnteach  tha  na 
h-aoidhean  so  uidhe  mhòr  uainne ;  oir  tha  Daibhidh 
ag  ràdh,  "  Tha  làithean  ar  bliadhnacha  nan  tri  fichead 
bliadhna  agus  a  deich/'  Sahn  xc.  10. — Dh'aireamh 
sinne  'ur  laithean,  agus  clia  'n  urra  dhuinn  là,  no 
mionaid,  no  mòmaint  a  thoirt  uath  do  thrì  fichead 
bhadhn'  agus  a  deich,  agus  air  an  aobhar  sin  tha  e  na 
bhàs  dhuinne  smuaineacliadh  air  a  bhàs,  do  bhrìgh  gu 
bheil  uidhe  co  mòr  eadar  là  ar  breith  agus  là  ar  bàis, 
mar  rinn  sinne  suas  an  cunntas.  Och,  a  dhaoin'  òga, 
tha  e  na  ni  ro  bhrònach,  'n  uair  a  ta  sibh  co  aingidh 
le  'ur  fiosrachadh,  's  gu  bheil  sibh  ag  ràdh,  maille  riu- 
san  ann  an  Esec.  xii.  27,  "  Feuch  tha  tigh  Israeil  ag 
ràdh,  tha  'n  taisbean  a  tha  e  faicinn  air  son  mhòran 
laithean,  agus  tha  e  ri  faisneachd  mu  na  h-aimsiribh 
fad  as."    Och,  a  dhaoin'  òga,  le  bhi  cur  an  là  so  fad  air 

falbh,  tha  sibh  a'  toileachadh  Shatain,  a'  neartachadh 
a  pheacaidh,  a'  brosnachadh  an  Tighearn,  a'  deanamh 
obair  a  chreidimh  agus  an  aithreachais  ni  's  dorra  agua 
ni  's  ro  chruaidhe,  agus  a'  leagadh  bunait  brìnach  air 
8on  nan  teagamhan  agus  nan  eagalan  is  md.  Och,  cia 
luath  's  a  dh'fhaodas  am  focal  brnnach  sin  a  bhi  air  a 
choilionadh  oirbh^  Mat.  xxiv.  48,  &c.  "  Thig  Tighearn 
an  oglaich  sin,  a  tha  'g  ràdh,  A  ta  mo  Thighearn  a' 
cur  dail  ua  theachd,  ann  an  là  nach  'eil  sùil  aige  ris, 
agus  ann  an  uair  nach  fios  da,  agus  gearraidh  e  'na 
bhloighdibh  e  (no  gearraidh  e  as  e),  agus  bheir  e  a 
chuibhrionn  da  maille  ris  na  cealgairibh ;  an  sin  bith- 
idh  gul  agus  giosgan  fhiacal."  'N  uair  a  bha  Sodom, 
Pharaoh,  Agag,  Araalec,  Haman,  Herod,  Nebuchad- 
nesar,  Belsasar,  Dibhes,  agus  an  t'  amadan  anns  an  t'- 
soisgeul,  uile  ann  an  tùs  an  laithean,  's  air  an  seideadh 
suas  le  àrdan  agus  le  soirbheachadh  saoghalta,  agusair 
fior  mhullach  an  greadhnachas ;  cia  neì  nach,  cia  obann 
cia  uamhasach:  cia  eagalach,  cia  iongantach  a  thugadh 
sios  iad  do  'n  uaigh,  agus  do  ifrinn. 

O  dhuin'  òig !  co  thusa,  agus  ciod  e  t'  ainm  no  do 
chliù,  ciod  e  do  chumhachd  no  t'<iite,  ciod  e  t'inbhe  no 
do  ghlòir,  gu  'm  bu  dhna  leat  saorsa  ghealltuinn  dhuit 
f^in  o  chuibhrionn  co  uamhasach  a  shealbhachadh,  's  a 
thug  ceartas  riamh  dhoibh-san  a  bha  uair  eigin  gle 
àrda,  'nau  suidh  am  measg  nan  rèulta,  gidheadh  a  ta 
uis  air  an  toirt  a  nuas  gu  taobh  an  t'  sluic.  Leubh 
mi  sgeula  mu  neach  a  thug  fàinne  le  ceann  bàis  air  a 
ghearradh  oirre  do  mhac  stròghail  òg,  air  a  chumhadh 
80,  gu  'n  amhraiceadh  agus  gu  'm  beachd-smuainich- 
eadh  e  air  aon  uaii  gach  là,  fad  sheachd  laithean,  ni  a 
thug  caochladh  mòr  air  a  chaithc-beatha.  Och,  a 
dhaoin  òga,  faodaidh  smuaintean  cudthromach  mu  'n 
bhàs  an  caochladh  sin  a'  dheanamh  oirbh,  nach  d'rinn 

aon  chuid  càirdean,  comhairle,  eisimpleir,  urnui^hean, 
searmoine  agus  dèura  gus  an  là  'n  diugh.  Air  au 
aobhar  sin,  cuimhnichibh  so,  is  diomhahì  an  t'  saothair, 
a  bhi  saoithreachadh  gun  bhàs  fhaotuinn,  a  bhi  cur  au 
là  so  fada  uaibh,  agus  a  bhi  beò  as  eugais  eagail  a 
bhàis,  is  e  sin,  air  dhuibh  a  bhi  beò  tha  sibh  marbh. 
Tha  *m  bàs  a'  glacadh  seann  daoine,  agus  a'  deanamh 
feall-fholach  air  son  na  li-òige.  Tlia  'm  bàs  mar  is 
trice  co  faisg  air  culaobh  an  duin'  òlg,  's  a  tha  e  air 
aghaidh  au  t  seann  duine. 

Tha  e  air  aithris  mu  Thearlach  a  ceithir,  Righ  na 
Faing,  air  dha  bhi  air  a  ghluasad,  aig  àm  àraidh,  le 
mothachadh  d'a  pheacaidhean  mòr  agus  lionmhor,  gu 
'n  d'rinn  e  osnadh  thròm,  agus  thuirt  e  ri  'mhnaoi, 
"  Le  còmhnadh  Dhè  giulanaidh  mi  mi  fèin  a  so  suas, 
air  doigh  's  nach  cuir  mi  fearg  air  Dia  tuille  gu  crìch 
mo  shaoghail :"  co  luath  's  a  labhair  e  na  briathra  sin, 
thuit  e  sois  agus  dh'èug  e.  A  dhaoin*  òga !  na  cuir- 
ibh  an  là  so  fada  uaibh,  air  eagal  gu  'n  glacar  sibh  gu 
h-obann,  agus  an  sin  gun  glaodh  sihh  a  mach  ro  an- 
moch,  "  Rioghachd  air  son  Chriosd,  Rioghachd  air 
son  Chriosd,"  mar  a  ghlaodh  Righ  àraidh  na  thèinn, 
"  Rioghachd  air  son  each,  Rioghachd  air  son  each." 
O  dhaoin';òga  !  nach  cuala  sibh  riamh  mu  dhuin'  òg  a 
ghlaodh  a  mach,  "  Och,  tha  mi  co  tìnn  's  nach  urrainn 
mi  bhi  beò,  agus  gidheadli,  an  truaghan  truagh  a  ta 
mi  ann,  co  peacach  's  nacli  dàna  leam  bàsachadh ;  O 
gu  'm  bithinn  beò  !  O  gu  'm  faighinn  bàs  !  O  gun  bhi 
aon  chuid  beò  no  m"  rbh !"  Air  an  aobhar  sin,  a 
dhaoin'  òga,  cuimhnichibh  so,  gu  'n  cum  a  bhi  smuain- 
eachadh  gu  tric,  agus  gu  cudthromach  mu  'n  bhàis 
sibh  o  iomadh  peacadh  a  chuir  an  gniomh,  àrmaichidh 
e  sibh  an  aghaidh  iomadh  buaireadh,  dionaidh  e  sibh  o 
iomadh  trioblaid,  cumaidh  e  sibh  o  bhi  'n  tròm  cheist 

air  an  t-saoghal,  bheir  e  oirbh  gu  'n  dean  sibh  mòran 
ann  an  ùine  bheag,  ni  e  'm  bàs  socrach  'n  uair  thig  e, 
agus  bheir  e  oirbh  amliairc  na  thràth  air  son  rioghachd 
nach  faodar  a  chrathadh,  agus  air  son  glòir  nach  searg 
Jis.  Uime  sin,  na  cuiribh,  O  na  cuiribh  lath  a  bhàis 
fada  uaibh.  "  Thugaibh  an  aire  (deir  Luther)  nach 
glaodh  sibh  am  màireacli,  am  màireach^  oir  tha  duine 
beò  dà  fhichead  bliadhna  mu  'n  tuig  se  e  fèin  a  bhi  na 
amadan,  agus  air  chionn  da  amaideachd  fhaicinn,  tha 
hheatha  air  teireachduinn;"  mar  sin,  mu  'n  toisieh 
daoine  ri  bhi  beò,  tha  iad  màrbh. 

II.  Ma  's  àiU  leibh  a  bhi  math  na  thràth,  thugaibh 

ann  aire  gun  'ur  taice  leigeadh  ri  'ur  tuigse  fèin Thug 

Solauih  a  chomhairle  so  d'  a  mhac,  no  do  dhaoin'  òg  a' 
là,  Gnath.  iii.  1,  5.  '' A  mhic,  na  dichuimhnich  mo 
lagh,  ach  gleidheadh  do  chridhe  m'  aitheanta ;  earb  as 
an  Tighearn  le  d'  uile  chridhe,  agus  ri  d'  thuigse  fèin 
na  biodh  do  thaice." 

Is  i  'n  òige  aois  na  h-amaideachd,  an  dòchais 
dhiomhain,  agus  a  mhuinghinn  laidir.  O  !  cia  glic  's  a 
dh'fhaodadh  raòran  a  bhi^  mar  bhith  iad  a  bhi  glic 
'nam  barail  fèiu  ro  thràthail  ?  Dhearbh  comhairlich- 
«'an  òga  Rehoboam  a  bhi  'nan  sgrios  d'a  rioghachd. 
Tha  e  na  òirdheirceas  d'  an  òige  bhi  tuigseach  agus 
ciallach  anns  na  h-uile  nithibh.  Trì  subhailcean  u 
tha  nam  maise  shònraichte  do  'n  oige — bèusachd,  tosd. 
ugus  ùmhlachd.  O  dhaoin'  òga!  auns  gach  gniomh 
cumaibh  dlù  ris  an  aon  riaghailte  so,  eadhon,  Gu  ma 
fearr  leibh  a  bhi  tuigseach  agus  glic,  no  àrdanach  agus 
cealgach. 

O  dhaoin'  òga !  thig  a  bhi  leigeadh  'ur  taice  ribh 
fein,  no  ri  muinntir  eile,  mu  dheireadh  gu  bhi  na 
shearbhas  agus  ua  bhuaireadh  spioraid  ;  tha  daoin'  òga 
ro  uUauih  gu  bhi  leigeadh  an  taice  ri  'n  tuigse,  li  'n 

gliocas,  vi  'n  còlas,  agus  ri  'n  coman  fein,  eadhon  mar 
a  ta  seann  daoine  ullamh  gu  bhi  leìgeadh  an  taice  ri 
bàta,  air  son  còmhnaidh;  mar  a  ta  'm  focal  Eabhra 
eadar-theangaichte  taice  a'  ciallachadh,  anns  a  Ghnath. 
iii.  5.  "B'e  so  truaighe  iomadh  neach  thuigseach,  càll 
ioraadh  ceann  seòlta,  agus  sgrios  iomadh  claigeann 
cuilbheirteach."  Na  biodh  'ur  taìce  ri  comasaibh 
raòra,  na  biodh  'ur  taice  ri  eòlas  nàdurach  no  fogh- 
luimte,  air  eagal  gu  'n  caill  sibh  iadsan,  agus  sibh  fein 
cuideachd.  'S  e  bhi  leigeadh  'ur  taice  ri  òirdheirceas 
nàdurach  no  modhannail,  an  rathad  ullamh  gu  bhi  air 
'ur  creach  do  'n  iomlan.  Chaidh  Babilon  a  ghlacadh 
gu  h-obann  air  dh'i  a  h-earbsa  chur  'na  tùraibh  arda, 
'na  ballachaibh  tiugh,  agus  na  lòn  fhichead  bliadhna 
air  a  thasgaidh  suas  fa  chomhair  teanntachd.  Tha  e 
air  aithris  mu  Cheasair,  nach  ann  o  chloidhibh  a  naimh- 
dean  a  f  huair  e  a  lotan,  ach  o  làmhaibh  a  chàirdean  ; 
eadhon,  o  bhi  cur  tuiUe  's  a  chuir  a  dh'earbsa  annta. 

O  !  cia  Hon  duin'  òg  a  chaidh  lot,  seadh,  a  mhàr- 
bhadh,  le  bhi  'g  earbsa  ri  'n  tuìgse,  agus  ri  'n  càileachd 
fèin?  B'e  aon  do  ghnàth-fhocail  òirdheirc  Austin, 
'^'  Cha  sheas  an  neach  sin  gu  bràth,  nach  'eil  ach  na 
ssheasamh  air  a  neart  fèin."  Tha  'n  creutair  coslach 
ri  boinne  air  f  hagail  dha  fèin,  teirgidh  agus  caithidh  e 
aìr  bàll ;  ach  ma  tha  e  coslach  ri  boinne  ann  an 
tobar  agus  ann  an  cuan  a  bhith,  bidh  e  tearuinte  ni  's 
leòir.  O  dhaoin'  òga!  ma  's  e  gur  àiU  leibhsc  taice, 
uime  sin,  leigibh  'ur  taice  ri  geallaidhibh  luachmhor, 
leigibh  'ur  taice  ris  a  charraig  is  àirdè  na  sibh  fein, 
leigibh  'ur  taice  ris  an  Tighearn  losa  Criosd,  mar  a  rinn 
Eoin,  a  neach  b'òige  do  na  deisciobul.  Leig  Eoin  a 
thaice  ri  Criosd  gu  mòr,  agus  ghràdhaich  Criosd  esan 
gu  mòr.  O  !  leigibh  'ur  taice  ri  gliocas  Chriosd  air 
»on  seòlaidh,  leigibh  'ur  taice  ri  chumhachd  air  son 

dion,  leigibh  'ur  taice  ri  'sporan,  's  ri  'lànachd  air  son 
lòin,  leigibh  'ur  taice  ri  'shuil  air  son  di-bheatha,  leigibh 
'ur  taice  ri  'ionracas  air  son  fireannachadh,  leigibh  'ur 
taice  ri  'fhuil  air  son  mathanais,  agus  leigibh  'ur  taice 
ri  'thoilheanas  air  son  slàinte. 

Mar  a  lubas  agus  a  thuiteas  an  crànn-fiona  òg,  as 
eugais  a  bhalla  gu  taice  a  chumail  ris,  mar  sin  tuitidh 
sibhse,  dhaoin'  òga,  as  eugais  gu  'n  cuir  C'riosd  a  mach 
a  ghairdeanna  siorruidh  chum  bhur  còmhnadh,  agus 
'ur  cumail  suas ;  uime  sin,  os  ceann  gach  uile  thaice, 
leigibh  'ur  taice  ris-san :  le  'ur  taice  leigeadh  ris-san, 
coisnidh  sibh  a  thlachd  ;  le  'ur  taice  leigeadh  ris-san, 
coisnidh  sibh  ni  's  mù  dh'  urraim  na  's  urrainn  duibh  a 
thoirt ;  le  'ur  taice  leigeadh  ris-san,  faodaidh  sibh 
eadhon  earbs'  as,  agus  a  ghabhail  gu  siorruidh  mar  'ur 
cuid  fèin. 

III.  Ma  's  aill  leibh  a  bhi  math  na  thrath,  ma  'saill 
leibh  an  Tighearn  iarraidh  agus  seirbhis  a  dheanamh 
dha  ann  am  madainn  'ur  laithean,  bithibh  air  'ur  faicill 
ma  ta  o  mhiodal  agus  o  luchd  miodail.  Och  !  cia  Hon 
duin'  og  a  dh'f  haodadh  a  bhi  ro  mhath,  a  ti  nise  ro  olc, 
le  bhi  'g  eisdeachd  ri  miodal  cealgach,  agus  ri  luchd 
miodail?  Chur  am  miodal  as  do  Rehoboam  og,  do 
Ahab,  do  Herod,  do  Nero,  agus  do  Alastair  Mor,  &c. 
Is  mortairean  agus  mllltearan  anama  luchd  miodail ; 
tha  iad  coslach  ri  droch  h'ghichibh  a  bheh'  croicinn  air 
an  lot,  ach  nach  leighis  e  gu  bràth. 

B'e  suaicheantas  lompaire  àraidli  ''  Tha  càinnt 
mhiodalach  gu  tric  a'  dearbhadh  a  bhi  na  puinsion 
miUs."  'S  e  raiodal  dcarbh  thobar  agus  màthair  gach 
uile  an-diadhachd  ;  tha  e  seideadh  au  tròmpaid,  agua 
a'  tarruing  anama  bochd  gu  ceannairc  an  aghaidh  Dhè, 
mar  a  tharruing  Seba  Israel  gu  ceannairc  au  aghaidh 
Dhaibiiidh ;  mheall  e  bhur  ceud  sinnseara  gu  ith  do  n 

mheas  thoirmisgte ;  mheal  e  Absalom  gu  athair  a'  chur 
do 'n  chaithair;  mheall  e  Haman  gu  leir-sgrios  a  dhealbh 
an  aghaidh  nan  ludhach  ;  mheall  e  Corah,  Datan,  agus 
Abiram,  gu  ceannairc  an  aghaidh  Mhaois  ;  bheir  e  air 
daoine  math  a  gliairm  olc,  agus  olc  math,  dorchadas 
solus,  agus  solus  dorchadas.  Bheir  miodal  air  muinnt- 
ir  dearmad  agus  tàire  dheanamh  air  meadhonaibh  nan 
gràs  ;  brosnuichidh  e  iad  gus  an  Spiorad  a  chràdh,  agus 
gu  dimeas  a  dheanamh  air  Dia  agus  air  Criosd  ;  bheir 
e  air  falbh  breithneachadh  neach  ;  bheir  e  air  geal  a 
ghairm  dubh,  agus  dubh  geal ;  bheir  e  air  neach  neamh- 
nuidhe  a  mhuthadh  air  son  chlach,  agus  òr  air  son 
umha  j  bheir  e  air  neach  e  fèin  a  mheas  ghc,  'n  uair  a 
ta  e  amaideach ;  eòlach,  'n  uair  a  ta  e  aineolach  ; 
naomh,  'n  uair  a  ta  e  mi-naomh :  fuasgailte,  'n  uair  a 
ta  e  na  phriosanach  ;  saobhir,  'n  uair  a  ta  e  ainniseaeh  ; 
arda,  'n  uair  a  ta  e  iosal ;  làn,  'n  uair  a  ta  e  folamh  ; 
agus  sonadh,  'n  uair  a  ta  e  truagh. 

O  mhuinntir  òga  !  bithibh  air  'ur  faicill  o  luchd 
miodail,  oir  is  iad  is  ro  mhiosa  do  gach  uile  pheacaich  ; 
tha  iad  air  an  treigsinn  le  Dia,  air  an  dalladh  le  Satan, 
air  cruadhachadh  anns  a  phcacadh,  agus  air  an  abach- 
adh  air  son  ifrinn.  Tha  Dia  a'  labhairt  gu  brònach  'nan 
aghaidh  'na  Fhocal,  agus  'na  Oibribh — 'na  fhocal,  mar 
a  dh'f  haodas  sibh  f  liaicinn  leis  na  sgriobtuiribh  so  leanas 
a  choimeasachadh  ri  cheile,  Deut.  xxix.  18 — 20;  Salm 
Ixxviii.  30,  agus  xxxvi.  l,  2;  lob  xvii.  5  ;  Esec.  xii. 
24;  Dan.  xi.  21,  32,  34:  Sahn  xii.  2,  3.  ^' Labh- 
raidh  iad  diomhanas  gach  neacli  r'a  choimhearsnach  ; 
le  bilibh  miodalach,  le  cridhe  dùbhailte,  labhraidh  iad. 
Sgatiiaidh  an  Tighearna  na  bilean  miodalach  uile,  an 
teunga  a  labhras  nithe  mòra."  Agus  mar  tha  Dia  a' 
labhairt  gu  searbh  nan  aghaidh  'na  Fhocal,  mar  sin 
tlm  e  labhairt  gu  h-uabhasach  nanaghaidh  'na  Oibribh, 


DLKASNAS  AN  DUIN'  OIG.  113 

inar  a  dh'fhaodas  sibh  ruith  agus  a  leubhadh,  's  na 
bhreitheanais  a  chuir  e  'n  gniomh  air  faidhibh  miod- 
alach  Ahaib,  air  Haman,  agus  air  luchd  casaid  bhreige 
Dhaniel.  Agus  c'arson  ma  ta  nach  dùnadh  sibhse  'ur 
cluasan  air  na  truaghanaibh  sin,  an  aghaidh  am  bheil 
làmh  agus  cridhe  Dhe  co  mòr. 

A  rlthist,  mar  a  ta  Dia  a'  labhairt  nanaghaidh,  mar 
sin  tha  daoine  math  'gam  f uathachadh,  agus  a'  labhairt 
nan  aghaidh,  mar  a  dh'fhaodas  sibh  f haicinn  leis  na 
sgriobtuiribh  so  leanas  a'  choimeasachadh  ri  cheile, 
Salm  V.  8,  9,  10;  Gnà.  ii.  16;  Gnà.  vii.  21  ;  Guà. 
xxviii.  23;  lob  xxxii.  21,  22;  1  Tesal.  ii.  5,  10; 
Gnà.  XX.  19.  "  Uime  sin,  ris-sana  ni  miodal  le  'bhil- 
ibh  na  biodh  gnothuch  agad."  C'arson  ?  Do  bhrigh, 
''  Am  fear  a  ni  miodal  r'  a  choimhearsnach,  sgaoiHdh 
e  lion  air  son  a  chois,"  Gnà.  xxix.  o.  "  Fuathaichidh 
an  teanga  bhreugach  iadsan  d'  an  dean  i  dochair_,  agus 
oibrichidh  am  beul  miodalach  sgrios,"  Gnà.  xxvi.  28. 
Sgriosaidh  am  beul  miodalach  ainm,  cHù,  òighreachd, 
corp,  anam  agus  beatha.  Bu  ghnà  le  Bhalerian,  an  t- 
lompaire  Romanach,  a'  ràdh,  nach  e  briathran  gàrg, 
ach  briathran  miodalach  a  tha  deanamh  an  uilc  uile. 

Nis,  an  gabh  daoine  math  fuath  agus  gràin  dhiubh, 
do  bhrigh  gur  iad  plàigh  nam  plàighean ;  agus  gidheadh 
an  toir  sibhse  di-bheatha  dhoibh,  an  gabh  sibhse  tlachd 
annta  chum  'ur  sgrios  siorruidh  ?  Nar  leigeadh  Dia. 
O  !  abraibh  ri  luchd  miodail^  mar  thuirt  neach  roimhe 
r'a  iodholaibh,  Hos.  xiv.  8,  "  Imichidh  uam,  oir  ciod 
mo  gnothach-sa  tuille  ri  iodholaibh  ?"  Ni  h-eadh, 
thugaibh  fainear  aon  uair  eile,  nach  e  mhàin  gu  'n 
thaisbean  na  daoine  is  feàrr  am  fuath  agus  an  gràin  do 
mhiodal  agus  do  luchd  miodail,  ach  mar  an  ceudna 
cuid  do  na  daoine  is  ro  mhiosa.  Bu  ghnà  le  Leo,  an 
t-Iompaire,  a'  ràdh,  gur  e   namhad  uaigneach   is  ro 

mhiosa  na  namhad  follaiseach,  'N  uair  a  nochd  Eachd- 
ruiche  àraidh  do  dh'  Alastair  Mòr,  leabhar  a  sgriobh 
e  m'  a  ghniomhara  mòra,  anns  an  d'  rinn  se  e  gu 
miodalach  ni  bu  mhò  na  bha  e  ;  an  deigh  dlia  'n  leabhar 
a  leubhadh,  thilg  se  e  ann  an  abhuinn  a  bha  làmh  ris, 
agus  thuirt  e  ris  an  Ughdar,  "  Bu  mhath  an  gniomh 
thu  fe'in  a  thilgeadh  as  a  dheigh."  'N  uair  a  rinn  au 
luchd  miodail  gu  cealgach  miodal  ri  Antigonus,  ghlaodh 
e  a  mach,  ^'  Tha  sibh  a'  deanamh  bhreug,  tha  sibh  a' 
deanamh  bhreug,  oir  na  deagh-bheusan  sin  mu  'm  bheil 
sibh  a'  labhairt,  cha  'n  'eil  iad  annam-sa ;  ach  tha  mi 
coslach  ri  leopard,  air  am  bheil  deich  bùill  dhùbh  air 
son  gach  aon  bhàll  geal."  Cha  'n  urrainn  fear  miodail 
a  bhi  na  charaid  fìrinneach.  Air  do  Aristippus,  Dioge- 
nes  f  haicinn  a'  glanadh  luibhean  air  son  a  dhinneir, 
thuirt  e,  "  Nam  b'  aithne  dha  Diogenes  cionnus  a 
dheanadh  e  feum  do  Righre,  cha  ruigeadh  e  leas  a  bhi 
tighinn  beò  air  luibhibh  amh  mar  a  ta  e."  Fhreagair 
Diogenes,  agus  thuirt  e,  "  Nam  b'  urrainn  Aristippus 
a  bhi  toilichte  le  luibhibh,  cha  ruigeadh  a  leas  tionnda 
gu  bhi  na  chù-eanaich,  no  miodal  a'  dheanamh  ri  Righ 
Dionisius  air  son  greim  bidh."  Ghearan  Augustus,  'n 
uair  a  dh'  eug  Bharrus,  nach  robh  a  h-aon  aige  nis  a 
dh'  innseadh  an  fhirinn  dha  gu  treibh-dhireach  dileas. 
O  dhaoin'  òga  !  an  labhair  Dia,  an  labhair  daoine  math 
agus  droch  dhaoine  gu  follaiseach  le  gràin  an  aghaidh 
miodail  agus  luchd  miodail,  agus  nach  toir  sibhse  cluas 
bhodhar  dhoibh,  seadh,  teichibh  uath  mar  o  nathair 
nimhe,  agus  seachnaibh  iad  mar  bu  mhath  lcibh  ifrinn 
fèin  a  sheachnadh !  Agus  mar  dean  sibhse  sin,  na 
dearbh  chinnich  a  roimh  ainmich  mi,  eiridh  iad  'nur 
'n  aghaidh  sa'  bhveitheanas,  agus  dltidh  iad  sibh. 

Labhair  mi  ni  bu  ro  fharsuinge  air  a  cheann  so,  a 
thaobh  mo  ghràdh  do  anamaibh  dhaoine,  a  tha  ullamh 

gu  blii  air  an  ribeadh  ann  an  lion  a  mhiodalaich ;  ma  's 
math  lcibh  am  feasd  a  bhi  math  da  rireadh,  feumaidh 
sibh  na  miodalaich  f  huathachadh,  mar  cheud-ghin  an 
diabhoil,  agus  mar  dhream  a  ta  ro  chronail  do  shonas 
a  chinne-dhaoine,  araon  anns  a'  bheatha  so  agus  anns 
a'  bheatha  a  ta  ri  teachd.  Is  iad  na  miodalaich  meall- 
tairean  agus  cealgairean  is  mò  th'  anns  an  t-saoghal. 

Tha  e  air  a'  ràdh  mu  'n  chrocodile,  'n  uair  a'  mhar- 
bhas  e  duine^  gu  'n  guil  e  os  a  cheann,  mar  gu  'm  biodh 
e  brònachj  agus  aithreachas  air  air  son  a  ni  a  rinn  e  : 
tha  'n  cleachda  farasda. 

IV.  Ma  's  àill  leibh  a  bhi  math  gu  tràthail,  ma  's  àiU 
leibh  an  Tighearn  iarraidh,  agus  seirbhis  a'  dheanamh 
dha,  ann  am  maduinn  'ur  laithean,  bithibh  air  'ur  faicill 
o  'ur  'n  aigne  a  shocrachadh  air  nithibh  an  t-saoghail  so. 

Rinn  an  duin'  òg  anns  an  t-soisgeul  iomadh  cèum  gu 
neamh  a  bhuannachd,  Mat.  xix.  IG,  "  Choimhid  mi 
iad  sin  uile  o  m'  òige,  ciod  a  ta  dh'  uireasbhuidh  orm 
fathast  ?"  Tha  Criosda  toirt  tairgse  gle  chothromach 
dha  's  an  ath  fhreagradh,  *'  Thubhairt  losa  ris,  Ma  's 
àill  leat  bhi  coimhlionta,  imich,  reic  na  bheil  agad, 
agus  tabhair  do  na  bochdaibh,  agus  gheibh  thu  ionmhas 
air  neamh  :  agus  thig,  agus  lean  mise."  Gheibh  thu 
fiaitheanas  air  son  talamh_,  cuan  air  son  boinne,  ion- 
mlias  air  son  fineig,  agus  crùn  air  son  pronnaig.  Ach 
bha  aigne  an  duin'  òig  dian  cheangailte  ri  nithibh  an 
t-saoghailj  agus  uime  sin,  tliiounda  e  a  chulaobh  air 
Criosdj  agus  dh'fhalbh  e  gu  bronach,  do  bhrigh  gu  'n 
robh  mòr  shaoibhreas  aige.  0  caothach  agus  amaid- 
eachd  an  duin'  òig  so,  a  ghabh  a  chead  gu  siorruidh  do 
Chriosd  agus  do  ghlòir,  chum  beagan  do  shonas  aim- 
sireil  a  mhealtuinn.  Tha  e  air  a'  ràdh,  gu  'n  robh 
Abraham  gle  shaoibhir  ann  an  spreidh,  ann  an  airgiod, 
agus  ann  an  òr :  tha  'm  focal  Eabhra  th'  ann  an  so 

eadar-tlieangaichte  saoibhir,  a'  ciallachadh  tròm_,  tlia  e 
ciallachadh  eallacli,  a  nochdadh  dhuinne  gu  bheil 
saoibhreas  na  eire  thròm,  agus  iomadh  uair  na  mhoille 
dhuinn  air  'ur  turus  gu  neamh  agus  gu  sonas ;  agus 
f  huair  an  duin'  òg  anns  an  t-soisgeul  fein-f  hiosrachadh 
air  so  chum  a  thruaighe  shiorruidh.  Cha  'n  urrainn  a 
cloich-iùil  an  t-iarunn  a  tharruing,  'n  uair  a  ta  'n 
daoimein  a  lathair,  gidheadh  tharruing  maoin  an  t- 
saoghail  anam  an  duin'  òig  so  air  falbh,  'n  uair  a  bha 
Criosd  an  neamhnuid  ro  luachmhoir  a  lathair ;  tha  'n 
saoghal  coslach  ri  puinsion  milis,  agus  dhearbh  e  sin  do 
'n  duin'  òg  so  ;  oir  dh'  òl  e  tarruing  co  mòr  dheth,  's 
nach  robh  àite  'na  anam  air  son  Chriosda  no  f  hlaithean- 
ais,  air  son  gràis  no  gloire.  Tha  cuid  a'  ràdh,  'n  uair 
nach  urrainn  an  nathair  nimhe  Scitale  an  luchd-turais 
siubhlach  a  ghlacadh,  gu  'n  lion  i  iad  le  leithid  a  dh' 
iongantas,  agus  a  dh'  uamhas  le  'dathaibh  breagha,  's 
nach  'eil  e  air  chomas  doibh  teicheadh  gus  an  lot  i  iad  : 
dhearbh  an  saoghal  a  bhi  na  leithid  sin  a  nathair  nimhe 
do  'n  duin'  òg  anns  an  t-soisgeul,  thug  e  inntinn  ann 
am  bruid,  mheall  agus  lion  se  e  le  leithid  a  dh'  ìongan- 
tas.  's  nach  b'  urrainn  e  gluasad  gus  na  lot  se  e  gu  bàs. 

'N  uair  is  làine  a  ghealach,  's  ann  is  faide  i  o'n 
ghrèin,  mar  sin  gu  tric  mar  is  mò  th'  aig  muinntir 
do  'n  t-saoghal,  's  ann  is  ro  f  haide  iad  o  Dhia ;  agus 
'lhearbh  an  duin'  òg  anns  an  t-soisgeul  so  a  bhi  na  fhir- 

inn Chuir  mòran  am  beatha  agus  am  bùill,  agus  iom- 

adh  ni  ni  b'f hearr  an  cunnart,  chum  nithibh  an  t-saogh- 
ail  so  bhuannachd,  agus  gidheadh  an  deigh  sin  uile, 
cha  dh'fhuair  iad  ni  sam  bith :  dhearbh  gèinn  òir 
Achain  a  bhi  na  ghèinn  gu  dealachadh  a'  chur  eadar 
anam  agus  a  chorp ;  agus  a  thruscan,  a  bhi  na  aodacli 
màirbh  dha. 

Tha  'n  saoghal  gu  h-uile  crùinn,    s  tha  cridhe  'n 

duine  trì-oisinneach,  agus  tha  fios  againn  nach  lion  ni 
cruinn  ni  tri-oisinneach ;  gidheadh  mar  bi  e  air  a'  Hon- 
adh  le  tri  pearsaibh  na  Trionaid,  bithidh  e  air  a  Honadh 
leis  an  t-saoghal,  leis  an  diabhol,  agus  leis  an  f  heoil. 
Faodar  an  saoghal  a  shàmlilachadh  ris  a  raheas  a 
sgrios  sinn  uile,  a  bha  maiseach  do  'n  t-sùil,  mìn  ri 
làimhseachadh,  miUis  do  'n  bhlas,  ach  màrbhtach  'na 
ghnè  agus  'na  oibreachadh.  O  dhaoin'  òga  !  an  d'f  huair 
a  h-aon  agaibhse  mar  sin  e  ? 

Cha  'n  f  hearr  an  saoghal  'na  uile  ghreadhnachas  na 
na  bailtean  a  thug  Solamh  do  Hiram,  a'  ghairm  e  Cabul, 
is  e  sinn,  mi-thaitneach  no  suarrach ;  cha  toir 
an  saoghal  a  mach  ni  sam  bith  ach  luibhean  suarrach, 
air  an  cuaiiieachadh  le  iomadh  dris :  O  diomhanas, 
neo-chinnteachd,  agus  neo-iomlaineachd,  nan  uile 
nithe  a  tha  's  an  t-saoghal !  Nam  b'e  's  gu  'n  cothrom- 
aicheadh  duine  a  shaothair  agus  a  dhuais,  a  thaitneas 
agus  a  thruaige,  a  bhròn  agus  aoibhneas,  a  dheuchainn- 
ean  agus  a  thròcairean,  a  dhroch  laithean  agus  a 
laithean  math,  ri  cheile,  nach  co'  dhùnadh  e,  "  Diomh- 
anas  nan  diomhanas  !  is  diomhanas  na  h-uile  nithe." 

Bu  diadhaidh  tuigseach  a  labhair  Tearlach  a  cuig  ri 
Diùchd  Bhenice,  neach,  'n  uair  a  nochd  e  dha  mòrachd 
a  lùchuirt  rioghail  agus  'Phàrras  talmhuidh,  'n  àite 
amhairc  le  ioghnadh,  air  fèin  no  air  a  shonas,  's  ann  a 
thug  e  'n  ràbhadh  chiallach  agus  f heumail  so  dha,  "  Is 
iad  so  na  nithe  a  tha  'g  ar  deanamh-ne  neo-thoileach 
air  bàsachadh."  Bu  mhath  am  freagradh  a  thug  neach 
àraidh  roimhe  so  do  Mhorair  mòr,  'n  uair  a  d'f  heuch 
e  dha  a  thigh  àluinn,  agus  a  ghàraidhean  taitneach, 
"  A  IVIhorair  (ars'  esan),  tha  uait  deanamh  cinnteach 
do  f  hlaitheanais,  no  mar  dean,  's  mòr  an  call  a  bhios 
agad  aig  a  bhàs." 

O  dhaoin'  òga  !  's  e  flaitheanas  a  mhàin  a  tha  os 


118  OIRDHEIRCEAS  AGUS 

ceann  gach  gaoithe  stòirm,  agus  doinnion ;  's  cha  do 
thilg  Dia  a  mach  an  duin'  a  pàrras,  chum  e  bhi  'n 
dùil  pàrras  eile  f  haotuinn  a  mach  anns  an  t-saoghal 
so ;  's  e  'n  t-aobhar  àraidh  air  son  am  bheil  iomadh 
neach  òg  an  tròm  cheisd  air  ann  an  t-saoghal,  eadhon, 
do  bhrigh  nach  'eil  iad  eolach  aìr  glòir  ni  's  mo :  Gus 
na  chinn  daoine  eòlach  air  brìgh  a  chruithneachd, 
dh'ith  iad  cnothan  an  daraich.  'N  uair  a  bha  bhean 
air  a  sgeudachadh  leis  a'  ghrein,  bha  a'  ghealach  fo 
'cosaibh,  agus  air  a  ceann  crùn  do  dhà  reult  dheng. 

O  mhuinntir  òga  !  nam  b'e  's  gu  'm  biodh  sibhse 
air  'ur  sgeudachadh  le  Grian  an  ionracais,  egus  nam 
biodh  crùn  air  a  chur  air  'ur  cinn,  le  làimh  a  chreidimh, 
bhiodh  uile  nithe  suarrach  an  t-saoghail  so  a  ta 
breachd  ballach  agus  caochlaideach  mar  a  gheallach 
air  a  chur  fo  'ur  cosaibh ;  air  an  aobhar  sin,  a  mhuinn- 
tir  òga  !  ma  's  àill  leibh  am  feasd  a  bhi  math  na 
thràthj  cuiribh  dhibh  curam  an  t-saoghail  so,  agus 
na  bithibh  ni  's  faide  'nur  luchd  aoraidh  air  an  laogh 
òir  so,  agus  gu  bràth  na  ceadaichibh  do  'n  t-saoghal 
'gam  bu  chòir  a  bhi  na  sheirbhiseach  dhuibh,  cinntinn 
na  thighearn  oirbh.  O  na  ceadaichibh  gu  'm  faigh 
an  diabhol  agus  an  saoghal  ni  's  mò  sheirbhis  air  son 
ùnnsa  òir,  na  gheibh  Criosd  air  son  rìoghachd  neamh. 
O  dhaoin'  òga  !  feumaidh  sibh  fein  agus  an  saoghal 
dealachadh,  no  cha  choinnich  Criosd  agus  sibh  fèin  gu 
bràth — ''  Cha  'n  urrainn  sibh  seirbhis  a  dheanamh  do 
Dhia  agus  do  Mhammon."  Is  luaithe  a  chòmhluicheas 
an  àirde  tuath  agus  an  àirde  deas,  na  gaol  Chriosd 
agus  gaol  an  t-saoghail. 

V.  Ma  's  àill  leibh  a  bhi  math  na  thràth,  ma  's  àill 
leibh  an  Tighearn  iarraidh,  aithne  bhi  agaibh  air,  agus 
seirbhis  a  dheanamh  dha,  ann  an  àm  'ur  'n  òige, 
bithibh  air  'ur  faiciU  na  thràth  o  reusanachadh  feol- 

mhor,  agus  gun  'ur  corahairle  chur  ri  feoil  agus  fuil. 
Is  iomadh  duin'  òg  do  'n  robh  barail  mhath,  a  chaidh 
dhith  gu  h-airasireil,  agus  gu  siorruidh,  le  eisdeachd 
a  thoirt  do  'n  droch  luchd  comhairlich  so. 

Tha  rèusan  feolmhòr  na  namhad,  seadh,  na  fhior 
namhad  ;  ni  h-eadh,  cha  'n  e  mhain  gu  bheil  e  na  f  hior 
namhad,  ach  tha  e  na  naimhdeas,  Rom.  viii.  7. 
Faodaidh  e  bhith  gu  'n  toirear  namhad  gu  bhi  air 
ath-reiteachadh,  ach  cha  toirear  naimhdeas  gu  bràth  gu 
bhi  rèidh  riaghailteach.  Cha  'n  e  mhàin  gu  bheil 
reusan  feohnhor  neo-thoileach,  ach  tha  e  gu  h-iomlan 
an  aghaidh  gach  uile  mhaitheis ;  tha  e  togail  daigh- 
nichean  làidir,  agus  argumaidean,  an  aghaidh  nam 
lìrinnean  is  ro  ghlòrmhoire  a  th'  anns  an  t-soisgeul, 
agus  a'  meas  nithe  luachmhor  Chriosd  mar  nithe  neo- 
thuigseach ;  'n  uair  a  ta  reusan  feohnhor  a'  riaghladh, 
's  àiU  leis  gu  'n  toir  Dia  agus  an  soisgeul  urram  dha ; 
agus  gu  'n  dean  Criosd  agus  uile  f  hirinnean  croraadh 
dha.  no  gu  'n  toirear  breith  orra  'ua  lathairse. 

O  dhaoin'  òga  I  mar  a  b'  àiU  leibh  a  bhi  math  gu 
tràthail,  dùnaibh  'ur  cluasa  air  gach  uile  reusonachadh 
feohnhor  a  tha  'n  taobh  a  stigh  dhibh  ;  measaidh  reu- 
san  feolmhor  na  nithe  sin  is  ro  luachmhoire  a  th'  anns 
an  t-soisgeul  nan  tùr  amaideachd,  tha  e  gearr-sheallach, 
cigus  cha  lèir  dha  breithneachadh  gu  ceart  mu  Chriosd, 
mu  'fhocal,  agus  mu  'shlighibh,  agus  gidheadh  cuir- 
idh  e  'nan  aghaidh  uile.  Ma  tha  sibhs'  a'  rùnachadh 
a  bhi  do  ghnà  'nur  sgoilearaibh  do  'n  mhaighstir  so, 
feumaidh  sibh  ma  ta  bhi  mi-shona  'sa  bheatha  so,  agus 
truagh  gu  siorruidh.     Ach, 

Tha  e  ni  's  tearuinte  agus  ni  's  fearr  dhuiblise  na 
daoin'  òga  sin  a'  leantuinn,  a  sheas  ann  an  tùs  an 
laithean  gu  gràsmhor,  ghc,  agus  misneachail,  an  aghaidh 
an  droch  luchd  comhairle  sin,  reusan  feolmhor,  feoil 

agus  fuil ;  bha  loseph,  Maois,  Daniel,  Shadvach, 
Meshech,  agus  Abednego,  bha  iad  sin  uile  'nan  òige  ag 
toirt  cluais  bhodhair  do  comhairle  agus  do  chomhairl- 
ichibh  feolmhor. 

-Tha  neach  àraidh  ag  innse  mu  dhuin'  òg,  a  thug  e 
f  èin  suas  do  bheatha  Chriosduidh,  agus  air  do  'n  rathad 
sin  a  bhi  mi-thaitneach  do  phàrantaibh,  sgriobh  iad 
litrichean  d'a  ionnsuidh,  chum  impidh  a'  chur  air  piU- 
tinn  uaithe ;  ach  'n  uair  a  dh'  aithneadh  esan  na  Ht- 
richean  a  thigeadh  uatha^  cha  'n  f  hosgladh  e  iad^  ach 
thilgeadh  e  'san  teìne  iad :  is  fiù  an  eiseimpleir  so  a' 
leantuinn. 

Tha  eiseimpleir  urramach  eile  agaibh  ann  an  each- 
druidh  Righ  Edbhard  a  sea.  Thainig  Cranmer  agus 
Ridlei  dha  ionnsuidh,  agus  ghuidh  iad  air  gu  dùrach- 
dach  cead  a  thoirt  d'a  phiuthair,  a  Bhàintighearna 
Mari,  a  dh'  eisdeachd  anns  an  eaglais  Romanach ;  ach 
sheas  esan  agus  thagair  e  chùis  'nan  aghaidh,  a'  cur  an 
cèiU  gu'n  robh  sin  na  pheacadh  an  aghaidh  Dhè,  agus 
na  bhrosnachadh  do  shuiHbh  a  ghlòire-san,  &c.  Ach 
shior  bhuanaich  iadsan,  a'  cleachda  mòran  argumaidean 
feohnhor,  gu  impidh  a'  chur  air  an  Righ  (neach  nach 
robh  ach  na  leanabh,  mu  thimchiol  cuig  bliadhna  deug 
a  dh'  aois,)  gidheadh  chuir  e  'nan  aghaidh  ùine  fhada; 
ach  fadheoidh,  'n  uair  a  chunnaic  e  nach  b'  urrainn  e 
buadhachadh,  le  uile  chonnsachadh,  an  aghaidh  nan 
daoine  socrach  sin,  ach  gu  'n  bhuanaich  iadsan  a' 
tagradh  an  cùìs,  bhris  e  amach  ann  an  gùil  shearbh 
agus  osnaich,  a'  guidhe  orra  sguir ;  air  dhoibhsan  eud 
agus  a  dhian-sheasmhachd  f  haicinn,  ghuil  iad  co  dlù 
ris  fèin :  ach  air  dhoibh  geilleadh,  dh'  imich  iad,  agus 
dh'innis  iad  do  neach  àraidh,  gu  'n  robh  ni  's  mò 
dhiadhachd  aig  an  Righ  na  lùdag,  na  bh'  aca-san  nan 
cuirp  uile. 

O  dhaoin'  òga !  bithidh  e  chum  'ur  tearuinnteachd, 
agus  'ur  gloire-sa,  'n  eiseimpleir  rioghail  so  a'  leantuinn, 
'n  uair  a  ta  sibh  air  'ur  cuairteachadh  le  rèusan  agus  le 
comhairlichibh  feolmhor. 

V'I.  Ma  's  àill  leibh  a  bhi  math  gu  tràthail,  thugaibh 
an  aire  gu  'n  bhi  'ga  'ur  sàmhlachadh  fein  riusan  a  tha 
ni  's  miosa  na  sibh  fèin. 

Tha  daoin'  òga  ro  ullamh  gu  iad  fèin  a  shamlachadh 
riusan  a  tha  ni  's  ro  mhiosa  na  iad  fèin,  agus  tha  sin 
air  a  dheanamh  na  ribeadh,  seadh^  iomadh  uair  na 
aimhleas  agus  na  thruaighe  dhoibh.  Mar  rinneadh  e 
do  'n  Phairiseach  òg  anns  an  t-soisgeul,  a  chum  a  mach 
gun  robh  e  neo-chiontach,  's  nach  robh  e  mar  a  ta 
daoin'  eile,  nan  luchd  foireigin,  eucorach,  adhaltrann- 
ach,  no  eadhon  mar  an  cìs-mhaor  so  :  air  dha  bhi  dàll 
aig  a'  bhaile,  agus  ro  ghèur-sheallach  o'n  bhaile,  dhìt  e 
le  tàir'  an  cis-mhaor  bochd,  neach  a  bha  ni  b'fhearr 
na  e  fèin,  a'  coilionadh  a'  ni  a'  labhradh  le  neach 
àraidh,  eadhon,  '^Gu  bheil  nàdur  an  duine  ni  's  ro 
ullamli  gu  gloineachan  a  chleachda  gu  cionta  muinntir 
eile  fhaicinn,  na  tha  iad  gu  sgathan  chum  amhairc  air 
an  ciontaibh  fèin  :"  tha  leithid  sin  a  dh'  Phairisich  gu 
ceart  a'  toilltinn  an  achmhasain  a  thug  neach  roimhe 
so  do  dhream  àraidh,  eadhon,  "  Gu  'n  robh  iad  ni  b' 
eolaich  air  olc  muinntir  eile,  na  bha  iad  air  an  olc  a 
bh'  annta  fèin." 

O  dhaoin'  òga !  tha  fios  agaibh  an  neach  a  dh'  òlas 
puinsion,  ged  nach  òl  e  uiread  ri  neach  eile  dheth,  agus 
an  nacch  a  ni  ceannairc,  ged  nach  dean  e  ceannairc 
ann  an  tomhas  co  mòr  ri  neach  eile,  theid  a  phuin- 
sionachadh  agus  a  chrochadh,  co  cinnteach  ris  an  neach 
a  dh'òl  an  tomhas  is  mò  do  'n  phuinsion,  agus  a  rinn  a 
cheanairc  is  mò. 

O  na  meal  ga  h-amaideach  t'  anam  fèin,  ma'r  'eil 

thu  co  aingidh  ri  muinntir  eile,  cha  bhi  thu  air  do 
phianadh  co  mòr  ri  muinntir  eile,  ach  gidheadh  bidh 
tu  air  do  dhìteadh  co  cinnteach  ri  muinntir  eile,  bidh 
tu  co  cinnteach  air  do  dhùnadh  amach  gu  siorruidh  o 
Dhia,  0  Chriosd,  o  naoimh,  o  aingUbh,  agus  o  gach  uile 
ionmhais,  o  gach  uile  thaitneas,  agus  o  gach  uile  ghlòir 
a  th'  anns  na  neamha,  ri  dream  eile,  raar  bi  e  air  a 
bhacadh  le  aithreachas  tràthail  air  do  thaobhsa,  agus 
le  tròcair  agus  maitheanas  peacaidh  air  taobh  Dhe'. 

O  dhuin'  òig  !  nach  measadh  tu  e  na  chion  ce'ille  do 
neach  euslainteach  a  reusonaicheadh  air  an  doigh  so ; 
cha  'n  'eil  mi  cho  tìnn  ri  leithid  so  na  ri  leithid  sud  a 
neach,  agus  uime  sin  cha  chur  mi  air  son  an  leighiche'? 
Agus  do  'n  neach  leointe  a'  ràdh,  cha  'n  'eil  mi  cho 
cràiteach  air  mo  lot  ri  leithid  so  no  ri  leithid  sud  a 
neach,  agus  uime  sin  cha  chur  mi  air  son  an  ieighiche  ? 
Agus  do  'n  troitear  a'  ràdh,  cha  'n  'eile  mi  ciontach  do 
cho  lion  troitearachd  shalach  ri  leithid  so  no  ri  leithid 
sud  a  neach,  agus  uime  sin  cha  'n  iarr  mi  maitheanas  ? 
Agus  do  'n  neach  uireasbhach  a'  ràdh,  cha  'n  'eil  mise 
cho  cruaidh  air  mo  chur  thuige  ri  leithid  so  na  ri  leithid 
sud  a  neach,  agus  air  an  aobhar  sin  cha  'n  àill  leam 
còmhnadh  ?  Agus  nach  meas  thusa  gur  e  dàil  a'  chur 
'na  t'  aithreachas,  agus  ann  am  pilltinn  ris  an  Tighearn 
'na  t'  òige,  an  caothach  is  mò  th'  anns  an  t-saoghal,  do 
bhrigh  nach  'eil  thu  cho  aingidh  agus  cho  peacach  ri 
leithid  80  na  ri  leithid  sud  a  neach  ?  Ma  's  e  's  gu  'n 
toihchear  thusa  le  leabaidh  ni  's  socraiche,  agus  le 
peanas  ni  's  eatruime  na  bhios  aig  muinntir  eile  ann  an 
ifrinn,  lean  air  t'  adhairt ;  gidheadh  ma  tha  eagal  ort 
as  a  chnuimh  nach  bàsaich,  agus  as  an  teine  nach  teid 
as  gu  bràth,  toisich  ri  bhi  math  gu  tràthail.  O  !  iarr 
an  Tighearn  agus  dean  seirbhis  dha  ann  am  madainn 
do  laithean. 

'S  e  bhi  tric  a'  smuaineachadh  mu  ifrinn,  an  rathad 
gu  bhi  sabhailt  o  dhol  sios  gu  ifrinn.  O  dhaoin'  òga  ! 
b'fhearr  gu  'n  smuaineachadh  sibhse  gu  tric  mu  shear- 
bhas  dòruinn  na  muinntir  mhallaichte,  cia  neo-iochd- 
mhor  a  ta  an  dòruinnj  cia  lionmhor  an  dòruinn,  cia 
an-shocarach  an  dòruinn,  agus  cia  do-leigliiste  an  dòr- 
uinn.  Cha  'n  'eil  aoibhneas  a  pheacaich  'san  t-saoghal 
so  ach  goirid,  ach  bidh  a  dhòruinn  'san  ath-shaoghal 
bith-bhuan.  O  dhuin'  òig !  an  saoil  thusa,  'n  uair  a 
ta  "m  peacach  ann  an  ifrinn,  am  faighear  Criosd  eile  a 
bhàsaicheas  air  a  shon,  no  'in  bi  an  Criosda  ceudna  air 
a  chèusadh  air  a  shon  a  rìs,  no  'm  bi  soisgeul  eile  air 
a  shearmonachadh  dha  I  Gu  cinnteach  cha  bhi. 

Och !  c'  arson  ma  ta  nach  pill  àgus  nach  iarr  thusa 
gu  tràthail,  an  deigh  na  nìthe  a  bhuineas  do  d'  shìth 
shiorruidh  ?  Leubh  mi  mu  Phàp  Clement,  'n  uair  a 
dh'èug  mac  bràthair  dha,  gu  'n  chuir  e  Sagairt  a  bha 
na  thigh  a  dh'ionnsuidh  fiosaiche,  a  dh'fheorachadh 
dheth  cionnus  a  bha  e  maille  ris  ann  an  saoghal  nan 
spioraid ;  dh'fheuch  am  fiosaich  e  do  'n  t-Shagairt,  na 
luidh  air  leabaidh  theinntich  an  ifrinn,  ni  'n  uair  a  thuig 
am  Pàp,  cha  d'  rinn  e  gàire  aoibhneach  gu  bràth  tuille. 

O  dhuin'  òig  !  gu  'm  b'  ann  a  bhios  na  ràbhaidh  so 
mu  ifrinn,  na  mheadhon  gu  do  thearnadh  o  do  chòmh- 
nuidh  bhi  's  na  lasraichibh  siorruidh  sin  gu  bràth. 

Tha  Bacon,  'na  eachdruidh,  ag  innse,  cionnas  a  bha 
e  na  ghnàth-fhocal  aig  a  Mhorair  Cordes,  "Gu  'm 
biodh  e  toileach  luidh  seachd  bhadhna  ann  an  ifrinn, 
air  chumha  gu  'n  coisneadh  e  Calais  o  na  Sasunnaich." 
O  dhuin'  òig  !  ma  tha  thusa  air  do  thoirt  thairis  do 
mhi-chreideas  mu  Dhia,  agus  do  bhreithneachadhfeol- 
mhor  mu  ifrinn,  tha  eagal  orm  gu  'n  cuir  Dia  là  eigin 
a'  d'  aghaidh  le  teine  agus  pronusg ;  ach  bhithinn  ro 
thoileach  nithe  ni  's  ro  fhean-  earbsa  mu  na  h-uile 

neach  òg  chum  an  tig  an  leabhar  so.  Mar  so  tha  thu 
a'  faicinn  ciod  na  nithe  is  eigin  a  hhi  air  an  seachnadh, 
ma  's  h,ill  leat  gu  bràth  a  bhi  math  gu  tràthail,  ma  's 
àill  leat  gu  bràth  an  Tighearn  iarraidh,  agus  seirbhis  a 
dheanamh  dha  ann  am  madainn  do  laithean. 


CAIBIDEIL  VII. 

Ach  's  an  dàra  àite,  mar  a  dh'  fheumas  na  nithe  sin 
a  bhi  air  an  seachnadh,  mar  sin  feumaidh  nithe  eile 
bhi  gu  curamach  agus  gu  dichiollach  air  an  cleachdadh, 
ma  's  àiU  leibh  gu  bràth  a  bhi  math  gu  tràthail.  Cha 
'n  ainmich  mi  ach  a  mhàin  iadsan  is  ro  àraidh  agus  is 
cudthromaiche.     Mar, 

Air  tùs,  Ma  's  àiU  leibh  a  bhi  math  na  thràth,  feu- 
aidh  sibh  saoithreachadh  gu  eòlas  fhaotuinn  air 
ceithir  nithibh  gu  tràthail. 

I.  Feumaidh  sibh  saoithreachadh  gu  eòlas  f  haotuinn 
air  na  sgriobtuiribh  na  thràth ;  feumaidh  sibh  beachd- 
smuainteachadh  air  an  fhocal  gu  tràthail;  smuaintich 
Daibhidh  air  an  f  hocal  ann  an  laithibh  òige,  agus  rinn 
sin  e  ni  bu  ghlice  na  'naimhdean,  seadh,  ni  bu  ghlice  na 
'luchd-teagaisg  ;  tlmg  so  air  barrachd  a  thoirt  os  ceann 
nan  seanair,  ann  an  tomhas  cho  mòr,  *s  a  tha  ghrian  a' 
toirt  barrachd  os  ceann  na  gealaich,  no  mar  a  ta  gheal- 
ach  a'  toirt  barrachd  os  ceann  nan  reult  is  lugha  soluis. 
Bha  Timoteus  math  gu  tràthail,  agus  cha  robh  iongan- 
tas  ann,  oir  bha  e  eòlach  air  an  sgriobtuir  ann  an  tùs- 
a  laithean,  b'  aithne  dha  am  focal  o  bha  e  na  leanabh, 
seadh,  o  bha  e  na  naoidliean ;  mar  a  ta  'm  focal  ag 
ciallachadh,  faic  Salm,  cxix.  9,  "  Ciod  leis  an  glan  an 

t'  òganach  a  shlighe  ?  trid  faicill,  a  reìr  t'f  hocail." 
(>ha  'n  'eil  rathad  eile  ann  gu  cridhe  naomh,  agus 
beatha  ghlan,  ach  le  eòlas  f  haotuinn  air  an  f  hocal  gu 
tràthail.  Thug  aon  àraidh  fainear  o  chionn  fhada, 
Gu  "n  tug  Dia  a  mhàin  na  sgriobtuire  cho  iosal,  eadhon 
ri  tuigse  naoidhein  agus  chiochrain,  gus  am  biodh  na 
h-uile  lethsgeul  air  an  toirt  as  an  rathad,  agus  chum 
gu  'm  biodh  misneach  aig  daoin'  òga  gu  bhi  smuaint- 
eachadh  air  an  sgriobtuir  gu  triithail. 

O  dhaoin'  òga !  cha  'n  'eil  eachdruidheachd  air  bitli 
ri  coimeas  an  luach  ri  eachdruidheachd  nan  griob- 
tuir : — 1,  A  thaobh  Aois;  2,  Oirdheirceis;  8,  Caoch- 
laidh  ;  4:,  Giorraid  ;  5.  Soilleireachd ;  6,  Co'chordaidh ; 
7,  Agus  Firinn.  Cha  'n  urrainn  leabhar  air  bith  eile 
a  bhi  co'  ionann  ri  leabhar  Uhè,  aon  chuìd  an  aois,  no 
'n  ughdarraSj  au  inbhe,  no  'n  oirdheirceas,  an  iom- 
laineachd,  no  'n  glòir. 

Cha  'n  'eil  anns  an  sgriobtuir  gu  h-iomlan  ach  aon 
litir  ghaoil,  a  chuireadh  o  losa  Criosda  dh'ionnsuidh 
a  chèile  ghràdhaich,  agus  co  ma  ta  nach  biodh  a  ghnàth 
a'  leubhadh  na  litir  ghaoil  so?  Coslach  ri  Cecilia, 
jnaighdean  inbheach,  a  ghiulain  an  còmhnuidh  an 
Tiomnadh  Nuadh  air  a  siubhal,  a  ehum  's  gu  'm  biodh 
i  a'  sior  leubhadh  ann  an  litir  ghaoil  Chriosd,  agus  a' 
faicinn  oibreachadh  milis  a  ghaoil  agus  a  chridhe-san, 
a  thaobh  a  mhuinnth-  luachmhor  agus  ghràdhach  fèin. 
Fhuair  Luther  uiread  a  mhilseachd  anns  an  fhocal, 
ann  an  litir  ghaoil  Chriosd,  's  a  thug  air  a'  ràdh,  nach 
biodh  e  beò  ann  am  Pàrras,  ged  a  dh'fhaodadh  e,  as 
èugais  an  fhocail,  gidheadh  leis  an  fhocal,  gu  'm  b' 
urrainn  e  bhi  beò  ann  an  ifrinn. 

Tha  'm  focal  coslach  ris  a  cliloich  Garamantites,  aig 
am  bheil  boinnean  òr  innte  fèin,  a  deanamh  saoibhir  an 
anam  chreidmhich.     'S  ann  mar  so  a  fhuair  na  mair- 

tirich  e,  ni  a  rinn  iad  toileach  gu  sachd  saidh  a 
thoirt  air  son  beagan  dhuilleagan  do  'n  Bhiobul  anns 
a  bheurla.  Dh'aidich  Austin^  gu  'm  b'iad  na  sgriob- 
tuire  naomha  uile  thlachd.  Agus  tha  lerome  ag  innse 
dhuinn  mu  neach  àraidh,  a  rinn  le  beachd-smuain- 
teachadh  dichiollach  air  na  sgriobtuiribh  naomh^  a 
bhroilleach  na  ionad  gleidhidh  do  fhocal  losa  Criosd. 

Agus  tha  aon  do  luchd  teagaisg  nan  ludhach  ag 
ràdh,  nach  'eil  an  saoghal  gu  leir  'na  bheachd-sa  co' 
ionann  ann  an  luach  ri  aon  fhocal  do  'n  lagh.  An  ni 
a  dh'  aithris  papanach  àraidh  gu  breugach  mu  sha- 
cramaint  na  h-aifrionn,  eadhon,  gu  bheil  co  liutha 
diomhaireachd  innte,  's  a  tha  bhraoin  anns  a  chuan,  a 
dhuslach  air  an  talamh,  a  dh'  ainglean  air  neamh,  a 
reulta  'san  iarmailt,  a  neo-nithean  ann  an  gathaibh  na 
greine,  no  a  ghaineamh  air  tràigh  na  mara ;  faodaidh 
e  bhi  air  a  dhearbhadh  gu  firinneach  mu  'na  sgriob- 
tuiribh  naomh. 

O  an  diomhaireachd,  an  t-oirdheirceas,  agus  a  ghlòir 
a  th'  anns  an  f hocal !  O  cha  'n  'eil  leabhar  air  bith  ri 
choimeas  ris  an  leabhar  so,  cha  'n  'eil  a  h-aon  co 
taitneach,  cha  'n  'eil  a  h-aon  co  feumail  gu  bhur 
deanamh  sona,  agus  gu  bhur  cumail  sona. 

O  dhaoin'  òga !  is  solus  focal  an  Tighearna  chum 
'ur  seoladh,  is  comhairlich  e  chum  'ur  comhairleach- 
adh,  is  co'f  hurtair  e  chum  'ur  sòlasachadh ;  is  mèinn 
e  chum  'ur  deanamh  saoibhir,  agus  is  falluing  e  chum 
'ur  'n  eudachadh ;  is  crùn  e  chum  'ur  crùnadh,  agus 
is  aran  e  chum  'ur  neartachadh ;  is  fion  e  chum  'ur 
deanamh  subhach,  agus  is  cìr  mheala  e  chum  'ur 
beathachadh  :  is  ceol  e  chum  'ur  deanamh  suilbheire, 
agus  is  pàrras  e  chum  aoidheachd  a  thoirt  dhuibh. 

Uime  sin,  roimh  na  h-uile  agus  os  ceann  na  h-uile, 
rannsuichibh  an  sgriobtuir,  smuaintichibh  air  an  sgriob- 

tuir,  leigibh  'ur  'n  inntinn  air  an  sgriobtuir,  gabhaibh 
tlachd  anns  an  sgriobtuir,  taisgibh  an  sgriobtuir  'nur 
ciridhibh :  cha  'n  'eil  ghocas  air  bith  ri  choiineas  ri 
gliocas  an  sgriobtuir  ;  no  e'  las  air  bith  ri  choimeas  ri 
eòlas  an  sgriobtuir  ;  no  dearbhachd  air  bith  ri  choimeas 
ri  dearbhachd  an  sgriobtuir  ;  no  sòlas  air  bith  ri  choi- 
meas  ri  sòlas  an  sgriobtuir  ;  no  aoibhneas  air  bith  ri 
choimeas  ri  aoibhneas  an  sgriobtuir;  no  geur-mlioth- 
achadh  air  bith  ri  choimeas  ri  g^ur-mhothachadh  an 
sgriobtuir ;  's  cha  'n  'eil  iompachadh  air  bith  ri  choi- 
meas  ri  iompachadh  an  sgriobtuir. 

Air  do  Austin  guth  a  clduinntinn  o  neamh  a  dh'iarr 
air  "  Gabh  agus  leubh ;"  air  bàll  air  dha  'n  Tiomnadh 
Nuadh  fhosgladh,  dh'  amais  e  air  an  àite  sin,  Rom. 
xiii.  14,  lo^  "  Gluaiseamaid  gu  cubhaidh  mar  anns  an 
là ;  cha  'n  ann  an  ruidhteireachd  agus  am  macnus,  no 
an  aisith  agus  am  farmad.  Ach  cuiribh  umaibh  an 
Tighearn  losa  Criosd,  agus  na  deanaibh  ullachadh  air 
son  na  feola,  chum  a  h-anamhianna  a  choimhhonadh." 
Dhruigh  an  sgriobtuir  so  air  a  chridhe  na  leithid  do 
dhoigh,  's  gu  'n  do  dhearbhadh  e  na  mheadhon  gu 
esan  iompachadh,  mar  a  ta  e  fèin  ag  aideachadh. 

Air  do  Augustin  a  bhi  aon  uair  a'  searmoineachadh, 
dh'fhaihiich  a  chuimhne  e,  agus  an  ceart  aghaidh  a 
rùin,  thoisich  e  air  achmhasan  a  thoirt  do  'na  Mani- 
cheans,  agus  le  sgriobtuir  na  dha,  air  nach  do  smuain- 
ich  e  roimhCj  gu  cuir  an  aghaidh  an  saobh-chreidimiij 
dh'  iompaich  e  Firmus,  aon  do  'n  luchd  saobh  bharail 
sin,  mar  a  dh'  aidich  e  fèin  an  deigh  sin  do  Augustin, 
a'  beannachadh  Dhè  air  son  na  searmoin  sin. 

Tha  e  air  aithris  mu  neach  àiaidh,  a  chunnaic  na 
mairtirich  a'  fulang  a  leithid  a  nithe  cràiteach  air  son 
aobhar  Dhè,  gu  'n  d'f  harraid  e,  Ciod  an  t'  aobhar  mu 
'n  d'f  huiling  iad  a  leithid  sud  a  nithe  ?     Dh'ainmich 

aon  diubh  an  sgriobtuìr  sin,  1  C'or.  ii.  9,  "  Cha  'n 
f  haca  sùil,  agus  cha  chuala  cluas,  agus  cha  d'  thainig 
ann  an  cridhe  duine,  na  nithe  a  dh'  ulluich  Dia 
dhoibhsan  aig  am  bheil  gràdh  dha."  Agus  chuireadh 
an  sgriobtuir  sin  dhachaidh  air  le  leithid  a  chumhachd, 
's  gun  d'  iompaich  se  e_,  agus  gun  tug  e  air  an  creidimh 
aideachadh,  agus  cha  'n  e  a  mhàin  aideachadh,  ach  am 
bàs  fhulang  mar  mhairtir  air  a  shon. — Dh'iompaich- 
eadh  Ciprian  le  leubhadh  faidheadaireachd  an  Fhaidh 
lonah.  Dh'  iompaicheadh  lunius  le  leubhadh  a  cheud 
chaibdeil  do  shoisgeul  Eoin. 

Leubh  mi  mu  mhinisteir  mi-chHùiteach,  a'  bhuail- 
eadh  aig  a  chridhe,  agus  a  dh'iompaicheadh,  le  leubh- 
adh  an  sgriobtuir  sin.  Rom.  ii.  21,  "  Thusa  uime  sin 
a  ta  teagasg  neach  eile,  nach  'eil  thu  ga  d'  theagasg 
fèin  V' 

Leubh  mi  mu  dhuine  bochd,  a'  chur  impidh  air 
sgoileir  òg  sgur  do  leubhadh  bàrdachd,  agus  toiseach- 
adh  ri  leubhadh  an  sgriobtuir,  ni  a  rinn  e  do  reir  sin  ; 
agus  mu  'n  do  leubh  e  leabhar  Genesis  troimhe,  b'i 
toil  an  Tighearn  a  chridhe  atharrachadh,  agus  a  phill- 
eadh  ris  ann  an  tùs  a  laithean,  air  dha  bhi  aig  an  àm 
sin  fichead  bhadhna  dh'aois. 

Leubh  mi  mu  bhaintighearn  òg  àraidh,  a  bha  do 
theaghlach  gle  uasal,  a  dh'fhuiling  ro  mhòran  aig  am 
a'  cur  gu  bàs  mar  mhartarach  air  son  losa  Criosd,  le  an- 
iochd  anabarrach  Bhasahdes^  a  fear  millidh;  gidheadh 
an  deigh  a  bàis,  air  dha  na  briathraibh  naomh,  agus 
a  chàinnt  sgriobtuireil  a  labhradh  leatha,  re  àm  a  do- 
i-uinn  an-iochd-mhor,  a  thighinn  gu  chuimhne,  thainig 
f'  gu  bhi  na  chriosduidh,  agus  an  ceann  beagan  laith- 
ean  an  deigh  sin,  chuireadh  e  fe'in  gu  bàs  mar  an 
ceudna  mar  mhartarach. 

Air  do  Sheumas  Andreas,  ministeir  diadhaidh  àr- 

aiJh,  cluintninn  mu  ludhach  a  chaidh  a  chruchadh  au 
coinneamh  a  chois  air  son  goid,  agus  do  bhri^>h  nach 
f  hac  e  riamh  roimhe  an  gnè  pheanas  sin,  chaidh  e  dh' 
ionnsuidh  an  àite  far  an  lobh  e  'n  crochadh,  eadar  dà 
mhadhadh  a  bha  'n  comhnuidh  'ga  shior  thèumadh  gu 
'f  heoil  ith :  dh'  aithris  an  truaghan  bochd  beagan  rainn 
do  na  Sailm  anns  an  Eabhra,  anns  an  do  ghlaodh  e  ri 
Dia  air  son  trocair  ;  ni  'n  uair  a  chuala  Andreas,  chaidh 
e  air  bàll  laimh  ris,  agus  theagaisg  se  e  ann  am  pong- 
aibh  a  chreidimh  Chriosduidh  mu  thimchioll  Chriosd 
am  Mesiahj  'ga  earalachadh  gu  creidsinn  ann ;  agus  b'i 
toil  Dhè  'earailean  sgriobtuireil  a  bheannachadh  dha^ 
air  dhoigh  's  gu  'n  sguir  na  coin  do  f  heoil  a  reabadh  ; 
agus  dh'  iarr  an  t'Iudhach  air  comas  fhaotuinn,  gu  'm 
biodh  esan  air  a  thoirt  a  nuas  agus  air  a  bhaisteadh, 
agus  air  a  chrochadh  air  amhaich,  ni  a  rinneadh  do 
reir  sin. 

Dh'fhaodainn  eisimpleirean  eile  thoirt  seachadj  ach 
foghnadh  iadsan  a  dh'ainmich  mi,  chum  gach  uile 
mhuinntir  òga  bhrosnachadh  gu  meòrachadh  eallamh, 
durachdach,  dichiollach,  agus  seasmhach  air  an  sgriob- 
tuir.  O  mhuinntir  òga  !  cha  'n  'eil  fios  agaibh  cia 
luath  'sa  dh'fhaodas  'ur  'n  inntinne  dàll  a  bhi  air  an 
soillseachadh^  'ur  cridheachan  cruaidh  air  an  taiseacli- 
adh,  agus  'ur  spiorada  àrdanach  air  an  irioslachadh,  'ur 
naduir  aingidh  air  atharrachadh,  'ur  coguise  truaillidh 
air  an  glanadh,  'ur  'n  aignidhean  amhreiteach  air  an 
riaghaiheachadh,  agus  'ur  'n  anama  bochd  air  an  tear- 
nadh,  le  bhi  rànnsuchadh  an  sgriobtuir,  le  bhi  leubh- 
adh  an  sgriobtuir,  agus  le  bhi  beachd-smuainteachadh 
air  an  sgriobtuir ;  bu  chòir  dhuibh  manna  focal  Dè  a 
thasgaidh  ann  'ur  cridhibh,  mar  a  thaisg  Maois  am 
manua  'sa  phoit  òir,  agu5  mar  a  rinn  Tamar  ris  a  bhata 
agus  an  t-sèula  fhuair  i  o  lulah,  thaisg  i  iad  gus  an  d' 

thainig  i  clium  a  beatha  theamadhleo,  mar  a  dh'f  haodas 
sibh  f  haicinn  anns  an  eachdruidh  naomh.  Ma  thaisg- 
cas  sibh  am  focal  'n  ur  cvidhe  ann  an  àra  'ur  'n  òige, 
faodaidh  e  bhi  na  mheadhon  chum  'ur  'n  anama  thear- 
nadh  an  deigh  sin. 

Leubh  mi  mu  sheilleanaibh  beaga,  'n  uair  a  theid 
iad  a  mach  ann  an  aimsir  stòirmeil,  giulanaidh  iad  an 
beagan  do  'n  cèir  leo,  chum  gu  'm  bi  iad  air  an  cothrom- 
achadh,  agus  nach  giulainear  iad  air  falbh  leis  a  ghaoith. 

O  mhuinntir  òga  !  tha  feum  agaibh  air  'ur  smuain- 
tean  agus  air  'ur  cridheachan  f  haotuinn  air  an  cothro- 
machadh  leis  an  f  hocal  luachmhor,  chum  's  nach  bi 
sibh  air  *ur  giulan  mu  'n  cuairt  leis  gach  uile  ghaoith 
theagaisg,  eadhon  mar  a  ghiulanadh  mòran  air  falbh 
anns  na  laithibh  so,  chum  an  amhluadh  agus  an  sgrios 
fèin.  Air  do  Melancthon  naomh  a  bhi  air  ùr  iomp- 
achadh,  shaoil  leis  gu  'n  robh  e  neo-chomasach  d'a 
luchd  eisdeachd  cuir  an  aghaidh  fianuais  an  t-soisgeil, 
ach  aithgearr  an  deigh  sin  ghearain  e  gu  'n  robh  sean 
Adhamh  ro  chruaidh  air  son  Mhelancthoin  òig. 

O  dhaoin'  òga  !  mar  toirsibhse  sibh  fèin  suas  a  rir- 
eadh  do  leubhadh,  do  smuainteachadh,  do  chnuasachd, 
do  chreidsinn,  do  ghnàthachadh,  agus  do  bhi  beò  a  reir 
an  sgriobtuir,  bithidh  Satan  ro  chruaidh  air  'ur  son, 
bithidh  an  saoghal  ro  chruaidh  air  'ur  son,  bithidh  'ur 
'u  ana-mhianna  ro  chruaidh  air  'ur  son,  bithidh  buairidh- 
ean  ro  chruaidh  air  'ur  son,  agus  bithidh  mealltairean 
ro  chruaidh  air  'ur  son,  agus  bidh  'ur  crioch  truagh. 

2.  Ma  's  ìiill  leibh  bhi  math  na  thràth,  feumaidh 
sibh  eolas  a  ghabhail  oirbh  fèin  gu  tràthail.  Ma  's 
àill  leibh  bhi  gràsmhor  ann  am  madainn  'ur  laithean, 
feumaidh  sibhf  haicinn  gu  tràthail  cia  olc,  cia  graineil, 
cia  peacach,  cia  truagh  'sa  tha  sibh  ;  cha  'n  'eil  neach 
air  bith  a'  tòiseachadh  ri  bhi  math,  gus  am  faic  e  gu 

bheil  e  fein  olc :  cha  do  thòisich  am  mac  stròghail  òg 
riamh  air  ath-leasachadh,  cha  do  smuainich  e  riamh  air 
pilltinn  a  dh'ionnsuidh  Athair,  gus  an  tainìg  e  thuige 
i'èìn,  gus  na  thoisich  e  ri  pilltinn  a  dh'ionnsuidh  anani 
fèin,  agus  am  faca  se  e  fèin  ann  an  cor  càillte. 

O  dhaoin'  òga  !  feumaidh  sibhse  f  haicinn  gu  bheil 
sibh  'nur  cloinn  feirge,  'nur  naimhdean,  'nur  coigrich, 
agusfad  as  o  Dhia,  o  Chriosd,  o'n  chumhnant,  o  neamh. 
'nur  seirbhisich  do  'n  pheacadh,  agus  'nur  tràillean  ann 
an  daorsa  aig  Satan ;  Rom.  ii.  1,  2,  3,  12,  13:  Rom. 
vi.  16;  Eoin  viii.  44;  2  Tim.  ii.  26.  'S  e  'n  rathad 
ullamh  gu  bhi  tearuinte,  sibh  fèin  f  haicinn  càillte ;  's 
e'n  ceud  chèum  gu  tròcair,  bhur  truaighe  fèin  f  haicinn  ; 
agus  is  e  'n  ceud  chèum  do  fhlaitheanas,  sibh  fe'in 
f  haicinn  dlù  do  ifrinn :  cha  'n  amhairc  sibh  air  son 
leighiche  'ur  'n  anama,  cha  chuir  sibh  meas  air,  ciia 
tuit  sibh  ann  an  gaol,  agus  ann  an  cumhnant  ris,  cha 
toir  sibh  sibh  fèin  suas  dà,  gus  an  tig  sibh  gu  bhur 
lotaibh  f  haicinn,  gu  bhur  galar  a  mhothachadh,  agus  gus 
am  faic  sibh  comharan,  gòimh  plàighean  corruich  Uhè 
na  luidh  oirbh ;  mar  nach  'eil  aig  a  mhuinntir  a  ta  slan 
feum  air  leighiche,  mar  sin  cha  'n  'eil  dèidh  no  ionn- 
drain  ac'  air. 

O  dhuin'  òig  !  ma  's  ;  ill  leat  a  bhi  math  gu  tràthail, 
toisich  ri  eòlas  a  ghabhail  ort  fe'in  mar  pheacach  na 
thràth,  ti-isich  ri  eòlas  a  ghabhail  gu  tràthail  air  do 
chor  caillte  a  thaobh  naduir. 

Tlia  fèin  thri  fiUte  ann. 

1 .  Tha  fèin  nadurach  ann,  mar  a  ta  comasan,  tuigse, 
re'usan,  ceudfaithean,  agus  toil  an  duine. 

2.  Tha  fèin  chrkbhach  ann,  agus  mar  sin  goirear 
fèin  do  dhleasnais,  do  dheagh-bheusan,  do  dh'  umlv- 
laclid,  do  f  hirinnteachd,  agus  do  naomhachd  an  duine. 

3.  Tha  fein  pheacach  ann,  agus  mar  sin  goirear  fein 

do  thruaillidheachd,  do  dh'  ana-mhiannaibh_,  do  nàduir, 
agus  do  chàil  pheacach  an  duine  :  nise,  ma  's  àiU  leibh 
gu  hràth  a  bhi  math  gu  tràthail^  feumaidh  sibh  eòlas  a 
ghabhail  air  'ur  fèin  pheacach  na  thr'ìth.  Dh'fheor- 
aicheadh  do  neach  àraidh,  c'uin  a  thoisich  e  ri  bhi  na 
dhuine  glic?  fhreagair  e,  " 'N  uair  a  thoisich  mi  li 
aithne  bhi  agam  orm  fèin."  Mar  sin,  cha  'n  'eil  duine 
a'  toiseachadh  ri  bhi  na  Chriosduidh,  gus  an  toisich  e 
ri  aithne  bhi  aig  air  fèin  ;  agus  gu  cinnteach  's  e  aithne 
ì)hi  aig  duine  air  fèin,  agus  e  fèin  eòlas  fhaotuinn  air 
fèin,  aon  do  na  h-oibribh  is  cruaidhe  th'  anns  an  t- 
saoghal  gu  leir.  Oir  mar  is  urrainn  an  t-suil  na  h-uile 
nithe  f  haicinn  ach  i  fèin,  mar  sin  chi  a  chuid  is  mò  do 
mhuinntir  gach  uile  chron  ach  an  cron  fèin.  B'e  aon 
do  ghnath  fhocail  lompaire  àraidh,  "  Is  aithne  do 
iomadh  neach  mòran  nithe,  ach  's  tearc  iad  dha  'ii 
aithne  iad  fèin." 

Bha  aig  na  dearbh  chinnich  meas  air  a  ghnà  f  hocal 
sin  mar  oracle,  "  Biodh  aithne  agus  eòlas  agad  ort 
fèin."  B'e  priomh  earail  Chilo,  aon  do  na  seaclìd 
daoine  glic,  "  Biodh  aithne  agad  ort  fèin."  Agus  tha 
Plato  ag  aithris  gu  'n  deachaidh  an  gnà  fhocal  sin, 
"  Biodh  aithne  agad  ort  fèin,"  a  sgriobhadh  ann  an 
litrichibh  òir  air  àrd-dorus  teampuiU  Apollo. 

Tha  ncach  àraidh  ag  ràdh,  gur  ann  o  neamh  a  thai- 
]iig  an  gnà  fhocal  sin,  "  Bhiodh  aithne  agad  ort  fèin." 
'N  uair  a  dh'f  heoraicheadh  do  dh'  oracle  Apollo,  ciod 
an  rathad  bu  chòir  a  gliabhail  chum  ruighcachd  air 
iior  shonas,  f  hreagair  e,  "  Teagaisg  a  mhàin  do  dhuine 
aithne  bhi  aig  air  fèin. 

Mar  so  tha  sibh  a'  faicinn  gu  bheil  diadhachd  agus 
fcallsanachd  araon  a'  cordadh  's  a  phùinc  so,  gur  e  'n 
rathad  is  feavr  gu  fìor  shonas.  aithne  agus  eòlas  a  bhi 
{igaibh  oirbh  fein. 

Tha  'n  t-Abstol  a'  spari'adh  na  dleasuais  so  air  n:i 
h-Ephesianaich,  "■  Uime  sin  cuimhnichibh,  air  dhuibh 
a  bhi  san  aimsir  a  chaidh  thairis  'nar  Cinnich  sau 
fheoil,  d'  an  goirear  an  neo-thimchioll-ghearradh  leo- 
san  d'  an  goirear  an timchioll-ghearradh  làmh-dheanti 
san  f  heoil ;  gu  robh  sibh  san  àm  sin  as  eugmhai-s 
Cliriosd,  'n  ar  coimhich  do  chomh-f  hlaitheachd  Israeil, 
agus  'nar  coigrich  do  choirah-cheanglaibh  a  gheallaidh, 
as  eugmhais  dòchais,  agus  gun  Dia  anns  an  t-saoghal." 
An  so  a  ta  sinn  as  eugmhais  cuig  nithe,  eadhon,  as  eug- 
mhais  Chriosd,  as  eugmhais  na  h-eaglais,  as  eugmhai-i 
a  gheallaidh,  as  eugmhais  dòchais,  agus  as  eugmhais 
Dhè  anns  an  t-saoghal,  Eph.  ii.  11. 

Tha  'n  duine  ann  an  staid  nàduir  fad  as,  tha  e  an 
ìeth-muigh,  ann  an  trì  raidibh. 

1.  Ann  an  rathad  barail  agus  smuain. 

2.  Ann  an  rathad  co'chomuinn  agus  aonachd. 
8.  Ann  an  rathad  gràis  agus  iompachaidh. 

Ma  's  àiU  leibh  a  bhi  math  na  thràth,  beachd-smuain- 
ichibh  gu  tric  air  'ur  nàduir  truaillidh  gu  tràthail. 
O  !  tha  truaillidheachd  ar  nàduir  co  mor,  agus  ma  's 
e  is  gu  'n  tairgear  math  spioradail  air  bith  dha,  tha  e 
co  calg  dhireach  na  aghaidh  's  a  tha  'n  teine  agus  aii 
fuisg  do  cach  a  cheile  ;  a<;h  tairg  ni  olc  air  bitli  dha, 
agus  'an  sin  gabhaidh  e  ris  mar  ghabhas  fodar  ri  teine  ; 
tha  e  coslach  ris  an  dia-choille  (satyr)  amaideach,  a 
rinn  cabhag  gus  an  teine  phògadh  ;  tha  e  coslach  ris 
an  stuth  reamhair  sin  a  tha  luchd  f  ghlum  ag  ràdh,  a 
dheothlais  agus  a  tharruinngeas  an  teine  d'a  ionnsuidh, 
leis  am  bheil  e  fèin  air  a  chaitheamh  :  gus  an  tig  sibh 
gu  bhi  tuigsinn  so,  cha  toisich  sibh  gu  bràth  ri  bhi 
math,  cha  "n  amhairc  sibh  gu  bràth  chum  'ur  cridh- 
eachan  f  haotuinn  air  an  atharrachadh,  agus  'ur  'n  ana- 
ma  air  an  tearnadh. 

Tha  na  h-P^tiopianaich  a'  tarruing  dealbh  nan  aing- 
libh  dubh,  agus  dealbh  nan  deamhan  geal,  a  rèir  an 
coslach  agus  am  fiamhachd  fèin,  agus  tha  iad  ag  ràdh, 
nam  b'aithne  do  na  h-ainmhidhean  dealbh  a  tharruing 
do  'n  Naduir  Neamhuidh,  gu  'n  deanadh  iad  e  a  rèir 
an  cumaidheachd  fèin  ;  agus  mar  so  le  miodal  tha  iad 
'gam  mealladh  fèin  :  thugaibh  an  aire,  a  dhaoin'  òga, 
thugaibh  an  aire  nach  meall  sibhse  bhur  'n  anama  fèin 
air  an  doigh  cheudna ;  thugaibh  an  aire  nach  bi  sibh 
coslach  ris  na  peacaich  sin  aig  nach  'eil  umhail  ma  's 
e  's  gu  'n  tarruing  iad  dealbh  neach  breagh  agus  riomh- 
ach,  co  dhiubh  a  bhios  e  coslach  ris  no  nach  bi. — O 
dhuin'  òig  !  's  e  'n  ni  is  fearr  agus  is  sàbhailte  dhuitse, 
aithne  bhi  agad  air  a  chuid  is  miosa  dhiot,  aithne  bhi 
agad  ort  fèin  mar  a  ta  thu  annad  fèin,  agus  cha  'n  ann 
mar  ni  luchd  miodail  agus  do  chridhe  cealgach  fèin  do 
thaisbeanadh  dhuit  fèin. 

3.  Ma  's  àill  leat  a  bhi  math  gu  tràthail,  feumaidh 
tu  eolas  a'  ghabhail  air  losa  Criosda  na  thràth. 

Feumaidh  tu  aithne  bhi  agad  air  gu  tràthail :  cha 
toisich  neach  gu  brath  ri  bhi  math  gus  an  toisich  e  ri 
aithne  bhi  aig  air  an  Ti  is  e  Tobar  nan  uile  Mhaitheis, 
"  Agus  is  i  so  a'  bheatha  mhaireannach,  eòlas  a  bhi 
aca  ortsa  an  t-aon  Dia  fior,  agus  air  losa  Criosd  a 
chuir  thu  uait,"  Eoin  xvii.  3. 

Is  e  eòlas  Chriosd  toiseach  na  beatha  maireannaich, 
's  e  an  t'shghe  chum  na  beatha  maireannaich,  is  roimh 
bhlasad  e  do  'n  bheatha  mhaireannach,  is  earlas  cinn- 
teach  agus  geall  daighneachaidh  e  air  a  bheatha 
mhaireannach. 

An  neach  d'  an  aithne  losa  Chriosd,  cha  'n  ann  a 
mhain  ann  am  beachd,  ach  ann  an  cleachdadh  cha  'n 
ann  a  mhain  ann  am  breithneachadh,  ach  ann  an 
cumhachd  :  's  aithne  dha  na  h-uile  nithe  a'  dh'f  haodas 

a'  dheanamh  sona ;  ach  an  neach  do  nach  aithne 
Criosd,  cha  'n  aithne  dha  ni  sam  bith  a  sheasas  dha 
an  àite  Chriosd,  'n  uair  a  luidheas  e  sios  air  leabaidh 
bhàis,  agus  a  sheasas  e  fa  chomhair  caithir  breith- 
eanais. 

A  dhaoin'  òga !  cha  'n  'eil  a  ghrian  ni  's  feumaile  do 
'n  t-saoghal,  an  t-suil  do  'n  chorp,  an  stiùradair  do  'n 
luing,  no  'n  Seanailear  do  'n  arm,  na  tha  eòlas  Chriosd 
gu  tràthail  dhoibhsan  uile  leis  an  àill  a  bhi  math  na 
thràth. 

Oige  mo  ghràidh,  ma  's  àiU  leibh  gu  bràth  a  bhi 
math  gu  tràthail,  feumaidh  sibh  saoithreachadh,  eadh- 
on  mar  air  son  beatha,  chura  aithne  agus  fior  eòlas 
a  bhi  agaibh  air  na  sea  nithe  so,  mu  thimchioll  losa 
Criosd  na  thràth. 

1.  Ma  's  àill  leibh  a  bhi  math  gu  tràthail,  feumaidh 
sibh  aithne  bhi  agaibh  na  thràth,  gu  bheil  na  h-uile 
nithe  ann  an  Criosd  a  dh'fhaodas  misneach  a  thoirt 
dhuibh  chum  iarraidh,  agus  seirbhis  a  dheanamh  dha, 
chuni  gràdh  agus  umhlachd  a  thoirt  dhà,  chum  creid- 
sin  ann  agus  pòsadh  ris.  Ma  dh'amhairceas  sibh  air 
'ainmibh,  air  a  naduir,  air  oifigibh,  air  a  ghràsaibh_,  air 
ard  'inbhe,  air  'òirdheirceas  air  a  rioghalachd,  air  a 
ghlòir,  agus  air  a  lànachd,  tha  iad  sin  uile  cur  an  ceill 
an  ni  ceudna.  Am  bheil  thu  bochd?  Tha  òr  air  a 
dhearbhadh  aig  losa  Criosd  chum  do  dheanamh  beart- 
ach.  Am  bheil  thu  lomnochd  ?  Thu  eudach  geal  aig 
Criosda  chum  do  chomhdachadh.  Am  bheil  thu  dàll 
gu  spioradail  ?  Tha  sàbh-shùil  aig  Criosd  chum  do 
shoillseachadh.  Am  bheil  thu  ann  an  tèinn?  Tha 
ghocas  aige-san  chum  do  chomhairleachadh.  Am  bheil 
thu  eas-ionraic  ?  Bithidh  esan  na  f hireantachd  dhuit. 
Am  bheil  thu  mi  naomh  ?  Bithidh  esan  na  naomh- 
achd   dhuit.    Am  bheil  thu  ocrach?     Is   aran  esan 


I'i6  OIRDHEIECEAS  AGUS 

chum  do  bheathachadh.  Am  bheil  thu  paiteacli?  U 
iion  agus  is  baìnne  esan  chum  do  shàsachadh.  Am 
bheil  thu  sglth  ?  Is  leabadh  agus  is  suidheachan  esan 
chum  t'anail  a  leigeadh  air.  Am  bheil  thu  gu  tinn  ? 
Is  leighiche  esan  chum  do  leigheas.  Tha  na  h-uile 
math  ann  an  Ceann-feadhna  gach  math.  Tha  'm 
maitheas  sònruichte  fein  aìg  na  creutairean,  tha  'maith- 
eas  sònruichte  fèin  aig  an  t-slainte,  tha  'mhaitheas  son- 
ruichte  fe'in  aig  an  t-saibhreas,  tha  'mhaitheas  sònruichte 
fèin  aig  an  f  hoghlum,  tha  am  maitheas  sònruichte  fein 
aig  deagh-ghean  nan  creutairean,  ach  is  e  losa  Criosd 
am  math  coitchionn ;  gach  uile  òirdheirceas  bheag  a 
th'  air  an  sgapadh  a  mach  anns  na  creutairibh,  tha  iad 
air  an  aonadh  ann  an  Criosd ;  seadh,  tha  gach  uile 
iomlanachd  a  th'  air  an  sgapadh  air  feadh  neamh  agus 
talamh  air  an  gabhail  a  steach  gu  h-aithghearr  annsan. 
Bithidh  aon  Chriosd  dhuitse  'an  àite  gach  uile  ni  eile, 
do  bhrigh  gu  bheil  na  h-uile  nithe  math  ri  'm  faotuinn 
annsan.  Thug  seirbhiseach  Abrahaim  a  lathair  sèudan 
airgid  agus  òir  chum  cridhe  Rebecah  a  chosnadh  do 
Isaac.  O  dhaoin'  òga  !  's  ann  mar  sin  bu  chòir  dhuibhse 
l>hi  gu  tric  a'  tabhairt  chum  'ur  'n  inntinn  fein,  na 
h-uile  nithe  taitneach  agus  òirdheirc  a  th'  ann  an 
Criosd,  gu  'ur  cridheachan  a  bhuannachd  do  Chriosd  gu 
tràthail. 

2.  ÌMa  's  àill  leibh  a  bhi  math  na  thràth,  feumaidh 
sibh  aithne  bhi  agaibh  gu  tràthail,  gu  bheil  Criosd 
cumhachdach  chum  saoraidh. 

Tha  e  comasach  na  h-uile  thig  d'a  ionnsuidh,  a 
chreideas  ann^  agus  a  thilgeas  iad  fein  air,  a  shaoradli 
gus  a  chuid  is  faide.  "  Chuir  an  Tighearna  cuideach- 
adh  air  aon  a  ta  cumhachdach."  Làn  shaoraidh  Criosd 
gu  h-iomlan,  agus  gu  bith-bhuan,  iadsan  a  thig  d'a 
ionnsuidh. 

Na  tri  chànain  a  bhi  sgriobhta  air  a  chrànn-cèus- 
aidh  ann  an  Greugais,  an  Laidinn,  agus  an  Eabhra,  gu 
nochdadh  gu  'm  b'e  Criosda  Righ  nan  ludhach,  tha 
gach  aon  diubh  nan  dòigh-labhairt  fa  leth  a'  dearbhadh 
an  ni  so,  gu  bheil  Criosd  na  Shlanuighear  uile-f  hogh- 
ainteach ;  ^'  agus  cha  bhrisear  cord  thri  duail  gu 
h-obann."  Is  e  Criosd  a  phoit  mhanna,  an  soitheach 
olaidh,  agus  an  cuan  gun  ghrùnnd,  nach  fàilnich  gu 
bràth  a  shluagh;  tha  ann  an  Criosd,  uile-fhoghain- 
teachd,  air  son  gach  creutair,  aig  gach  àm,  agus  anns 
gach  àite. 

Is  e  Criosd  craobh  na  beatha,  air  am  bheil  gach 
caochladli  agus  pailteas  do  gach  uile  thoradh.  Tha  'ii 
sonas  a  tha  na  creidmhich  ag  faotuìnn  o  Chriosd  co 
lionmhor,  's  nach  faodar  an  airearah  ?  co  mòr  's  nach 
faodar  an  tomhas :  co  pailt  's  nach  faodar  crioch  a'  chur 
rompa  ;  co  luachmhor  's  nach  faodar  am  meas  :  tha  na 
nithe  sin  uile  a'  cur  an  cèill  iomlanachd  agus  uile- 
fhoghainteachd  Chriosd. 

Tha  ann  an  Criosd  lànachd  do  phailteas,  agus  lànachd 
do  mhòr  phailteas,  co  math  ri  lànachd  do  uile-fhogh- 
ainteachd.  Tha  ann  an  Criosd,  1 .  Lanachd  an  spioraid  ; 
2.  Lànachd  gràis ;  3.  Lànachd  iomhaigh  Dhè;  4. 
Lànachd  na  diadhachd  ;  5.   Lànachd  glòire. 

Ach  cha  'n  fhaod  mi  ui  nithe  so  a  mhineachadh  aig 
an  àm  so,  air  eagal  gun  sglthich  mi  mi  fèin  agus  an 
leubhadair  araon.  Tha  Plutarch,  ann  an  eachdruidh- 
eachd  beatha  Phocion,  ag  innse  dhuinn  mu  Bhaintighearn 
àraidh,  a  dh'f  heuch  do  mhnaoi  Phocion,  na  h-uile  sèud 
shaoibhir  agus  clach  luachmhor  a  bha  aice  ;  f  hreagair 
ise,  "  'S  e  m'f  hear-pòsda  Phocion  m'  uile  shaoibh- 
reas  agus  m*  uile  shèudan."  Mar  sin,  is  iomadh 
peacach  bochd  aithreachail  a  dh'fhaodas  a  ràdh  m'a 
Shlanuighear  beannuichte,  is  e  Criosd  m'  uile  she'udan. 

m'  uile  shaoibhreas,  'm  uile  ionmhas,  m'  uile  thoil- 
inntinn,  tha  uile-fhoghainteachd  a'  deanamh  suas 
na  nithe  sin,  agus  ni  's  mò  na  iad  sin  uile  dhomhsa. 
Cha  'n  'eil  anns  na  h-uile  ionmhais  a  th'  anns  an  t- 
saoghal  ach  sgàile  ann  an  coimeas  ris  an  ionmhais  a 
th'  ann  an  Criosd :  oir  faodaidh  neach  iochdar  gach 
uile  ionmhais  talmhaidh  fhaotuinn  a  mach,  ach  co 
dh'f  haodas  iochdar  'na  h-ionmhais  a  th'  ann  an  Criosd 
f  haotuinn  a  mach  ?  ged  a  chòmhluicheadh  gacli  uile 
òirdheirceas  chruthaichte  ann  an  aon  bhroilleach  air 
a  ghlòrachadh,  gidheadh  cha  dheanadh  iad  uile  an 
creutair  neamhuidh  sin  comasach  air  iochdar  an  t- 
saoibhreas  agus  'na  h-ionmhais  a  th'  ann  an  Criosd 
f  haotuinn  amach,  Eph.  iii.  8.  Tha  na  nithe  so  uile  a' 
cur  an  ceiU  uile-f  hoghainteachd  Chriosd. 

8.  Ma  's  àill  leibh  a  bhi  math  gu  tràthail,  feumaidh 
sibh  aithne  bhi  agaibh  na  thràth,  gu  bheil  toil  agus 
togradh  iongantacli  ann  an  Criosd,  chum  peacaich 
aitlireachail,  a'  ghlacadh  'na  ùchd,  am  beatha-alt- 
achadh,  agus  tròcair  agus  deagh-ghean  a  nochdadh 
dhoibh. 

Cha  d'  rìnn  am  mac  stròghail  òg  ach  smuaineachadh 
pilltinn  a  dh'  ionnsuidh  'athair,  agus  ruith  athair  na 
choinneamh,  agus  an  àite  bhreabadli  no  mhàrbhadh, 
's  ann  a  ghlac  se  e  na  ùchd  agus  phòg  se  e,  ghluais- 
eadh  innigh  an  taobh  stigh  dha,  agus  shruth  a  thrùais 
a  mach  dhasan  gu  saor.  "  Ho  !  gach  neach  air  ain 
bheil  tart,  thigibhse  chum  nan  uìsgeachan ;  agus  esan 
aig  nach  'eil  airgiod,  thigibh,  ceannuichibh  agus  ith- 
ibli ;  seadh,  thigibh,  ceannuichibh,  gun  airgiod  agus 
gun  luach,  fìon  agus  bainne,"  Isa.lv.  1.  Tha  neach 
àraidli  ag  mineachadh  na  h-earrann  so  mar  so  :  "Oh, 
an  dòigh  furasda  còrdaidh  th'  ann  an  so !  bheir  esan 
seachad  gun  luach  ni  's  deònaiche  na  reiceas  muinntir 

eile  ;  ma  's  e  's  gun  gabh  thu,  is  e  sin  an  luach  uile  ; 
ged  nach  'eil  toilltinneas  air  bith  annad,  ged  nach  'eil 
ni  air  bith  annad  fèin  chum  do  mhisneachadh,  gidh- 
eadh  an  àill  leat  gabhail  ?  Ma  's  àill,  is  leatsa  'n  t. 
iomlan  gu  saor,  is  leatsa  n  t-uisge  chum  do  ghlanadh, 
is  leatsa  'm  bainne  chum  do  bheathachadh,  is  leatsa 
'n  t-aran  chum  do  neartachadh,  agus  is  leatsa  'm  fion 
chum  do  chomhfhurtachd ;  tha  peacaich  bhochd  air 
an  gairm  ann  an  so  tri  uairean  chura  teachd,  Thigibh 
deir  Criosd,  thigibh,  thigibh,  gu  nochdadh  cia  deònach 
agus  ullamh  's  a  tha  e,  gu  'm  blaiseadh  peacaich 
bhochd  do  mhaitheas  an  t-soisgeil."  Tha  'n  cuireadh 
ceudna  ann  an  Eoin  vii.  37,  "  Sheas  losa  agus  ghlaodh 
e,  ag  ràdh,  Ma  tha  tart  air  neach  sam  bith,  thigeadh 
e  m'ionnsuidhse,  agus  òladh  e."  Agus  ann  an  Taisb. 
xxii.  17,  '^'Thigeadh  an  neach  air  am  bheil  tart,  agus 
ge  b'e  neach  leis  an  ìdll,  gabhadh  e  uisge  na  beatha 
gu  saor."  Agus  ann  an  Taisb.  iii.  20,  "  Feuch,  tha 
mi  a'  m'  sheasamh  aig  an  dorus,  agus  a'  bualadh  ; 
ma  dh'eisdeas  neacli  sam  bith  ri  rn'  ghuth,  agus  gu  'm 
fosgail  e  'n  dorus,  thig  mi  a  steach  d'a  ionnsuidh,  agus 
gabhaidh  mi  mo  shuipeir  maille  ris,  agus  esan  maiUe 
riumsa."  Agus  mar  an  ceudna  ann  an  Luc  xiv.  21, 
"  Thubhairt  fear  an  tighe  r'a  sheirbhiseach,  Gabh  a 
mach  gu  grad  gu  sràidibh  agus  gu  caol-shràidibh  a' 
bhaile,  agus  thoir  a  stigh  an  so  na  bochdan^  agus  na 
daoine  ciurramach,  agus  na  bacaich,  agus  na  dòill." 
Cha  'n  iad  na  daoine  mòr  no  inbheach  no  do  ghlòir 
agus  do  glireadhnachas  shaoghalta,  no  do  dh'fhein- 
f  hoghainteachd  sam  bith,  a  tha  air  an  cuireadh  chum 
na  cùirm,  ach  cuideachd  do  pheacaich  bhochda, 
luideagach,  neo-sgiamhach,  shuarrach,  neo-chuimeir, 
ainniseach,  agus  le  inte,  a  th'  air  an  cuireadh  ga  cì^iirm 
maille  ri  Criosd. 

Labhraitlli  mi  ni  's  faide  mu  thimchioll  na  toil  so 
th'  ann  an  Ciiosd,  'n  uair  a  thig  mu  gu  buinntin  ri 
seann  pheacaich  aig  co'  dhunadh  an  teagaisg  so,  agus 
a  dh'ionnsuidh  sin  seòlam  sibh  air  son  an  tuille  soil- 
leireachaidh,  mu  thimchioll  ara  mòr  thogradh  agus  an 
deòin  a  th'  ann  an  losa  Criosda,  chum  aoidheachd  a 
thoirt  do  pheacaich  aithreach. 

4.  Ma  's  àill  leibh  a  bhi  math  gu  tràthail,  feumaidh 
sibh  aithne  bhi  agaibh  na  thràth,  gu  bheil  losa  Criosd 
air  a  chomharachadh,  air  a  shèuladh,  agus  air  òr- 
duchadh  leis  an  Athair  chuni  dreuchd  Eadar-mheadh- 
onair. 

"  Deanaibh  saothair,  cha  'n  ann  air  son  a'  bhidh  a 
theirgeas,  ach  air  son  a'  bhìdh  a  mhaireas  chum  na 
beatha  shiorruidh,  a  bheir  Mac  an  duine  dhuibh  ;  oir 
esan  shèulaich  Dia  an  t-Athair."  Rinn  Dia  an  t- 
Athair  ùghdaras  Chriosd  firinneach,  mar  a  ni  daoine 
'n  ùghdaras-san  firinneach  le  an  seula.  Is  cosamh- 
lachd  so  a  th'  air  a  thabhairt  o'n  dream  a  bheir  ùgh- 
daras  seachad  fo  'u  làimh  agus  fo  'n  sèula.  Thug  Dia 
an  t-Athair  e  fo  'làimh,  agus  fo  'shèula,  gur  e  losa 
Criosd  a  mhàin  an  neach  a  dh'òrduich  agus  a  shèul- 
aich  e,  a  dheonaich  agus  a  dhaingnich  e,  chum  oifig 
ar  saoraidh.  Ge  b'e  co  deònach,  no  ge  b'e  co  comas- 
ach  agus  ullamh,  's  a  tha  losa  Criosd  air  peacaich 
bhochd  a  shaoradh,  gidheadh  mar  biodh  e  air  òrduch- 
adh,  air  a  chomharachadh  agus  air  a  sheuladh,  air 
son  na  h-obair  sin,  cha  'n  amhairceadh  am  peacach 
mothachail  gu  bràth  as  a  dheigh,  cha  'n  iarradh  e 
aonadh  ris,  no  còir  f  haotuinn  ann  ;  agus  uime  sin  tha 
e  ro  f  heumail  aithne  bhi  agaibh  air  gu  'n  chuir  agus 
gu  'n  sheulaich  Dia  an  t-Athair  Criosd  chum  a  bhi  na 
Shlanuighcar  d'a  shluagh.  "  Esan  sheulaich  Dia  an 
t-Athair;"  sheulaich  se  e  ann  an  rathad  irduchaidh. 

sheulaich  se  e  ann  an  rathad  uidheamaehaidh,  sheul- 
aich  se  e  le  'theagasg,  sheulaich  se  c  le  'mhiorbhuill- 
ibh,  sheulaich  se  e  le  'bhaisteadh_,  sheulaich  se  e  le 
'aiseirigh,  ach  os  ceann  na  h-uile,  sheulaich  se  e  le 
'ungadh  glòrmhor,  Isa.  Ixi.  1,  2,  3,  "  Tha  Spiorad  an 
Tighearn  lehobhah  orm,  do  bhrìgh  gu  'n  d'  ung  an 
Tighearn  mi ;  a  thoirt  deadh  sgeil  do  'n  mhacanta 
chuir  e  mi ;  a  cheangal  suas  luchd  a'  chridhe  bhriste, 
a  dh'eigheach  fuasgladh  do  na  braighdibh,  agus  fos- 
gladh  a'  phriosuin  dhoibhsan  a  ta  ceangailte.  A  dh' 
eigheach  bhadhna  thaitneach  an  Tighearn,  agus  latha 
dioghaltais  ar  Dène;  a  thoirt  comhfhurtachd  dhoibh- 
san  uile  a  ta  ri  bròn  ;  a  dh'òrduchadh  do  luchd-caoin- 
eadh  Shioin ;  a  thoirt  dhoibh  maise  an  àit  luaithre,  ohi 
aoibhneis  an  àit  bròin  èididh  mholaidh  an  hit  spioraid 
airsneil,  a  chum  's  gu  'n  goirteadh  dhìubh  Craobhan 
fireantachd,  a  shuidhich  an  Tighearn  air  sgàth  a 
ghlòire."  Cha  'n  'eil  aon  chuid  naoimh  no  ainglean 
air  an  seuladh  no  air  an  òrduchadh  chum  obair  mhòr 
na  saorsa,  gidheadh  tha  'n  Tighearn  losa  :  Bu  chòir 
dhuibh  an  còmhnuidh  amharc  air  an  Tighearn  losa, 
mar  air  a  sheulachadh  agus  air  ungadh  chum  Oifig 
Eadar-mheadhonair,  agus  do  rèir  sin  tagraibh  ris. 

O  Tiiighearna !  's  e  t-oifig-sa,  mar  a  tha  thu  a'  d' 
Shlanuighear  agus  a'  d'  Fhear-saoraidh  air  do  sheul- 
achadh  agus  air  t-ungadh,  mo  pheacanna  a  cheann- 
sachadhj  mo  nàdur  a  chaochladh,  mo  chridhe  naomh- 
achadh,  mo  bheatha  ath-leasachadh,  agus  m'  anam  a 
shaoradh ;  agus  uime  sin,  dean  e  air  sgàth  t  ainme 
fein  ;  O  1  dean  e  air  sgath  t-oifig,  dean  e  air  sgàth  do 
ghlòire. 

"  Dh'ungadh  thu  le  h-olaidh  aoibhneìs  os  ceann  do 
clìompanaich  ;"  dhoirteadh  tomhas  ni's  m  >  do  'n  Spio- 
rad  ortsa  na  air  càch.     Dh'ungadh  thu  ann  an  tomhas 

agus  ann  an  dòigli  iongantach  leis  an  Spiorad  Naomh, 
agus  le  cumhachd ;  tha  thu  air  do  sgeudachadh  gu 
pailt,  gu  saoibhir,  agus  gu  h-urramach  leis  gach  uile 
oirdheirceas  agus  cumhachd  ghaisgeil ;  sheulaicheadh, 
roimh-òrduicheadh,  agus  sgeudaicheadh  thu  chum 
oifìg  Eadar-mheadhonair  fo  laimh  agus  fo  sheula  'n 
Athar ;  agus  uime  sin  c'  iiite  'n  rachainns'  air  son 
slainte,  air  son  maitheanas^  air  son  saorsa,  air  son 
gràs,  agus  air  son  glòir,  ach  a'  d'  ionnsuidlise  V" 

5.  Ma  's  àill  leibh  a  bhi  math  gu  tràthail,  feumaidh 
sibh  aithne  bhi  agaibh  gu  tràthail  nach  'eil  rathad  a 
chum  slainte,  ach  troimh  losa  Criosd. 

"  Agus  cha  'n  'eil  slainte  ann  an  neach  air  bith  eile 
(a'  labhairt  mu  losa  Criosd)^  oir  cha  'n  'eil  ainm  air 
bith  eile  fo  neamh  ah'  a  thoirt  am  measg  dhaoine 
tre  'm  faod  sinn  bhi  air  ar  slànuchadh."  Ma  shaorar 
sibh  gu  bràth,  's  ann  leis-san,  agus  leis-san  a  mhàin 
a  dh'fheumas  sibh  bhi  air  'ur  saoradh,  cha  'n  f liaod 
sibh  amharc  air  son  Slanuighear  eile,  no  air  son  co' 
Shianuighear,  oir  feumaidh  sibh  a  bhi  gu  h-iomlan  air 
'ur  saoradh  le  Criosd,  agus  leis-san  a  mhàin,  air  neo 
cha  shaorar  gu  briith  sibh  ;  feumaidh  sibh  glaodhaich 
a  mach  mar  a  ghlaodh  aon  do  fhianuisean  Chriosd 
a  mach,  'n  uair  a  bha  e  anns  an  tèine,  agus  a  thog  e 
suas  a  làmhan,  agus  cinn  a  mheoir  a  lasadh,  "  Cha  'n 
'eil  a  h-aon  ach  Criosd,  cha'n'eila  h-aon  ach  Criosd." 
O  !  mo  chairdean,  tha  e  na  laghdachadh  air  urram, 
air  foghainnteachd,  agQS  air  glòir  Chriosd,  ann  aii 
gnothach  'ur  slainte,  ni  sam  bitli  a  cheaiigal  ris  ati 
Tighearn  losa,  agus  is  e  'n  tàire  is  mò  th'  anns  an  t- 
saoghal  air  'ur  breitheanas,  air  'ur  'n  còlas,  air  'ur 
gUocas,  agus  air  'ur  tuigse  fèin,  ni  sam  bith  a  chean- 
gal  ri  Criosd  ann  an  obair  'na  saorsa,  agus  ann  au 
gnothach   na   slainte ;   gidheadh   tha   eagal   orm   gur 

lionmhoir  iad  a  tha  ceangal  Chriosd  r'  an  oibribh,  r'  an 
urnuighibh,  r'  an  luchd  teagaisg,  r'  am  bròn,  agus  r'  an 
gairdeanaibh  fein. 

Mo  thruaighe  I  ciod  an  Slanuighear  bochd  an- 
nihuinn,  lag,  neo-chomasach,  a  tha  mhuinntir  sin  a' 
deanamh  do  losa  Criosd  ?  Mar  treig  iadsan  na  nithe 
sin,  agus  mar  tig  iad  a  dh'  ionnsuidii  Chriosd  a  mhàin, 
ann  an  obair  mhòr  na  slainte,  ged  is  mòr  a  chuala  iad^ 
is  aithne  dhoibh,  agus  a  labhias  iad  mu  tliimchioll, 
theid  iad  a  dhìth  co  cinnteach  riusan  nach  cuala  riamh 
uime. 

Anns  an  t-seann  Tiomnadh,  tha  Uia  ag  àithneadh 
dhoibh  gun  e'udach  meas-ta  a  chaitheamh,  mar  do 
olainn  agus  do  lion  :  "  Ni  mo  chuirear  umad  eudach 
measgta  do  olainn  agus  do  lion,"  Lebh.  xix.  19.  Tha 
an  lagh  fo  shàmhladh  a"  nochdadh  dhuinne,  nach  f  haod 
sinn  ann  an  gnothach  ar  slainte  agus  ar  fireanachaidh 
ar  'n  oibre,  agus  ar  seirbhis  a  cheangal  ri  fireantachd 
Chriosd  ;  is  gi-àin  le  Dia  fireantachd  mheasgta.  Agus 
mar  a  mheasadh  leis  na  h-Eabhruich  do  rèir  litir  an 
lagh-sa,  aon  snaithean  olainn  ann  an  eudach  lln,  no 
aon  snaithean  lìn  ann  an  eudach  olladh,  mi-laghail, 
mar  sin  ni  am  measgadh  is  lugha  ann  an  gnòthach  an 
fhireanachaidh  an  t-iomlan  gun  bhrìgh.  "  Agus 
ma  's  ann  tre  ghràs,  cha  'n  ann  o  oibribh  ni  's  mò  : 
Ach  ma  's  ann  o  oibribh,  cha  'n  ann  o  ghràs  a  sin 
suas  ;  no  cha  'n  obair  a  sin  suas  obair,"  Rom.  xi.  6. 
An  neach  a  mheasgas  'fhireantachd  fèin  agus  firean- 
tachd  Chriosd,  a  làthach  fèin  agus  fuil  Chriosd,  a  luid- 
eagan  fèin  agus  trusgan  rioghail  Chriosd,  'umha  fèin 
aous  ÌT  Chriosd,  tha  e  air  an  rathad  ullarah  gu  dol  a 
dhìth  gu  siorruidh. 

Bithidh  Criosd  na.uiIeannsnah-uileannangnotha.ch 
ar  fireanachaidh,  no  cha  bhi  e  ni  sara  bith  ;  abraraaid 

inu  thimchioll  mar  a  thubhairt  neach  ìiraidh  ann  an 
cùis  eile  ;  fhad  'sa  bhios  losa,  agus  'fhireantachd,  agus 
'fhuil,  'nan  cairdibh  dhuinne,  bu  chòir  dhuinn  na  h- 
uiie  ni  eile  chuir  ann  an  dìmeas,  agus  gràin  a  bhi 
againn  roimh  ni  sam  bith  a  chur  an  coimeas  ris-san ; 
cha  'n  'eil  meas  aig  fior  chriosduidh  air  ni  sam  bith 
anns  nach  'eil  ni-eigin  do  Chriosd.  Arsa  neach  àraidh, 
"  An  neach  nach  gabh  gu  h-iomlan  ri  Criosd,  tha  an 
iieach  sin  ag  deannad  Chriosd  gu  ro  nàrach." 

Cha'  n  'eil  ainm  air  bith  eile,  nàdur  air  bith  eile, 
fuil  air  bith  eile,  toillteannas  air  bith  eile,  no  neach  air 
bith  eile,  tre  'ni  faod  sibh  a  bhi  air  'ur  fireanachadh 
agus  air  'ur  saoradh,  ach  losa  Criosd ;  faodaidh  sibh 
ruith  o  aon  chreutair  gu  creutair  eile,  o  aon  dleasnas 
gu  dleasnas  eile,  agus  o  aon  òrdugh  gu  òrdugh  eile  ; 
agus  an  uair  a  sgìthicheas  sibh  sibh  fèin  ag  iarraidh 
fois  agus  socair,  saoradh  agus  maitheanas,  firèanachadh 
agus  slàinte  ann  an  aon  rathad  no  rathad  eile,  an  deigh 
sin  is  eigin  duibh  teachd  a  dh'  ionnsuidh  Chriosd,  agus 
glaodhaich  a  mach,  O  !  cha  'n  'eil  a  h-aon  ach  Criosd, 
cha  'n  'eil  a  h-aon  ach  Criosd ;  O  !  cha  'n  'eil  a  h-aon 
ri  choimeas  ri  Criosd,  cha  'n  'eil  a  h-aon  ri  choimeas  ri 
Criosd,  cha  'n  'eil  oibre  sam  bith,  dleasnais  sam  bith, 
seirbhis  sam  bith,  urnuighe  sam  bith,  deòir  sam  bith, 
fireantaclid  sam  bith,  no  naomliachd  sam  bith,  ri 
choimeas  ri  oibribh,  dleasnasaibh,  seirbhisibh,  urnuigh- 
ibh,  deòir,  fireantaclid,  agus  naomhachd  Chriosd. 

Air  an  aobhar  sin,  a  chàirdean,  cuimhnichibh  so, 
nach  urrainn  na  h-uile  deòir  a  th'  anns  an  t-saoghal 
aon  pheacadh  a  glilanadh  air  falbli,  no  na  h-uile  gràs 
agus  naomhachd  a  th'  ann  an  daoinibh  agus  ann  an 
ainglibh,  maithcanas  a  chcannach  air  son  a  pheacaidh 
is  lugha.  'S  ann  a  mhàin  tre  f  huil  Cliriosd  a  tha  na 
h-uile  maitheanas. 

0.  Ma  's  àill  leibh  a  bhi  math  gu  tràthail,  feumaidh 
sibh  aithne  bhi  agaibh  na  thràth  gu  bheil  cridhe  losa 
Criosd  co  dian  shuidhichte  air  peacaich  a  nis  ged  tha  e 
air  neamh,  's  a  bha  e  riamh  'n  uair  a  bha  e  air  au 
talamh. 

Cha  'n  'eil  Criosd  idir  ni  's  neo-chaoimhneile,  ni  's 
neo-chuimhniche,   ni    's   neo-dheònaiche,    mu  shonas 
siorruidh  pheacach  a  nis,  ged  tha  e  air  neamh  (ann  an 
tìr  che'in, )  na  'n  uair  a  bha  e  beò  air  an  talamh,  faicibh 
2  Cor.  V.  20 ;  mar  a  ta  e  a'  buanachadh  ministreileachd 
na  rèite  a'  measg  pheacach  bhochd  anns  gach  linn  : 
mar  diiearbhadh  air  sin,  faicibh  na  cunihnantan  sìthe, 
seasmhach,  a  tha  aige  'n  còmhnuidh  le  'theachdairibh, 
agus  le  'Spiorad,  ri  peacaich  bhochd  mu  thimchioll  na 
nithe  bhuineas  d'an  slth,   agus   do   shiorruidheachd ; 
tliugaibh  fainear  a  shior  bhualadh  agus  a  shior  ghairm 
air  peacaich    bhochd,   le   'fhocal,    le   'shhit,   agus    le 
'Spiorad,  gu  fosgladh,  aithreachas  a'  dheanamh,  greim 
a'  dheanamh  air  trocair,  agus  a  bhi  ann  an  sìth  ris ; 
agus  mav  a  tha  e  a'  sior  chuireadh  pheacaich  bhochd 
ann  an  aghaidh  gach  diuhadh,  leithsgeul,  moille,  agus 
aicheadh ;  ann  an  aghaidh  gach  uile  aoidheachd  neo-^ 
iochdmhor  agus  fhreagair  iargalt ;  ann  an  aghaidh  gach 
uile  anacainnt  cheannairceach  agus  reusonachadh  feol- 
mhor ;  ann  an  aghaidh  gach  dìmeas  agus  suarraich  a 
rinn  peacaich  thruagh  air  ;   agus  mar  dhearbhadh  air 
sin,  faicibh  an  sgriobtuir  soilleir  sin,  "  losa  Criosd  an 
dè,  agus  an   diugh,  agus  gu  siorruidh  an  Ti  ceudna." 
Tha  Criosd  o  chian,  agus  san  àm  a  ta  lathair,  agus  san 
5m  ri  teachd  an  Ti  ceudna  ;  tha  e  neo-chaochlaideach 
'na  Bhith,  'na  gheallanaìbh,  agus  'na  ghràdh.     "  Is 
mise  Alpha  agus  Omega,  an  toiseach  agus  an  deireadh, 
deir  an  Tighearn,  a  ta,  agus  a  bha,  agus  a  ta  ri  teachd, 
an  t-Uile-chumhachdach."     Tha  'n  doigh  labhairt  so 

air  a  tlioiit  o  na  litrichibli  Greigis  do  'n  e  Alpha  an 
ceud  litir,  agus  Omega  an  litir  dheireannach.  "  Tha 
'n  ceud  litir  agus  an  Htir  dheireannach  do  'n  Aibidil 
Ghreugais  nan  sàmhladh  ormsa,  (deir  Criosd),  oir  a  ta 
mi  roimh  na  h-uile,  agus  an  deigh  na  h-uile,  os  ceann 
nan  uile^  agus  anns  na  h-uile,  a  ta  mi  neo-chaochlaid- 
each  annam  fèin,  agus  'nam  smuaintibh  agus  'nam 
dheagh-ghean  do  pheacaich  bhochd."  Uime  sin,  anama 
bochd,  na  gabhaibh  a  steach  ann  'ur  'n  inntinn  sniuain- 
tean  cruaidh  air  bith  mu  thimchioll  Chriosd,  mar  gu 
'm  biodh  e  ni  bu  neo-chuimhnichcj  ni  bu  neo-iochd- 
inhoire,  agus  ni  bu  neo-thròcairiche  do  anamaibii 
bochd  a  nis,  ged  tha  e  air  neamh,  na  bha  e  'n  uair  a 
bha  chòmhnuidh  anns  an  t  saoghal  so. 

Agus  mar  so,  chaidh  rai  thairis  air  na  sea  nithe  sin 
air  am  feum  sibh  aithne  bhi  agaibh  mu  thimchioU 
Chriosd,  ma  's  àiU  leibh  a  bhi  math  gu  tràthail  — 
'N  uair  a  bha  Pàp  Leo  na  luidh  air  leabaidh  a  bhàis, 
dh'  ainmich  Cardinal  Bembus  focal  do  'n  scriobtuir  gu 
co'f  hurtachd  a  thoirt  dha,  ach  f  hreagair  esan,  "  Uam  a 
leithid  sin  a  dh'f  haoineachd  mu  thimchioll  Chriosd  ;" 
ach  tha  mi  'g  earbsa  nithe  ni  's  fearr  mu  bhur  tim- 
chio]l-sa,  agus  is  i  m'  iarrtus  gu  'n  abradh  sibhse  mu 
na  h-uile  nithe,  nach  'eil  coimeas  ri  eòJas  Chriosd  a 
shoilleirich  ini  dhuibh,  mar  a  thuirt  an  t'  oilthireacli 
cràbhach  sin,  neach  air  dha  blii  air  a  thurus  gu  leru- 
salem,  agus  air  an  t-slighe  a  chaidh  a  dh'fhaicinn 
iomadh  baile  mòr,  le  'n  iongantasaibli  greadhnacli, 
agus  a  thachair  ri  iomadh  aoidhcachd  chairdeil,  gidh- 
eadh  a  theireadh  gu  tric,  "  Cha  'n  fhaod  mi  fuireach 
'an  so,  cha  'n  e  so  lerusalem."  O  !  a  dhaoin'  agus  a 
mlinathan  òga  !  ann  am  ineadhon  'ur  'n  uile  thaitneas 
agus  thoileachas  shaoghaìta,  glaodhaibh  a  mach,  O  ! 
cha  'n  f  ha(»d  sinn  fiùreach  'an  so,  cha  'n  e  so  lerusalem  ; 

cha  'n  e  so  eòlasChriosd  a  dh'fheumas  a  bhi  agam,  ma 
Ijhitheas  mi  gu  bràth  sonadli  'an  so,  agus  beannuichte 
iin  deigh  so. 

4.  Ma  's  àill  leibh  bhi  math  gu  tràthail,  feumaidh 
bibh  eòlas  a  blii  agaibh  orrasan  a  ta  math. 

Ma  's  àill  leibh  a  bhi  gràsmhor  ann  am  madainn  'ur 
'n  òige,  feumaidh  sibh  toiseachadh  ri  bhi  gle  eòlach 
orrasan  a  ta  gle  eòlach  air  Criosdj  a  tha  gle  dlilùth  d  a 
chridhe,  agus  d'  an  aithne  mòran  d'a  iuntinn,  '^  An 
ti  a  shiubhlas  le  daoinibh  glic,  bithidh  e  glic;  ach 
.sgriosar  còmpanach  nan  amadan/'  Gna.  xiii.  20,  no 
mar  a  tha  e  'san  Eabhra,  "  brisear  na  bhloidibh  e,"  mar 
a  bhrisear  armailt  'n  uair  a  cliuirear  an  ruaig  orra  le 
iiainhaid.  "  An  ti  a  shiubhlas  leis  an  duiue  ghlic, 
hithidh  e  glic,"  oir  is  ann  mar  sin  a  ta  e  'sa  cheud 
chàinnt ;  cha  'n  e  a  bhi  labhairt  riusan  a  ta  glic,  cha 
'n  e  bhur  moladh  agus  'ur  cliùthachadh  orrasan  a  ta 
glic,  agus  cha  'n  e  bhur  'n  imeachd  tiotanan  maille 
riusan  a  ta  glic,  ach  'ur  siubhal  maille  riusan  a  ta  gUc, 
a  ni  ghc  sibh ;  cha  'n  'eil  doigh  air  a  blieag  do  mhath 
fhoghlum  uathsan  a  ta  math,  ach  le  'n  deanamh  'nan 
còmpanaich  ghnàthaichte  agus  bhunaiheacli  dhuibh 
fèin.  Mo  chàirdean,  bu  chòir  dhuibhse  dheanamh  mar 
rinn  loseph  anns  an  Eiphit,  mu  'm  bheil  an  sgriobtuir 
ag  ràdh,  Sahn  cv.  a  reir  dòigli  labhairt  na  h-Eabhra, 
gu  'n  do  "  cheangal  e  prionnsaidh  cuirte  Pharaoh  m'a 
chridhe." 

Ma  's  àiU  leibh  gu  bràth  buannachd  leis  na  naoimh, 
feumaidh  sibh  an  ceangal  air  'ur  'n  anamaibh,  feumaidh 
sibh  saoithreachadh  gu  co'chomunn  mean-eòlach,  teann 
agus  gle  f  haisg  a  bhi  agaibh  riu. 

Bha  e  na  ghnàth-f  liocal  aig  na  h-Iudhaich.  Gu 
'n  cuireadli  dà  bhioran  thioram  teine  ri  aon  bhioran 
fliuch.     'S  e  'n  rathad   is  fearr  gu  bhi  ann  an  tcas- 

ghràdh  a  thaobh  Dhè,  a  thaobh  Chriosd,  a  thaobh 
f  hlaitheanais,  agusa  thaobh  naomhachd,  a  bhi  a'  measg 
nam  biorana  tioram,  nan  oibhle  beò,  eadhon,  a'  measg 
nan  naoimh  ;  oir  mar  a  dh'f  hadaidheas  eibhleag  bheò 
iadsan  a  tha  air  dol  as^  mar  sin  blàthaichidh  agus  beoth- 
aichidh  Criosduidhean  beò  iadsan  a  tha  màrbh  a  thaobh 
Dhè,  a  thaobli  Chriosd,  a  thaobh  f  hlaitheanais,  agus 
a  thaobh  naomhachd.  "  Geuraichear  iarunn  air  iar- 
unn,  agus  gèuraichidh  duine  gnùis  a  charaid."  Mar 
is  tric,  tha  tuigse,  còmasan,  eòlas,  agus  dìchioll  dhaoine 
ag  fàs  ni  's  treise,  ni  's  beothaile,  agus  ni  's  ealamli,  le 
co'chomunn  agus  co'labhairt  chairdeil. 

Mar  a  ghiulanas  an  tì  a  thig  far  am  bithear  a'  cur 
troimhe  cheile  spiosraidh  agus  ungaibh  cùbliraidh,  air 
falbh  àileadh  deadh-bholuidh  maille  ris  ;  's  ann  mar  sin  a 
ghiulaineas  an  ti  a  bliios  a'  seanachas  riusan  a  ta  math, 
air  falbh  am  maitheas-san  maille  ris,  a  ni  cùbhraidli, 
ionmhuinn,  agus  taitneach  e  do  chàch.  Thainig 
Polemon,  mu  'm  bheil  Augustin  a'  labhairt,  a  bha  gu 
li-iomlan  air  a  thoirt  thaìris  do  fhion  agus  do  chluich, 
gu  bhi  na  dhuine  urramach  'n  uair  a  f  huair  e  eòlas 
air  sgoil  nan  daoine  glic.  Mar  sin,  is  iomadh  duin'  òg 
a  chaidh  a  thoirt  a  thaobh  le  fion  agus  le  mnathaibh, 
le  cluich  agus  le  faoineaclid,  le  diomhanas  agus  le 
amaideachd,  a  thainig  gu  bhi  'nan  daoinibh  trèubhach 
agus  luachmhor,  le  cuideachd,  le  comhairle,  agus  le 
eisimpleir  na  muinatir  a  bha  gràsmhor.  Rinn  an  t' 
Olladh  Tailleir,  am  mairtir,  gairdeachas  gu  'n  d'thainig 
e  riamh  gu  bhi  ann  am  priosan,  do  bhrigh  gu'n  d' 
thainig  e  'n  sin  gu  eòlas  f  haotuinn  air  aingeal  sin  Dhè, 
lain  Bradford,  mar  a  deir  e  ris;  mar  sin  gun  teagamh 
is  iomadh  neach  ng  aig  am  bheil  mòr  aobhar  air  gàir- 
deachas  a  dheanamh,  agus  a  bhi  gu  bràth  a'  beannach- 
adh  an  Tighearn,  gu  n  d'  thainig  iad  riamh  gu  eòlas 

f  haotuinn  orrasan  air  am  bheil  eagal  an  Tighearna, 
agus  a  tha  'g  imeachd  'na  shlighibh,  air  son  a  mhath  a 
fhuair  iad  leo. 

O  dhaoin'  òga  !  b'fhearr  dhuibh  a  bhi  maille  ri  po- 
bull  Dè,  'n  uair  a  ta  iad  anns  a  chor  is  isle  agus  is  ro 
thàireil,  na  maille  ri  muinntir  mhùr  aingidh  an  t- 
saoghail  'n  uair  a  ta  iad  'nan  gliir  agus  'nan  rioghal- 
achd :  bithidh  e  air  f  hoillseachadh  dhuibh  ann  an  là 
chùnntais_,  gu  'n  d'  rinn  iadsan  an  fhèill  a  b'fhearr,  a 
roghnaich  a  bhi  ann  an  cuideachd  Lasarus^  ged  bhiodh 
e  ann  an  luideagaibh,  roimh  a  bhi  maiUe  ri  Dibhes^ 
ged  bhiodh  e  air  a  sgeudachadh  le  falluing  riomhach 
phurpuir. 

Air  an  aobhar  sin,  a  dhaoin'  òga,  cuimhnichibh  so, 
gu  'n  innis  'ur  sgeudachadh  agus  'ur  companaich  gle 
thric  naigheachdan  ann  an  càinnt  thosdach,  ach  gle 
bhrìgheil. 

Innis  dhomhsa  co  iad  do  chompanaich,  agus  innsidh 
mise  dhuitse  co  thu,  deir  an  gnàth-fhocal  Spainneach. 
Ged  nach  robh  ann  an  Cicero  ach  fineach,  gidheadh 
b'fhearr  leis  a  bhi  gun  chòmpanach  air  bith  na  droch 
chòmpanach  :  gu  'n  deònaich  an  Tighearna  nach  eirich 
am  fineach  so,  agus  tuille  dhiubhsan  a  bha  dh'  aon  inn- 
tinn  ris-san,  gu  bràth  ann  am  breitheanas  an  aghaidh 
aon  air  bith  agaibhse  a  leubhas  an  leabhar  so. 

Agus  mar  so,  chuir  mi  crioch  air  na  ceithir  nithibh 
sin  air  am  feum  sibhse  eòlas  a  bhi  agaibh  gu  tràthail, 
eadhon,  an  sgriobtuir,  'ur  cridheachan  agus  'ur  cor 
fèin,  àn  Tighearna  losa  Criosd,  agus  iadsan  air  ani 
bheil  eagalsan,  ma  's  àill  leibh  gu  brath  a  bhi  math  na 
thràth. 

2.  Ma  's  àill  leibh  a  bhi  math  gu  tràthail,  ma  's  àiU 
leibh  an  Tighearna  iarraidh,  agus  seirbhis  a  dheanamh 
dha  'nur  'n  òigCj  feumaidh  sibh  gach  cion-fath  peacaidh 

a  sheaclinadh  gu  tràthail — 1  Tesal.  v.  22,  "  Seach- 
naibh  gach  uile  choslas  uilc."  Feumaidh  sibh  dearbh 
choslas  a  pheacaidh  a  sheachnadh,  agus  a  bhi  faicill- 
each  roimh  gach  sàmhladh  agus  sgàile  peacaidh. — 
Tha  'in  focal  eidos,  a  tha  gu  gnùthaichte  eadar-thean- 
gaichte  coslach,  aig  ciallachadh  gnè  no  seòrsa,  agus 
mar  sin  tha  e  coslach  gur  e  tha  'n  t-Abstol  aig  cial- 
lachadh,  "  Seachnaibh  gach  uile  sheòrsa,  no  'n  t-iom- 
lan  do  gach  uile  ghnè  uilc  ;  seachnaibh  gach  uile  ni  a 
tha  gu  cinnteach  na  pheacadh,  cia  sam  bith  co  beag  's 
a  tha  e."  Tha  'm  peacadh  is  lugha  cunnartach  ;  lot- 
adh  Ceasair  le  dealgaibh,  agus  dh'itheadh  mòran  le 
luchaibh  agus  le  mialaibh  ;  faodaidh  an  t-srad  is  lugha 
an  tigh  is  mò  losgadh ;  faodaidh  an  tòll  is  lugha  an 
long  is  mò  bhàthadh ;  is  leoir  ara  peacadh  is  lugha  gus 
an  t'  anam  a  sgrios,  agus  uime  sin,  seachnaibh  gach 
aobhar  a  ta  treòrachadh  d'a  ionnsuidh.  Rinn  lob 
co'cheangal  ri  'shuiHbh  ;  cha  b'àill  le  loseph  fantuinn 
anns  an  t-seomar  maille  ri  'bhana-mhaighistir;  agus  cha 
b'àill  le  Daibhidh  suidhe  maiUe  ri  daoinibh  diomhain. 
Fhad  's  a  tha  teine  bhuairidh  ann  ar  cridhibh,  cha  'n 
urrainn  sinne  bhi  tearuinnte.  An  ti  aig  am  bheil  fù- 
dar  air  a  shiubhal,  is  còir  dha  fuireach  fada  gu  leòir  o 
shradaibh ;  an  ti  aig  am  bheil  meas  air  a  chhù  o  na 
bhaile,  agus  air  a  chomhfhurtachd  aig  a  bhaile,  is  còir 
dha  dearbh  shàmhladh  agus  sgàile  a  pheacaidh  a 
sheachnadh  ;  an  ti  leis  am  b'àiU  gu  'n  aon  chuid  a 
choguis  no  chliù,  Dia  no  'n  soisgeul  a  lot,  is  còir  dha 
fuath  a  thoirt  do  'n  eudach  air  am  bheil  smal  na  feòla. 
Anns  an  lagh,  dh'aithn  Dia  d*  a  shluagh,  cha  'n  e  a 
mhàin  gu  'n  iad  a  dheanamh  aoradh  do  iodhal  air  bith, 
ach  gu  'n  sgriosadh  iad  na  h-uile  comharra  dhiubh, 
agus  gu  'n  iad  a  dheanamh  coimhcheangal  no  cleamh- 
nas  riusan  a  bha  deanamh  aoradh  dhoibh;  agus  dh' 

juthn  e  na  h-uile  nithe  dhiubh  so  dhoibhsan,  air  eagal 
jju  'm  biodh  iad  oir  an  toirt  a  thaobh  leis  na  h-aobhair- 
ean  sin  gu  iodhal-aoraidh  a'  ehur  an  gniomh  maille  riu  ; 
an  ti  leis  nach  àill  blasad  air  a  mheas  thoirmisgte,  cha 
'n  fhaod  e  uiread  agus  beachdachadh  air,  agus  an  ti 
leis  nach  àill  a  bhi  air  a  thèumadh  leis  an  nathair,  cha 
'n  f  haod  e  uiread  is  cluich  ri  buaireadh  na  nathrach. 

Tha  e  na  ni  comharraichte  ri  thoirt  fainear,  cha  'n  e 
a  mhàin  gu  'u  d'  àithneadh  do  'n  Nasarach,  anns  an 
laghj  fion  agus  deoch  laidir  a  sheachnadh,  ach  mar  aii 
ceudna  gun  e  dh'  itheadh  fion-dhearcan,  aon  chuid  ùr 
na  tioram,  no  a  bheag  a  nithear  do  'n  chraoibh-f  hiona, 
o  na  h-eiteanaibh  gus  am  plaosg ;  ach  c'  arson  nach 
f  haodadh  e  na  nithe  beaga  sin  itheadh,  anns  nach  b' 
urrainn  cunnart  a  bhi  gu  "n  cuireadh  iad  misg  air  ? 
'S  cinnteach  gu  'r  ann  air  eagal  gu  'm  faodadh  an  toil- 
inntinn  a  bheireadh  iad  sin  dha,  a  tharruing  chum  am 
fion  a  mhiannachadh,  agus  air  an  aobhar  sin  gu  'm  biodh 
e  air  a  thoirt  gu  peacadh  a'  chur  an  gniomh,  agus  gu 
'bhòid  a  bhriseadh,  agus  mar  sin  gu  obair  a  dhealbh  air 
son  ifrinn,  no  air  son  Lighiche  nan  anama :  leis  a  so 
tha  Dia  a'  toirmeasg  nan  aobhairean  is  ro  iomallaiche, 
's  a  nochdadh  cia  faicilleach,  agus  teann  churamach,  's 
bu  chòir  do  dhaoinibh  bhi,  ohum  gach  uile  aobhair 
buairidh  agus  coslach  uilc  a  sheachnadh ;  agus  gu  cinnt- 
each  bu  chòir  dhuinne  fuireach  o  ionadaibh  sleamhuinn, 
'n  uair  is  gànn  is  urrainn  duinn  seasamh  daingean  air 
talamh  tioram ;  an  ti  a  theid  air  aghaidh  gu  dàna, 
ladurna,  ann  an  rathad  a  pheacaidh,  agus  a  ghuidheas, 
na  leig  mi  am  buaireadh,  tha  e  coslach  ris-san  a  chuir- 
eas  a  mhèur  anns  an  teine,  agus  a  ghuidheas  gun  i  bhi 
air  a  losgadh ;  no  coslach  ris-san  a  ta  rùnachadh  an 
teine  mhùchadh  le  ola,  ni  a  ta  'ga  bheothachadh  agus 
'ga  raheudachadh,  'an  àite  bhi  'ga  mhùchadh. 

"  Is  mo  mhiorbhuill  (arsa  neach  àraidh)  gun  tuiteam 
ann  am  buaireadh,  'n  uair  a  ta  sinn  am  measg  aobhair- 
ean  làidir,  ua  ged  a  thogta  na  màirbh."  Am  fear  leis 
nach  àill  a  bhi  air  a  shalachadh,  na  beanadh  e  ri  pichd  : 
am  fear  leis  nach  àill  a  bhi  air  a  losgadh.  na  giulanadh 
e  teine  na  bhroiUeach  ;  am  fear  leis  nach  ìiill  feòil  ith- 
eadh,  na  biodh  gnothach  aige  ris  an  eanbhruich ;  am 
fear  leis  nach  àill  tuiteam  anns  an  t-slochd,  na  dànns- 
adh  e  air  a  bruaich.  "  O  chùis-bhreige  cum  thu  fein 
am  fad,"  Ecsod.  xxiii.  7. 

An  ti  nach  teich  o  mhiodal  agus  o  mhealladh  a 
pheacaìdh,  ge  b'e  co  taitneach  's  a  bhios  iad  do  'n  t- 
sùil,  no  ge  b'e  co  miHs  do  'n  bhlas,  dearbhaidh  iad  mu 
dheireadh  a  bhi  ni  's  gairge  na  fion-geur,  ni  's  seirbhe 
na  bhurmaid,  agus  ni  's  màrbhtaiche  na  'm  pùinsion. 

Is  firinn  mhòr  an  ni  a  thuirt  mac  Sirach,  eadhon, 
"  An  ti  leis  an  ionmhuinn  cunnart  bàsaichidh  e  ann  ; 
an  ti  nach  seachain  cunnart,  cha  'n  urrainn  e  sgrios  a 
sheachnadh." 

O  dhaoin'  òga !  an  àiU  leibhse  bhi  sùgradh  agus  a 
cluich  ri  aobhair  a  pheacaidh  ?     Nar  leigeadh  Dia. 

Tiia  eachdruidheachd  ag  innse  mu  nah-uiread  do  na 
( 'innich  a  sheachainn  agus  a  theich  o  cion-fath  a  pheac- 
aidh,  agus  an  dàna  leibhse  dol  air  'ur  'n  aghaidh  ann. 

Cha  'n  amhairceadh  Alastair  Qaibhreach  air  a 
mhnaoi  a  dh'  f  haodadh  e  mhiannachadh. 

Bha  Scipio  Africanus  uair  a'  cogadh  anns  an  Spàinnt, 
agus  ghlac  e  Carthage  Nuadh  le  garbh  ionnsuidh,  aig 
an  àm  sin  theich  òighe  mhaiseach  uasal  d'a  ionnsuidh 
air  son  cobhair,  chum  ageamnuidheachda  choimhead, 
(air  dha  bhi  mu  thimchioll  24  bliadhna  dh'  aois,  agus 
mar  sin  ann  an  teas  na  h-òige)  ;  'u  uair  a  chuala  e 
uimpe,  cha  'n  fhuih'geadh  e  dh'i  teachd  'na  lathair,  air 
eagal  buaireadh,  ach  dh'orduich  e  i  bhi  air  a  h-aisig  gu 
tearuinte  d'a  h-athair. 

Chomhairlich  Libhia  a  fear-pòsda  fèin  Augustus, 
cha  'n  e  mhhin  gun  eucoir  a  dheanarah,  ach  gun  ni  sam 
bith  coslach  ris  a  dheanamh.  Cha  b'àill  le  Ceasar 
cisde  Phompi  a'  rànnsachadh  air  eagalgu'm  faigheadh 
e  aobhar  dioghaltais  as  ùr  innte.  'N  uair  a  chaidh 
Plato  air  muin  an  eich  aige,  agus  a  bhreithnich  se  e 
fèin  ni  eigin  air  a  ghluasad  le  àrdan,  theirinn  e  air  bàll 
a  bhàrr  an  eich,  air  eagal  gu  'm  biodh  e  air  a  ghlacadh 
le  mòr-chuis  ann  am  raarcachd. 

O  dhaoin'  òga  !  an  seachainn  agus  an  teich  na  dearbh 
chinnich  mar  so  o  chion-fath  a  pheacaidh,  agus  nach 
àill  leibhse?  Nach  àill  leibhse  a  tha  n'  ar  suidh  fo 
ghrian  an  t-soisgeil?  Bidh  iadsan  ann  an  là  mòr  a 
chùnntais  nam  fianuisean  eagalach  laidir  'nan  aghaidh- 
san  a  tha  cluich  agus  a  briodal  ri  cion-fath  a  pheacaidh. 

Chum  ro-churam  feolmhor  a  bhacadh^  tha  Criosd  a' 
cur  a  dheisciobul  do  'n  sgòile  dh'ionnsuidh  nan  eun- 
laith  gun  tuigse,  Mata  vi.  26,  "  Amharcibh  air  eun- 
laith  an  athair :  oir  cha  chuir  iad  siol,  agus  cha  bhuain 
iad,  agus  cha  chruinnich  iad  an  saibhlibh ;  gidheadh  a 
ta  bhur  n-  Athair  neamhaidhse  'g  am  beathachadh ;  an 
e  nach  fearr  sibhse  gu  raòr  na  iadsan  ?"  Agus  a  chum 
'ur  bacadli  o  dhùnadh  ri  cion-fath  a  pheacaidh,  cead- 
aichibh  dhomh  'ur  cuir  a  dh'ionnsuidh  nan  eunlaith 
ceudna,  chum  gu  'm  foghlura  sibh  uath  cion-fath  a 
pheacaidh  a  sheachnadh. 

Tha  iad  ag  ràdh,  'n  uair  a  bhios  na  geoidh  ag  iteal- 
aich  thar  beinn  Taurus,  gu  'n  cum  iad  clachan  'nan 
guib,  air  eagal  le  'n  guileag  gu  'm  foillsicheadh  siad  iad 
fein  do  na  h-iolairibh,  a  tha  'm  measg  nam  beànn  ag 
feitheamh  orra  ;  nise  mar  buadhaich  na  mean-smuain- 
tean  sin  uile  air  an  cur  cuideachd  oirbhse  chum  aobhair 
a  pheacaidh  a  sheachnadh,  cha  'n  aithne  dhomhsa  ciod 
a  ni  e.     Is  fior  a  ni  thuirt  an  sean  f  hocalj 

'' Am  fear  nach  dean  olc  no  ni  tàire, 
Seachnadh  e  na  bhuineas  dha." 

Cha  'n  fhaodadh  na  h-Israehch  taois  ghoirt  a  bhi 
aca  'nan  tighibh,  gus  an  rachadh  a  chàisg  seachad,  air 
eagal  gu  'm  biodh  iad  air  am  brosnachadh  gu  itheadh  dh'i. 

3.  Ma  's  àill  leibh  a  bhi  math  gu  tràthail,  feumaidh 
sibh  sùil  Dhè  a'  chuimhneachadh. 

Ma  's  àill  leibh  an  Tighearn  iarraidh,  agus  seirbhis 
a  dheanamh  dha  ann  an  tùs  'ur  laithean,  feumaidh 
sibh  smuaineachadh  air  cumhachd  neo-chriochnaichte 
Dhè,  lob  xxxi.  4,  "  Nach  'eil  e  a'  faicinn  mo  shligh- 
ean,  agus  aig  aireamh  mo  cheumanna  gu  leir  ?  Oir  a 
ta  a  shùilean  air  slighibh  duine,  agus  chi  e  a  cheum- 
anna  gu  leir.  Cha  'n  'eil  dorchadas  na  sgàile  bàis  ann, 
far  am  folaich  luchd  dheanamh  na  h-aingidheachd 
iad  fèin." 

Leubh  mi  gu  'n  d'iompaich  Paphnutius  dà  strio- 
paich  òg  chomharraichte,  Thais  agus  Ephron,  o'n  neo- 
ghlainCj  a  mhàin  leis  an  argumaid  sgriobtuireil  so, 
Eabh.  iv.  13,  "  Agus  cha  'n  'eil  creutair  sam  bith  nach 
'eil  lollaiseach  'na  làthair-san  :  ach  a  ta  na  h-uile  nithe 
lomnochd,  agus  fosgailte  do  shùiHbh  an  ti  d'  am  feum 
sinn  cùnntas  à  thabhairt."  Agus  tha  Dia  a'  faicinn 
na  h-uile  nithe  anns  an  dorch,  'n  uair  a  tha  na  dorsa 
air  an  crannadh,  na  h-uineagan  dùinte,  agus  na  cùirt- 
einean  air  an  sgaoileadh.  Leis  an  argumaid  so  tha 
Solamh  ag  saoithreachadh  gus  an  duine  òg  a  thionn- 
dadh  o  raidibh  feolmhor  agus  peacach.  Gnath.  v.  20. 
"  Agus  c'  ar  son,  a  mhic,  a  mheallar  tliu  le  mnaoi 
choimhich,  agus  a  dhlùthaicheas  tu  ri  broiUeach  bana- 
choigrich?  Oir  fa  chomhair  shùl  an  Tighearna  tha 
sligheanna  an  duine,  agus  tha  e  a'  cothromachadh  a 
cheumanna  uile."     Faodaidh  tu  an  saoghal  gu  lèir  a 

inliealladh,  acli  tha  e  do'-dheanta  dhuit  an  ti  a  ta  uile 
leirsinneach  a  mhealladh. 

O  dhuin'  òig !  taodaidh  tu  ani  fear  so  agus  am  fear 
ud  eile  a  mhealladh,  agus  thu  fèin  a'  mhealladh  mar 
an  ceudua,  ach  cha  'n  urrainn  thu  ann  Ti  a  ta  uile- 
leirsinneach  a'  mhealladh.  Mar  a  ta  sùilean  dealbh 
air  a  dheagh  tharruing  suidhichte  ort  ge  b'e  taobh  a 
thionndaidheas  tu,  is  ann  mar  sin  a  ta  sùilean  an 
Tighearna. 

Mo  chairdean  !  Tha  'shùilean-san,  a  tha  deich  ralle 
'nuair  ni  's  soilleire  na  ghrian,  a'  cuairteachadh  do 
bhriathrean,  do  shighlean,  t-oiljre_,  do  smuaintean^  do 
leaba,  do  bhòrd,  agus  t'àite  suidh.  B'e  sùil  air  slat- 
rioghail,  an  sàmhladh  a  bh'  aig  na  h-Eiphitich  do 
Dhia,  a'  nochdadh  gu  bheil  e  faicinn  agus  a'  riaghladh 
na  h-uile  nithe. 

O  chàirdean!  Thagach  uile  'smuaintean,  bhriathran, 
dhòchaSj  agus  chridhe,  rùisgte,  fosgailte,  agus  mean- 
rannsuichte,  an  sealladh  an  Dia  sin  ris  am  bheil  ar 
gnothuich-ne.  Tha  Dia  gle  churamach  agus  gèur- 
theann  ag  toirt  fainear  ciod  a  tha  daoine  deanamh, 
chum  gu  'n  toir  e  do  gach  duine  a  rèir  oibre. 

O  a  dhaoin'  agus  a  mhnathan  òga  !  bu  chòir  dhuibhse 
ni  's  mò  dh'  eagal  a  bhi  oirbh  a  sùil  Dhè  na  bhiodh 
oirbh  as  an  t-saoghal  gu  lèir,  O  gu  'm  biodh  an  sgriob- 
tuir  so  air  a  sgriobhadh  air  'ur  cridhibh  le  peann 
daòimein  !  "  Nach  bi  eagal  oirbh  romhamsa,  deir  an 
Tighearna  ?  nach  criothnuich  sibh  ann  am  lathair-sa  ?" 
ler.  V.  22.  '^  Air  an  aobhar  sin  (arsa  neach  àraidh) 
tha  eigin  mhòr  do  mhaitheas  air  a  chuir  annainne,  do 
bhrigh  gu  bheil  sinn  a'  deanamh  na  h-uile  nithe  fa 
chomhair  sùilibh  Breitheamh,  a  tha  uile-leir-sinneach. 

4.  Ma  's  àill  leibh  a  bhi  math  gu  trathail,  feumaidh 
sibh  eisdeachd  ri  guth  na  coguis. 

Cha  toisich  neach  gu  bràth  ri  bhi  math,  gus  an  tois- 
ich  e  ri  eisdeachd  ris  a  ni  a  tha  choguis  a'  labhairt ; 
00  f  had  's  a  bheir  neach  cluas  bhodhair  d'a  choguis,  tha 
e  na  phriosanach  cinnteach  do  Shatan,  agus  na  namh- 
aid  cealgach  do  Dhia.  O  !  cia  math  's  a  dh'f  haodadh 
mòran  a  bhi,  nan  d'thugadh  iad  eisdeachd  do  'n  coguis. 

O  dhaoin'  òga  !  na  bithibh  a'  cluich  agus  a'  faoineas 
ris  a'  choguis,  agus  na  dùnaibh  'ur  cluasan  oirre.  An 
neach  nach  eisd  r'a  choguis  'na  òige,  bithidh  e  fa- 
dheoidh  air  eigneachadh  gu  leithid  do  ghèur-achmhas- 
ain  eisdeachd  uaipe,  's  a  ni  a  bheatha  na  dearbh  ifrinn. 
Tha  coguis  chodalach  coslach  ri  leomhan  codalach,  'n 
uair  a  dhuisgeas  e,  beuchdaidh  agus  rèubaidh  e ;  's  ann 
mar  sin  a  ni  choguis.  Tha  choguis  na  mìle  fianuis  leis 
an  duine  no  na  aghaidh ;  an  neach  a  thug  cluas  bhodh- 
air  d'a  choguis  re  ùine  f  hada,  gheibh  e  i  fadheoidh  'ga 
shior  chnàmh.  'S  ann  mar  sin  a  fhuair  ludas  i,  agus 
is  ann  mar  sin  a  f  huair  Spira  i,  agus  is  ann  mar  sin  a 
f  huair  Bhier,  comhairliche  mòr  a  bh'  ann  an  Albainn,  i. 

Leubh  mi  mu  aon  lan  Hofmeister,  a  dii'fhàs  gu 
tinn  ann  an  tigh-òsda,  'n  uair  a  bha  e  air  a  thuras  gu 
Ausburge,  ann  an  Germani,  agus  thainig  e  gus  an  airde 
sin  do  dh'uamhas  coguis,  's  gu  'm  b'eigin  doibh  a 
cheangal  'na  leabaidh  le  slabhraidhibh,  far  'na  ghlaodh 
e  a  mach,  Gu  'n  robh  e  gu  bràth  air  a  thilgeadh  air 
falbh  le  Dia,  agus  nach  deanadh  na  geallanna  a  bh'  air 
a  chur  fa  chomhair  math  air  bith  dha,  agus  sin  uile  do 
bhrìgh  gu  'n  do  lot  e  a  choguis,  agus  gu  'n  d'thug  e 
cluas  bhodhar  dh'i.  O  !  an  t'  aoibhneas  agus  an  sòlas 
a  mhothaich  iomadh  neach  f  hiùthail  le  ath-bheachd- 
achadh  air  deagh  choguis. 

Air  an  aobhar  sin,  a  dhuin'  òig,  mar  eisd  thusa  gu 
tràthail  ris  a  choguis,  cluinnidh  tu  fadheoidh  a  'choguis 
a'  ràdh  riut,  mar  a  thuirt  neach  àraidh  ri  Criosd,  Mata 

viii.  19j  **A  mhaighstir,  leanaidh  mise  thu  ge  b'e 
taobh  a  theid  thu."  Mar  sin  tha  choguis  aig  ràdh, 
A  pheacaich,  ghairm  mi  ort  iomadh  mìle  uair,  agus 
dh'  innis  mi  dhuit,  gur  mi  le  ùghdarras  do  charaid  is 
fearrj  no  do  namhaid  is  miosa,  gidheadh  cha  b'àill  leatsa 
eisdeachd ;  agus  uime  sin  leanaidh  mise  thu  ge  b'e 
taobh  a  theid  thu ;  traisg,  agus  leanaidh  mise  thu, 
agus  lionaidh  mi  thu  le  eagal  agus  le  uamhas ;  ith  gu 
strodhail,  agus  leanaidh  mise  thu,  ach  nochdaidh  mi 
dhuit  làmh  sgriobhaidh  air  a  bhalla,  a  chaochaileas  do 
ghnùis,  a  bhuaireas  do  smuaintean,  a  dh'fhuasglas  uih 
do  leasraidh,  agus  a  bheir  air  do  ghlùinibh  bualadh  an 
aghaidh  a  cheiie  I  fan  aig  a  bhaile,  agus  leanaidh  mise 
thu,  0  do  leabaidh  gu  do  bhòrd  ;  falbh  o'n  bhaile,  agus 
leanaidh  mise  thu  do  gàch  àite  agus  cuideachd  an  teid 
thu,  agus  bithidh  hos  agad  gur  ni  olc  agus  searbh  gu 
'n  d'  rinn  thu  dearmad  air  mo  ghairmibh-sa  ùine  co 
f  hada  agus  co  tric,  agus  gu  'n  do  dhiult  thu  mo  ghuth- 
■>.&,  agus  gu  'n  d'  imich  thu  a'  m'  aghaidh-sa.  "  Sluigidh 
aon  bhoinne  do  dhroch  coguis  suas  cuan  do  dh'aoibhneas 
saoghalta/'  arsa  Luther. 

Air  an  aobhar  sin,  a  dhaoin'  òga,  tha  là  teachd,  anns 
am  fearr  deagh  choguis  na  deagh  sporan,  oir  an  sin  cha 
chuirear  seachad  am  breitheamh  le  miodal  no  le  braith- 
raibh  milis,  's  cha  toirear  a  thaobh  e  le  dùil  ri  duais  ; 
agus  uime  sin,  mar  a  b'àill  leibh  a  bhi  comasach  'ur 
cìnn  a  chumail  an  àirde  anns  an  là  sin,  deanaibh  coguis 
do  eisdeachd  ri  guth  na  coguis  aii'  an  là  'n  diugh. 

5.  Ma  's  àill  leibh  a  bhi  math  gu  tràthail,  feumaidh 
sibh  aithne  bhi  agaibh  na  thràth  air  c'àite  'm  bheil  fior 
shonas  a'  luidh. 

Oir  cha  toisich  duine  gu  bràth  ri  bhi  math,  gns  an 
toisich  e  ri  tuigsinn  c'  àite  'm  bheil  a  shonas  ri  fhaot- 
uinn.    Air  do  'na  daoine  glic  a  bhi  labhairt  mu  shonas. 

bha  iad  air  an  roinn  gu  dà  cheud  agus  ochd  baraìlean 
deug  'ar  fhichead,  gach  aon  diubh  a'  rùnachadh  ni 
eigin_,  agus  gidheadh  gun  bhi  daingneachadh  ni  sani 
bith.  Uime  sin,  air  do  dhuine  àraidh  a  bhi  'g  an  eisd- 
eachd  a'  connsachadh  mu  mhatli  àraidh  an  duine,  aon 
'ga  shuidheachadh  's  an  ni  so,  agus  aon  eile  's  an  ni  ud 
eile  :  chaidh  e  dh'  ionnsuidh  na  le'iUe,  agus  cheannaich 
e  do  gach  uile  ni  math,  an  dòchas  nach  b'  urrainn  e 
gun  matii  àraidli  an  duine  fhaotuinn  'nam  measg  uile, 
gidheadh  cha  d'fhuair  e.  Tha  mòran  ag  amharc  air 
son  sonas  anns  a  pheacadh,  agus  tha  cuid  eile  ag  amh- 
arc  air  a  shon  anns  na  crèutairibh,  gidheadh  feumaidh 
iad  sin  uile  a  ràdh,  Clia  'n  'eil  e  anuainne.  Cha  'di 
urrainn  nì  sam  bith  an  nì  nach  'eil  aig  thoirt  uaithe  ; 
mur  'eil  uisge  anns  a  phiob  uisge,  cha  'n  urrainn  i ; 
uisge  thoirt ;  niur  'eil  airgiod  aig  duine,  cha  'n  urrainn 
e  airgiod  a  thoirt ;  mur  'eil  sonas  aig  na  creutairibh, 
oha  'n  urrainn  iad  sonas  a  thoirt.  Nise,  cha  'n  'eil  an 
sèud  SO;  no  an  neamhnuid  so,  sonas,  ri  f  haotuinn  ann 
am  broilleach,  no  ann  an  uchd  chreutairean.  Ann  an 
aon  fliocal,  do  bhrìgh  gu  'm  feum  mi  cabhag  a'  dh«an- 
amh  gu  co'dhunadh,  's  ann  an  so  a  tha  sonas  an  duine 
a'  iuidh. 

1.  Ann  an  cho'  chomunn  ri  Dia  mar  tha  'n  sgriob- 
tuir  agus  fèin-fhìosrachadh  ag  làn-dearbhadh.  '*'  Is 
sona  an  sluagh,  a  tha  's  an  staid  so,  seadh,  is  sona  an 
sluagh.  d'  an  Dia  an  Tigliearna,"  Sabn  cxhv.  15.  Gheibh 
aii  duine  aig  am  bheil  anam  ann  an  co'  chomunn  ri 
Dia,  ni  's  mò  thoilinntinn  ann  am  fàsach,  ann  an  tòll 
fo  thaìamh,  ann  an  gàraidh,  seadh,  anns  a  bhàs,  na 
gheibli  e  ann  an  lùchairt  Phrionnsa  ;  no  anns  na  h-uile 
toileachas  inntinn  agus  taitneas  saoghalta. 

2.  Ann  am  maitheanas  peacaidh.  "  Is  beannuichte 
esan  d'  an  do  mhaitheadh  'eusaontas,  d'  am  bheil  a 

phcacadh  air  'fhulacliadh.  Is  beannuichte  an  duine 
iiach  cuir  an  Tighcarna  euceart  as  a  leth,  a/^us  aig 
nach  'eil  cealg  na  spiorad,"  Sahn  xxxii.  1,  2.  Cha  'n 
<-',  is  beannuichte  an  duine  uasal,  ach  's  beannuichte  an 
duine  fhuair  maitheanas ;  cha  'n  e,  is  beannuichte  an 
duine  saoibhir,  ach  's  beannuichte  an  duine  fhuair 
maitheanas;  cha  'n  e,  is  beannuichte  an  duine  fogh- 
luiinte,  ach  's  beannuichte  an  duine  f  huair  maitheanas  ; 
cha  'n  e,  is  beannuichte  an  duine  seòlta,  ach  's  beann- 
uichte  an  duine  fhuair  maitheanas  ;  cha  'n  e,  is  beann- 
uichte  an  duine  buadhach,  ach  's  beannuichte  an  duine 
fhuair  maitheanas.  ''  Dean  riuinsa  na  's  àill  leat,  do 
bhrìgh  gu  'n  mhath  thu  mo  pheacaidh,"  arsa  Luther. 

8.  Ann  am  mealtuinn  thaitneach  agus  iomlan  air 
Dia,  an  deigh  dhuinn  an  saoghal  so  f  hagail.  "  Is  beann- 
uichte  na  daoine  a  ta  glan  'nan  cridhe ;  oh"  chi  iad 
Dia."  'S  an  àm  so  cha  'n  'cil  iad  'g  a'  fhaicinn  ach 
gu  dorcha,  ach  air  neamh  chi  iad  e  aghaidh  ri  h-aghaidh, 
aithnichidh  iad  eadhon  mar  a  ta  aithneadh  orra.  Ach 
labhair  mi  mòran  mu  na  nithe  so  ann  an  iouad  eile, 
agus  raar  sin  cha  chan  ml  tuille. 

6.  Ma  's  àill  leibh  bhi  math  gu  tvàthail.  feumaidh 
sibli  'ur  cumhnant  ris  a  pheacadh  a  bhriseadh. 

Fcumaidh  sibh  cùl  a  chuir  ri  'ur  'n  ana-miannaibh, 
feumaidh  sibh  sibh  fein  àrmachadh  agus  a  dhion  an 
aghaidh  peacaidh;  cha  tòisich  duine  gu  bràth  ri  gaol 
a  thoirt  do  Chriosd,  gus  an  toisich  e  ri  'pheacaidh  a 
threigsinn  ;  gus  am  bi  am  peacadh  agus  an  t-anam  nan 
liithis,  cha  'n  urrainn  Criosd  agus  an  t-anam  a  bhi  'nan 
aon.  Nise,  chum  'ur  cridheachan  aomadh  gus  a  ni  so, 
bu  chòir  dhuibh  an  còmhnuidh  amharc  air  a  pheacadh 
fo  na  sàmhlachaibh  so  a  leanas, 

1.  Ma  's  àill  leibh  an  coimhcheangal  a  tlia  eadar  aui 

peacadh  agus  "ur  n-anama  f  haotuinn  aìr  a  bhriseadh, 
amharcaibh  an  sin  air  a  pheacadh  mar  namhaid. 

''A  mhuinntir  mo  ghraidh,  guidheain  oirbh,  mar 
ehoigrich  agus  luchd-cuairt,  sibh  a  sheachnadh  ana- 
nihianna  feolmhor.  a  tha  cogadh  an  aghaidh  au  anama," 
1  Pead.  ii.  11.  Mar  a  mhàrbhar  an  nathair-nimhe  le 
àl  a  brònn,  's  ann  eadhon  mar  siu  a  ta  peacaich  bhochd 
air  am  bràth  agus  air  am  màrbhadh  le  'n  ana-mhianna 
fèin,  a  tha  iad  ag  àiach  'nar  uchd. 

Faodaidh  sil)h  uàdur  cunnartach,  mìUteach,  agus 
mi-runach  a  pheacaidh  f  haicinn,  ann  an  eachdruidh  an 
Eadailtich  sin,  a  thug  air  tùs  air  a  namhaid  Dia  aich- 
eadh,  agus  an  sin  a  shàth  troimh  e  gus  a  chridhe,  agus 
mar  sin  mhòrt  e  araon  a  chorp  agus  anam  còmhla. — 
Brathaidh  am  peacadh  sinne  do  làmhaibh  an  diabhoil, 
mar  a  bhrath  Delilah  Samson  do  lamhaibh  'nam  Phi- 
listeach. 

Theid  puinsion  air  a  dheanamh  milis  sios  gu  tait- 
neach :  ach  O  I  'n  uair  a  ruigeas  e  an  goile,  gearraidh 
agus  cnàmhaidh  e  feithean  a  chridhe  as  a  cheiie ;  's  ann 
mar  sin  a  ni  am  peacadh.  Och,  anama  bochd,  nach 
minic  a  f  huair  sibhse  mar  sin  e. 

'N  uair  a  shaoil  le  Phocas  am  mortair  e  fèin  a  dliion 
le  ballachaibh  àrda  thogail,  chual  e  guth  o  neamh,  ag 
innse  dha,  ciod  air  bith  cho  àrda  's  a  thogadh  e  a 
bhallachan,  gidheadh  gu  'n  sgriosadh  am  peacadh  a 
bha  'n  leth  stigh  an  t-iomlan. 

Tha  Ambrose  ag  innse  mu  neach  àraidh  ag  an  robh 
èucail  air  a  chorp,  agus  dh'innis  an  lighiche  dha,  mar 
seachnadh  e  neo-mheasarraclid,  misg,  agus  neo-ghloine, 
gu  'n  caiUeadh  e  'shùilean.  Ach  bha  chridhe  co  dian 
shuidhichte  air  a  pheacaibh,  's  gu  'n  ghlaodh  e  a  mach, 
"  Slàn  leat  ma  ta  a  shohiis  mhilis."  O  !  cia  mar  chog 
xma-mhianna  araon  an  aghaidh  a  chuirp  agus  anama. 


DLEASNAS  AN  DUIN'  OIG.  161 

Tha  *n  seann  duine  coslach  ri  caraid  cealgach,  agus 
ri  troitear  càirdeach  ;  ged  tha  cath  an  aghaidh  ana- 
mhianna  an  duine  na  ni  ni's  cruaidhe,  na  cath  an  agh- 
aidh  'na  crois,  gidheadh  feuraaidh  tu  cath  no  bàsachadh, 
mar  toirear  bàs  do  pheacaidh,  bheir  iadsan  bàs  t'anama. 

Dh'  innis  an  oracle  do  dhream  àraidh,  nach  b'urr- 
ainn  doibh  a  bhi  sona,  mur  cogadh  iad  a  là  agus  a 
dh'oìdhche ;  ni  mò  is  urrainn  duinne,  mar  bi  sinn  beò, 
agus  mar  bàsaich  sinn,  a'  cogadh  an  aghaidh  ar  'n  ana- 
mhianna. 

O  dhaoin'  òga!  an  urrainn,  duibh  amharc  air  a  pheac- 
adh  mar  namliaid,  gu'n  fhuathachadh,  agus  gu'n  sibh 
fèin  àrmacliadh  'na  aghaidh. 

Air  an  aobhar  sin,  cuimhnichibh  so,  gu  bheil  an 
toilinntinn  agus  a  mhillseachd  a'  tha  leantuinn  buaidh 
thar  a  pheacadh,  mlle  uair  ni  's  mò  na  mhillseachd  sin 
a  tha  anns  a  pheacadh ;  agus  mar  is  i  buaidh  thar  a 
pheacadh  a  bhuaidh  is  mìlse^  mar  sin  is  i  buaidh  is  mò  ; 
cha  'n  'eil  buaidh  air  bith  ri  choimeas  ris  a  bhuaidh  a 
ta  air  a  faotuinn  thar  truaillidheachd  duine  fe'in. — '^  Is 
fearr  an  ti  a  ta  màll  chumfeirge  na  gaisgeach,  agus  an 
ti  a  riaghlas  a  spiorad  fèin  na  esan  a  ghlacas  àrd-bhaile," 
Gna.  xvi.  82. 

Is  urramach  an  ni  buaidh  fhaotuinn  air  narahaid  as 
an  taobh  a  mach,  ach  tha  e  na  ni  ni  's  ro  urramaiche 
buaidh  f  haotuinn  air  namhaid  'san  taobh  a  stigh ;  is 
urramach  an  ni  buaidhfhaotuinn  air  iasraichibh  teine, 
ach  tha  e  na  ni  ni  's  ro  urramaiche  buaidh  fhaotuinn 
air  ana-mhiannaibh  teinteach. 

'N  uair  a  bha  Bhalentinian,  an  t-Iompaire,  air 
leabaidh  a  bhàis,  cha  d'  thug  buaidh  a  choisinn  e 
riamh  sòlas  dha  ach  a  h-aon  a  mhàin,  agus  b"  i  sin 
buaidh  thar  a  narahaid  bu  mhiosa^  eadhon,  a  chridhe 
truaillidh  fèin. 

O  dhuin'  òig !  's  ann  an  taobh  a  stigh  dhiot  fèhi  a 
tha  do  naimhdean  is  miosa,  agus  is  ann  air  tòir  sgrios 
t'anama,  a  chuid  is  ro  urraraaiche  dhiot,  a  tha  'n  cuil- 
bheartan,  an  innleachdan  agus  an  droch  ionnsuidhean 
suidhichte  :  tha  fios  aca  ma  choisneas  iad  an  daing- 
neachd-rioghail  sin,  gu'r  leo  fèin  an  t'iomlan,  agus  gu  'n 
teid  as  dhuitse,  agus  gu  'm  bi  thu  a'  d'  thràill  dhoibh- 
san  gu  bràth :  uime  sin,  bu  chòir  dhuitse  thu  fèin  àrm- 
achadh  an  aghaidh  nan  naimhdean  so  tha  'san  taobh 
a  stigh :  agus  ma  chòrdas  tusa  ri  Criosd  a  chur  a  chath, 
coisnidh  tu  'n  là,  agus  an  uair  a  luidheas  tu  sios  air 
leabaidh  a  bhàis,  gheibh  thu  a  mach  an  sin  nach  'eil 
sòlas  aìr  bith  ri  choimeas  ris  an  t-sòlas  sin  a  tha  'g 
eiridh  o  bhuaidh  f  haotuinn  thar  do  chridhe  agus  t'  ana- 
mhiannaibh  fèin. 

2.  Ma  's  àill  leibh  cumhnant  a  bhriseadh  ris  a  pheac- 
aidh,  ma  's  àiU  leibh  sibh  fèin  àrmachadh  agus  a  dhion 
an  aghaidh  peacaidh,  amharcaibh  ma  ta  air  a  pheacadh 
mar  chuibhrichean  an  anama. 

Oir  mar  a  cheanglas  cuibhrichean  nìthe  ri  cheile, 
mar  sin  ceanglaidh  am  peacadh  am  peacach  agus  a 
mhallachd  ri  cheile — ceanglaidh  e  am  peacach  agus  a 
chorruich  ri  cheile,  Gniomh.  viii.  23,  "  Oir  a  ta  mi 
'gad  fhaicinn  ann  an  domhlas  na  seirbhe,  agus  fo 
chuibhreach  na  h-eucorach.  Is  slabhruidh  agus  is 
cuibhreach  aingìdheachd ;  nise,  ciùrraidh  cuibhrich- 
ean  agus  slabhruidliean  an  corp,  mar  sin  ciùrraidli 
peacadh  an  t'anam ;  agus  mar  a  ta  tràillean  bochd  air 
;m  ceangal  gu  daingean  le  'n  slabhruidhibh,  mar  sin  a 
ta  peacaich  air  an  ceangal  le  'm  peacaibh  ;  cha  'n  ur- 
rainn  doibh  iad  fèin  a  shaoradh  aon  chuid  le  luach  no 
le  cumhachd. 

O  dhaoin'  òga  !  cha  'n  'eil  daorsa  air  bith  ri  coimeas 
ri  daorsa  an  anama,  no  tràilleachd  air  bith  ri  coimeas 

ri  tràiUeachd  an  anama ;  cha  robh  ann  au  daorsa  nan 
Israelach  fo  Pharaoh,  agus  ann  an  tràiUeachd  nau 
Criosduidhean  fo  na  Tùrcaich,  ach  tràilleachd  a'  chuirp, 
au  roinn  is  suarraiche  agus  is  tàireil  do  'n  duine ;  ach 
's  e  bhur  daorsa  agus  'ur  tràilleachd-sa,  daorsa  agus 
tràilleachd  an  anama,  ni  is  mò  agus  is  ro  uamhasaich 
do  na  h-uile. 

O  mo  chairdean !  cha  bu  chòir  dhuibh  amharc  gu 
bràth  air  'ur  peacaidh,  ach  mar  chuibhrichean,  seadh, 
mar  shlabhruidhean  iaruinn  agus  uinha  do  dli'  ana- 
mhianna  leis  ain  bheil  sibhse  ceangailte.  O  !  co  is 
urrainn  amharc  mar  so  air  a  shlabhruidhibh,  agus  air 
a  pheacaibh,  gun  ghràin  a  ghabhail  dhiubh,  agus  gu'n 
saoithreachadh  gu  bhi  ag  saorsuinn  uatha.  B'e  suaich- 
eantas  lustinus,  an  t-Iompaire,  '' Tha  saorsainn  ana- 
bharrach  luachmhorj"  ma  tha  saorsainn  aimsireil  mar 
sin,  nach  mò  gu  mòr  na  sin  a  tha  an  t-saorsuinn  spiorad- 
ail:  ma  dh'fheoraicheas  sibh  do  anama,  a  bha  uair- 
eigin  ann  an  daorsa,  ach  a  tha  nise  nan  saor-dhaoine 
Chriosd,  innsidh  iadsan  dhuibh  a  ni  ceudna. 

Thug  Chrisostum  an  aire  gu  ceart,  gu  'm  b'e  loseph 
au  duine  saor,  agus  gu  'm  b'i  a  bhana-mhaighistir  an 
searbhant,  'n  uair  a  bha  i  aig  àirde  cuid  ana-mianna 
fèin,  'n  uair  a  bhuair  ise  agus  a  dhiult  esan.  'S  iad  na 
saor-dhaoine  is  ro  mhò,  an  dream  is  ro  àirde  a  tha  beò 
os  ceann  peacaidh  agus  buairidh  :  cha  'n  'eil  annta-san 
a  ta  beò  fo  chumhachd  an  ana-mianna  fein  ach  tràil- 
lean,  agus  ann  an  cuibhrichibh,  ged  robh  iad  a'  bruad- 
air  agus  a'  labhairt  mu  shaorsainn. 

3.  Ma  's  àill  leibh  cumhnant  a  bhriseadli  ris  a  pheac- 
adh,  agus  sibh  fèin  àrmachadh  agus  a  dhion  na  agliaidh, 
amharcaibh  ma  ta  air  a  pheacadh  mar  theine. 

''  Agus  tearnaibh  dream  eile  le  h-eagal,  'gan  spìon- 
adh  as  an  teine."     O  spìon  a  mach  iad  o  'm  peacaibh. 

nvdv  a  sjnonadh  tu  a  mach  leanabh,  no  caraid,  as  an 
teiiie  !  110  iiiar  a  spìon  an  t-aingeal  Lot  a  mach  a  So- 
dom,  le  eabhaig  agus  le  ainneart  naomh;  faodaidh 
teine  nàdurach  an  tighe,  an  airneis,  an  ionmhais^  an 
searbhant,  an  leanabh,  a  bhean^  agus  an  corp  a'  losg- 
adh  j  ach  loisgidh  an  teine  so  an  t'anam,  diothaichidh 
agus  sgriosaidh  e  an  t'anam  a  bhuaidh  oirdheirc  sin,  a 
tba  ni  's  ro  luachmhoire  no  uile  ionmhais  mìle  saoghal ; 
cha  'n  'eil  duine  sam  bith  aig  nach  'eil  lainih  agus 
eridhe  chum  an  teine  a  ta  losgadh  tigh  a  choimhear- 
siiaich  a  chuir  as,  ach  's  tearc  iad  aig  am  bheil  aon 
ehuid  làmhan  no  cridheachan  gus  an  teine  a  ta  losgadh 
anama  an  coimhearsnaich  a  chuir  as  :  tha^,  agus  bithidh 
sin  na  aobhar  tuiridh. 

Leubh  mi  mu  neach  àraidh,  a'  chuireadh  a  làmhan 
air  èibhhbh  teine,  'n  uair  a  mhothaicheadh  e  buaireadh 
air  bith  chum  peacaidh,  agus  an  uair  nach  b'urrainn  e 
tliu]ang,  a  theireadh  ris  fèin,  "  O  cia  neo-chomasach 
's  a  bhios  mise  air  piantaibh  ifriun  f  hulang  V — Agus 
elium  sin  e  air  ais  o  olc  ;  ach  ciod  e  teine  ifrinn  ann 
an  coimeas  ri  teine  pheacaidh  ?  Nise,  chum  sibhse  a 
bhrosnachadh  gu  amharc  air  a  pheacadh  mar  theine, 
thugaibhfaineai-;,  an  coslas  eugsamhuil  a  tha  eadar  teine 
ct»rporra  agus  neo-chorporra,  eadar  teine  cumanta  cor- 
porra,  agus  an  teine  spioradail  sin^  am  peacadh.    Mar^ 

].  Tha  'n  teine  uabhasach  agus  eagalach.  O  cia 
uabhasach  an  sealhidh,  lòng  no  tigh  fhaicinn  nan  teine  ! 
eadhon  mar  sin  tha  ain  peacadh  air  a  chur  dhachaidh 
air  a  choguis,  anabharrach,  uabhasach,  agus  eagalach. 
"  Is  mò  m'  aingidheachd  (oir  is  ann  mar  sin  a  ta  e  'san 
Eabhra)  na  gur  urraìnn  mi  a  ghiulain."  Gu  tric  tha 
peacadh  no  aingidheachd  air  ainmeachadh  air  son 
])eanas  a  pheacaidh  ;  oir  is  e  peacadh  is  pàrant  a  thaobh 
nàdur  do  phcanas.     "  Tha  m"  aingidheach  (deir  Cain) 


eo  mòr,  agus  ag  luidlie  co  tròm,  co  eagalach,  agus  co 
uabhasacli  air  mo  choguis,  's  nach  f  haodar  a  mhaitheadh 
dhomh."  Agus  mar  sin,  le  an-earbsa,  lot  e  gu  bàs 
dithis  còmhla,  eadhon,  tròcair  Dhè  agus  anam  fèin. 
Mar  an  ceudna,  deir  ludas,  "  Pheacuich  mi,  ann  am 
brath  na  fola  neo-chiontaich ;  agus  chaidJi  e  agus 
chroch  se  e  fèin." 

Mar  nach  'eil  e  'n  comas  neach  air  bith  cath  an  agh- 
aidh  teine  cumhachdach,  mar  sin  cha  'n  urrainn 
neach  aìr  bith  seasamh  roimhe,  far  an  cuir  Dia  dhach- 
aidh  am  peacadh  air  a'  choguis;  b'fhearr  le  neach 
an  tràth  sin  crochadh  no  tachdadh,  no  bhi  beò  fo  leithid 
sin  do  lotaibh  agus  do  sgiùrsadh  coguis. — Tha  eachd- 
ruidhean  làn  eisimpleirean  do  'n  nàdur  sin.     Ach, 

2.  Tha  *n  teine  ni  's  cronaile  agus  ni  's  ro  chunnar- 
taiche,  'n  uair  a  bhriseas  e  a  mach  as  an  t-siniileir,  no 
as  an  tigh ;  is  ann  eadhon  mar  sin  a  ta  'm  peacadh. 
Tha  'm  peacadh  gu  h-olc  anns  an  t-sùil,  ni  's  miosa 
anns  an  teangaidh,  agus  ni  's  ro  mhiosa  annsa  chridhe  ; 
ach  is  miosa  na  iad  sin  uile  peacadh  anns  a  chaithe- 
beatha.  Faodaidh  an  teine,  'n  uair  nach  bi  e  na  aite, 
mòran  dolaidh  dheanadh  anns  an  tigh,  ach  'n  uair  a 
sgaoileas  e  a  mach,  an  sin  ni  e  mòr  chron  do  mhuinn- 
tir  eile. 

Faodaidh  peacadh  anns  a  chridhe  duine  sgrios,  ach 
faodaidh  peacadh  anns  a  chaithe-beatha  muinntir  eile 
sgrios,  co  math  ris  fèin.  Cuir  faire  air  do  shùil,  cuir 
faire  air  do  chridhe,  ach,  os  ceaun  na  h-uile,  cuir  faire 
air  do  chaithe-beatha. 

Tha  Salbhain  ag  innseadh  cia  mar  a  rahaskiich  na 
Cinnich  dream  àraidh  do  na  Criosduidhean,  muinntir 
a  rinn  soisgeil  Chriosd  na  mhasladh  le  'n  caithe-beatha- 
mi-naomh.  "  C'  àite  (deir  iadsan)  am  bheil  an  lagh 
naomh  sin  anns  am  bheil  iad  a'  creidsìnn?     C'  àite 

;iin  bheil  na  riaghailtean  diadhaidh  sin  a'  tha  iad  a" 
foghlum  ?  Tha  iad  ag  leubhadh  an  t-soisgeul  naomh, 
agus  gidheadh  tha  iad  neo-ghlan ;  tha  iad  ag  eisdeachd 
sgriobhaidhne  nan  Abstol,  agus  gidheadh  tha  iad  air 
mhisg ;  tha  iad  ag  leantuinn  Chriosd,  agus  gidheadh 
tha  iad  eas-umhailte  dha  ;  tha  iad  ag  aideachadh  an 
lagh  naomh,  agus  gidheadh  tha  iad  ag  caitheamh  am 
beatha  gu  rai-dhiadhaidh." 

Ach  bha  beatha  dream  eile  do  na  Criosduidhean  co 
naomh^  's  gu  'n  d'  thubhairt  na  dearbh  Chinnich  a  thug 
an  aire  dhoibh,  "  Gii  cinnteach  is  Dia  math  an  Dia- 
sa,  aig  am  bheil  seirbhisich  co  math."  Tha  e  na  ni 
urramach  'n  uair  a  ta  beatha  Chriosduidh  na  mìneach- 
adh  air  beatha  Chriosd. 

Thuirt  neach  a  bha  labhairt  mu  'n  sgriobtuir,  "  Is 
briathran  iad  cha  'n  e  a  mhàin  gu  bhi  air  an  leubhadh, 
ach  mar  an  ceudna  gu  bhi  air  an  cleachdadh,  agus  gu 
bhi  beò  orra." 

Chomhairlich  aon  do  na  Cinnich  dhuinn  sinn  fèin  a 
ghiulan  co  faicilleach,  's  ged  bhiodh  ar  naimhdean  an 
còmhnuidh  'g  amharc  oirnn.  Agus  tha  aon  eile  dhiubh 
ag  ràdh,  "  Air  sgàth  na  naire,  caithibh  'ur  beatha  mar 
Stoics,  air  neo  sguiribh  do  bhi  'g  ar  'n  ainmeachadh 
fèin  n'  ar  Stoics."  A  mhuinutir  òga;  caithibh  'ur 
heatha  mar  Chriosduidhean,  air  neo  sguiribh  do  bhi  'g 
ar  'n  ainmeachadh  fein  n'  ar  Criosduidhean. 

o.  Cruadhaichidh  an  teine,  bheir  e  air  a  chriadh  lag 
agus  so-lubaidh  cinntinn  rag  agus  làidir  air  son  feum  a 
cliriadhadair.  Is  ann  eadhon  mar  sin  a  chruadhaicheas 
am  peacadh,  cruadhaichidh  e  'n  cridhe  an  aghaidh 
aitheanta  Dhe,  gairm  Chriosd,  agus  strì  an  Spioraid. 
IMar  a  chi  sibh  ann  an  cor  Pharaoih,  nan  ludhach,  agus 
a  mliòr  chuid  a  tha  fo  eisdeachd  an  t-soisgeih 

O  !    cia  lion  iad  a  chruadhaich  an  teine   sin  (am 

peacadh)  anus  na  laitliibli  so,  le  'n  aomadh  gu  tàire  a' 
dheauamh  air  meadhona  taiseachaidh  an  auama,  le  'm 
mealladh  gu  smuaintibh  cruaidh  a'  ghabhail  a  steach 
'nan  inntinn  mu  Dhia,  agus  gu  aontachadh  ri  cuid- 
eachdaibh,  ri  barailibh,  agus  ri  eisimpleiribh  a  chruadh- 
aicheas  an  t'  anam,  no  ri  peacaich  chruaidh  neo-mhoth- 
achail.  Ghearain  neach  ùraidh  o  chionn  f  hada,  Gu  'n 
ghabh  iad  seachad  ni  's  sàmhalche  air  an  eucoir  a  rinn- 
eadli  air  Criosd,  na  air  an  eucoir  a  rinneadh  orra  fèin. 
Tha  'n  llnn  so  làn  do  leithid  sin  a  dh'anama  cruaidh 
neo-mhothachail. 

4.  Tha  'n  teine  na  dhùil  bheothail  ealamh ;  mar  sin 
a  ta  'm  peacadh.  O  cia  beothail  ealamh  's  a  bha  'n 
teine  so  ann  an  Abraham_,  'an  Daibhidh,  'an  lob,  'am 
Peadar,  'am  Pol,  agus  ann  an  mòran  eile  do  na 
naoimh  !  Ged  thug  Criosd  le  'bhàs  a  bhuile  bhàsmhor 
dha_,  gidheadh  tha  e  beò,  agus  thaj  agus  bithidh  e  eal- 
amh  anns  na  naoimh  is  ro  luachmhoire.  Ged  nach 
d'rugadh  peacadh  agus  gràs  còmhladh,  agus  ged  nach 
fhaigh  iad  bas  còmhladh,  gidheadh  ara  feadh  a  bhios 
na  creidmhich  anns  an  t-saoghal  so,  feuraaidh  iad  a  bhi 
beò  cuideachd.  Tha  eachdruidh  ag  innseadh  rau 
chrànn-fige  a  dh'fhàs  ann  am  balla  cloich,  agus 
chleachdadh  na  h-uile  meadhon  chum  a  mhàrbhadh  ; 
ghearr  iad  na  geugan  dheth  agus  dh'fhas  e  rithis, 
ghearr  iad  sios  an  crànn  agus  dh'fhas  e  rithis,  spion  iad 
as  e  a  bhun  e  agus  as  deigh  sin  bha  e  beò,  agus  dh'f  has 
e,  gus  na  leag  iad  sios  am  balla  cloich ;  gus  an  leag  ani 
bàs  sios  ar  balla  cloich-ne  bithidli  am  peacadh  beò, 
agus  loisgidh  an  teine  so. 

5.  Tha  'n  teine  do  nàdur  drùighteach,  tollaidh  agus 
sgaoilidh  e  anns  gach  cùil  agus  oisinn ;  agus  is  ann  mar 
sin  a  sgaoiJeas  am  peacadh  e  fèin  ann  ar  smuaintibh, 
briathraibh,  agus  gniomharaibh ;   sgaoilidh  se  e  fèin 

ann  ar  tuigsej  chum  a  dorchachadh ;  agus  ann  ar 
breitheanais,  chum  a  chlaonadh;  agusann  ar  toil,  chum 
a  pùinsionachadh ;  agus  ann  ar  'n  aignidhibh,  chum 
am  buaircadh  ;  agus  ann  ar  coguisibh,  chuman  truaill- 
eadh  ;  agus  ann  ar  giulan,  chum  ar  maslachadh. 
Fighidh  se  e  fèin  anns  gach  dleasnas  agus  tròcair ;  's 
ann  ar  'n  uile  thoil-inntinnibh  agus  ghnothuichibh. 

Air  do  Hannibal  buaidh  fhaotuinn  airna  Romanaich, 
sgeudaich  e  chuid  saighdearan  le  'n  cuid-sa  àirm^  agus 
leis  an  innleachd  sin  (do  bhrìgh  gu  'n  do  mheasadh 
gu  'm  bu  Romanaich  iad),  choisinn  iàd  am  baile.  Ach 
ciod  iad  cuilbheartan  Hannibal  an  coimeas  ri  cuil- 
bheartaibh  a  pheacaidh,  no  ri  cuilbheartaibh  Shatain? 
Ma  's  àill  leibh  a  bhi  eòlach  air  an  cuilbheartaibh, 
leubhaibh  'an  leabhar  a  sgriobh  mise,  d'  an  goirear, 
"  locshlaint  luachmhor  'an  aghaidh  innleachdaibh 
Shatain." 

6  Tha  'n  teine  na  dhùil  mhillteach,  chaithteach ; 
tionndaidh  e  na  h-uile  chonnadh  gu  luaithre;,  is  mad- 
adh-alluidh  e  a  dh'itheas  suas  an  t-iomlan.  Mar  sin, 
is  teine  am  peacadh  a  mhilleas,  a  loisgeas,  agus  a 
.sgriosas  an  t-iomlan :  thionndaidh  e  Sodom  agus  Go- 
morrah  gu  luaithre,  sgrios  e  rioghachdan  nan  Cal- 
deach,  nam  Pearsach,  agus  nan  Greugach,  agus  fa- 
dheoidh  sgriosaidh  e  rioghachd  nan  Romanacli  mar  an 
ceudna.  Dh'ith  am  madadh-alluidh  so  suas  neart 
Shamsoin,  maise  Absaloim,  seòltachd  Ahithopheil, 
agus  glòir  Heroid:  bhàth  e  aon  saoghal  cheana,  agus 
fadheoidh  loisgidh  e  aon  eile,  eadhon  an  saoghal  so. 
O  a  liuthad  earbsa,  a  liuthad  cridhe,  a  Huthad  sonas,  a 
liuthad  aoibhneas,  a  liuthad  sòlas,  agus  a  liuthad  anam 
a  chaith  agus  a  sgrios  an  teine  so  (am  peacadh.) 

Tha  Padruig  Camois,  Easbuig  a  bh'  ann  am  Barre 
's  an  Fhraing,  ag  innseadh  dhuinne,  'na  sgriobhadh 

nm  'n  t-shìorruidheachd,  gu  'n  d'  thug  dream  àraidh 
do  'n  mhuinntir  inbheach  chràbhach  fainear  na  briath- 
ran-sa  leis  an  Fhaidh  a  bhi  air  an  sgriobhadh  ann  an 
htrichibh  òir  air  eudanaibh  an  'simeleireanj  Isa. 
xxxiii.  14,  '^Co  'nar  measg  a  ghabhas  còmhnuidh 
maille  rì  teine  millteach?  co  'nar  measg  a  ghabhas 
còmhnuidh  maille  ri  lasraichibh  siorruidh  ?" 

Oh,  a  dhaoin'  òga,  guidheam  oirbh  amharcaibh  a 
ghnàth  air  a  pheacadh  mar  theine  seadh,  mar  theine  a 
shuidhicheas  bunait  air  son  teine,  agus  lasraichibh 
siorruidh,  agus  faodaidh  e  bhi  gu  'n  oibrieh  a  ni  so  a 
chum  math,  'n  uair  a  dh'f  hàilnicheas  nithe  eiie. 

Leubh  mi  mu  mhnaoi  theisteil  chiallaich,  air  'n  do 
chuireadh  impidh  le  eacorach  salach  gu  amaideachd  a' 
chur  an  gniomh,  an  dcigh  beagan  co'labhairt  ghairm  i 
air  son  aghann  làn  do  eibhle  teine,  agus  dli'  iarr  i  air 
a  mheur  a  chumail  annta  air  a  sgàtli-sa  rè  aon  uair; 
f  hreagair  esan,  is  neo-chaoimhneil  an  t-iarrtus  sin ; 
uime  sin  air  dh'ise  f  haicinn  nach  cuireadh  esan  uiread 
agus  aon  mheur  'san  teine  rè  aon  uair,  thubhairt  i, 
nach  geilleadh  i  do  'n  ni  sin  a  chur  an  gniomh,  air  son 
am  feumadh  i  bhi  eadar  chorp  agus  anam  air  a  pianadh 
ann  an  teine  ifrinn  gu  siorruidh.  Tha  'n  cleachda 
farasda. 

4.  Ma  's  àiU  leibh  tilgeadh  a  mach  ris  a  pheacadh, 
ma  's  àiU  leibh  sibh  fèin  àrmachadh  an  aghaidh  a 
pheacaidh,  ann  an  tùs  'ur  laithean,  uime  sin  bu  chòir 
dhuibh  ambarc  air  a  pheacadli  mar  ghaduiche, 

Agus  gu  cinnteach  's  e  'm  peacadh  gaduichcj  agus 
creachadair  is  mò  th'  anns  an  t-saoghal ;  chreach  e  na 
h-aingil  nach  do  ghleidh  an  ceud  inbhe  do  'n  uile 
ghlòir,  chreach  e  Adhamh  d'a  Pharras  agus  d'a  shònas, 
agus  chreach  e  na  h-uile  do  mhic  Adhaimh  do  chùig 
seudan  luachmhor,  oir  bha  'n  aon  bu  lugha  dhiubh  ni 
bu  hiachmhoire  na  neamh  agus  talamh. 

1.  Spùinn  e  uatha  iomhaigh  naorah  agus  ghlòrmhor 
Dhè,  a  bhiodh  gu  màiseach  air  a  tharruing  orra,  nam 
b'e  's  gu  'n  seasadh  Adhamh. 

2.  Spùinn  e  uatha  bhi  na  mic  do  Dhia,  agus  o  bhi 
na  mic  rinn  e  iad  nan  tràillean. 

3.  Spùinn  e  uatha  'n  càirdeas,  agus  rirm  e  iad  nan 
naimhdean. 

4.  Spùinn  e  uatha  'n  aonachd  'agus  an  co'  chomunn 
ris  an  Athair,  ris  a  Mhac,  agus  ris  an  Spiorad  Naomh, 
agus  rinn  e  iad  'nan  coimhich  agus  'nan  coigrich. 

6.  Spùinn  e  uatha  'n  glòir,  agus  rinn  e  iad  truaiUidh 
agus  neo-shona.  Spùinn  e  'n  soisgeul  o  iomadh  cinn- 
eachj  iomadh  fear  teagaisg  sonadh,  o  iomadh  sgireachd, 
deadh-ghean  Dhè,  aoibhneas  an  Spioraid,  agus  sìth 
coguis  o  iomadh  Criosduidh. 

O  an  t-slainte,  an  onoir,  na  càirdean,  agus  na 
dàimhean  a  spùinn  am  peacadh  o  mhìltibh  !  'S  cha 
'n  e  mhàin  sin^  ach  spùinn  e  o  mhòran  an  gibhtean,  an 
eòlaiSj  an  comais  an  cuimhne,  am  breitheanais ;  seadh, 
agus  an  dearbh  rèusan,  mar  a  dh'f  haodas  sibh  f  haicinn 
annam  PharaohjNebuchadnesar,  Belsasar,  Ahithophel, 
Haman,  Herod,  agus  na  prionnsachan  Babilonach  sin 
a  rinn  casaid  air  Daniel.  Agus  mar  an  ceudna  ann  an 
cor  Menippus  o  Phenicia,  neach  air  dha  a  mhaòin  a 
chàll,  a  thachd  e  fèin.  Leis  na  h-eisimpleiribh  sin, 
tha  e  gle  shoilleir,  gur  e  'm  peacadh  gaduiche  is  mò  th' 
anns  an  t-saoghal. 

O  ma  ta,  co  leis  nach  b'àill  co'bhànn  agus  cùmhnant 
a  bhriseadh  ris,  agus  a  bhi  ghnàth  a  dian  thagradh  ri 
Dia  gu  ceartas  a  dheanamh  air. 

6.  Ma  's  àill  leibh  tilgeadh  a  mach  ris  a  pheacadh, 
agus  sibh  fèin  àrmachadh  agus  a  dhion  na  aghaidli, 
amharcaibh  air  a  pheacadh  mar  eire. 

Agus  gu  cinnteach,  do  na  h-uile  eire,  's  e  am  peacadh 

eire  is  truìme  a  th'  anns  an  t-saoghal  gu  lèir,  Salm  xl. 
12,  "Dh'iadh  uilc  gun  àireamh  mu  'n  cuairt  orm; 
ghlac  m'  eucearta  mi,  agus  cha  'n  'eil  e  'n  comas  domh 
sealltuinnn  suas ;  ni  's  lionmhoire  tha  iad  no  folt  mo 
chinn,  agus  threig  mo  chridhe  mi."  Agus  a  rithist, 
ann  an  Salm  xxxviii.  4,  "  Oir  chaidh  m'  eucearta  thar 
mo  cheann ;  mar  eire  thruim  tha  iad  ro  throm  air  mo 
shon."  Is  lethtrom  am  peacadh  a  tha  gu  furasd  ag 
iadhadh  mu  anama  bòchd,  is  eire  e  a  tha  cur  a  leithid 
a  thriohlaid  agus  a  dhragh  orra,  a  tha  cur  a  leithid 
a  bhacadh  agus  a  cheangal  orra,  a  tha  deanamh 
leìthid  a  shàrachadh  agus  a  chlaòidh  orra,  's  gu  'm 
fàisg  e  iomadh  dèur  searbh  o  'n  sùilibh,  agus  iomadh 
osnadh  mhuladach  agus  chràiteach  o'n  cridhibh. 

A  rithist,  mar  a  tha  peacadh  na  eire  do  chriosduidh- 
ean ;  mar  sin  tha  e  na  eire  do  f  hlaitheanas ;  dh'f  hàg 
e  flaitheanas  sgìth  do  ghiulan  leis  na  h-aingUbh  a 
thuit;  cha  bu  luaithe  a  pheacaich  iad,  na  thoisich 
flaitheanas  ri  osnaich  chum  a  bhi  cuidhiteas  iad,  agus  cha 
do  sguir  e  a  dh'  osnaich  gus  na  chuir  ceartas  iadsan  ag 
osnaich  do  dh'  ifrinn. 

A  rithist,  mar  a  tha  peacadh  na  eire  do  fhlaith- 
eanas,  mar  sin  tha  e  na  eire  do  'n  talamh  ;  agus  mar 
dhearbhadh  air  sin,  shluig  e  sios  Còrah,  Dàtan,  agus 
Abiram,  ain  mnathan,  an  clànn,  am  maòin,  an  seir- 
bhisich,  &c.  Och,  a  pheacacha  !  tha  'ur  peacanna  a' 
toirt  air  an  dearbh  thalamh  a  bhi  'g  osnaich ;  tha  iad 
a'  fagail  an  tahnhainn  sgìth  do  bhi  giulan  leibh — O  !  cia 
mòr  a  ta  'n  talarah,  ag  osnaich  agus  a'  miannachadh 
chum  nan  truaghanan  talmhaidh  so  a  shlugadh  sios, 
aig  am  bheil  an  earbsa,  agus  an  cridheachan,  air  an 
tiodhlacadh  anns  an  talarah  :  cha  bhi  aig  an  dream 
sin  a  bheag  do  fhlaitheanas,  ach  ni  's  leòir  do  'n 
talarah  'n  uair  a  thig  am  bàs. 

Tha  neach  àraidh  ag  innse  sgeula  a  chuala  e  mu 
mhinisteii'  urramach,  neach,  air  dha  bhi  nochdadh 
daorsa  thròin  a  chreutair,  a  tha  toirt  a  steach  nan 
creutairean  fo  shàmhladh,  a'  gearan  mar  so: — "O! 
gu  'm  b'  urrainn  duinn  seirbhis  a  dheanamh  dhoibh- 
san  a  tha  diadhaidh!  O!  gu  'm  biodh  ar  cuirp  agus 
ar  feòil  air  an  tionndadh  gu  cuirp  agus  feòil  mhuinntir 
dhiadhaidh,  chum  gu  's  eireamaid  ann  an  glòir  maille 
riù  !  O  I  gu  'n  ar  feòil  a  bhi  air  a  tionndadh  gu  fc'  il 
pheacach,  oir  ma  bhios,  theid  sinn  a  dh'ifrinn ;  agus 
am  bu  mhath  le  creutair  air  bith  dol  a  dh'ifrinn  ?  O  ! 
tha  sinn  sgìth  do  ghiulan  le  peacaich,  tha  sinn  sglth  do 
bhi  deanamh  seirbhis  do  pheacaich!" — Mar  so  tha  na 
creutairean  ag  osnaich,  mar  so  tha  na  creutairean  a' 
gearan,  air  do  pheacadh  nam  peacach  a  bhi  'gan  cuir 
thuige  d'a  ionnsuidh. 

A  rithist,  tha  'm  peacadh  na  eire  do  Dhia.  Amos 
ii.  13,  "  Feuch,  tha  mise  air  mo  bhruthadh  fodhaibh, 
niar  a  tha  carbad  luchdaichtc  le  arbhar  air  a  bhrutli- 
adh."  Leis  an  t-samhladh  laidir,  shoiUeir^  dhùtiiacha 
so,  tha  Dia  a'  nochdadh  cia  uamhasach  's  a  tha  e  air  a 
bhruthadh  agus  air  a  shàruchadli,  agus  cia  cràiteach 
a  tha  e  air  a  sgìtheachadh  le  peacaibh  an  t'sluaigh- 
sa.  Tha  foighidinn  Dhè  eadhon  air  a  caitheamh  ; 
thog  ceartas  suas  a  làmh,  agus  cha  ghiulan  e  leo  ni  's 
faide.  Tha  Dia  mar  gu  'm  biodli  e  'g  osnaich  fo 
bhrutliadh  am  peacaidh,  coslach  ri  carbad  fo  sliachd 
trom  ;  tha  Dia  a'  gearan  air  an  ni  so  leis  an  Fliaidh, 
Isa.  xliii.  24,  *'  Sharuich  thu  nii  le  do  lochdaibli ; 
sgìthich  thu  mi  le  d'  ea-ceairtibh."  Tha  mi  co  sgìtli 
do  'ur  peacanna  (deir  Dia),  's  a  tha  bean  ri  saothair 
cloinne  d'  a  piantaibh.  Bha  'm  peacadh  na  leithid  a 
dh'  eallaich  do  Dhia,  's  gu  'n  sguab  se  e  air  falbh  le 
tuil,  Gen.  vii.  7. 

A  rithist,  tha  'm  peacadh  na  eire  do  Chriosd ;  thug 
e  air  fallas  a  shileadh,  mar  nach  do  shil  duine  riamh 
fhallas ;  thug  e  air  fallas  mar  bhraona  mòra  fola  a' 
shileadh  sios.  Chuir  am  peacadh  corp  Chriosd  gu  h- 
iomlan  ann  am  fallas  fola ;  's  brònach  an  osnaich  a 
thug  e  air  'n  uair  a  ghiulan  e  ar  peacanna  'na  chorp 
air  a  chrànn.  Rinn  aai  peacadh  anam  ro  bhrònacli 
eadhon  gu  bàs ;  agus  mar  biodh  e  cumhachdach, 
scadh,  uile-chumhachdach,  dh'fhannaicheadh  agus 
dh'fhàilhiicheadh  e  fo'  callaich.  Agus  mar  so  tha 
sibh  a'  faicinn  ciod  an  eire  th'  anns  a  pheacadh  do  'n 
duine,  do  na  creutairibh,  do  fhlaitheanas,  do  'n  tal- 
amh,  do  Dhia,  do  Chriosd  :  agus  uime  sin,  ma  's  àill 
leibh  cùmhnant  a  bhriseadh  ris  a  pheacadh,  amharc- 
aibh  an  còmhnuidh  air  mar  eire,  seadh,  mar  an  eire  is 
truime  th'  anns  an  t-saoghal. 

6.  Ma  's  àiU  leibh  cùmhnant  a  bhriseadh  ris  a 
pheacadh,  agus  sibh  fein  ìirmachadh  agus  a  dhion  na 
aghaidh,  feuraaidh  sibh  amharc  air  mar  an-tighearna. 

Agus  gu  cinnteach,  'se  am  peacadh  an-tighearna 
is  mò  agus  is  miosa  th'  anns  an  t-saoghal,  Cha  'n 
urrainn  an-tighearna  eile  ach  riaghladh  le  an-iochd 
thar  ar  cuirp,  ach  is  an-tighearna  am  peacadh  a 
riaghlas  le  an-iochd  thar  a  chorp  agus  thar  an  anam 
araon,  mar  a  dli'fhaodas  sibh  fhaicinn  ann  an  Rom. 
vi.  Is  an-tighearna  am  peacadh  aig  am  bheil  seòrsa 
ùghdarras  ann  an  cridheachaibh  mòran  dhaoine,  tha  e 
suidheachadh  lagh  an  i.rdain,  lagh  na  feirge,  lagh  an 
fhoir-eigin,  lagh  na  foirmealachd,  lagh  na  cealgair- 
eachd,  lagh  na  feòlmhorachd,  lagh  an  fhèin  ghaoil, 
lagh  an  rèusan  f  heòhnhor,  lagh  an  eas-creidimh ; 
agus  ag  àithneadh  gu  gèur-theann  ùmhlachd  a  thoirt 
dhoibh,  agus  a'  bagairt  teine  agus  claidheamh  nan 
aghaidh-san  uile  nach  gèill  dhoibh  ;  thafèin-fhiosrach- 

adh  ni  *s  leòir  aig  naoimh  agus  aig  peacaich,  aig  deagh 
dhaoine  agus  aig  droch  dhaoine,  gu  bheil  so  fior. 
Tha  am  peacadh  na  an-tighearna  o  chionn  iomadh 
mìle  bliadhna,  agus  ged  f  huair  e  iomadh  lot,  agus 
iomadh  sàrachadh,  agus  ged  rinneadh  m(:ran  strì  na 
aghaidh,  gidheadli  tha  e  gus  an  là  'n  diugh  a'  gniomh- 
achadh  mar  an-tighearna  thar  an  t-saoghal  uile.  O  ! 
a  liuthad  cridhe  agus  anam  a  tha  'n  t-an-tighearna  so 
a'  cràdh  agus  a'  lot. 

Cha  robh  ann  an  an-iochd  Pharaoih  ach  neo-ni  ann 
an  coimeas  ri  an-iochd  a  pheacaidh  ;  cha  cheadaich  an 
t-an-tighearna  so  d'  a  chuid  tràillean  uiread  agus  codal 
a'  dheanamh  :  ''  Oir  cha  chaidil  iadsan  mar  dean  iad 
olc,  agus  tha  'n  codal  air  a  thoirt  air  falbh  mar  toir 
iad  air  cuid-eigin  tuiteam.  Tha  na  h-aingidh  cos- 
mhuil  ris  a  mhuir  bhuairte,  oir  cha  'n  urrainn  i  bhi 
aig  fois ;  ach  tha  a  h-uisgeachan  a'  dùsgadh  nìos  sal- 
chair  agus  làthach.  Cha  'n  'eil  sìth,  deir  mo  Dhia, 
do  na  h-aingidh."  Gnath.  iv.  14,  16.  Isa.  Ivii.  20,  21. 
Leagadh  sios  an-tighearna  eile,  agus  thugadh  fo  chean- 
sal  iad  le  cumhachd  dhaoine,  gidheadh  cha  leagar 
sios  an  t-an-tighearna  so  ach  le  cumhachd  Dhè  ;  leag 
cumhachd  an  duine  sios  mòran  do  an-tighearna  an  t- 
saoghail  so,  gidheadh  's  e  cumhachd  Chriosd  a  mhàin 
a  leagas  sios  an  t-an-tighearna  so,  agus  a  thilgeas  sios 
a  dhaingnichean  laidir,  2  Cor.  x.  3 — 6,  &c.  Uime  sin, 
deanaibh  grèim  air  Criosd  anns  an  t-strèup,  tairngibh  e 
a'  chur  a  chàth,  agus  fadheoidh  is  leibhse  bhuaidh. 

Bhitellus,  ged  bha  e  na  lompaire  air  an  t-saoghal 
uile,  gidheadh  dh'iomaineadh  e  troimh  sràide  na  Roimh 
dearg  rùisgte,  agus  thilgeadh  e  'san  abhuinn  Tiber. 

Chuireadh  Ptolemi  suas  air  croich,  Bajaset  ann  an 
orò  iaruinn,  bhriseadh  Phocas  air  a  chuibhle,  thil- 
geadh   Licaon  chum  nam  madraibh.     Ach  cha  robh 

a  h-aon  diubhsan  a'  cheannsaich  na  h-an-tighearna 
so,  a  leag  sios  na  cumhachdaich  àrdanach  so,  comasach 
air  na  h-au-tighearna,  na  peacaidh,  na  h-ana-mianna 
bha  nan  ùchd  fèin,  a  cheannsachadh,  no  chur  fo 
smachd  :  is  iomadh  duine  aig  an  robh  làmh  ann  an 
ceannsachadh  an-tighearna  saoghalta,  agus  gidheadh 
a  chaidh  a  dhìth  gu  siorruidh  le  làimh  an  an-tighearna 
bha  na  ùchd  fèin. 


CAIBIDEIL  VIII. 

Agus  an  uiread  so  air  son  nan  seòladhnan  a  dh' 
f  heumas  daoine  òga  leantuinn,  ma  's  àiU  leo  a  bhi  math 
gu  tràthail,  ma  's  àill  leo  an  Tighearna  iarraidh,  agus 
seirbhis  a  dheanamh  dha,  ann  an  tùs  an  laithean. 

Bheiream  a  nis  beagan  do  f  hreagairibh  aithghearr 
do  leithsgeulaibh  an  duin'  òig,  agus  do  theagamhaibh 
an  t-seann  duine,  agus  mar  sin  co'  dhùnaidh  mi  'n 
teagasg  so. 

Leithsgeul  1.  Ach  faodaidh  cuid  a  dhaoine  òg  a' 
ràdh,  b'àiU  leat  sinne  bhi  math  gu  tràthail,  agus  an 
Tighearna  iarraidh,  agus  seirbhìs  a  dheanamh  dha, 
ann  an  tùs  ar  laithean,  ach  faodaidh  e  blii  gu  bheil 
ùine  gu  leòir  'an  deigh  so  gus  a  chomhairle  sin  a' 
ghabhail ;  agus  faodaidh  e  bhi  gu  'm  bi  e  dàmhair  gu 
leòir  'n  deigh  so  gus  na  nithe  sin  a  tlioirt  fainear,  'an 
deigh  dhuinn  an  f  heòil  a  shàsachadh  mar  so  agus  mar 
sud  ;  no  'n  deigh  dhuinn  gu  leèir  f  haotuinn  do  'n 
t-saoghal,  agus  a  thaisgeas  sinn  suas  ni  eigin  a  sheasas 
dhuinn  'na  àite,  a  dh'ùngas  ar  'n  uilt  ann  ar  sean  aois. 
Do  'n  leithsgeul  so  freagram, 

1.  Gur  e    n  amaideachd  agus  an  caothach  is  mò 

th'  anns  an  t-saoghal,  Dia  agus  nithe  mòra  na  sior- 
ruidheachd  a  chuir  seachad  le  math  dh'f  haodta  :  ciod 
am  fear  ceàirde,  ciod  an  ceannuiche,  ciod  an  seòladair, 
a  bhiodh  co  beag  ceille,  co  amaideach,  agus  co  baogh- 
alta,  's  gu  'n  leigeadh  iad  seachad  an  t-àm  agus  an 
cothrom  a  ta  lathair  air  buannachd  a'  dheanamh,  air 
son  ni  a  bhiodh  ann  an  teagamh  ?  Math  dh'fhaodta 
gu  'm  faod  mi  agus  gu  'm  faigh  mi  àm  agus  cothrom 
co  math  agus  co  luachmhor  ris  an  àm  so  gu  mi  fèin  a' 
dheanamh  saoibhir  :  agus  uime  sin  slàn  leis  an  tràthsa. 
Cha  reusonaicheadh  daoin'  air  bith  a  bhiodh  nan  cèill 
air  an  doigh  so ;  agus  c'arson  ma  ta  a  dheanadh  tus  e, 
gu  h-àraidh  anns  na  nithibh  a  bhuineas  do  d'  shlainte 
shiorruidh  ?  Gu  cinnteach  is  muinntir  as  an  ciàll  a 
dheanadh  dearmad  gu  toileach  air  amannaibh  nan  gràs 
a  tha  lathair,  air  son  math  dh'f  haodta  ri  teachd. 

2.  Freagram,  Ma  ni  thu  dearmad  air  àm  agus 
cothroin  nan  gràs  a  tha  lathair,  math  dh'f  haodta  nach 
f haigh  thu  aon  eile  gu  bràth  tuille  ;  math  dh'fhaodta 
nach  iarr  tròcair  fosgladh  gu  bràth  tuille  mar  fosgail 
thu  a  nis  dh'i ;  math  dh'f  haodta  nach  tairgear  Criosd 
dhuit  gu  bràth  tuille,  mar  dùin,  agus  mar  gabh  thu 
ris  a  nis ;  math  dh'fhaodta  nach  dean  an  Spiorad  stri 
riut  gu  bràth  tuille,  ma  's  e  's  gu  'n  diult  agus  gu  'n 
cuir  thu  na  aghaidh  a  nis ;  math  dh'fhaodta  nach 
tairgear  maitheanas  duit  gu  hvhth  tuille,  ma  's  e  's  nach 
gabh  thu  e  a  nis ;  math  dh'fhaodta  nach  sèirm  an 
soisgeul  gu  bràtli  tuille  ann  do  chluasaibh,  rna  's  e  's 
nach  eisd  thu  risa  nis  :  anis,  cuir  aon  math  dh'fhaodta 
an  aghaidh  math  dh'f  haodta  eile,  cuir  math  dh'f  haodta 
Dhè  an  aghaidh  do  mhath  dh'f  haodta  fèin. 

8.  Gun  amharus  tha  iomadh  mìle  mhiltean  a  nis 
ann  an  ifrinn,  a  riaraich  iad  fèin,  agus  a  chuir  uatha 
Dia  agus  là  nan  gràs  le  math  dh'f  haodta,  math  dh' 

fhaodta  gu  'm  bi  ùine  gu  leòir  'an  deigh  so ;  math 
dh'fhaodta  'n  uair  a  riaraicheas  mi  a  leithid  so  no  a 
leithid  sud  a  mhiann,  agus  an  uair  a  thaisgeas  mi 
seachad  na  h-uiread  do  'n  t-saoghal,  gu  'm  pill  mi, 
agus  gu  'n  iarr  mi  an  Tighearna,  agus  gu  'n  dean  mi 
seirbhis  dha ;  ach  mu  'n  d'  thainig  an  t-àm,  no  an 
cothrom  sin,  ghearr  ceartas  snaithean  am  beatha, 
agus  tha  iad  a  nis  truagh  gu  siorruidh  ;  a  nis  tha  iad 
a  ghnàth  'g  am  mallachadh  fèin,  do  bhrìgh  gu  'n  leig 
iad  seachad  an  cothroma  luachmhor  air  son  math  dh' 
fhaodta.  Tha  bhi  cur  seachad  Dhe'  agus  cothroma  nan 
gràs  a  tha  lathair  air  an  doigh  so  le  math  dh'f  haodta, 
na  bhrosnachadh  ro  mh'«r  do  Dhia^  mar  a  dh'f haodas 
sibh  f  haicinn,  ma  's  e  's  gu  'n  leubh  sibh  Gnath.  i.  o'n 
20  rann  gus  au  33  rann.  Cha  'n  'eil  ni  air  bith  is  mò 
bheothaicheas  agus  a  bhrosnuicheas  maighstir  gu 
feirg,  na  chuid  seirbhiseach  dàil  a'  chur  'na  sheirbhis 
no  'na  òrduigh  le  math  dh'fhaodta;  faodaidh  e  bhi 
gu  'n  teid,  na  gu  'n  dean  mi  so  no  suid ;  cha  'n  'eil 
ni  sam  bith  is  luaithe  a  bhrosnuicheas  maighstir  gu 
corruieh  na  leithid  sin;  na  ni  ar  bith  is  mò  a  bhros- 
nuicheas  Dia  gu  feirg  na  leithid  sin  :  mar  a  dh'fhaodas 
sibh  fhaicinn,  le  Salm  xcv.  6,  gus  a  chrioch,  a  choi- 
measachadh  ri  Eabh.  iii.  o'n  7  rann  gus  an  19  rann. 
Leubhaibh  na  briathran,  agus  criothnaichibh  ann  a 
bhi  smuaineachadh  air  math  dh'fhaodta,  ann  a  bhi 
smuaineachadh  air  Dia,  agus  cothroma  nan  gràs  a' 
chur  seachad. 

Leithsgeul  2.  Nam  b'e  's  gu  'n  toisichinn-se  ri  bhi 
math  gu  tràthail,  agus  an  Tighearna  iarraidh,  agus 
seirbhis  a'  dheanamh  dha,  ann  am  madainn  mo  laith- 
ean,  chaiUinn  mo  chàirdean  agus  an  gean-math  ris, 
oir  tha  iad  feòhnhor  agus  saoghaUa,  agus  b'f  hearr  leo 
mi  dh'iarraidh  'an  deigh  òr  na  'n  deigh  Dhè,  an  deigli 

chreutair  na  'n  deigh  Chriosd,  an  deigh  'n  talmhainn 
na  'n  deigh  f  hlaitheanas.  Do  'n  leithsgeul  sin  freagram, 
Gu  cinnteach  tha  thu  mearachd  ;  oir, 

1 .  'S  e  so  an  rathad  mòr,  agus  an  rathad  is  ullamh 
gus  na  càirdean  is  fearr,  is  cinntiche,  agus  is  fallaine, 
a  bhuannachd.  'N  uair  a  ghabhas  an  Tighearna 
tlachd  ann  an  sh'ghe  duine,  bheir  e  air  a  nairahdibh  a 
bhi  ann  an  sìth  ris.  'N  uair  a  dhlùth-cheanglas 
neach  ri  Dia,  bheir  Dia  air  na  creutairibh  dlùth- 
clieangal  ris-san.  'S  ann  mar  sin  a  fhuair  loseph, 
lacob,  lob,  agus  an  triuir  chloinne  e,  agus  is  ann 
mar  sin  a  f  huair  Daniel  e,  mar  is  aithne  dhuibhsan 
uile  a  leubh  an  sgriobtuir ;  agus  tha  mòran  anns  an 
lìnn  so  (dona  's  mar  tha  i)  a  thuair  a  mach  gur  e  'n 
rathad  is  fearr  gu  càirdean  a  dheanamh,  Dia  a  dhean- 
ainh  na  charaid  dhuinn  air  tùs. 

O !  a  dhuin'  òig,  cha  chàill  thu  idir  do  chàirdean, 
air  son  an  Tighearn  iarraidh,  agus  seirbhis  a  dhean- 
amh  dha,  ann  an  tùs  do  laithean;  ach  's  ann  a 
mhùthas  tu  drocli  càirdean  air  son  deagh  chairdean,  a 
chuid  is  miosa  air  son  a  chuid  is  fearr ;  a  neach  a  bheir 
e  fèin  suas  gu  tràthail  do  'n  Tighearna,  bidh  Dia  'na 
charaid  dha,  bidh  Criosd  'na  charaid  dha,  bidh  na  h- 
aingle  'nan  cairdibh  dha,  agus  bidh  'na  naoimh  'nan 
cairdibhdha;  bidh  Criosd  dha  'n  neach  sin — 1.  'Na 
charaid  uile-chumhachdach.  2.  'Na  charaid  uile- 
fhiosrach.  3,  'Na  charaid  uile-Iathaireach.  4.  'Na 
charaid  iomlain.  5.  'Na  charaid  saor.  6.  'Na  cha- 
raid  neo-chaochlaideach.  7.  'Na  charaid  furachair 
8.  'Na  charaid  gràdhach.  9.  'Na  charaid  dìleas.  10. 
'Na  charaid  iochdmhor.  11.  'Na  charaid  dlùth,  •'  Tha 
caraid  ann  a  leanas  ni  's  dlùithe  na  bràthair,"  Gna.  xviii. 
24.  Tha  Criosd  na  leithid  sin  do  charaid,  agus  'na 
chavaidasèugaisnach  còinhluichan  t-anam  fior  shonas. 

12.  'Na  charaid  coitchionn,  'na  charaid  anns  gach 
àite  agus  anns  gach  cor.  Tha  Criosd  'na  leithid  siu 
do  charaid  iomlan  do  gach  aon  deth  mhuinntir  iein, 
mar  nach  biodh  e  na  charaid  do  h-aon  air  bith  eile : 
agus  leis  a  so,  a  deir  iad,  ''Cha'n  e  mhàin  ar  Tigh- 
earna  agus  ar  Dia,  ach  mo  Thighearna  agus  mu 
Dhia ;"  tha  Criosd  'ua  charaid  co  iomlan,  's  gu  bheil  e 
ag  seasamh  agus  a'  lionadh  àite  gach  caraid. 

13.  'S  esan  ar  caraid  is  fearr,  Sahn  xc.  1  ;  mu  'n 
robh  caraid  againn  anns  an  t-saoghal  gu  leir,  b'  esan 
ar  caraid,  Gna.  viii.  2 1 . 

'S  an  àite  mu  dheireadh,  Tha  e  'na  charaid  seas- 
mhachj  agus  iadsan  d'  an  toir  e  gràdh,  gràdh- 
aichidh  e  chum  na  crìche.  Cha  b'àiU  le  Augustus 
Ceasair  co'  cheangal  càirdeas  a  dheanamh  gu  h-obann 
ri  neach  air  bith,  ach  bha  e  na  charaid  seasmhach 
dhoibhsan  a'  ghràdhaich  e  :  "  Cha  toir  mi  gràdh  le 
obann-bhràs,  's  gu  grad  cha  dean  mi  threig."  Far 
an  toir  Criosd  gràdh,  gràdhaichidh  e  'n  còmhnuidh, 
ler.  xxxi.  3,  "  Le  gràdh  siorruidh  ghràdhaich  mi  thu." 
Co  nia  ta  nach  gabhadh  an  cunnart  orra  fèin  gach  uile 
charaid  a  th'  anns  an  t-saoghal  a  chàll  ris  a  chionn  a 
leithid  sin  a  charaid  a  bhuannachd  ?  O  !  a  mhuinntir 
òga,  na  gearanaibh  gu  bràth  air  son  càll  chàirdean,  co 
fhad  'sa  bhuannaicheas  sibh  le  'n  càllsa,  Criosd  mar 
'ur  fior  charaid. 

2.  B'fhearr  dhuit  a  bhi  as  èugais  an  deagh-ghean 
agus  an  càirdeas  na  mhealtuinn  ann  an  rathad  peac- 
ach  agus  neo-iorachuidh  air  bith  :  b'f  hearr  dhuit  a  bhi 
'n  cunnart  do  chàirdean  agus  an  deadh  ghean  a  cliàll, 
air  son  an  Tighearn  iarraidh,  agus  seirbhis  a  dhean- 
amh  dha,  ann  an  tùs  do  laithean,  na  bhi  ann  an  cun- 
nart  Dia  agus  Criosd,  flaitheanas,  siorruidheachd  agus 
t-anam  a  chhll  gu  brath,  le  dearmad  a  dheananih  air 


ISO 


OIRDHEIRCEAS   AGUS 


iia  nithibli  bhuineas  do  d'  shìth.  Bu  tapaidh  am 
freagradh  a  thug  Sutillus  uasal  d'  a  charaid,  a  thuirt 
ris  agus  e  ag  iarraidh  deagh-ghean  mi-laghail  air.  ^'  Bu 
cho  math  dhomh  uam  a's  agam  an  caraid  nach  cead- 
aich  dhomh  soirbheachadh  's  an  ni  a  ta  mi  ag  iarraidh," 
Fhreagair  Sutillus,  "  Is  urrainn  domhsa  bhi  dh'eas- 
bhuidh  do  leithid-sa  charaid,  ma  's  e  's  gur  eigin  domh 
ni  mi-threibhdhireach  a  dheanamh  air  do  sgàth."  Air 
an  aobhair  sin,  cuimhnichibh  so,  a  dhaoin'  òga,  gu 
bheil  pian  mìle  ifrinn  ge  do  bhiodh  an  uiread  sin  ann, 
fada  gearr  air  uamhas  an  aon  ghuth  sin,  a  bhì  air  'ur 
tionndadh  a  mach  a  lathair  Dhè,  le  •'  Cha  'n  aithne 
dhomh  sibh." 

O  a  dhuìn*  òig!  b'fhearr  dhuit  a  bhi  deich  mìle  uair 
air  do  thilgeadh  a  mach  a  smuaintibh  agus  cridhibh 
do  chàirdean  agus  do  luchd-dàimh  f  heòhnhor,  na  bhi 
air  do  thilgeadh  a  mach  a  lathair  Dhè,  maille  ri  Cain 
mallaichte,  gu  bràth,  na  bhi  air  t'ioma-sgaradh  a  mach 
a  coimhthional  nan  naomh  agus  eaglais  nan  ceud-ghin, 
a  tha  sgriobhta  's  na  neamhaibh  ;  agus  uime  sin  uam  a 
leithid  sin  a  leithsgeul. 

•3.  Tha  deaghghean  agus  càirdeas  a  leithid  sin  a 
mhuinntir  f  hc'  Imhor,  gle  nco-sheasmhach,  crionaidh 
agus  seargaidh  e  gu  h-obann.  Sliopaidh  iad  an  trkthsa, 
agus  sgriobaidh  iad  an  ceart  uair ;  togaidh  iad  suas  an 
tràthsa,  agus  leagaidh  iad  sios  an  ceart  uair ;  bidh  iad 
furanach  an  tràthsa,  agus  gruaimeach  an  ceart  uair ; 
pògaidh  iad  an  tràthsa,  agus  dornaidh  iad  an  ceart 
uair:  glaodhaidh  iad  a  mach  "  Hosanna,  hosanna," 
an  tràthsa,  agus  an  ceart  uair  glaodhaidh  iad  "  Cèus  e, 
<  èus  e."  Bha  Haman  aig  cùirm  an  diugh  maille  risan 
Righ,  agus  am  maireach  rinneadh  e  fèin  na  chùirm 
dn  eunlaibh  an  athair;  bha  prionnsachan  Bhabilon  gle 
jnlì  r  agus  measail  aig  Darius  an  diugh,  ach  thilgeadh 

iad  am  maireach  do  f  h'd  nan  leomhan ;  na  Sgriobh- 
aich  agus  na  Phairisich  a  mhol  ludas  an  diugh,  ann  an 
seadh,  dh'iarr  iad  air  am  maireach  a  dhol  agus  e  fèin  a 
chrochadh. 

Tha  deagh-ghean  agus  càirdeas  an  leithid  sin  a 
dhaoine  coslach  ri  gloineachan  Bhenice,  gie  f  harasda 
ri  'm  briseadh,  agus  uime  sin  cha  'n  fhiù  iad  mòr 
shùim  no  meas  a  bhi  orra.  Tha  eachdruidhean  làn 
eisimpleire  do  'n  ghnè  so ;  ach  feumaidh  mi  greasad, 
a  mhàin  a'  toirt  fainear  a  ni  so,  gu  bheil  fein-fhios- 
rachadh  làthail  ag  innse  dhuinne,  gu  bheil  deagh- 
ghean  agus  cairdeas  droch  dhaoine  coslach  ri  neul  na 
maidne,  no  ri  luibh-sgàile  lonah,  a'  fàs  an  tràthsa, 
agus  a'  seargadh  an  ceart  uair ;  agus  c'arson  ma  ta  a' 
shuidhicheadh  tusa  do  chridhe  air  an  ni  sin  a  ta  ni  's 
caochlaidich  na  ghealach  ? 

4.  Agus  san  àite  mu  dheh'eadh,  Co  ach  duine  fo 
na  chaothach  a  rachadh  an  cunnart  deagh-ghean  an 
Righ  a  chàll,  a  chum  deagh-ghean  a  ghille-fhrith- 
ealaidh  a  chosnadh  ?  Co  ach  neach  gu  tur  as  a  chèill 
a  rachadh  an  cunnart  deagh-ghean  a  bhreitheamh  air 
cathair-breitheanais  a  chall,  a  chum  deagh-ghean  a 
phriosanaich  air  beulaobh  mhòid  a  chosnadh  ?  Rogh- 
naich  Socrates  gnuis  an  Righ  roimhe  a  chuid  airgiod  ; 
agus  mar  sin  feumaidh  tusa  deagh-ghean  Dhè,  gnuis 
Chriosd,  agus  na  nithe  bhuineas  do  'n  t-siorruidh- 
eachd,  a  roghnachadh  os  ceann  deagh-ghean  agus 
càirdeas  gach  duine  th'  anns  an  t-saoghal.  'N  uair  a 
tha  do  chairdean  is  dillse,  agus  do  luchd  dàimh  is  ro 
ionmhuinne^  a'  seasamh  eadar  thu  's  Chriosd,  no  na 
nithe  a  ta  shuas,  feumaidh  tu'n  ciathadh  uaite;  feum- 
aidh  tu  do  chulaobh  a  thionnda  rìu,  agus  a  thighinn  a 
dh'ionnsuidh  Cluiosd,  agus  na  nithe  a  bhuineas  do  d' 
shìth ;  an  neach  a  threigeas  gach  uile  chiàrdean  air 


iy2  OIRDHEIRCEAS    AGUS 

son  Cliriosd,  gu  cìnnteach  gheibh  e  gacli  uile  chàirdean 
nnn  an  Criosd  ;  bithidh  e  na  athair  agus  na  charaid, 
ua  f  hear-pòsda  agus  na  leanabh  ;  bithidh  e  na  h-uile 
nithe  dhuitse,  a  ghabhas  e  air  son  t-uile  chuibhroinn. 

Leithsgeul  3.  Ach  tha  eagal  orm  gu  'n  còmhluich 
mi  ri  iomadh  masladh  o  aon  neach  agus  o  neach  eile, 
nam  b'e  's  gu  'n  saoithrichinn  gu  bhi  math  gu  tràthail, 
nam  b'e  's  gu  'n  iarrainn  an  Tigliearna,  agus  gu  'n 
deanainn  seirbhis  dha,  'nam  òige.  Do  'n  leithsgeul  so 
freagram, 

1.  Ciod  iad  maslaidhean,  an  coimeas  ris  na  nithe  mòra 
dh'fhuiHng  muinntir  eile  air  son  Chriosd,  air  son  a 
shoisgeil^  agus  air  son  deagh-choguis  a  mhealtuinn? 
C/iod  e  bioradh  prìne  an  coimeas  ri  lot  a'  chridhe  ? 
Ciod  e  cronachadh  an  coimeas  ri  crochadh,  no  sgiùrs- 
adh  ri  losgadh?  Ni  mò  na  sin  a  ta  gach  uile  mhasladh 
is  urradh  còmhlachadh  riut,  do  na  nithe  mòra  a  dh' 
fhuilingmuinntir  eìle  air  son  Chriosd.  O  dhaoin'  òga  ! 
cha  bu  chòir  dhuibh  nàire  ghabhail  a  aobhar  no  a 
slighe  Chriosd,  ach  's  ann  bu  chòir  dhuibh  a  bhi  mis- 
neachail  agus  trèubhach.  Ghairm  Colonus,  am  mair- 
tireach  Dùitseach,  fo  uile  'mhasladh,  air  a  Bhreith- 
eamh  a  thug  a  mach  blnn  a  bhàis.  agus  dh'iarr  e  air  a 
laimh  a'  chur  air  a  chridhe,  agus  dh'f  heòraich  e  an  sin 
dheth  co  dhiubh  cridhe  bu  luaithe  bha  bualadh,  a 
chridhe-san  no  cridhe  a  Bhreitheamh.  Cha  bu  chòir 
do  gach  uile  mhasladh  a  th'  anns  an  t-saoghal  uiread 
agus  bualadh  a  thoirt  air  cridhe  a  chriosduidh,  cha  bu 
chòir  dhoibh  an  trioblaid,  no  'm  buaireas  bu  lugha 
cluir  air.     Ach, 

2.  Freagram,  Gur  ann  a  tha  gach  uile  mhasladh  ris 
an  còmhluich  thu  ann  an  slighe  Chriosd,  agus  air  son 
('hriosd,  a'  cur  neamhnuidhean  ri  do  chrùn,  tha  iad 
uilc  'nan  leasachadh  ri  d'  shòlas  agus  ri  d'  shonas. — 

18.3 


"  Ma  mhaslaichear  sibh  air  son  ainrae  Chriosd,  is  sona 
sibh,  oir  a  ta  Spiorad  na  glòire,  agus  Dhè  a'  gabhail 
còmhuuidh  oirbh ;  d'  an  taobhsan  gu  deimhin  tha  e 
faotuinn  toibheum,  ach  d'ar  taobhsa  tha  e  aira  ghlòr- 
achadh/'  1  Pead.  iv.  14.  Maris  mò  mhaslaichear  sibh 
air  son  Chriosd  air  an  talamh,  's  ann  is  mò  'ur  duais 
air  neamh :  's  iadsan  is  mò  th'  air  an  luchdachadh  le 
maslaibh  an  so,  is  mò  bhios  air  an  luchdachadh  le 
glòir  an  deigh  so.  Sgriobh  Criosd  an  ainm-san  le 
litrichibh  òir  ann  an  leabhar  na  beatha,  a  tha  sgriobhta 
ann  an  litrichibh  dubha  na  mi-chliù,  air  a  shonsan  air 
an  talamh.  "  Cha  'n  'eil  san  neach  a  bheir  masladh 
ach  neo-dhuine,  gidheadh  tha  mhuinntir  a  mhaslaich- 
ear,  agus  a  ghiulaineas  e  gu  math,  co'  ionnan  ri  aing- 
libh,"  arsa  neach  àraidh.  Dheth  na  h-uile  crùn,  's  e 
crùn  an  neach  a  ghiulanas  masladh  is  ro  chudthrom- 
aiche  air  neamh, 

8,  Freagram,  Bha  na  daoine  b'fhearr  gu  ro  mhòr 
air  am  maslachadh  :  mar  bha  Daibhidh,  Salm  Ixix.  9, 
agus  Ixxxix.  50,  agus  cxix.  22,  agus  xxxi.  11,  agus 
cix.  25.  Agus  lob,  lob  xix.  3,  5,  agus  xx.  3.  Agus 
leremiah,  ler.  xx.  8,  10.  Seadh,  b'e  so  crannchur 
cumanta  pobull  Dè  anns  gach  linn  do  'n  t-saoghal ; 
b'e  sin  an  crannchur  ann  an  laithibh  Nehemiah,  Neh. 
i.  3,  ^'  Agus  thubhairt  iad  rium,  tha  'm  fuigheall  a  dh'- 
f  hagadh  do  'n  bhraighdeanas  an  sin  anns  a  mhòr-roinn, 
ann  an  àmhghar  mòr  agus  ann  am  mi-chliù."  'S  ann 
raar  sin  a  bha  ann  an  laithibh  Dhaibhidh,  Sahn  Ixxix. 
4,  agus  xliv.  13,  14.  Agus  is  ann  mar  sin  a  bha  ann 
an  laithibh  leremiah,  Tuir.  v.  1,  ''Cuimhnich,  0 
Thighearna,  ciod  a  thainig  oirnn ;  thoir  fainear,  agus 
faic  ar  masladh."  Agus  is  ann  mar  sin  a  bha  ann  an 
laithibh  Dhanieil,  Dan.  ix.  16,  "  Tha  do  shluagh  nani 
masladh  do  na  h-uile  rau  'n  cuairt  duinn."     Agus  is 

ann  mar  sin  a  bha  ann  an  laithibh  nan  Abstol,  Rora. 

iii.  8,  "  Agus  c'arson  nach  dean  sinn  olc,  chum  gu  'n 

d'  thig   math  as?    (mar  a  labhrar  gu   toibheumach 

umainne,  agus  mar  a  deir  cuid  gu  bheil  sinn  ag  ràdh), 

muinntir  a  tha  an  dìteadh  a  reir  ceartais."     2  Cor.  vi. 

8,    "  Tre  urram  agus  eas-urram,   tre  mi-chHù  agus 

dheagh-  chKù ;  mar  rahealltairibh,  gidheadh  firinneach." 

Mar  an  ceudna  ann  an  1  Tim.  iv.  10,  "  Oir  is  ann 

uime  sin  a  ta  sinn  maraon  ri  saothair,  agus  a'  fulang 

maslaidh,  do  bhrìgh  gu  bheil  dòchas  againn  san  Dia 

bheò."     Mar  sin   bha  loseph,  Mephiboset,   Naboth ; 

agus  anns   na  h-amannaibh  deireannach  so,   Luther, 

neach  a  thuirt  iad  a  bhàsaich  ann  an  an-earbsa,  'n  uair 

a  bha  e  fèin  beò  gu  cuir  an  aghaidh  na  mearachd  sin. 

Agus  gu  'n  ruith  Besa  air  falbh  le  ranaoi  duine  eile. 

Agus  gu  'n  chomharraicheadh  Calbhin  air  a  ghualainn 

le  iarunn  mar  shloightire.     Ach  cha  bhiodh  crioch  air 

na  nithibh  sin,  na  'n  àinmichinn  na  h-uile  dh'fhaod- 

ainn  àinmeachadh.     Agus  b'e  sin  crannchur  pobuU  Dè 

anns   na   ceud  linnibh,    oir  'n  uair  a  chruinnich  na 

criosduidhean  an  ceann  a  cheile  fa  chomhair  na  gveine 

'g  uruuigh,  thog  na  cinnich  orra,  gu  'n  robh  iad  ag 

aoradh  do  'n  ghrèin,  agus  gu  'n  rahiannaich  iad  le  raòr 

thogradh  an  deigh  uachdaranachd,  agus  gu  'n  chuir  iad 

an  gniomh  adhaltrannas,  agus  neo-ghloinne  rai-nadur- 

ach.     A  nis,  co  a  tha  fo  thrioblaid,  co  a  tha  gearan  air 

an  ni  sin  a  tha  na  chrannchur  curaant,  mar  a  ta  fuachd, 

gearahradh,  tinneas,  bàs,  &c.  ?     Cha  rahò  na  sin  bu 

chòir  do  neach  air  bith  gearan  air  son  maslaidh,  do 

bhrìgh  gur  iad  crannchuir  cumant  pobull  Dè  anns  gach 

linn ;  seadh,  mhaslaicheadh  gu  truagh,  chasaideadh  gu 

breugach,   chùl-chaineadh,    nàraicheadh,   agus    rahi- 

chliùthaicheadh  gu   mòr    Crìosd    fèin; — ghairmeadh 

dheth  duine  geòcach  agus  pòitear-fiona,  caraid  chìs- 

mhaor  agus  pheacach,  agus  mheasadh  gu  'n  chleachd 
e  droch  innleachdan,  a  tilgeadh  a  mach  dheamhan  trid 
Bheelsebubj  prionnsadh  nan  deamhan  ;  dh'f  huilhng 
Criosd  na  maslaidh  bu  mhò  agus  bu  mhiosa — c'ar  son 
ma  ta  a  bhiodh  eagal  oirbhse  an  crùn  droighean  sin  a 
chaitheamh  a  chaith  Criosd  romhaibh?  Is  ràdh  fior 
so,  ''  An  ti  air  am  bheil  eagal  roimh  fulang,  cha  'n  ur- 
rainn  e  bhi  na  dheiscìobul  dhasan  a  dh'f  huihng  mòran." 
Ma  chaidh  am  maighstir  a  chomharrachadh  le  masladh, 
na  smuainicheadh  an  seirbhiseach  gu  'n  teid  e  as  saor. 
"  Tha  mi  anabarrach  feargach  (arsa  Luther)  riusan  a 
tha  labhairt  mu  m'fhulangasaibh,  ni  na'm  biodh  iad  air 
an  coimeasachadh  ris  na  dh'fhuiling  Criosd  air  mo 
shonsa,  cha  b'f  hiù  iad  uiread  'sa  bhi  aìr  an  ainmeach- 
adh  'san  aon  là." 

4.  Freagram,  Bithidh  gach  uile  luchd  labhairt  uìlc 
fadheoidh  air  an  dìteadh  fa  chomhair  a  bhreitheanais  is 
àirde,  air  son  gach  uile  mhaslaidh  a  thilg  iad  air  pobuU 
Dè.  "  Tha  iad  a'  gabhail  iongantais  (no  tha  iad  'ga 
mheas  mar  shaoghal  nuadh),  do  bhrìgh  nach  'eil 
sibhse  a'  ruith  maraon  riu  anns  an  neo-mheasarrachd 
cheudna  gun  tomhas,  a'  labhairt  uilc  umaibh  :  Muinn- 
tir  a  bheir  cùnntas  dhasan  a  tha  ullamh  gu  breith  a 
thoirt  air  na  beothaibh  agus  air  na  màrbhaibh,"  1 
Pead.  iv.  4,  5. 

"  Tha  mi  air  mo  chràdh  (deir  neach  àraid),  le  bhi 
smuaineachadh  cia  taireil  's  a  chàineas  daoine  mi- 
naomh  pobull  Dè  anns  au  t-saoghal  so,  ach  tha  'n  là 
tighinn  anns  am  b'fhearr  leo  gu  'n  do  lean  iad  an  cos. 
cheumana."  B'òirdheirc  a  chomhairle  thug  an  Cainnt- 
f  hear  fineachail  d'  a  luchd  eisdeachdj  "  Caitheamaid  ar 
beatha  mar  mhuinntir  a  dh'fheumas  cùnntas  a  thoirt 
mu  dheireadh." 

Tha  Chrisostom  a'  toirt  a  steach  Chriosd  fo  shàmh- 

ladh,  a'  comhfhurtachadh  a  dheisciobul  an  aghaidh 
maslaibh,  a'  co'  labhairt  riu  mar  so,  "^  Ciod  !  an  e  gu 
bheil  iad  a  gairm  mealltairean  agus  driìidhichean 
dhibh,  an  eucoir  a  ta  cur  doilgheas  oirbh  a  nis?  Cha 
'n  f  hada  'n  ùine  gus  an  gairm  iad  slanuighearan  agus 
beannachadh  an  t-saoghail  gu  lèir  dhibh ;  an  t-àm  sin 
a  dh'fhoillsicheas  e  na  h-uile  nithe  a  ta  nis  am  folach, 
cronuichidh  e  iadsan  air  son  an  labhairt  bhreugach  'nur 
'n  aghaidh-sa,  agus  àrduichidh  e  mòralachd  'ur  deagh- 
bheus,  air  dhoigh  's  gu  'm  bi  iadsan  air  am  faotuinn  a 
mach  'nam  breugairibh,  'nan  luchd  labhairt  uilc,  agus 
nan  luchd  casaid-bhreige  air  muinntir  eile ;  ach  bidh 
sibhse  ni  *s  soilleire  agus  ni  's  urramaiche  na  ghrian, 
agus  bidh  na  h-uile  dhaoine  'nam  fìanuisean  air  'ur 
glòir."  ladsan  a  ghiulanas  le  maslaibh  gu  h-iriosal 
agus  gu  glic  san  t-saoghal  so,  bheir  iad  breith  air  luchd 
maslaidh  mu  dheireadh.     Ach, 

5.  Freagram,  gu  bheil  Dia  iomadh  uair,  eadhon  anns 
a  bheatha  so,  a'  toirt  fianuis  agus,  teisteas  eagaliach  an 
aghaidh  nah-uile  luchd  labhairt  m'a  phobull — "  Bean- 
naichidh  mi  iadsan  a  bheannaicheas  tu,  agus  iadsan  a 
mhallaicheas  tu  mallaichidh  mi,"  Gen.  xii.  8.  Mall- 
aichidh  Dia  iadsan  le  dearbhachd,  eadhon  anns  an  t- 
saoghal  so,  a  mhallaicheas  iadsan  a  bheannaich  esan  ; 
's  ann  mar  sin  a  fhuair  Pharaoh,  Saul,  Haman,  lesabel, 
agus  prionnsachan  Bhabilon  e,  agus  is  ann  mar  sin  tha 
na  h-ludhaich  'ga  f  haotuinn  gus  an  là  'n  diùgh.  Agus 
O  na  breitheanais  agus  na  mallachdan  uamhasach  a 
dhoirt  Dia  a  mach  air  an  dream  a  bha  toirt  masladh 
d'a  ainm,  d'a  Mhac,  d'a  Spiorad,  d'a  fhocal,  d'a  òr- 
duighean,  agus  d'a  phobull,  anns  na  laithibh  so  'sam 
bheil  sinne  beò.  Dh'fhaodainn  iomadh  eisimpleir 
eagallach  àinnieachadh  dhuibh  mu'n  leithide  sin  a 
mhuinntir  'nar  làithibh  fèin,  dream  a  ghlac  ceartas  an 

casan  'san  lìon,  daoine  do  bharàilibh  cumhang  agus  do 
mhòr  f  hoghlum,  agus  gu  cinnteach  tha  'n  leithid  sin 
mar  is  trice  a*  dearbhadh  gur  iadsan  na  h-amadain 
mhòr,  oir  is  muinntir  iad  a  tha  coslach  ris  an  uiseag, 
ag  itealaich  ni  's  àirde  agus  ni  's  àirde,  gus  an  tuit  iad 
fadheoidh  ann  an  lìon  an  eunadair;  agus  cha  'n  'eil 
iongantas  ann,  oir  tha  'n  leithid  sin  a  mhuinntir  mar 
is  trice  co  nimheil  's  tha  iad  co  cealgach. 

6,  Freagram,  Rinn  an  t-Abstol  Pol  ni  's  mò  ghair- 
deachas  ann  am  fulang  maslaidh  air  son  Chriosd,  na 
rinn  e  ann  a  bhi  air  a  thogail  suas  chura  an  treas 
neamh,  2  Cor.  xii.  10,  ^' Uime  sin  tha  mi  ghabhail 
tlachd  ann  an  anmhuinneachdaibh,  am  maslaibh,  ann 
an  uireasbhuidhibh,  ann  an  gèur-leanmhuinnibh,  ann 
an  teanntachdaibh  air  son  Chriosd :  oir  an  uair  a  ta 
mi  lag,  an  sin  a  ta  mi  laidir."  Agus  uime  sin,  gheibh 
sibh  e  gu  tric  ag  seinn  an  òrain  so,  "  Mise  Pol  a'  m' 
phriosunach  losa  Criosd" — cha  'n  e  mise  Pol  air  rao 
thogail  suas  chum  an  treas  neamh :  dh'amhairc  e  air 
uile  f  hulangasaibh  mar  chomharan-gaoil  Dhè,  dh'amh- 
airc  e  air  uile  mhaslaibh  mar  gheall  agus  mar  chomh- 
aradh  air  e  bhi  na  mhac  do  Dhia,  agus  uime  sin,  tha  e 
deanamh  gairdeachas  agus  uàill  fòdhpa  uile.  Nochd 
Criosd  a  ghaol  dhasan,  le  tliogail  suas  chum  an  treas 
neamh  ;  agus  nochd  esan  a  ghaol  do  Chriosd  'na  ghiul- 
an  aoibhneach  le  maslaibh  air  a  shon-san.  "  Bha  Pol 
(deir  Chrisostom)  ag  crathadh  a  shlabhruidh  a'  ghiul- 
ain  e  air  son  an  t-soisgeil,  agus  e  co  aoibhneach  aisde, 
ri  mnaoi  as  a  h-usgraichean." 

Nis,  c'ar  son  a  bhiodh  sin  a  bha  na  aobhar  aoibhneis 
agus  gairdeachais  dhasan,  na  aobhar  trioblaid  agus  mi- 
mhisnich  dhuibhse  ?  An  amhairc  esan  air  maslaibh 
mar  chrùn  urramach,  agus  an  amhairc  sibhse  orra  mar 
chrùn  droigheann  ?     O  amhaii'cibh  air  maslaibh  mar 

chrùn  rioghail,  amhaircibh  orra  mar  shuaicheantas 
Chriosd,  agus  measaibh  e  mar  an  onoir  is  mò  air  am 
bheil  'ur  deidh  anns  an  t-saoghal,  an  suaicheantas  so  a 
chaitheamh  air  a  shon-san^  neach  a  chaith  aon  uair 
crùn  droigheann  air  'ur  son-sa.  'N  uair  a  bha  Babilas 
ri  ùchd  a  bhàis,  dh'iarr  e  mar  fhaobhar  a  chuid  slabh- 
ruidhean  adhlacadh  maille  ris,  mar  shuaicheantas  onoir, 

7.  Freagram,  Le  thu  fèin  a  ghiulan  gu  glic  agus  gu 
gràsmhoir  fo  na  maslaibh  ris  an  còmhluich  thu  air  son 
Chriosd,  faodaidh  tu  bhi  a'  d'  mheadhon  chum  buidh- 
eann  eile  chosnadh  gu  Criosd.  Bha  e  na  ghna-f  hocal 
comharraichte  aig  Luther,  "  Gu  bheil  an  eaglais  aig 
iompachadh  an  t-saoghail  gu  lèir  le  fuil  agus  urnuigh." 

Chaidh  mòran  a  bhuannachd  gu  Criosd  le  bhi  faicinn 
giùlain  gràsmhoir  nan  criosduidhean  fo  'm  maslaibh  air 
son  Chriosd.  Tha  sinn  a'  leubhadh  mu  Cecilia,  oigh 
bhochd^  a  bha  na  meadhon  le  'giulan  gràsmhoir  fo  a 
h-uile  f  hulangasaibh  agus  mhaslaibh  air  son  Chriosd, 
ann  an  ceithir  cheud  iompachadh  gu  Criosd.  Air  do 
Adrian  a  bhi  faicinn  giulan  misneachail  agus  gràsmhor 
nam  mairtireach  fo  'n  uile  f  hulangasaibh  agus  mhas- 
laibh  air  son  Chriosd,  dh'iompaicheadh  e  gu  Criosd, 
agus  an  deigh  sin  dh'fhuiling  e  'm  bàs  mar  mhairtir 
air  a  shon.  Mar  an  ceudna  dh'iompaiclieadh  lustin 
Martir,  le  bhi  faicinn  giulain  naomh  agus  misneachail 
nan  naoimh  fo  'n  uile  f  hulangasaibh  agus  mhaslaibh 
air  son  Chriosd.  Re  àm  geur-leanrahuinn  an-iochd- 
mhor  nan  lompairean  fineachail,  sgaoil  an  creidimh 
criosdail  feadh  gach  cearnaidh  do  'n  lompaireachd,  do 
bhrìgh,  arsa  TertuUian,  "  mar  bu  trice  a'  ghearradh 
sios  iad,  's  ann  bu  ro  mhò  dh'fhàs  iad."  Agus  thug 
Austin  fainear,  "  ged  chaidh  iomadh  mìle  chuir  gu  bàs 
air  son  a  bhì  'g  aideachadh  Chriosd,  gidheadh  cha  robh 
iad  idir  ni  bu  teirce  air  son  na  mhàrbhadh  dhiubh." 

O  dhaoin'  òga !  le  'r  giulain  gu  glic  agus  gu  gràs- 
mhoir  le  maslaibh  air  son  Chriosd,  faodaidh  sibh  a  bhi 
'nur  meadhon  gu  muinntir  eile  chosnadh  gu  Criosd ; 
agus  uime  sin  na  abair  gu  bràth  gu  bheil  leòmhan  'san 
t-shghe.  Ach  feumaidh  mi  cabhag  a'  dheanamh,  agus 
uime  sin  's  an 

Aite  mu  dheireadhj  Thugaibh  fainear^  cia  treubhach 
'a  ghiulan  mòran  do  na  cinnich  maslaidh,  agus  biodh 
sin  na  mheadhon  gu  sibhse  bhrosnachadh  an  aghaidh 
na  h-uile  masladh,  chum  an  Tighearn  iarraidh^  agus 
seirbhis  a  dheanamh  dha  'nur  òige. 

Thuirt  Senophon  ri  neach  a  thug  masladh  dha, 
"  Dh'fhoghlum  thusa  masladh  a  thoirt,  agus  dh'fhogh- 
lum  mise  masladh  a'  ghiulan"  Thuirt  Aristiijpus  ri 
neach  eile,  "  Tha  thusa  comasach  air  maslaibh  a  thoirt 
agus  tha  mise  comasach  air  maslaibh  a'  ghiulan." 

Thuirt  Socrates  ri  neach  àraidh  a  ghabh  iongantas  ri 
f  hoighidin  a  thaobh  aon  a  chàin  e  agus  a  thug  mas- 
ladh  dha,  "  Nam  b'e  's  gu  'n  còmhluicheamaid  neach 
aig  am  biodh  a  chorp  ni  bu  neo-fhallaine  na  ar  corp 
fèin,  nach  ann  bu  chòir  dhuinn  truas  a  ghabhail  dheth, 
agus  cha  'n  e  a  bhi  ann  am  feirg  ris  ?"  C'ar  son  ma  ta 
nach  gabhamaid  truas  ris-san,  aig  am  bheil  anam  ni  's 
ro  euslaintiche  na  anama  muinntir  eile.  'S  comh- 
arraichte  an  eisimpleir  a  th'  againn  mu  Phericles, 
neach  air  dha  bhi  na  shuidh  ann  an  co'thionail  mòr,  a 
f  huair  a  chàineadh  agus  a  mhaslachadh  gu  searbh  le 
truaghan  salach  buaireasach,  rè  an  là  uile,  agus  'san 
oidhiche,  'n  uair  a  bha  e  dòrch,  agus  a  sgaòil  an  co' 
thional,  lean  an  t-òlach  e  'ga  shior-chàineadh,  eadhon 
gu  dorus  a  thighe,  gidheadh  cha  do  ghabh  esan  sùim  air 
bith  dheth,  agus  air  dha  teachd  dhachaidh,  's  e  na 
thuirt  e  uile  ris,  "  A  charaid,  tha  e  dòrch,  guidheam 
ort  leig  le  'm  sheirbhiseach  do  threòrachadh  dhachaidii." 

O  !  a  dhaoin'  òga,  a  dhaoin'  òga,  an  cuir  na  dearbh 
chinnich  masladh  a'n  neo-shuim,  an  giulain  siad  iad 
fèin  co  ghc  agus  co  treubhach  fo  'n  eallach  is  mò  do 
mhaslaibh,  agus  nach  àill  leibhse  ?  Nach  àill  leibhse, 
muinntir  a  tha  air  'ur  'n  àrdachadh  co  mòr  os  an  ceann- 
san,  'nur  solus,  'nur  tròcairibh,  agus  'nur  'n  uile  shoch- 
airibh  an  t-soisgeil?  O  gun  iad  a  bhi  air  an  gairm 
chum  a  mhòid  anns  an  ììx.  mhòr^  mar  f  hianuisibh  an 
aghaidh  neach  air  bith  agaibh-se,  a  leubhas  an  lea- 
bhar  so  ? 

Leithsgeul  4.  Tha  'n  duin'  òg  ag  gabhail  a  leith- 
sgeul  agus  ag  radh,  Tha  thu  'ga  m'  sparradh-sa  thuige 
gu  bhi  math  gu  tràthail,  chum  an  Tighearn'  iarraidh, 
agus  seirbhis  a  dheanainh  dha,  ann  an  tùs  mo  laithean  ; 
ach  tha  mise  faicinn  nach  'eil  a  chuid  is  m<»  do  dhaoin- 
ibh  a'  toirt  fainear  na  nithe  sin,  ach  an  àite  sin  's  ann 
a  tha  iad  a'  gabhail  saorsa  dhoibh  fèin,  le  bhi  'g  im- 
eachd  anns  na  slighibh  is  ro  thaitniche  do  'n  fheòil, 
agus  c'  ar  son  ma  ta  a  bhithinn-se  air  mo  mheas  mar 
neach  air  leth?  'S  fearr  dhomhsa  dheanamh  mar  ni  a 
chuid  is  mò,  &c.     A  nis  do  'n  leithsgeul  so  freagram. 

1.  Ged  tha  droch  eisimpleirean  cunnartach  do  na 
h-uile,  gidheadh  mar  is  trice  tha  iad  aig  dearbhadh  a 
bhi  ni  's  ro  chunnartaiche  agus  ni  's  ro  chronaile  do 
mhuinntir  òg,  a  tha  ni  's  ro  ullamh  ri  'n  toirt  a  thaobh 
chum  eisimpleirean  a  leanntuinn  na  àitlintean,  gu  h- 
àraidh  na  h-eisimpleirean  sin  is  ro  mhò  tha  treòrachadh 
chum  an  sgrios,  2  Righ.  xv.  8.  Tha  e  air  aithris  mu 
Sachariah,  Righ  Israel,  "  Gu  'n  d'  rinn  e  olc  ann  au 
sùiHbh  an  Tighearna,  mar  a  rinn  'aithriche :  cha  do 
dhealaich  e  ri  peacaibh  leroboaim  mhic  Nebait."  Bu 
mhath  leis-san  a  bhi  coslach  ri  athair,  agus  a  dheanamh 
mar  a  rinn  athair,  ciod  air  bith  a  thachradh  dha. 

'S  amhuil  a  rinn  na  Samaritanich,  mu  bheil  e  air 

aithris,  2  Righ.  xvii.  41,  "  Agus  bha  eagal  an  Tighearn 
air  na  cinnich  sin  (is  e  sin  ri  ràdh,  rinn  iad  gnè  sheòrsa 
aideachadh  air  an  fhior  dhiadhachd,  mar  a  rinn  na 
deich  treubhaj  gidheadh  rinn  iad  seirbhis  d'  an  dealbli- 
aibh  snaidhte  fèin,  araon  an  clànn  agus  clànn  an 
cloinne  :  mar  a  rinn  an  aithriche,  is  amhuil  a  ta  iadsan 
a'  deanamh  gus  an  là  'n  diugh."  Le  droch  eisirapleiribh 
bha  iad  aiaon  air  an  tarruing  gu  iodhal-aoraidh,  agus 
f hreumhaicheadh  agus  dhaighnicheadh  iad  ann ;  mar 
sin  b'e  'm  priomh  aobhar  leis  an  robh  Rioghachd  agus 
eaglais  ludah  co  suidhichte  'nan  iodhal-aoraidh,  gun 
earbsa  sam  bith  gu  'n  gabhadh  iad  ath-leasachadh, 
eadhon,  Gu  'n  chuimhnich  an  clànn  an  altairean  agus 
an  doireachan  fo  gach  crànn  gòrm  agus  air  gach  shabh 
àrd,"  ler.  vi.  11,  12.  Cha  'n  'eil  an  spong  ni  's  ullamh 
gu  teine  ghabhail,  no  chèir  gu  deaibh  na  sèula,  no  'm 
pàiper  gus  an  dùbh,  na  tha  'n  òige  gu  droch  eisimpleir 
a'  leanntuinn.  Mar  a  dh'  fhaodas  sibh  fhaicinn  mu 
Rhabdod,  Righ  Phrigia,  neach  air  dha  teachd  a  chum 
an  tobar-bhaistidh  gu  bhi  air  a  bhaisteadh,  a  dh'f  har- 
raid  ciod  a  thachair  d'a  shinnsearadh  ?  FJireagradh, 
Gu  'n  bhàsaich  iad  ann  an  cor  uamhasach,  gun  bhaist- 
eadh.  Thubhairt  esan,  Gu  'm  b'fhearr  leis  dol  a 
dh'ifrinn  maille  ris  a  mhòr-shluagh,  na  do  neamh 
maiUe  ri  beagan.  Tha  eisimpleirean  peacach  nam 
brosuachadh  agus  nam  mealladh  mòr,  is  iomadh  neach 
a  f  huair  mar  sin  iad  chum  an  sgrios  siorruidh  ;  iadsan 
aig  nach  "eil  cluasan  chum  eisdeachd  ris  a  ni  tha  thu  'g 
ràdh,  tiia  iomadh  sùil  aca  chum  an  ni  tha  tliu  deanamh 
fhaicinn.  Ni  droch  Phrionnsachan  droch  iochdrain, 
ni  droch  mhaighstirean  droch  sheirbhisich,  ni  droch 
phàrantan  droch  chlànn,  agus  ni  droch  f  heara-pòsda 
droch  mhnathan-pòsda ;  tlia  e  ni  's  f  husadh  do  'n  olc 
am  math  a  thruaLlIeadh,  no  tha  e  do  'n  mhath  an  t-olc 

ìompachadh  :  is  f  husadh  do  neach  ruith  leis  a  bhruth- 
ach  maille  ri  cuideaclid,  na  ruith  na  h-aghaidh  na 
aonar. 

B'àill  leam  gu  'n  cuimhnicheadh  na  h-uile  dhaoine 
òga,  gu  tric  an  ni  thuirt  neach  àraidh,  "  An  neach  a 
leanas  an  t-olc,  cha  'n  urrainn  e  bhi  math." 

Tha  daoin'  òga  anns  na  h-amanaibh  aidmheil  so  nan 
seasamh  eadar  eisimpleir  mhath  agus  olc,  mar  bha 
neach  àraidh,  'na  bhruadair,  na  sheasamh  eadar  subh- 
ailc  agus  dubhailc,  agus  iad  araon  a'  guidheadh  air,  gu 
'n  roghnaicheadh  e  co  dhiubh  leanadh  e.  O  !  gu  'n 
robh  sibh  co  ghc  is  a  chuid  is  fearr  a  leantuinn ;  mar 
a  tha  maighdean  aig  am  bheil  mòran  shuirtheach  gle 
churamach  gus  an  fhear  is  fearr  a  ghabhail,  bu  chòir 
dhuibhse  bhi  mar  sin  mar  an  ceudna ;  oir  tha  beatha, 
neamh,  sonas,  agus  siorruidheachd  an  crochadh  air. — 
Ach  mu  'n  tig  mi  chum  an  dara  freagradh,  fagam  an 
rabhadh,  no  'm  beachd  so,  aig  a  mhuinntir  nach  'eil 
a'  gabhail  sùim  do  bhi  sgrios  muinntir  eìle  le  'n 
eisimpleiribh,  eadhon. 

Gu  bheil  peanas  ni  's  cràitiche  air  a  ghleidheadh  air 
an  son-san  a  tha  toirt  air  muinntir  eile  peacachadh, 
na  th'  air  an  son-san  a  tha  peacachadh  le  'n  comhairle 
agus  le  'n  eisimpleir. 

Mar  so  chaidh  an  nathair  a  pheanasachadh  ni  's  mò 
na  Eubha,  agus  Eubha  ni  's  mò  na  Adhamh. 

Amhuil  a  mhothaich  lesabel  breitheanas  ni  bu  mhò 
agus  ni  bu  chràitiche  na  Ahab.  "  Cha  'n  'eil  uiread 
a  thruaighe  ann  am  peacachadh  (deir  neach  àraidh), 
's  a  th'  ann  an  toirt  air  muinntir  eile  peacachadh." — 
Mo  chàirdean,  tha  peacanna  ni  's  le  ir  agaibh  fein, 
chum  'ur  deanamh  truagh  gu  siorruidh,  c'ar  son  a 
dheanadh  sibhse  sibh  fèin  ni  's  ro  thruaighe,  le  droch 
eìsimpleir  a  thoirt  do  mhuinntir  eile  ?     Bithidh  an  t' 

àite  is  i:>le,  Ì3  dùibhe,  agus  is  teoithe  a  th'  ann  an  ifrinn 
air  a  ghleidheadh  dhoibhsan  a  tharruing  muinntir  eile 
an  sin  le  'n  eisimpleir.  Bha  fios  aig  Dibhes  nam  b'e 
's  gu  'm  bitheadh  a  bhràithrean  air  an  damnadh,  gu 
'm  biodh  esan  air  a  dhamnadh  dà  fhìUte,  do  bhrìgh  gu 
'n  d'  rinn  esan  còmhnadh  mòr  chum  iadsan  a  thoirt  do 
dh'ifrinn  le  eisimpleir  aingidh ;  agus  uime  sin,  tba  e 
'g  iarraidh  ga  'm  biodh  iad  air  an  cumail  a  mach  a 
ifrinn  cha  'n  ann  o  ghaol  na  o  rùn  math  air  bith 
dhoibh-san,  ach  do  bhiigh  gu  'n  deanadh  an  teachd-san 
an  j>in  ifrinn-sa  ni  bu  ro  theoithe,  agus  a  dhòruinn  ni 
bu  do-ghiulainte. 

2.  Freagram,  Ma  pheacaicheas  sibh  maiUe  ri  muinn- 
tir  eile,  fuilingidh  sibh  maille  riu.  Ma  cho'-pàirtich- 
eas  sibh  do  pheacaibh  dhaoine  eile,  co'-pàirtichidh  sibh 
mar  an  ceudna  do  phlàighibh  dhaoine  eile.  ladsan  a 
bha  (coslach  ri  Simeon  agus  ri  Lebhi)  nam  bràithribh 
ann  an  aingidheachd,  bithidh  iad  nam  bràithribh  ann 
an  truaighe ;  iadsan  a  pheacaich  cuideachd  gu  neo- 
aithreachail,  tilgear  iad  còmhladh  do  dli'ifrinn,  theid 
iad  a  dhlth  le  cheile  gu  siorruidh.  Ma  's  àill  leibh  a 
bhi  'nur  còmpanaich  maiUe  ri  muinntir  eile  'nam 
peacaibh,  bithidh  sibh  cinnteach  do  bhi  'nur  còmpanaich 
maille  riu  'nan  doilgheasaibh.  Pheacaich  an  seann 
saoghal  le  cheile,  agus  bhàthadh  iad  le  cheile :  loisgeadh 
na  Sodomitich  le  anamiannaibh  le  cheile,  uime  sin 
luisgeadh  iad  le  teine  agus  pronnasc  le  cheile :  pheac- 
aich  Corah,  Uatan,  agus  Abiram  le  cheile,  rinn  iad 
gearan  agus  bhrosnuich  iad  an  Tighearna  le  cheile, 
agus  dh'fhosgail  an  talamh  a  bheul  agus  shluig  e  sios 
iad  còmhladh.  Lean  Pharaoh  agus  armailt  air  tòir 
Israel  le  cheile,  agus  bhàthadh  iad  'san  fhairge  le 
cheile.  ( 'huir  Simri  agus  Cosbi  an  gniomh  amaideachd, 
agus  neo-ghloine  le  cheile,  agus  throimh-lòt  Phinelias 

iad  le  cheile.  Tlia  cosamhlachd  frèagarrach  do  'n 
chùis  so  aig  luchd-teagaisg  nan  ludhach — '^' Shuidhich 
duine  àraidh  fion-lios,  agus  air  dha  dol  air  turas  o'n 
hhaile,  thug  e  'n  aire  gu  'm  fagadh  e  kichd  faire  a 
ghleidheadh  am  fìon-lios  araon  o  choigrich  agus  nach 
mealladh  iad  e  fèin  ;  uirae  sin  dh'òrduich  e  h-aon  a 
hha  dàll,  ach  laidir  'na  hhallaibh,  agus  aon  eile  aig  an 
robh  a  radhairc,  ach  bacach. — 'N  uair  a  hha  'm  maigh- 
istir  as  an  lathair,  rinn  an  dithis  so  feàll  'na  aghaidh, 
ghabh  an  dàll  am  bacach  air  a  mhuin,  agus  mar  sin 
ghoid  iad  an  toradh :  air  d'  am  maighistir  piHtinn, 
agus  an  cealgaireachd  fhaotuinn  a  mach,  rinn  e  peanas 
orra  lc  cheile."  Is  ann  mar  sin  a  bhuineas  ceartas 
ruibhse  fadheoidhj  a  ta  cur  an  gniomh  peacadh  maille 
ri  muinntir  eile ;  uime  sin  thugaibh  an  aire  nach  dean 
sibhse  mar  ni  muinntir  eile. 

3.  Freagram,  Cha  'n  fhaod  sibh  'ur  beatlia  chaith- 
eamh  a  reir  eisimpleiribh  ach  a  rèir  àitheantaibli ;  cha 
'n  'eil  sibh  gu  bhi  'g  amharc  co  mòr  air  an  ni  a  ta 
muinntir  eile  dcanamh,  's  ris  an  ni  a  ta  Dia  ag  iarraidh 
oirbh  a  dheanamh ;  Ecs.  xxiii.  2,  "  Cha  lean  thu  a' 
mhòr  chuideachd  a  dh'  ionnsuidh  an  uilc,  agus  cha 
labhair  thu  ann  an  cuis,  gu  claonadh  'an  deigh  a' 
mhòrain,  chum  breth  fhiaradh."  Rom.  xii.  2,  '' Na 
bithibh  air  bhur  cumadh  ris  an  t-saoghal  so."  Is  e 
sin,  na  bithibh  'g  a  bhur  cumadh  agus  'ga  bhur  sàmh- 
lachadh  fe'in  ri  cleachdanaibh  truailhdh  agus  ri  caithe- 
beatha  dhaoine  sanntach  truagh  an  t-saoghail,  a  rinn 
an  Dia  do  'n  òr,  agus  an  glòir  do  bhuannachd  ;  a  chionn 
i>u  'n  robli  am  faidh  òg  easumbail  do  àithne  Dhè, 
chàill  e  bheatha  ris,  ged  rinn  e  mhearachd  fo  sgàile 
foillseachadh  o  Dhia,  mar  a  dh'f haodas  sibh  fhaicinn 
anns  a  sgeula  eagallach  sin,   1   Righ.  xiii.     Feumar 

gèiU  a  tlioirt  do  àithne  Dliè  roimh  gach  uile  ughdarras 
agus  eisimpleir  dhaoine. 

"  Agus  feumaidh  sinne  (arsa  neach  àraidh)  a  bhi  co 
curamach  mu  àithne  bheag  a  choimhead,  ri  àithne 
mhòr ;  feumar  gèiU  a  thoirt  do  àitheantaibh  Dhè  au 
aghaidh  gach  uile  eisimpleir,  cònnsachadh^  agus  reu- 
sonachadh  mi-rianail."  Tha  Austin  a'  toirt  a  steach 
cuid  a'  gabhail  an  leithsgeul  air  son  iad  a  bhi  ag  aon- 
tachadh  ri  cleachdanaibh  agus  eisimpleiribh  peacacli 
nan  amanna  sin  ann  a  bhi  'g  òl  deochaibh-slainte,  air 
a  mhòdh  so,  "  Is  e  nminntir  mhòr  a  chuir  sinne  thuige 
gu  dheanamh,  agus  's  ann  aig  cùirm  an  Righ  a  bha 
sinn,  far  'n  do  mheas  iad  dillseachd  rioghail  le  anabarr 
òil ;  agus  thug  iad  dhuinn  ar  roghainn,  01  no  bàsach- 
adh ;  tuille  eile  bu  phùinc  bàis  mar  òlamaid  an  deoch- 
sUxinte."  Tha  esan  a'  toirt  an  fhreagraidh  so,  "  Bheir 
Dia  d'  an  lèir  gur  ann  air  son  gràdh  dhasan  agus  do 
'aitheantaibh,  nach  b'  àill  leatsa  aontachadh  ri  'n 
cleachdanaibh  misgeach,  deagh-ghean  dhuitse  'nan 
suilibh-san,  a  bha  ga  d'  chuirse  thuige  raar  so  gu  òl." 

O  dhaoiii'  òga !  sibhse  tha  co  mir  an  dèidh  air  eis- 
impleiribh  a  nis,  gheibh  sibh  so,  na  ceist  uamhasach, 
a  lotas,  'n  uair  a  chuirear  dhachaidh  i  le  Dia  no  leis  a 
choguis,  "  Co  dh'  iarr  so  air  'ur  laimh?"  Isa.  i.  12. 

4.  Freagram,  Cha  dean  cuideachd  agus  mealladh  gu 
peacadh,  leithsgeul  iomchuidh  air  son  peacaidh. 

Ma  chuir  Eubha  a  coire  air  an  nathair,  agus  Adhamh 
a  choire  air  Eubha,  bheir  Dia  a  choire  dhiubh,  agus 
leagaidh  e  mhalìachd  orra  araon.  Cha  ghabhadh  e 
leithsgeul  Shauil,  gu  'n  bhrosnaicheadh  e  le  'shluagh 
agus  le  moille  Shamuel^  gu  iobairt  a  thairgse,  ach  air 
son  easumhlachd  chàill  e  araon  a  chrùn  agus  a  bheatha. 
Ged  bhuaireadh  agus  ged  chuireadh  impidh,  air  an 
duin'  òg  anns   a   Gnàth-fhocal,  leis   an   t-stiiopach, 

gidheadh  chaidh  saighead  troinih  anani  ;  ged  thagair 
lonah  mar  leithsgeul  gu  'n  robh  Dia  giàsmhor  gu 
tr"  cair  a  thaisbeanadh,  agus  eagal  nach  gabhta  r'a 
theachdaireachd  ;  seadh,  agus  ged  dh'  fhaodadh  e 
ghabhail  mar  leithsgeul  an  t-eagal  a  bh'  air  a  laimh- 
seachadh  fiadhaich  agus  an-iochdmhor  o  na  Ninebhitich, 
aig  an  robh  an  cridhe  co  dian  shuidhichte  air  aingidh- 
eachd,  agus  a  mhi-mhisneach  nach  deanadh  e  gu  bràth 
math  air  sluagh  a  bha  co  mòr  air  an  dalladh  agus  air 
an  cruadhachadh  ;  agus  gu'n  robh  iadsan  nan  Cinnich, 
agus  esan  na  ludhach ;  agus  c'ar  son  a  chuirte  esan  le 
teachdaireachd  co  eagallach,  agus  co  uamhasach,  chum 
an  leithid  a  shluagh  ?  Cha  robh  ni  sam  bith  ni 
b'fhuathaich  agus  ni  bu  neo-thaitniche  do  bhlas 
ludhach  na  so,  gidheadh  cha  chumadh  gach  uile 
thagradh  agus  leithsgeul  air  falbh  a  bhuille ;  air  son 
so  uile  dh'fheumadh  lonah  a  bhi  air  a  thilgeadh  san 
fhairge,  seadh,  dh'fheumadh  e  dol  sios  gu  h-iochdar 
ifrinn,  mar  a  ta  e  fèin  a'  cur  cainnt  air.  Is  diomhain 
do  'n  èun  gearan  nach  fhac  e  'n  rib  ged  chunnaic  e  'n 
corc,  no  do  'n  iasg  a  leithsgeul  a  ghabhai]  nach  fhac  e 
'n  dubhan  ged  cliunnaic  e  'm  biadh.  Mar  sin  is 
diomhain  do  pheacaich,  'n  uair  a  ghlacar  iad  fadheoidh 
ann  an  llon  ifrinn  a  choire  chuir  air  cuideachd  agus  air 
meallaidhibh  leis  an  robh  iad  air  an  tàladh  chum  an 
anama  a  sgrios  gu  siorruidh. 

6.  Freagram,  Gur  mòr  a  bhreitheanas  neach  a  bhi 
air  a  thoirt  thairis  do  dhroch  eisimpleir  a  leantuinn  : 
neach  air  a  thoirt  thairis  do  eisimpleir  aingidh,  is  neacli 
e  a  tha  gu  h-eagallach  air  a  threigsinn  le  Dia,  gu 
tiuagh  air  a  dhalladh  le  Satan,  agus  gu  mòr  air  a 
chruadhachadh  anns  a  pheacadh ;  tha  e  cur  an  cèiU 
iieach  a  bhi  abuich  air  son  na  corruich,  air  son  ti  uaighe, 
iigus  air  son  ifrinn  ;   ler.  vi.  21,  "  Fcuch,  leagaidh  mi 

cip-thuislidh  an  rathad  an  t-sluaigh  so,  agus  tuitidh  na 
h-athraichean  agus  na  mic  orra ;  an  coinihearsnach 
agus  a  charaid  bàsaichidh  le  cheile."  O  !  's  uabhasach 
an  ni  'n  uair  a  ni  Dia  eisimpleire  peacach  muinntir  eile 
nan  cip-thuislidh  dh'a  sluagh,  air  an  tuisle  agus  air  an 
tuit  iad,  agus  air  an  sgriosar  iad  gu  siorruidh ;  bu 
mhath  do  'n  leithid  sin  a  mhuinntir  mur  beirte  riamh 
iad,  mar  a  labhair  Criosd  aon  uair  mu  ludas. 

Leithsgeul  5.  Tha  Dia  na  Dhia  tròcaireach,  annsan 
tha  innigh  do  thròcair,  seadh  cuan  do  thròcair,  tha  e 
gràdhachadh  agus  a'  gabhail  tlachd  ann  an  tròcair, 
agus  tha  e  ullamh  gu  tròcair  a  nochdadh  do  pheae- 
aich  bhochd,  eadhon  an  uair  a  tha  iad  aig  an  èigh  mu 
dheireadh,  'n  uair  nach  'eil  ach  uidhe  ghoirid  eadar  iad 
agus  an  uaigh,  agus  siorruidheachd,  mar  a  tha  sinne  a' 
faicinn  a  rìnn  e  tròcair  air  a  ghadaiche,  agus  a  thug  e 
maitheanas  'na  laimh,  agus  dearbhachd  do  Phàrras  'na 
uchd,  'n  uair  a  bha  e  ullamh  gu  bhi  air  a  thilgeadh  do 
fàradh  na  beatha  so ;  agus  uime  sin  faodaidh  mi  tùs 
mo  laithean  a  chaitheamh  ann  an  leantuinn  a  pheacaidh, 
agus  sòlas,  buannachd,  diomhanas,  agus  toiHnntinn  an 
t-saoghail  so,  agus  faodaidh  aig  an  èigh  mu  dheireadh 
gu  'm  faigh  mi  tròcair  co  math  'sa  f  huair  an  gadaiche. 
Tha  Dia  na  Dhia  a  th'  air  a  dheanamh  suas  do  thròcair, 
agus  's  cinnteach  nach  aicheadh  e  pronnag  air  chòir- 
eigin  do  thròcair  do  pheacaich  bhochd  ann  an  truaighe. 

1.  Freagram,  Tha  Dia  co  firinneach 's  a  tha  e  co 
tròcaireach  ;  mar  dhearbhadh  air  sin  faic  mar  a  thilg  e 
a  mach  na  h-ainglean  a  pheacaich  a  flaitheanas,  agus 
Adhamh  a  mach  a  Pàrras;  mar  dhearbhadh  air  sin 
fiiic  gach  bagradh,  mallachd,  agus  an-aoibhinn  leis 
am  bheil  am  Biobal  air  a  Honadh  o  'n  dara  ceann  gus 
a  cheann  eile ;  mar  dhearbhadh  air  sin  faic  an  if rinn, 
an  t-uamhas,  an  t-eagal,  agus  a  bhàll-chrith  a  tlia  e 

dusgadli  ann  an  coguisibh  pheacach  ;  niar  dhearbhadh 
air  sin  faic  mar  sgrios  e  chuid  is  mò  do  na  bailtibh,  do 
na  cathraichibh,  do  na  duchannaibh,  agus  do  na  riogh- 
achdaibh,  bu  bhreagha  bha  soirbheachadh  anns  an  t- 
saoghal  gu  leir ;  mar  dhearbhadh  air  sin  faic  gach  caoch- 
laidh  galair^  truaighe,  cunnart,  bàs,  agus  iirinn  a  tha 
ghnàth  a'  feitheamh  air  luchd  àiteachaidh  an  tahnh- 
ainn ;  ach  os  ceann  na  h-uile,  mar  dhearbhadh  air 
sin,  thoir  fainear  mar  shaltair  Criosd  àmar  bruthaidh 
tion  fraoch  corruich  an  Athair,  mar  dh'f holaich  e  agh- 
aidh  uaithe,  agus  mar  dhoirt  e  amach  a  chorruich  air. 
2.  Freagram,  Cha  'ii  'eil  teisteannas  ni  's  mò  anns 
an  t-saoghal  uile  air  doille,  air  mi-naomhachd,  air  cruas 
t;ridhe,  air  caothach  spioradail,  agus  air  boile  ifrinneil, 
na  bhi  deanamh  tr  cair  Dhè  nah-argumaid,  's  na  mis- 
neach  gu  peacachadh,  ni  bu  chòir  gu  'm  b'i  an  argu- 
maid  bu  mhò  fo  neamh  chum  neach  a  chumail  o 
pheacachadh ;  mar  a  ta  fìos  aig  na  h-uile  a  leubh  an 
sgriobtuir:  cha  'n  'eil  peacaich  eile  anns  an  t-saoghal, 
air  am  bheil  Dia  ag  gabhail  tlachd  ifrinn  a  fhrasadh  o 
neamh,  ni  's  mò  na  air  a  mhuinntir  sin,  a  tha,  le  'm 
mi-ghn:ithachadh  air  tròcair,  a'  tionndadh  tròcair  Dhè 
gu  uaibhreachas,  agus  aig  dol  air  an  adhairt  gu  dàna 
ladurna  an  aghaidh  fior  cheartais,  Deut.  xxix.  1 9,  20. 
"  Agus  tarlaidh  an  uair  a  chluinneas  e  briathran  a' 
mhallachaidh  so,  an  sin  gu  'm  beannaich  se  e  fèin  na 
chridhe,  ag  ràdh,  Bithidh  sith  agam  (tha  Dia  na  Dhia 
tròcaireach),  ge  do  ghluais  mi  ann  an  an-miann  mo 
chridhe  fèin,  a'  chur  misge  ri  pathadh  :  Cha  chaomhain 
an  Tighearn  e,  ach  an  sin  cuiridh  fearg  an  Tighearna, 
agus  'eud,  smuid  diubh  an  aghaidh  an  duine  sin,  agus 
luidhidh  gach  mallachadh  air  a  tha  sgriobhta  san 
leabhar  so,  agus  dubhaidh  an  Tighearna  mach  'ainm  o 
bhi  o  neamh."     Anns  na  briathraibh  so  faodaìdh  sibh 

a  thtjiit  fainear,  gu  bheil  Dia  a'  bagradh  air  doigh  neo- 
f  huasgailte,  chum  bhi  nochdadh  gu  *m  bi  e  seasmhach 
ann  am  peanasachadh,  Sahn  xi.  5,  6.  "  An  t-aingidh, 
agus  esan  a  thug  spèis  do  f  hòirneart,  is  fuath  le  'anam 
e.  Frasaidh  e  air  na  h-àingidli  ribeachan,  teine  agus 
pronnusc,  agus  doinionn  uamhasach,  mar  chuibln-ionn 
an  cùpain." 

O  !  gu  'n  deanadh  gach  uile  pheacach  bochd  an 
còmbanaich,  agus  an  coileabaich  ghnàthaichte  do  'n 
do'n  sgriobtuir  so,  gus  am  faigh  iad  làmh  an  uachdar 
air  a  bhuaireadh  eagallach  sin  a  bhi  tionndadh  tròcair 
Dhè  chum  misneach  gu  peacachadh. 

Thig  gach  uile  luchd  mi-ghnàtliachaidh  tròcair,  gu 
cinnteach  agus  gu  h-obann  chum  bhi  nan  cobhartaicli 
do  cheartas  Dè,  a  rèubas  agus  a  srachdas  iad  nam  mi- 
ribh,  mar  a  deir  an  Sahnadair,  Salm  l.  22.  An-aoibh- 
inn,  an-aoibhinn  do  'n  anam  a  chogas  an  agh^idh  Dhe 
le  'thròcairibh  fèin,  agus  leis  an  àill  a  bhi  olc  do  bhrigh 
gu  bheii  esan  math  ;  leis  an  àill  a  bhi  aingidh,  do 
bhrigh  gu  bheil  esan  tròcaireach;  leis  an  àill  uile 
chaoimhneas  Dè  (d'  am  bu  chòir  a  bhi  coslach  ris  na 
h-uìread  a  shèudan  airgid  chum  a  cheangal  gu  gaol 
agus  umhlachd)  a  thionndadh  gu  saighdean,  agus  mar 
sin  'g  an  tilgeadh  air  an  ais  aun  an  aghaidh  Dhè. — 
Tionndar  tròcair  a  mhi-ghnàthaichear  gu  bhi  na 
leomhan  mu  dheireadh,  seadh,  gu  bhi  na  leomhan  bòrb, 
agus  an  sin  an-aoibhinn  dhoilihsan  a  mhi-ghnàthaich 
agus  a  rinn  tarchuis  oirre.     Ach, 

3.  Ann  am  freagradh  do  'n  earrann  sin  do  'n  leith- 
sgeul,  mu  thimchioll  a  ghadaiche  air  a  chrànn,  bheir- 
eam  na  nithe  so  gu  h-aithghearr  chum  'ur  beachd, 

1 .  Mar  chaidh  a  h-aon  a  shaoradh  chum  bhi  teagasg 
do  pheacaich  gun  tuiteam  'an  an-earbsa,  mar  sin  chaidh 

a  h-aon  cilo  dhlteadh,  chum  bhi  teagasgdhoibh  gun  dol 
air  an  aghaidh  gu  h-an-dàna. 

2.  Is  eisimpleir  e  as  èugais  geallaidh.  'An  so  tha 
eisempleirairaithreachasanmoch  :  ach  c'àiteam  bheil 
gealladh  air  aithreachas  anmocli  ? 

(.) !  na  bitheadh  'iompachadh  obann  agus  anmoch- 
sa  na  bhuaireadh  dhuitsa,  gus  am  faigh  thu  gealladh 
air  son  iompachadh  obann  agus  anmoch ;  cha  'n  eis- 
impleirean,  ach  geallanna  a  tha  nam  bunait  do  chreid- 
imh  gu  socrachadh  air ;  an  neach  a  dh'imicheas  a  rèir- 
eisimpleir  tiòcair  as  èugais  àithne  'ga  sheòladh,  agus 
gealladh  na  cùl-taice  dha,  cha  'n  'eil  e  'g  imeachd  ach 
le  lòchran  dorch  a  tha  'ga  mhealladh  ;  air  an  aobhar 
sin,  a  dhuin'  òig,  cuimhnich  so,  gu  bheil  eisimpleirean 
tiòcair  a'  meudachadh  corruich,  'n  uair  nach  'eil  an 
(.1  idhe  air  a  dheanamh  ni  's  feari-  leo. 

3.  Bu  mhiorbhuill  ainneamh  do  thròcair  i  so,  leis 
ra  chuirCriosd  uriam  air  mi-chliù  achroinn-cheusaidh, 
agus  uime  sin,  's  co  math  dhuinn  amharc  air  son 
Chriosd  a  bhi  air  a  cheusadli  as  ùr,  's  a  bhi  'g  amhaic 
air  son  peacach  a  bhi  air  iompachadh,  'n  uair  is  gànn 
a  tha  ùine  ni  's  leòir  aige  gu  's  na  dleasnais  shònruichte 
sin  aireamli  a  tha  deanamh  suas  treibhdhireas  an  aith- 
reachais. 

4.  Freagram,  Cha  b'  aithne  do  'n  ghadaiche  so 
Criosd  riamh  roimhe,  ni  mò  cha  do  dhiult  e  Criosd, 
's  cha  d*  rinn  e  dlmeas  no  tàire  air  riamh  roimhe ;  b'i 
'n  t-searmoin  air  a  chrànn-chcusaidh  an  ceud  searmoin 
riamh  a  chuala  e  Criosd  a'  searmoineachadh,  agus  b'i 
'n  urnuigh  air  a  chrànn-cheusaidh  a  cheud  urnuigh  a 
chuala  e  Criosd  a'  deanamh  riamh ;  clia  b'  aithne  dha 
Criosd,  gus  na  chòmhluiche  ris  air  a  chrànn-cheusaidh 
(ni  a  dhearbh  dhasan  a  bhi  na  coinneamh  shona)  :  bha 
chor  mar  gu  'n  rachadh  Turcach  no  Finneach  iomp- 

achadh  a  nis  chum  a  chreidimh  chriosduidh  ;  agus  uinie 
sin,  cha  'n  'cil  ach  beag  aobhair  agadsa,  a  dhuin'  òig, 
an  t-eisimpleir  so  ghabhail  niar  leithsgeul  gu  Criosd 
agus  t-anam  a  chumail  o  chèile,  neach  a  tlia  gach  la  fo 
ghairm  agus  fo  chuireadh  Chriosd. 

5.  Freagram,  Tha  'n  t-aobhar,  an  t-àm,  agus  an 
t-àite  ri  'n  toirt  fainear  gu  ceart.  'S  an  àm  an  robh 
Criosd  a'  deanamh  buaidh-chaithreim  air  a  chrànn- 
cheusaidh  thar  a  pheacadh,  thar  Satan,  agus  thar  an 
t-saoghal ;  'n  uair  a  rinn  e  na  deamhain  nam  bàll-amh- 
airc  follaiseach  do  mhasladh  agus  do  f  hanoid,  'n  uair 
a  bha  e  gabhail  a  chead  do  'n  t-saoghal,  agus  a'  dol  a 
steach  d'aghlòir;  aig  an  àm  sin  chuir  e  maitheanas 
ann  an  làmh  a  ghadaiche,  maille  ri  iomadh  geanmath 
agus  caoimhneas  eile. 

Ri  àm  coimhead  mòr-ghairdeachas  nan  Romanacli, 
air  do  'n  fhear  a  choisneadh  a  bhuaidh  a  bhi  air  iom- 
char  annan  carbad  rioghail  gu  àrd-bhaile  narioghachd, 
bu  ghnàth  leis  miribh  àraidh  airgid  a  thilgeadh  am 
measg  an  t-sluaigh,  chum  gu  'n  togadh  iadsan  suas  iad, 
ni  nach  bu  chleachdach  leis  a  dheananih  aig  àmaibh 
eiie  :  amhuil  a  rinn  ar  Tighearn  losa  Criosd  ann  an  là 
a  bhuaidh-chaithream  agus  a  chrùnaidh  fhollaiseach 
chum  a  rioghachd  neamhaidh,  cuid  a  shèudan  neamh- 
aidh  a  sgapadh,  chum  gu  'n  togadh  an  gadaiche  so  suas 
iad  ;  ni  nach  'eil  e  deanamh,  's  nach  dean  e  na  h-uile 
là  ;  no  mar  is  gnàth  le  Prionnsaibh  's  na  laithibh  so  aig 
;.m  an  crùnadh  luchd  droch-bheirt  choniharraichte  air 
choir-eigin  a  chuir  fa  sgaoil,  'n  uair  a  thig  iad  le  gaird- 
eachas  chum  an  rioghachd,  ni  nach  gnàth  leo  dhean- 
anih  an  deigh  sin ;  is  ann  mar  sin  a  rinn  Criosd  a 
thaobh  a  ghadaicheso:  ach  cha  'n  e  so  arathad  gnàth- 
aichte  gu  bhi  saoradh,  agus  a'  toirt  anama  chum  glòir  ; 
agus  uime  sin,  a  dhuin'  òig,  na  biodh  aithreachas  an- 

moch  a  gliadaiche  na  aobhar  no  na  bhuaireadh  dhuitse 
gu  dàil  a  chuir  'na  t'  aithreachas  fèin,  chum  tùs  do 
laithean  a  mhi-bhuilleachadh  ann  an  diomhanas  agus 
ann  an  amaideachd. 

Agus  an  uiread  so  ann  an  rathad  freagradh  do  leitli- 
sgeulaibh  an  duin'  òig. 

Labhram  a  nis  beagan  f  hocail  ri  seann  daoine,  agus 
mar  sin  co'  dhùnaidh  mi. 


CAIBIDEIL  IX. 

A  nis,  am  bheil  e  na  ni  co  cliiliteach,  co  taitneach, 
agus  co  feumail  do  dhaoin'  òg  a  bhi  math  gu  tràthail, 
an  Tighearn  iarraidh,  agus  seirbhis  a  dheanamh  dha, 
ann  am  madainn  an  òige,  's  a  chaidh  làn-dearbhadh 
anns  an  leabhar  so  ?  O  ma  ta  gu  'm  b'  urradh  dhomhsa 
impidh  a  chuir  air  seann  mhuinntir,  a  chuir  dàil  anns 
an  obair  mhòr  so,  chuiu  am  buannachd,  gus  an  Tigh- 
earn  iarraidh,  agus  seirbhis  a  dheanamh  dha,  mu  'n 
ruith  an  gaineamh,  mu  'n  teid  an  grian  fo,  agus  an 
anama  a  dhìth  gu  siorruidh. 

O  gu  'n  gabhadh  a  chomhairle  sin  a  thug  am  Faidh 
greim  air  'ur  cridhibh,  ler.  xiii.  16,  "  Thugaibhse 
glòir  do  'n  Tighearn"  bliur  Dia,  mu  'n  tig  an  dorch- 
adas,  agus  mu  'n  tuislich  'ur  casan  air  sleibhte  na 
doilleireachd ;  an  sin  an  uair  bhios  'ur  sùil  ri  solus, 
caochailear  e  gu  sgàile  bliàis,  eadhon  gu  dorchadas 
tiugh." 

Ach  theagamh  gu  'm  faod  seann  pheacaich  freag- 
radh,  Ain  bheil  earbsa,  no  cobhar  air  bith  air  ar 
son-ne  ?  Am  bheil  e  coslach,  no  comasach,  air  sheòil 
air  bith,  gu  'm  pilHdh  ar  leithid-ne  gu  bràth,  agus 
gu  'm  faigheamaid  tròcair  agus  deagh-ghean  o  Dhia  ? 

Sinne  bha  beò  cho  fada  as  èugais,  sinne  pheacaich  co 
111  òr  'na  aghaidh,  sinne  tha  gus  an  là'n  diugh  n'ar  coig- 
rich  air,  seadh,  agus  ann  an  àrmachd  'na  aghaidh — 
am  bheil  earbsa  sam  bith  air  son  peacaich  a  chinn 
lèith,  a  chuir  an  aghaidh  co  Hon  niìle  tairgse  do 
ghràs,  agus  co  lion  niìle  gkiasad  do  'n  Spiorad,  agus 
co  lion  inìle  cronachadh  coguis,  agus  co  lion  nnle 
tairgse  do  Chriosd  agus  do  f  hlaitheanas,  gu  'm  faigh- 
eamaid  gu  brath  trocair,  na  gu  'm  faigh  sinn  gu  bràth 
ar  seann  chridhe  air  an  tionndadh,  ar  muilliona  do 
pheacaibh  air  am  raaitheadh,  ar  nadur  truaillidh  air  an 
caochladh,  agus  ar  'n  anama  bochd  air  an  saoradhV 
Freagram,  gu  bheil  dochas  eadhon  air  son  'ur  leithid- 
sa ;  cha  'n  urrainn  na'm  bheil  a  dh'  ainglean  air 
nearah,  no  na'm  bheil  a  dhaoine  air  talamh,  innse 
nach  fhaod  sibhse,  eadhon  sibhse,  trocair  agus  deagh- 
ghean  f  haotuinn,  chum  's  nach  bàsaich  'ur  'n  anaraa  ; 
cha  'n  'eil  ni  sara  bith  do-dheanta  do  'n  Tighearna  ; 
agus  cha  'n  'eil  ni  sam  bith  ro  chruaidh  air  son  gràs 
an  t-soisgeil :  nise,  dearbhaidh  mi  sm  leis  na  nithibh 
sonruichte  so  leanas  :    Mar  so, 

1.  Cha  do  ghairmeadh  agus  cha  do  chuireadh  na 
h-uile  a  dh'  obair  anns  an  f  hion-lios  aig  a  cheud  uair, 
ghairmeadh  cuid  aig  an  treas  uair,  droing  eile  aig  an 
t-seathamh  agus  aig  an  naothamh  uair,  agus  dream 
eile  aig  an  aon  uair  deug ;  tha  caochladh  àmaibh  aig 
Dia  gu  bhi  gàirm  anama  d'a  ionnsuidh  fèin.  Bha  'n 
aon  uair  deug  mu  thimchioll  cuig  uairean  mu  f  heasgar 
uair  roimh  dol  fo  na  grèine,  'n  uair  a  bha  e  eadhon 
tràth  sguir  a  dh'obair  ;  agus  gidheadh  aig  an  uair  so 
ghàirmeadh  cuid,  thuarasdaluicheadh  agus  dhuaisich- 
eadh  iad  maille  ri  càch. 

Leis  na  caochladh  uairean  a  th'  air  an  àinmeachadh 
anns  a  chosamhlachd  so,  tha  cuid  do  na  h-athraichibh 


204  OIRDHEIRCEAS  AGUS 

a'  tuigsinn  aois  dhaoine  'nan  caochladh  cèumaibh  fa 
leth,  eadhod,  Leanabuidheachd,  Oige,  Duineachd, 
agus  sean  Aois — anns  am  bheil  anama  bochd  air  au 
gàinn  agus  air  an  iompachadh  gu  Criosd  :  's  e  tha  'n 
cosamhlachd  a'  ciallachadh  saor  ghiàs  Dè  ann  a  bhi 
gairm  cuid  'nan  òige,  agus  dream  eile  'nan  sean  aois, 
agus  am  feasgair  an  laithibh. 

2.  Ghairmeadh  Abraham  'san  t-Seann  Tiomnadh, 
agus  Nicodemus  'san  Tiomnadh  Nuadh,  agus  dh'ioin- 
paicheadh  iad  'nan  sean  aois,  'n  uair  nach  robh  ach 
beagan  cheuman  eadar  iad  agus  an  uaigh,  agus  eadar 
iad  agus  an  t-siorruidheachd. 

Leubh  mi  mu  aon  Caius  Nearius  Bhictorius,  neach 
a  bha  na  f  hior  sheann  duine,  trì  cheud  bhadhna  'n 
deigh  linn  nan  Abstoil,  agus  a  chaith  a  laithean  uile 
na  Ana-criosduidh,  gidheadh,  'na  shean  aois  dh'iarr 
agus  rànnsuich  e  a  mach  an  deigh  Chriosd,  agus 
thuirt  e  gu  'm  b'  àiU  leis  a  bhi  na  Chriosduidh.  Aii- 
do  neach  àraidh  a  bhi  ga  eisdeachd  ag  ràdh  sin,  cha 
chreideadh  se  e ;  ach  'n  uair  a  chunnaic  an  eaglais 
obair  gràis  da  rireadh  air,  rinn  iad  iolach  agus  dànnsa 
le  aoibhneas,  agus  sheinneadh  sahn  anns  gach  eaglais, 
air  son  gu  'n  d'  thainig  e  gu  bhi  na  Chiiosduidh,  agus 
sgriobhadh  sin  air  son  iongantas,  gu'n  d'  thainig  esau 
na  shean  aois  gu  bhi  na  Chriosduidh  gràsmhor. 

Uime  sin  na  biodh  peacach  a  chìnn  leith  ann  an  an- 
earbsa,  ged  bhiodh  'earrach  air  dol  seachad,  a  shàmh- 
radh  air  a  chriochnachadh,  agus  e  air  teachd  gu  àm 
tuiteam  na  duilleig. 

3.  Coihonar  geallanna  Dhè  do  gach  anam  a  philleas. 
do  gach  anam  a  ni  aithreachas,  agus  do  gach  anam  a 
chreideas,  co  dhiubh  a  bhios  iad  òg  no  sean — 2  Eachd. 
XXX.  9.  •'  Gràsmhor  agus  tròcaireach  tha  'n  Tighearna 
bhur  Dia,  agus  cha  tionndaidh  e  a  ghnuis  air  falbli 

uaibh^  ma  pliilleas  sibh  d'  a  ionnsuidh."  loel  ii.  13. 
"  Agus  rèubaibh  'ur  cridhe,  agus  ni  h-e  'ur  'n  èudach ; 
agus  pillibh  ris  an  Tighearna  bhur  Dia :  oir  tha  e  trò- 
caireach  agus  iochdmhor,  màll  a  chum  feirge,  agus 
làn  do  chaomhalachd,  agus  gabhaidh  e  aithreachas 
mu 'n  olc."  Isa.  Iv.  7.  "  Treigeadh  an  t  aingidh  a 
shhghe,  agus  an  duine  eacorach  a  smuainte ;  agus 
pilleadh  e  ris  an  Tighearn,  agus  nochdaidh  e  tròcair 
dha ;  agus  ri  ar  Dia-ne,  oir  bheir  e  maitheanas  gu  paih." 
Chi  sibh  tuille  do'n  leithide  so  a  gheallanna  mu  leubhas 
sibh  an  sgriobtuir.  Maithear  gach  gnè  pheacaidh  do 
gach  uile  seòrsa  pheacaich  a  chreideas  agus  a  ni  aith- 
reachas. 

Tha  dà  gheata  dheug  air  an  lerusalem  nuadh,  gu 
bhi  nochdadh  gu  bheil  slighe  na  h-uile  rathad  air  son 
gach  seorsa  agus  inbhe  do  pheacaich  chum  teachd  a 
dh'ionnsuidh  Chriosd.  Rugadh  e  ann  an  tigh-òsda,  gu 
bhi  nochdadh  gu  bheil  e  gabhail  ris  na  h-uile  thig  da 
ionnsuidh,  òg  agus  sean,  bochd  agus  beartach. 

■4.  Chuir  an  Tighearn  an  cèill  le  mionnaibh,  gu  bheil 
ni  's  mò  thlachd  aig  ann  an  iompachadh  agus  ann  an 
slàinte  peacach  bhochd  (biodh  iad  òg  no  sean),  na  'nan 
sgrios  agus  'nan  diteadh,  Esec.  xxxiii.  11,  "  Mar  is 
beò  mise,  deìr  an  Tighearn  Dia,  cha  'n  'eil  tlachd  air 
bith  agamsa  ann  am  bàs  an  aingidh,  ach  gu  'm  pill- 
eadh  an  t-aingidh  o  "sWighe,  agus  gu  'm  biodh  e  beò ; 
pilHbh,  pillibh,  o  'r  droch  shhghibh,  c'  ar  son  a  bhàs- 
aicheas  sibh,  O  thigh  Israeil  ?"  Dà  ni  a  ni  ciìis  ni  's  ro 
dhearbhta — 

1.  Gnè  no  inbhe  an  neach  a  ta  labhairt. 

2.  An  dòigh  labhairt. 

An  so  tha  Dia  fein  clia  'n  e  a  mhàin  a'  labhairt^ 
agus  a  gealltainn,  agus  a'  mionnachadh  gu  follaiseach, 
gu  'm  b'f  hearr  leis  peacaich  bhochd  a  bhi  beo  na  bàs- 

achadh,  agus  a  bhi  sòna  na  truagh  ;  uime  sin  na  bi 
ann  an  an-earbsa,  O  pheaeaich  aosda^  ach  piU  ris  an 
Tighearna,  agus  bithidh  tu  sona  gu  siorruidh. 

5.  Tha  eifeachd  ni  's  leòir  ann  am  fuil  phriseil  losa 
Criosd,  chum  gach  uile  pheacadh  ionnlaid  agus  a 
ghlanadh  air  fàlbh  ;  cha  'n  e  a  mhain  gu  peacaidh  an 
duin'  òig  e  ghlanadh  air  fàlbh,  ach  mar  an  ceudna 
chum  peacaidh  an  t-sean  duine  ghkmadh  air  fàlbh ; 
cha  'n  e  a  nihàin  gu  peacach  f  hichead  bliadhna  dh'aois 
a  ghlanadh,  ach  chum  peacach  leth-cheud,  thri-fìchead, 
seadh,  cheud  bhadhna  dh'aois  a  ghlanadh — 1  Eoin 
i.  7.  "  Glanaidh  fuil  losa  Criosd  a  Mhic  sinn  o  gach 
uile  pheacadh  ;"  cha  'n  e  a  mhàin  o  pheacadh,  ach  o 
gach  uile  pheacadh  ;  tlia  cumhachd  agus  eifeachd  gu 
leòir  ann  am  fuil  Chriosd,  chum  gach  uile  ghnè 
pheacaich  a  ghlanadh  o  gach  uile  seorsa  peacaidh ; 
tha  buaidh  ann  am  fuil  an  Uain  gus  na  h-uile  smal  a 
th'ann  an  cridhibh  nam  peacach  is  sine  ionnlaid ;  agus 
uime  sin,  na  biodh  na  seann  pheacaich  ann  an  an- 
earbsa — na  abradh  iad,  cha  'n  'eil  dochas,  no  cobhair 
air  bith,  cho  fad  sa  tha  'n  tobar  so  do  dh'fhuil  Chriosd 
fosgailte  air  son  gach  uile  sheòrsa  pheacaich  ionnlaid 
ann. 

6.  Tha  gairm  agus  cuireadh  Chriosd  anns  an  t-sois- 
geul  coitchionn  agus  neo-chriochnach,  gun  bhi  dùn- 
adh  a  mach  seòrsa  pheacaich  air  bith,  Taisb.  iii.  20. 
"  Feuch,  tha  nii  a'  m'  sheasamh  aig  an  dorus,  agus  a' 
bualadii ;  ma  dh'eisdeas  neach  sain  bith  ri  m'  gliuth, 
agus  gu  'm  fosgail  e  'n  dorus,  thig  mi  a  steach  d'  a 
ionnsuidh,  agus  gabhaidh  mi  mo  shuipeir  maille  ris, 
agus  esan  maiUe  riumsa."  Biodh  am  peacach  sean 
no  òg,  ma  's  e  's  gu  'm  fosgail  e  'n  dorus,  thig  Criosd 
a  steach,  agus  bithidh  co'  chomunn  aige  maille  ris. — 
Amhuil  ann  am  Mata  xi.  28.     Tionndaidh   chum  nan 

sjriiobtuiie  so  agus  smuainich  orra,  oir  tha  iad  uile 
dearbhadh  gu  soilleir  gu  bheil  gàirin  agus  cuireadh 
gràsmhor  Chriosd  do  gach  uile  pheacaich  ;  cha  'n  'eil 
e  cur  an  aghaidh  duine  sam  bith,  cha  'n  "eil,  ge  b'e  co 
sean,  cha  chur  ni  sam  bith  bacadh  air  a  pheacach, 
eadhon  air  a  pheacach  is  ro  mhiosa  agus  is  aosda,  bho 
thròcair  fhaotuinn,  ma  bhios  e  deònach  fosgladh  do 
Chriosd,  agus  gabhail  ris  mar  a  Thighearna  agus  mar 
a  Righ. 

7.  Tha  caoidh  mhuladach  Chriosd  air  son  gach 
seòrsa  agus  inbhe  do  pheacaich,  ag  cur  an  cèill  cia 
toileach  's  a  tha  e  gu  tròcair  a  nochdadh  dhoibh.  "  A 
lerusalem,  a  lerusalem,  deir  Criosd^  agus  e  guil  air 
a  son,  O  gu  'm  b'aithne  dhuit,  eadhon  dhuitse,  air 
bheagsam  bith  ann  ad  làtha  so  fèin,  na  nithe  a  bliuin- 
eas  do  d'  shìth  !"  Luc,  xix.  42.  '*  O  gu  'n  eisdeadh 
mo  shluagli  rium!"  Ghuil  Criosd  air  son  lerusaleim 
— amhuil  a  rinn  Titus,  agus  amhuil  a  rinn  Marsellus 
air  son  Syracuse,  agus  amhuill  a  rinn  Scipio  air  son 
Caithage ;  ach  cha  do  ghuil  iadsan  ach  air  an  son-san 
a  bha  iad  gus  am  fuil  a  dhòirteadh.  gidheadh  gliùil 
Ch'iosd  thar  muinealaibh  nain  peacach  òg  agus  shean 
sin,  a  bha  gu  f  huil-san  a  dhòirteadh.  Mar  a  ghuileas 
athaìr  teò-chridheacli  air  son  a  chloinn  cheannaircich, 
'n  uair  nach  drùigh  aon  chuid  faoilte  no  gruaim, 
comhairle  no  bagradh  orra,  chuin  an  tionndadh  bho  "n 
droch  shlighibh,  's  amhull  a  ghuil  Criosd  air  son  nan 
ludhach  cheannairceach  ud,  air  uach  drùigheadh  ni 
sam  bith. 

8  Ged  a  thug  peacaich  aosda  iomadh  mlle  diult- 
adh  do  Chriosd,  gidheadh  cha  do  ghabh  e  iad  :  ach 
an  deigh  na  h-uile,  agus  an  aghaidli  gach  uile  dhiult- 
adh,  tha  e  a'  sior  bhuanachadh  a'  tagradh  a  chùis, 
agus  a'  guidh  orra  le  'Spiorad,  lc  'f  hocal,  le  'lotaibh. 

le  'fhuil,  le  'theachdaiiibh,  agus  le  'achnihasain,  pill- 
tinn  dhachaiUh  d'a  ionnsuidh,  gabhail  ris,  creidsinn 
ann,  agus  faire  dheananih  maille  ris,  chuni  's  gu  'm  bi 
iad  air  an  saoradh  gu  siorruidh  leis-san  ;  nithe  a  tha  a' 
cuv  an  cèiU  gun  pheacaich  a  chinn  lèith  a  bhi  ann  an 
an-earbsa,  noann  an  teagamh;  ach  aithreachas  a  ghabh- 
ail,  pilhinn  agus  creidsinn,  chum  's  gu  'm  bi  e  gu  matli 
maille  riu  gu  siorruidh. 

Thugaibh  fainear  gu  curaniach  na  chaidli  a  labhairt, 
agus  gu  'n  deònaich  an  Tighearn  'ur  deanamh  gUc  air 
son  na  siorrnidheachd. 


